
înțelegere a realitatilor sacre (în cazul nostru, realitatea Bisericii) sunt mereu 

caracter mai teoretico-dogmatic, de întemeiere teologică, cele aparținând lui 
E. Dumea, A. Despinescu, L. Farcaş şi A. Moraru au un caracter practic, ilus- 
trând concret raportul dintre teologie şi istorie. 

ŞTEFAN LUPU, 
Fiinţa Bisericii la teologul ortodox Dumitru Stăniloae ................ 29 


În îndelungata sa viaţă şi carieră teologică, Dumitru Stăniloae (1903-1993) a 
tratat numeroase probleme teologice, care converg în dorința de a ajuta omul 
contemporan să se regăsească pe sine şi să se elibereze de ispitele iluzorii ce ar 


6 CUPRINS 


putea să-l alieneze. Studiul se opreşte asupra unei teme de natură ecleziolo- 

situându-se pe linia ce porneşte de la sfântul Paul, şi ajunge la părinţii capa- 
docieni şi la teologia bizantină. Autorul studiului remarcă faptul că Stăniloae 
nu a acordat suficientă atenţie şi celorlalte imagini ecleziologice — cum ar fi 
imaginea Bisericii ca templu, arcă, popor al lui Dumnezeu - care sunt pre- 
zente şi ele în Noul Testament şi au fost aprofundate de sfinţii părinţi ai Bise- 
ricii. De aceea, ecleziologia părintelui Stăniloae riscă să aibă un caracter unila- 

mân modern, prin unirea, mai întâi, a principatelor Moldova şi Muntenia, iar 
după Primul Război Mondial, cu intrarea Transilvaniei în statul român uni- 
tar. Înființarea în 1884 a Episcopiei Romano-Catolice de Iaşi, iar în 1886, a Se- 
minarului Diecezan, au deschis o eră nouă în organizarea din ce în ce mai te- 
meinică a vieţii catolice în Moldova. Organizatorul dârz al diecezei a fost pri- 
mul ei episcop, Nicoale-Iosif Camilli. Articolul tratează despre revenirea la 
Iaşi a lui N.I. Camilli ca arhiepiscop-episcop, analizând documentul program 
conținut în scrisoarea pe care o trimite de la Roma, la 1 octombrie 1904, 

enoriaşilor şi colaboratorilor săi, eforturile de perfecționare a diecezei, rela- 
tiile cu clerul, stemele episcopului Camilli şi împrejurările în care a murit arhi- 
episcopul-episcopul N. I. Camilli. 

zială în şi cu credință, speranţă şi iubire. Pe de altă parte, sunt luate în consi- 

rilor omului este un semn pentru şanse mai bune ale reînnoirii sociale. 

and Muntenian principality, and, after the first World War, through the unifi- 
cation of Transylvania with the united Romanian state. The foundation in 
1884 of Iassy Roman-Catholic Diocese, and the foundation of the diocesan 
Seminary in 1886, opened a new era in the more strongly becoming organi- 
zation of the Catholic life in Moldavia. The diocese’s firm organizer was its 
first bishop, Nicolae-Iosif Camilli. This article shows the importance of the re- 
turn at Iassy of N.I. Camilli as archbishop, analyzing the program-document 
as it was contained in the letter he sent from Rome in the 1* of October 1904 
to his parishioners and collaborators. It also shows the progressive efforts of 
the Diocese, the relationship with the clergy, Camilli’s bishop emblems and the 
circumstances in which the archbishop N.I. Camilli died. 


LUCIAN FARCAS 
Metanoia. The social aspects in the light of God's kingdom ............ 165 


This study refers to the chances of social conversion and to the chances of the 
transformation of structures. The given answer is strictly corelated to the 
message regarding God’s kingdom as it is proclaimed and perceived, also ha- 
ving in mind the edification of the secular life’s domains. On one hand, the 
social conversion may be promoted in this way through Christian and ecclesial 
testimony in and with faith, hope and love. On the other hand, in the last part 
the results are considered from the research domain of value transformation 
which shows that in the modern societies there are tendencies to edificate the 
private and social life through an orientation for the value synthesis. The 
growing sensitiveness of today’s people for better justice and for the upholding 
of the human rights is a sign for better chances of social renewal. 


ARCHIVE FILES 


ALOIS MORARU 
Constitutive documents of Iassy’s Diocese and its Seminary ........... 205 
RECENSIONES ce a en eta p eye nine ia ee RR RATE RUE ee 220 


TINDICATIONES m 234 


EDITORIAL 


CERCETAREA TEOLOGICĂ 
ŞI SINODUL DIECEZAN DE LA IAŞI (2001-2004) 


Wilhelm DANCĂ 
Institutul Teologic Romano-Catolic din laşi 


In 8 decembrie 2001, episcopul Petru Gherghel trimite o scrisoare 
pastorală tuturor fraților întru preoţie, tuturor sufletelor consacrate, 
tuturor fraților şi surorilor în Cristos în care prezintă motivele ce l-au 
determinat să propună şi să convoace un sinod diecezan. Incă de la 
început, episcopul constată cu bucurie că, pentru Biserica locală pe 
care o păstoreşte, a sosit momentul să dea ascultare cu un nou avânt şi 
o nouă insufletire chemării lui Cristos. Dar, potrivit tonului şi continu- 
tului scrisorii, acest moment mântuitor de ascultare nu comportă nu- 
mai dimensiunea pasivă a receptării unor mesaje, ci şi căutarea calmă 
de răspunsuri satisfăcătoare la întrebările profunde care apar în exis- 
tenta noastră creştină pe drumurile istoriei. Într-adevăr, „ca Biserică 
locală”, spune mai departe episcopul Petru, 


cu o istorie zbuciumată şi lungă, uneori fragmentată de evenimentele tim- 
pului, cu o multitudine de valori şi mosteniri, cu un popor simplu, dar ge- 
neros şi profund, cu un potenţial spiritual deosebit pe care îl considerăm ca 
pe un dar ceresc, cu un cler tânăr care are în față mărturia impresionantă 
a misionarilor şi, mai ales, a ultimilor păstori între care ne bucurăm să 
amintim pe eroicul mărturisitor şi martirul nostru curajos Anton Durco- 
vici, vrem să ne îndreptăm şi noi, nu atât asupra trecutului, cât mai ales 
asupra viitorului, noi — episcop, păstor şi turmă - la începutul unui nou 
mileniu (şi să ne întrebăm): Ce trebuie să facem ? Ce program trebuie să sta- 
bilim? Cu ce entuziasm şi zel păşim în viitor? Cum îl privim, descoperim, 
iubim şi urmăm pe Cristos care călătoreşte cu noi în istorie? 


Pentru a găsi un răspuns la aceste întrebări, episcopul de Iaşi le pro- 
pune catolicilor din Moldova „o modalitate de cunoaştere a credinţei, a 
lui Cristos şi a misiunii Bisericii noastre în lumea de azi: sinodul diece- 
zan”. Observând cu mai multă atenție modalitatea de adresare: „Vă 
chem să pasiti înainte cu speranță... Vă provoc să nu vă luaţi privirea 
de la Cristos... Vă propun ca pasul vostru să fie mai sprinten... Vă im- 
plor să nu vă temeti de Cristos... Vă asigur că pe acest drum vă înso- 
teste preasfânta Fecioară Maria... Priviţi spre Cristos! Faceţi tot ceea 
ce vă va spune el! (cf. In 2,6)”, putem înţelege cel puţin două lucruri 
importante: 1) că episcopul pune mare pret pe participarea la acest mo- 
ment eclezial; 2) că în Biserica noastră se întâmplă ceva care nu prea 
merge (lipsă de entuziasm, de programe pastorale, de modele?). Prin 

urmare, putem deduce că, pentru păstorul Diecezei de Iaşi, de reuşita 
sinodului va depinde şi reuşita misiunii Bisericii în timpurile care vin, 
de aceea, în decretul de convocare a sinodului din 8 decembrie 2001, el 
îndreaptă „o chemare generală [a se înțelege insistentá] către toti fiii 
şi fiicele Bisericii noastre locale să ia parte cu viu interes şi indreptatita 
bucurie la acest timp sfânt pentru Biserica noastră”. 

Fiind conştienţi că în timpul sinodului, cu ajutorul Duhului Sfânt, 
se reglează acele ceasornicului Bisericii noastre care, aflându-se pe dru- 
murile istoriei, bat mereu între bonneheure şi malheure, între ceasul 
bun (fericire) şi ceasul rău (nefericire), acest număr din revista „Dialog 
teologic” întâmpină momentul de har pe care îl trăieşte Biserica noas- 
tră şi publică mai multe contribuţii teologice despre misterul Bisericii 
catolice (universale) şi locale, propunând spre reflecţie legătura dintre 
cercetarea, lucrarea şi dezbaterea teologică şi sinodul diecezan. Sun- 
tem convinşi că între aceste feluri de existență eclezială există o strânsă 
legătură, pentru că chemat să lucreze teologic nu este numai teologul 
de profesie, ci oricare credincios. Spre confirmare să amintesc aici cuvin- 
tele sfântului Evagriu Ponticul, potrivit căruia, teolog este omul care 
se roagă şi fiecare om care se roagă este teolog. Aşadar, această legă- 
tură este confirmată de tradiţia şi istoria Bisericii. 

Intr-adevăr, sinoadele locale dar şi conciliile ecumenice au dat roade 
în măsura în care au fost pregătite şi asimilate şi de ierarhie şi de popo- 
rul credincios. Desigur că munca de pregătire şi de asimilare îi antre- 
neazá pe toti membrii Bisericii, dar într-un chip deosebit pe teologii in 
sens specific, care reflectează asupra a ceea ce se întâmplă în viața Bise- 
ricii, cultivă raportul fecund dintre rațiune şi credință şi ilustrează im- 
portanta puterii de discernământ, fiindcă ei spun ce e bine şi ce e rău, 
ce e caduc şi ce e etern în viața comunităţii celor credincioşi. Sub acest 
aspect, astăzi avem nevoie de discernământ, avem nevoie de teologi ade- 
varati, adică de oameni de credință gândită şi de oameni care se roagă. 

Chiar dacă unii vor spune că asta e retorică pură, ne întrebăm to- 
tuşi: ce s-a întâmplat cu hotărârile Conciliului de la Florenţa unde s-au 
semnat acte importante cu privire la unirea Bisericilor? De ce nu au in- 
trat în aplicare, de ce nu au devenit viata? Oare Conciliul al II-lea din 
Vatican ar fi fost posibil fără teologii care au declanşat, la începutul 
secolului al XX-lea, mişcarea biblică, liturgică, patristică din Belgia, 
Franţa, Germania etc.? Dar ce să spunem despre sinoadele diecezane 
din alte Biserici locale vecine nouă? Cum de nu au reuşit acestea să stă- 
vilească fenomenul secularizării, indiferentei religioase, valul crescând 
al materialismului practic, creşterea numărului acelora care rup legă- 
tura cu viata sacramentală a Bisericii, scăderea numărului vocatiilor la 
preoție şi la viața consacrată? 

Aceste întrebări grele nu justifică exagerarea rolului teologilor, dar, 
trebuie să recunoaştem că, fără reflectia lor, viata Bisericii devine mai 
săracă, mai formalistă şi, de ce nu, mai putin atractivă. In mod normal, 
munca teologilor exprimă conştiinţa vie pe care Biserica o are despre sine, 

împrumutând ceva din spiritul profeților din vechime şi pregăteşte 
cumva convocarea sinoadelor locale sau universale, care stabilesc dru- 
mul Bisericii într-o anumită zonă geografică, culturală şi istorică. Insă, 
fără aprofundarea sau medierea teologică din cateheze, predici, cursuri 
de formare, congrese etc., deciziile sinoadelor şi conciliilor riscă să ră- 
mână literă moartă. 

Pentru exemplificare, iată câteva din reflectiile studenţilor teologi 
de la Institutul Teologic Romano-Catolic din Iasi în legătură cu tema 
„Biserica lui Cristos care este în Moldova”. Aceste gânduri nu sunt ex- 
haustive, nu se potrivesc peste tot, însă evidenţiază caracterul „peri- 
horetic” al reflectiei teologice, pentru că în ele se vede deja prezența si 
efortul profesorilor care îi pregătesc pentru viata de pastoratie. Astfel, 
la întrebarea: Care sunt problemele cu care se confruntă Biserica 
noastră locală?, studenţii au răspuns, printre altele, că se verifică o ab- 
senta a unităţii pe diferite planuri şi nu este constientizata la nivel 
practic spiritualitatea de comuniune; comunitatea este marcată de 
secularism şi individualism; s-a pierdut sensul şi fundamentul ascul- 
tării în Biserică — valoarea ascultării trebuie motivată şi contextuali- 
zată „hic et nunc”; se constată indiferență şi dezinters fata de aproa- 
pele, de aceea umilința a devenit un concept abstract; dialogul capătă 
accente tot mai institutionalizate; viata comunitară nu este adaptată la 
contextul socio-cultural prezent, pentru că nu este pătrunsă de sufi- 
cient spirit de sacrificiu pentru comunitate, de voluntariat şi de dorința 
slujirii celorlalți. 

In ce priveşte recomandările şi soluționarea problemelor, studenţii 
doresc ca în Biserică să fie cultivate relaţii interpersonale mai pro- 
funde, vor să fie adoptate atitudini motivate şi sincere pentru dobândi- 
rea respectului, să fie promovat mai sistematic spiritul misionar, să fie 
acordat un spațiu mai larg autoafirmării, să fie organizate întâlniri spi- 
rituale şi teologice mai dese cu toți membrii comunității şi cu preoții 
din dieceză, să fie acordată mai multă atenţie carismelor şi altele ase- 
menea. 

In fine, având în vedere această legătură dintre angajarea teologică, 
sub toate aspectele ei — ştiinţifice, existenţiale, spirituale etc. — şi lucră- 
rile sinodului, am adunat în paginile acestui număr din revista „Dialog 
teologic” mai multe contribuţii cu caracter teologic în sens restrâns, 
animati de dorința de a asigura o bună reuşită a sinodului diecezan, 
care trebuie să folosească, să încurajeze, să valorifice cercetarea teolo- 
gică atât acum, în timpul lucrărilor, cât şi după terminarea lor. 

Referitor la contintul teologic al volumului de fata, trebuie spus că, 
în ansamblu, el propune o metodă de a face teologie: principiile herme- 
neutice de înțelegere a realitatilor sacre (în cazul nostru, realitatea 
Bisericii) sunt mereu aceleaşi, rămân aşa cum le-au formulat Sfânta 
Scriptură, conciliile ecumenice şi sfinții părinți, dar realităţile la care 
se aplică sunt diferite. Cu alte cuvinte, teologia se face în orizontul tra- 
ditiei vii a Bisericii, într-o legătură interioară strânsă cu adevărurile 
dogmatice şi cu istoria, atât la propriu, cât şi la figurat. Astfel, dacă 

reflectiile ecleziologice semnate de B. Forte şi de Şt. Lupu au un carac- 
ter mai teoretico-dogmatic, de întemeiere teologică, cele aparținând lui 
E. Dumea, A. Despinescu, L. Farcaş şi A. Moraru au un caracter pratic, 
ilustránd concret raportul dintre teologie şi istorie. 

In legătură cu cercetările teologice semnate de profesorii de la Insti- 
tutul Teologic din laşi, merită subliniat un lucru, şi anume că ele pro- 
vin din perioada premergătoare convocării Sinodului Diecezan de la 
Iaşi din 2001. Este o dovadă în plus a modului în care lucrează provi- 
denta care, pe căi mai putin accesibile nouă oamenilor, a inspirat pe 
unii dintre slujitorii Bisericii noastre, în locuri şi timpuri diferite, să 
acorde mai multă atenţie identităţii şi misiunii Bisericii, pregătind 
cumva momentul solemn pe care îl celebrăm acum. 

Dar mai trebuie remarcat ceva, şi anume că sinodul este angajant la 
toate nivelurile: pentru unii este interesant, pentru alții e destul de 
greu, însă pentru toti pare să fie un moment frumos, edificator, fiindcă 
oferă posibilitatea de a păşi pe urmele lucrării Sfintei Treimi în viata 
Bisericii noastre locale şi de a admira minunile de har pe care Duhul 
Sfânt le-a înfăptuit în mai multe generații de catolici din Moldova. 
Fără îndoială, sinodul este o şansă de har, este o trecere a Duhului lui 
Dumnezeu prin viaţa creştinilor din Dieceza de Iaşi. Intr-adevăr, Bise- 
rica este un drum împreună al poporului lui Dumnezeu ieşit în pustiul 
istoriei pentru a purta ocara Celui Răstignit, dar şi speranța învierii 
lui. Dar pelerinii trebuie să se oprească din când în când, pentru a-şi 
reface forțele. Cu acest prilej au loc acţiuni de verificare a bagajelor — 
ce e in plus, ce e în minus; ce ajută, ce deranjează mersul mai departe -, 
se controlează direcția de mers, acțiuni care în termeni creştini se nu- 
mesc purificare, convertire, „metanoia”. Chiar dacă împrejurările isto- 
rice nu au fost mereu favorabile vieţii catolicilor din Moldova, unitatea 
ontologică dintre Cristos şi Biserică garantează direcția bună şi mersul 
constant al Bisericii pe drumurile istoriei, mai ales atunci când credin- 
cioşii laici şi preoţii sunt insufletiti de credinţa în Sfânta Treime şi de 
pasiunea pentru Biserica lui Cristos. 

In fine, aşa cum cercetarea teologică a anticipat momentele sinodale 
pe care le trăim acum, sperăm ca, după terminarea lor, ea să continue 
cu mai mult elan ceea ce s-a început deja, prelungind în rugăciune, stu- 
diu şi meditaţie deciziile care se vor lua spre binele şi mântuirea tutu- 
ror membrilor Bisericii noastre locale. 

Biserica se naşte din Sfânta Treime, 
în misterul şi memorialul pascal 


Dacă, întru Isus Cristos, „cerul a coborât pe pământ şi s-a înrădă- 
cinat aici” (Hegel), atunci cine îl urmează pe el aparține în mod inevi- 
tabil la două lumi şi celebrează în trupul lui întâlnirea a două feluri de 
fidelitate: fidelitatea fata de cer şi cea fata de pământ, dorul de „patrie” 
şi dragostea de „pământul străin”. De aceea, poporul creştinilor este 
solidar cu toți oamenii de pe pământ şi, în acelaşi timp, este în pelerinaj 
spre ţinta făgăduită, este un popor care umblă prin pustiu, fiind che- 
mat mereu să iasă „în întâmpinarea lui, în afara tabere, purtând ocara 
lui, pentru că nu are aici cetate stătătoare, ci o caută pe aceea care 
trebuie să vină” (cf. Hur 13,13-14). Misiunea lui constă în a păstra vie 
aşteptarea veghetoare şi angajantă a lucrurilor noi ce au să vină, în a 
cânta printre neamuri intervențiile mântuitoare ale Celui Atotputer- 
nic, deşi crucea prezentă este grea şi face ca în noaptea exilului să se 
audă acest geamăt: „Cum vom cânta cântarea Domnului în pământ 
străin?” (cf. Ps 137,4). Trăind în acelaşi timp darul „deja” primit şi 
neliniştea fágáduintei care „încă nu” s-a împlinit, Biserica redescopera 
mereu modul ei de a fi comuniune de viata, viata ce vine „de sus”, ce 
se trăieşte după chipul lui Dumnezeu întreit prin puterea Duhului şi se 
înalță spre înălțimi, spre patria care este la Tatăl. Locul unde se împli- 
neste aceasta redescoperire mereu proaspătă este celebrarea Euharis- 
tiei: în ea, Biserica aminteşte desăvârşit începutul ei şi tinta fagaduita. 
Această amintire nu trebuie înțeleasă în sensul slab al categoriei occi- 
dentale, care indică mişcarea ce porneşte din prezent şi ajunge în tre- 
cut printr-un fel de lărgire a spiritului („extensio animi ad praeterita”), 
ci exact în sens invers, aşa cum spune „memorialul” biblic, „anămnesis, 
mnemósunon, zikkaron, azkarah”, adică mişcarea ce porneşte din tre- 
cut şi ajunge în prezent, şi datorită căreia, prin puterea Duhului divin, 
evenimentul mântuitor unic şi definitiv devine contemporan în comu- 
nitatea care celebrează, viu şi eficient, prin ea. 


! Traducere din limba italiană de W. Danca. 

In memorialul euharistic, evenimentele Paştelui nu sunt doar amin- 
tite, ci, în şi prin această amintire care celebrează, sunt aduse în pre- 
zent, actualizate; de aceea, fără să piardă ceva din caracterul lor irepe- 
tabil, ajung în acest azi concret şi-l molipsesc cu prezenţa lor, făcând 
din el un astăzi de har, un ceas de mântuire pentru oricine primeşte 
darul cu multumirea credinței. Dar, totodată, amintirea evenimentului 
mântuitor şi izvorâtor transmite făgăduinţa conținută în el, intárind-o; 
de aceea, memorialul Paştelui este şi memorialul „patriei”, amintirea 
care anticipă tinta ce va să vină, mereu întrevăzută şi niciodată avută 
pe deplin. Se întâmplă în aşa fel că, în celebrarea memorialului euha- 
ristic, Biserica se naşte, se manifestă şi creşte către împlinirea sa. Euha- 
ristia zideşte Biserica în trupul lui Cristos, iar lucrul acesta se explică 
prin faptul cá, în Duhul Sfânt, Euharistia este pentru Biserică amin- 
tirea vie a începutului, memorialul momentului de fata şi amintirea ce 
anticipă viitorul ei. 


1. Euharistia este memorial al începutului 
şi Biserica este „de Trinitate” 


Iubirea lui Dumnezeu întreit precede iubirea omului: Biserica nu 
este rodul trupului şi sângelui, nu este o floare apărută din pământ, ci 
este un dar de sus, rodul inițiativei divine. Fiind prezentă din veşnicie 
în planul mântuitor al Tatălui, ea a fost pregătită de el în istoria legă- 
mântului cu Israel, pentru ca, după împlinirea timpului, să se mani- 
feste prin revársarea Duhului (cf. LG, cap. I). Ca şi Domnul sáu, Bise- 
rica este „oriens ex alto”: începutul său nu este aici jos, rod al unei con- 
vergente de interese umane sau al elanului vreunei inimi generoase, ci 
este „sus”, la Dumnezeu, de unde a venit Fiul în trup, pentru a-i da 
viata trupului prin puterea vieţii trinitare, care, în acelaşi timp, moare 
şi transformă. 

O dată cu Paştele, Duhul a intrat în mod desăvârşit şi definitiv în 
viața acestei lumi: Dumnezeu a avut „timp pentru om” (K. Barth), iar 
zilele omului au devenit, începând din zorile învierii, timpul interme- 
diar, „între-timpul”, care se află între prima venire a Fiului Omului şi 
revenirea sa în slavă, timpul Duhului, ce lucrează neobosit în istoria 
umană. După nimicirea Cuvântului în întunericul trupului, a urmat, 
conform unei puternice imagini de la sfinții părinţi orientali, nimicirea 
Duhului în întunericul Miresei: din misiunea Fiului şi a Duhului s-a 
născut Biserica! 

Această lucrare a istoriei trinitare a lui Dumnezeu în istoria lumii, 
provocatoare de comuniune nouă printre oameni, este actualizată în 
mod sublim şi, totodată, izvorâtor în evenimentul Euharistiei: in ea, 
Biserica se adună pentru a-şi aminti de începutul său în Paştele lui 
Cristos, pentru a se pregăti să primească şi să laude lucrarea Tatălui, 
care-l trimite pe Duhul Sfânt şi-l face prezent pe Cel Rastignit-Inviat 
printre ai săi. În semnul comunităţii, care se adună pentru a celebra 
memorialul euharistic, inițiativa divină erupe astăzi şi aduce în prezent 

evenimentele mântuirii, împlinite în mod unic şi definitiv în istoria 
pascală a Nazarineanului. In actul însuşi prin care Biserica face Euha- 
ristia, Euharistia face Biserica, punánd-o în condiţia sa intreita de mister, 
dar şi de misiune. 


a) Biserica este mister 


In primul rând, amintirea euharistică a începutului constituie Bise- 
rica în realitatea sa de mister. Fiind rod al iniţiativei lui Dumnezeu în- 
treit, natura profundă a Bisericii euharistice nu este la îndemâna ori- 
cărui om, Biserica este trupul „mistic” (adică „in mysterio”) al lui Cris- 
tos. In conformitate cu ideea biblică paulină, „mister” este planul divin 
de mântuire, care se înfăptuieşte în istorie, fără ca totuşi să fie cuprins 
de coordonatele acestei lumi: chiar dacă este adevărat şi niciodată nu 
trebuie neglijat faptul că Biserica este o realitate prezentă printre alte 
realități prezente ale istoriei; de asemenea, este la fel de adevărat că 
Biserica este locul unui alt fel de Prezenta, amintire vie a Aceluia care, 
după ce a intrat în istorie, nu se lasă cuprins de ea. Biserica, născută în 
memorialul Paştelui, vine din altă parte: cine vrea să o măsoare şi să o 
definească cu schemele analogiei de pe acest pământ, cine nu vrea să 
vadă altceva în ea decât o putere printre alte puteri ale istoriei umane, 
nu-i va cunoaşte niciodată inima. ,,Fericiti cei chemaţi la Cina Domnului”: 
pentru cel care răspunde la această invitaţie, o altă lume apare în 
această lume, Duhul intră în trup, îl ucide şi-l învie la o viață nouă, de 
neimaginat. Acest loc de întâlnire a lumilor, acest pământ străin şi, 
totuşi, familiar, această intersecție a unui plan cunoscut cu un altul necu- 
noscut şi puternic este „misterul” euharistic din care se naşte „mis- 
terul” Bisericii, cortul lui Dumnezeu printre oameni, bucată de trup şi 
de timp, unde Duhul Celui Vesnic şi-a stabilit locuința! Cine vorbeşte 
despre Biserică şi neglijează această dimensiune originară şi izvorâ- 
toare, cine descrie chiar şi în detaliu structura sa interioară şi relaţiile 
pe care ea le întreține cu puterile active în istorie, dar uită să prezinte 
plinătatea originii sale euharistice şi ignoră astfel cealaltă dimensiune, 
deoarece este necunoscută şi imprevizibilă, gândeşte „în felul oameni- 
lor”, nu „în felul lui Dumnezeu”. 

De aceea, reflectia despre Biserică de la Conciliul al II-lea din Vati- 
can se deschide cu un capitol care poate fi considerat cheia de lectură 
a tot ceea ce urmează: „De Ecclesiae mysterio”, Biserica este o taină! 
In centrul acestui capitol, se vorbeşte despre amintirea euharistică a 
începutului, din care se naşte şi în care se manifestă Biserica: 


Ori de câte ori se celebrează pe altar jertfa crucii, în care „Cristos, Paştele 
nostru, a fost jertfit” (cf. 1Cor 5,7), se împlineşte opera răscumpărării noas- 
tre. Totodată, prin sacramentul pâinii euharistice, este reprezentată şi reali- 
zată unitatea credincioşilor, care formează un singur trup în Cristos (cf. 
1Cor 10,17). Toţi oamenii sunt chemaţi la această unire cu Cristos care este 
Lumina lumii, de la care venim, prin care trăim, spre care tindem (LG 3). 

„Misterul”, ca plan divin de mântuire ce se împlineşte în istorie, 
este oferit şi manifestat într-o modalitate mai intensă în evenimentul 
euharistic, memorialul crucii şi al învierii lui Cristos, Paştele nostru, 
izvorul ce formează trupul său eclezial! 


b) Biserica este dar 


In al doilea rând, amintirea euharistică a începutului pune în lumină 
faptul că Biserica este dar: fiind trup dăruit de Domnul, Biserica nu se 
inventează sau se produce, ci se primeşte. Nu este rodul oboselii omului, 
ci oferirea liberă şi gratuită a unui har, care nu este nici meritat şi nici 
merituos. Biserica euharistică se naşte din acceptare şi din mulțumire: 
„Cu adevărat vrednic şi drept, de cuviință şi mântuitor lucru este, să-ți 
aducem mulțumiri pururea şi în tot locul tie, Doamne, Părinte sfânt, 
prin Domnul nostru Isus Cristos...” Acolo unde Tatăl este adorat în 
aşteptare statornică, acolo unde se celebrează multumirea în amintirea 
puternică ce reactualizează prezența Celui Răstignit-Inviat printre ai 
săi, acolo erupe Duhul şi formează, distrugând şi mangiind, familia fiilor 
lui Dumnezeu: lucrul acesta fundamentează în Biserică exigenta unui 
stil de viață contemplativ şi euharistic. 

Amintirea începutului, trăită în Euharistie, subliniază faptul că Bise- 
rica nu se zideşte prin bogăţia mijloacelor umane sau, s-ar putea spune, 
că Biserica se formează nu în ciuda, ci tocmai prin lipsa de mijloace 
umane! După cum „acele mâini străpunse de cuie ale lui Isus pe Cruce 
au făcut mai mult pentru slava Tatălui şi mântuirea noastră decât 
aceleaşi mâini care porunceau vântului şi mării”, tot la fel, mâinile 
ridicate spre cer ale unui popor, înainte de toate, capabil să laude şi să 
mulțumească, vor face mai mult pentru venirea împărăției decât ace- 
leaşi mâini care ar presta vreo muncă oarecare, dar ar fi fără suflet. Atât 
în ființa, cât şi în lucrarea Bisericii euharistice, primul loc îi revine lui 
Dumnezeu: numai lui i se cuvine slava, numai de la el se aşteaptă mân- 
tuirea. Fiindcă se naşte din Euharistie, Biserica este reprezentată fidel 
în sfânta Fecioară Maria, „typos”-ul şi modelul său, a cărei maternitate 
feciorelnică este semnul acceptării curate şi al harului curat, prin care 
Dumnezeu intervine în timpul oamenilor. 


c) Biserica este angajare 


In al treilea rând, amintirea euharistică a începutului subliniază anga- 
jarea istorică a Bisericii, trupul lui Cristos dăruit pentru cei mulți: 
după cum Cuvântul s-a făcut trup, pătrunzând până la capăt în contra- 
dictia existenței umane şi în moarte, după cum Cel Rastignit-Inviat în 
evenimentul euharistic devine contemporan cu toate situaţiile umane 
pentru a le comunica puterea sa de reconciliere şi de viață, la fel, Bise- 
rica, născută din Paştele euharistic, trebuie să fie prezentă în toate 
durerile umane, acolo unde este foame de dreptate şi de eliberare, adu- 
când cu sine puterea de schimbare a Răscumpărătorului omului. 
Caracterul contemplativ şi euharistic al ființei şi al lucrării ecleziale nu 

poate să însemne fugă de lume sau frică de a se angaja în mijlocul ei: 
dacă Dumnezeul Bisericii a pătruns cu totul în interiorul vieții umane, 
Biserica lui Dumnezeu nu poate să rămână spectatoare în fața istoriei. 
Slava lui Dumnezeu se celebrează acolo unde este promovată viața omu- 
lui: „Gloria lui Dumnezeu este omul viu” (sfântul Irineu de Lyon). Nu 
există nici o situație umană, în special când este vorba de suferință şi 
de sărăcie, care să nu poată fi adusă în amintirea euharistică a elibe- 
rării pascale şi, în consecință, nu există nici o situație umană fata de 
care Biserica să se poată considera străină: misiunea ei constă în a fi de 
fata participând la aceste situaţii, participare care izvorăşte şi se exprimă 
în ospatul euharistic, unde cei multi se hrănesc dintr-o singură pâine. 
Amintirea puternică a reconcilierii dă naştere unei Biserici care merge 
împreună cu oamenii, care poate să-i ofere Tatălui lacrimile şi nemul- 
tumirile vieţii lor zilnice şi, totodată, poate să le vestească profetic o 
altă dimensiune, adică orizontul împărăției care vine, contestare şi rás- 
turnare a miopiei calculelor şi a pretențiilor nefondate ale lumii aces- 
teia. O Biserică ce vesteşte, o dată cu solidaritatea, bucuria şi speranța 
ce provin din acel „da” spus oamenilor de către Dumnezeu în Isus Cris- 
tos; şi, totodată, o Biserică liberă şi contrară compromisurilor pe care 
le face logica puterii timpului de fata, martoră a acelui „nu” prin care 
Dumnezeu i-a judecat în crucea lui Cristos pe toti cei care au răstignit 
de-a lungul istoriei. Săracă şi slujitoare, glas al oamenilor către Dum- 
nezeu şi glas al lui Dumnezeu către oameni în inima istoriei: aşa arată 
Biserica euharistică, ce se naşte „de sus”, în amintirea eficace a originii 
sale pascale, fără încetare formată de către Duhul Sfânt în trupul lumii 
noastre. 


2. Euharistia este ospăț pascal 
şi Biserica este „communio sanctorum” 


Venind de sus, Biserica este născută şi manifestată de către memo- 
rialul euharistic în timpul prezent al istoriei ca o comuniune de viață 
în Duhul Sfânt. Fiind impacati cu Dumnezeu şi, între ei, în Cristos prin 
reprezentarea sacramentală a evenimentului pascal, credincioşii for- 
mează un singur trup în el: participarea comună la aceeaşi pâine reali- 
zează unitatea trupului eclezial, deoarece acea singură pâine este sacra- 
mentul lui Cristos mort, glorificat şi făcător de pace. 


În frângerea pâinii euharistice, făcându-ne realmente partasi la trupul Dom- 
nului, suntem ridicaţi la comuniunea cu el şi între noi. „Intrucât este o sin- 
gură pâine, un trup suntem şi noi, cei multi, căci toţi ne împărtăşim dintr-o 
singură pâine” (1Cor 10,17). Astfel, noi toți devenim mădulare ale acestui 
trup (cf. 1Cor 12,27) „şi fiecare în parte suntem mădulare unii altora” 
(Rom 12,5) (LG 7). 


Fiind amintirea originii pascale a Bisericii, Euharistia este şi amin- 
tirea care zideşte prezentul eclezial, eveniment în care, între-timpul de 
la început şi timpul de la sfârşit, comuniunea de viață în Cristos se 

naşte în timpul de fata şi se exprimă în comunitatea poporului care 
este pe cale. Un cuvânt mai vechi şi puternic al credinței transmite 
această natură euharistică a Bisericii „dintre cele două feluri de timp”: 
este vorba despre expresia folosită în Simbolurile cele mai vechi, care 
se găseşte după menţionarea Duhului Sfânt şi a sfintei Biserici cato- 
lice, adică „sanctorum communio”. Această expresie cuprinde trei sen- 
suri sau niveluri de adâncime, care, având în vedere ordinea termenilor 
(„Spiritus, ecclesia, sanctorum communio”), pot fi folosiți pentru a 
caracteriza Biserica, formată în timpul de față de către memorialul euha- 
ristic. Primul sens atinge nivelul cel mai adânc al acestei „memoria 
ecclesiae”: Biserica este „communio Sancti”, comuniune cu Duhul lui 
Cristos. In al doilea rand, „communio sanctorum" vorbeşte despre comu- 
niunea realitatilor sacramentale, prin mijlocirea cărora Duhul se 
dăruieşte. In sfârşit, expresia (cu semnificația de genitiv plural perso- 
nal) face trimitere la comuniunea sfinților, comunitatea oamenilor renăs- 
cuti prin Duhul Sfânt pentru viata veşnică. 


a) Icoana Treimii: „perihoreza” eclezială 


Deoarece se naşte în timpul de fata în virtutea memorialului euha- 
ristic, Biserica este, înainte de toate, „communio Sancti”, comunitatea 
Duhului lui Cristos, „trupul lui spiritual” (adică „in Spiritu Sancto”). 
Ea este locul întâlnirii nemaipomenite dintre lumea Duhului şi lumea 
oamenilor şi, în consecință, fiind cu totul cufundată în istoria şi rănile 
existenței umane, ea este chemată să ducă în interiorul lor vestea şi 
darul lumii celei noi a lui Dumnezeu revelat în Isus Cristos, făcându-l 
prezent în toate timpurile şi situaţiile, ea este întâlnirea Duhului şi a 
trupului, a lui Dumnezeu şi a oamenilor, care s-a actualizat în Cristos. 
Biserica născută din memorialul euharistic este, în felul acesta, tem- 
plul Duhului, trupul lui Cristos, „poporul adunat de către unitatea 
dintre Tatal, Fiul şi Duhul Sfânt”, este „icoana” vie a Treimii in timp, 
misterul comuniunii „catolice” care-i uneşte pe cei ce sunt diferiți în adân- 
cimea unei unități şi a unui schimb asemănător aceluia care se înfăp- 
tuieşte în viata divină prin locuirea reciprocă a Persoanelor (una într-alta 
— „perihoreză”). 

Această Biserică catolică se actualizează în adunarea euharistică a Bise- 
ricii locale, unde unitatea poporului lui Dumnezeu, întemeiată în con- 
sacrarea baptismală săvârşită de către Duhul Sfânt, se manifestă prin 
participarea tuturor şi a fiecăruia în parte, după darul primit, la sluji- 
rea de conducător a episcopului: 


Această Biserică a lui Cristos este cu adevărat prezentă în toate 
comunitățile locale legitime ale credincioşilor, care, adunate în jurul 
păstorilor lor, sunt şi ele numite, în Noul Testament, „Biserici”. Ele sunt, 
acolo unde se află, poporul cel nou, chemat de Dumnezeu în Duhul Sfânt 
şi cu deplină convingere (cf. 1Tes 1,5). In ele, prin predicarea evangheliei 
lui Cristos, se adună credincioşii şi se celebrează misterul Cinei Domnului, 
„pentru ca, prin trupul şi sângele Domnului, să fie strâns unită toată 

fratietatea trupului”. Orice comunitate adunată în jurul altarului, sub con- 
ducerea sacră a episcopului, este simbolul acelei iubiri şi „unităţi a trupu- 
lui mistic în afara căreia nu există mântuire”. In aceste comunităţi, adesea 
mici, sărace, izolate, este prezent Cristos care, prin puterea sa, adună Bise- 
rica, una, sfântă, catolică şi apostolică (LG 26). 


In această lumină nu se poate vedea vreo opoziție între Biserica lo- 
cală, reprezentată de episcopul său, şi Biserica universală, reprezen- 
tată de episcopii în comuniune cu episcopul Romei: în realitate, dacă 
fiecare episcop reprezintă Catholica realizată în Biserica particulară 
condusă de el, ansamblul episcopilor uniţi în jurul papei şi sub condu- 
cerea sa reprezintă Biserica universală, Catholica, întrucât este reali- 
zată peste tot pe pământ, exprimată în comuniunea euharistică a dife- 
ritelor Biserici între ele. După cum Euharistia este una si unică în 
toate adunările în care este celebrată, chiar dacă în fiecare dintre ele 
este prezentă şi participată în mod concret, la fel, misterul Catholica 
este unul şi unic în toate realizările sale locale sau particulare, chiar 
dacă în fiecare dintre acestea unitatea Bisericii se prezintă sub aspec- 
tul concret al relaţiilor istorice. Această unitate „perihoretică” este înfăp- 
tuită de către un singur şi acelaşi Duh Sfânt, care lucrează în fiecare 
Kuharistie pentru a sfinți darurile şi a da naştere „împărtăşirii sfin- 
tilor” în Biserica locală şi în împărtăşirea Bisericilor: cine trăieşte in 
Duhul Sfânt trăieşte această împărtăşire catolică, are în el simțul Bise- 
ricii, pe care o iubeşte şi o mărturiseşte ca mamă a harului. In sensul 
acesta, Euharistia este marea şcoală a unității, culmea manifestării şi 
izvorul comuniunii ecleziale. 


b) Biserica întreagă este carismatică 


După cum Cristos Isus l-a primit şi l-a dăruit pe Duhul Sfânt, la fel, 
„printr-o analogie nu lipsită de valoare” (LG 8), şi Biserica născută şi 
exprimată de către Euharistie primeşte şi-l dăruieşte pe Duhul Sfânt: 


Duhul locuieşte în Biserică şi în inimile credincioşilor ca într-un templu şi 
în ei se roagă şi dă mărturie despre înfiere. El cáláuzeste Biserica spre tot 
adevărul, o uneşte în comuniune şi slujire, o înzestrează şi o conduce cu dife- 
rite daruri ierarhice şi carismatice şi o împodobeşte cu roadele sale. Cu pu- 
terea evangheliei, el întinereşte Biserica, o reînnoieşte fără încetare şi o 
duce la unirea desăvârşită cu Mirele ei (LG 4). 


Primind Duhul prin Cristos de la Tatăl, Biserica este chemată să-l dăru- 
iască: misiunea sa se rezumă la mandatul de a conduce întregul uni- 
vers la Tatăl prin Cristos în Duhul Sfânt. Ea este semnul şi instru- 
mentul sau, mai bine zis, sacramentul prin care Duhul Sfânt realizează 
unitatea oamenilor cu Dumnezeu şi între ei. 

Biserica euharistică îl primeşte pe Duhul Sfânt: ea este locul eru- 
perii darului lui Dumnezeu în timp. Ca şi sfânta Fecioară Maria, ea este 
încontinuu şi într-un mod nou acoperită de umbra Duhului Sfânt 
pentru a zămisli în istorie Cuvântul divin. Viaţa creştină care s-a născut 

în sânul Bisericii-Mame este viata în Duhul Sfânt: „Toţi aceia care sunt 
calauziti de Duhul lui Dumnezeu, aceia sunt fii ai lui Dumnezeu” (Rom 
8,14). Creştinul este uns cu Duhul Sfânt: în botez şi în economia sacra- 
mentală, el este modelat după Cristos şi prin el şi în el este umplut de 
Duhul Sfânt. Aici se află motivul profund al noutatii creştine, al diver- 
sitatii, adică al ființei creştine, în raport cu devenirea pur naturală a 
istoriei, şi, totodată, aici este izvorul şi principiul oricărui dar şi slujiri 
deosebite. Aici îşi află rădăcinile unitatea şi diversitatea în Biserică, 
comuniunea şi organizarea ministerială. Biserica euharistică este „împăr- 
tăşirea sfinților” („communio sanctorum fidelium"), tocmai în sensul 
că cei botezați participă la singurul Duh Sfânt şi sunt imbogatiti prin 
diversitatea darurilor sale. Duhul împarte neîncetat aceste daruri fiecă- 
ruia în funcție de creativitatea Duhului, de el sunt împărțite cu o bogă- 
tie îmbelşugată şi îndreptate spre creşterea întregului trup al lui 
Cristos: „Şi arătarea Duhului i se dă fiecăruia spre folosul tuturor” 
(Cor 12,7). De aceea, fiecare creştin este un „carismatic”, chemat să 
dea mărturie şi să primească darul lui Dumnezeu: fantezia Duhului 
este inepuizabilă şi neobosită este lucrarea lui. 


c) Biserica întreagă este ministerială 


Biserica euharistică îl dă pe Duhul Sfânt: ea este semnul şi instru- 
mentul privilegiat al lucrării Duhului Sfânt în istorie; este sacramentul 
lui Cristos, aşa cum Cristos este sacramentul lui Dumnezeu; este tru- 
pul său viu şi dătător de viață. Acest caracter sacramental al întregii 
Biserici se manifestă în două feluri privilegiate: în cuvântul lui Dum- 
nezeu, care, rásturnánd lucrurile şi iluminând-le, cheamă la mântuire, 
şi în sacramentul lui, concentrarea maximă de cuvânt divin, reactuali- 
zarea misterului pascal al lui Cristos în viața oamenilor. Cuvântul şi 
sacramentul se întâlnesc în Euharistie şi în Euharistie sunt prezente 
în gradul cel mai ridicat: memorialul Paştelui lui Cristos, reactuali- 
zarea acestuia în locuri şi timpuri diferite, adică Euharistia îi împacă 
pe oameni cu Dumnezeu şi între ei. Este „sacramentum unitatis”, pâi- 
nea unică din care se naşte unicul trup al lui Cristos, care este Biserica, 
prin puterea Duhului. Cuvântul şi pâinea sunt în Euharistie sacra- 
mentul din care se naşte comuniunea eclezială: Euharistia face Bise- 
rica, împărtăşire din realităţile sfinte dăruite în memorialul euharistic 
(„communio sanctorum sacramentorum”). 

Dacă Euharistia face Biserica, atunci şi Biserica face Euharistia: cuvân- 
tul nu poate fi proclamat, dacă nu este cineva care să-l vestească: memo- 
rialul nu poate fi celebrat, dacă nu este cineva care să-l facă din ascul- 
tare față de mandatul primit de la Domnul. Cuvântul şi sacramentul 
au nevoie de slujirea Bisericii, care înseamnă slujirea vestirii, cele- 
brarea jertfei şi adunarea laolaltă a familiei umane risipite în unitatea 
poporului sfânt al lui Dumnezeu. Biserica euharistică este în întregime 
ministerială: este în întregime angajată în această întreită misiune 
profetică, sacerdotală şi regală (cf. LG 10.12): prin Duhul Sfânt, fiecare 

botezat este făcut asemenea lui Cristos, profet, preot şi împărat, şi, în 
consecință, angajat în comuniune cu toti să vesteasca prin viata sa cuvân- 
tul lui Dumnezeu, să celebreze memorialul Paştelui pentru a realiza în 
istorie dreptatea împărăției lui Dumnezeu ce are să vină. De aici 
urmează cei trei „nu” şi cei trei „da” ai Bisericii în întregime carisma- 
tică şi ministerială, care se naşte si se manifestă in Euharistie: nici un 
botezat nu are dreptul la dezangajare, deoarece fiecare este înzestrat, 
pentru locul unde se află, cu anumite carisme ce trebuie trăite în spirit 
de slujire şi de comuniune. Acel „nu” spus dezangajării cere să fie tra- 
dus prin acel „da” al coresponsabilitatii. Nimeni nu are dreptul la divi- 
ziune, deoarece carismele vin de la unicul Domn şi sunt orânduite către 
zidirea singurului trup, care este Biserica (cf. 1Cor 12,4-7). Acel „nu” 
spus diviziunii se exprimă activ prin acel „da” spus dialogului, slujirii 
comuniunii. In fine, nimeni nu are dreptul la oprire pe loc sau la nos- 
talgie față de trecut, deoarece Duhul este mereu viu şi activ, este nouta- 
tea lui Dumnezeu, lui îi aparține viitorul timpului. Acel „nu” spus fricii 
sau nostalgiei se traduce prin „da” spus speranței şi reformei constante 
sub inspirația Duhului Sfânt, care, în economia sacramentală şi, în 
special, în Euharistie, acoperă fără încetare cu umbra sa Biserica, Fe- 
cioară şi Mamă. 


3. Euharistia este „garanţia slavei viitoare” 
şi Biserica este pe drumul împărăției 


„Adevăr vă spun, că de acum nu voi mai bea din rodul viței până în 
ziua aceea când îl voi bea, nou în împărăţia lui Dumnezeu” (Mc 14,25): 
Cina euharistică, încredințată de către Isus ucenicilor ca memorial al 
Paştelui său, este garanția şi anticiparea slavei viitoare, care se va 
revela pe deplin când Cristos se va întoarce pentru a începe ospatul 
final al împărăției. 

Fiind amintire a începutului comunităţii ecleziale, Euharistia este toto- 
dată amintire ce anticipă destinul său viitor: ea cheamă din nou popo- 
rul lui Dumnezeu la condiția sa de popor ieşit în pustiu, peregrin spre 
patria făgăduită. In Duhul Sfânt, prin Cristos, Biserica se îndreaptă 
spre Tatal: ea se uită mereu la cele de sus, la slava Domnului cerului şi 
al pământului, care este şi împlinirea deplină a creaturii sale. 

Fiind născută fără încetare din amintirea euharistică a evenimen- 
telor mántuitoare, Biserica este indemnatá de ele să se deschidă mereu 
în fata viitorului: darul „deja” primit este anticiparea şi făgăduinţa da- 
rului mai mare, care „încă nu” s-a desăvârşit. Este un dar care nu poto- 
leşte aşteptarea, ci o răscoleşte şi o schimbă, făcând-o mai vie şi mai 
nerabdatoare; este semnul patriei întrevăzute, deşi încă neluata in stă- 
pânire, refuz al oricărei idolatrizări a prezentului pentru a se deschide 
la lucrurile noi ce vor să vină. 

Euharistia, „sacramentum futuri”, arată cum viitorul făgăduit este 
calitatea ființei şi a lucrării ecleziale, dimensiunea care atinge totul şi-i 
dă viață, amintirea sfârşitului care dă sens şi valoare fiecărui pas pe 

acest drum neîntrerupt. De aici derivă trei consecințe pentru existența 
Bisericii, care se naşte din Euharistie. 


a) Biserica euharistică este „semper reformanda” 


In primul rând, amintirea euharistică a sfârşitului făgăduit readuce 
în atenţia Bisericii sărăcia sa radicală, condiţia sa de trup al lui Cristos 
răstignit pentru istorie: în fața viitorului Domnului care vine, Biserica 
se relativizează, descoperă că nu este ceva absolut, ci un instrument, nu 
un scop, ci un mijloc, popor de săraci şi de peregrini. „Viaticul”, pâinea 
celor care sunt pe cale (,,viatores”) spre pământul făgăduit, hrăneşte 
poporul lui Dumnezeu ca să poată aştepta în mod fidel, ca bătrânul 
Simeon, până trece noaptea şi apare lumina ce va lumina neamurile pen- 
tru totdeauna. 

Nici o achiziție, nici un succes nu trebuie să încetinească în comuni- 
tatea euharistică ardoarea aşteptării: orice „extaz al împlinirii” trebuie 
interpretat ca evadare şi trădare. Orice fel de aroganță ce provine din 
faptul că s-a ajuns undeva, că s-a atins tinta, trebuie respinsă: Biserica 
este „semper reformanda”, chemată la o purificare continuă şi la o reîn- 
noire neîntreruptă, neostoită, şi care nu poate fi satisfăcută de nici o rea- 
lizare umană. 

Fidelitatea fata de trecutul său izvorâtor, bogăţia credinţei primite 
prin mijlocirea tradiţiei neîntrerupte şi vii nu trebuie niciodată să fie 
confundate cu prezumția înstăpânirii a ceva sau cu frica fata de nou: 
evenimentul euharistic, în care Biserica moştenitoare şi dătătoare de 
credință se adună pentru a celebra amintirea puternică a începutului 
sáu şi a țintei sale finale, pune in lumină faptul cum instituţia — pástrá- 
toare şi martoră a lui „deja” — este înviorată mereu prin eruperea Du- 
hului şi prin deschiderea fata de acel „încă nu" al fágáduintei. 

Traditie şi eveniment, instituţie şi carismă se întâlnesc în memoria- 
lul pascal, unde Biserica se propune oamenilor, suspendată între trecut 
şi viitor, bogată numai prin sărăcia sa, ca acceptare a darului vechi şi 
mereu nou al lui Dumnezeu. Biserica înţelege, în felul acesta, că nu 
este „în stăpânirea” adevărului, ci că adevărul o stăpâneşte: uimită de 
misterul divin care o stăpâneşte, intuieşte faptul că trebuie să se lase 
tot mai mult stăpânită de Mirele ei. 

Nimic nu este mai străin de stilul unei Biserici care celebrează „me- 
moria futuri” în Cina euharistică decât atitudinea de triumfalism, de 
cedare în fața seducţiei orbitoare a puterii şi a stăpânirii acestei lumi. 
Fiind născută la picioarele crucii şi pe cale într-o lungă Vinere Sfântă 
care este istoria omului, de asemenea, fiind fără încetare născută din 
reactualizarea euharistică a începutului său şi din anticiparea viitorului 
său, Biserica nu trebuie să confunde niciodată luminile şterse ale ono- 
rurilor pământeşti cu lumina care i-a fost făgăduită la Paşti. Impotriva 
oricărui fel de logică a acestei lumi, finalitatea Bisericii euharistice este 
să dispară atunci când împărăția, prezentă în ea doar în stadiu de înce- 
put, se va arăta în slavă. 

b) Biserica euharistică este conştiinţa critică a istoriei 


In al doilea rând, amintirea euharistică a viitorului lui Dumnezeu 
ajută Biserica să relativizeze máretiile acestei lumi, să fie o slujitoare 
care veghează supunând totul judecății crucii şi învierii Domnului sáu. 
Fiind trup al lui Cristos răstignit în istorie, ea este şi trup ce răstig- 
neste toate miopiile istoriei. In numele țintei sale mai mari, comuni- 
tatea euharistică va trebui să fie răscolitoare şi critică față de toate îm- 
plinirile mioape ale acestei lumi: prezentă în orice situație umană, soli- 
dară cu cel sărac şi cu cel oprimat, nu-i va fi îngăduit să identifice spe- 
ranta sa cu una dintre speranţele lumesti. 

Bineînţeles, lucrul acesta nu va însemna dezangajare sau critică ief- 
tină: vegherea care se cere de la Biserică este mult mai costisitoare şi 
exigentă. Este vorba, în acelaşi timp, de asumarea sperantelor umane 
şi de verificarea lor în lumina învierii, care, pe de o parte, susține orice 
fel de angajare autentică de eliberare a omului, iar pe de alta, se împo- 
triveşte oricărui fel de absolutizare a finalitatilor pământeşti. In acest 
dublu sens, speranța Bisericii, speranța învierii, hranita de pâinea spe- 
rantei, garanţia slavei viitoare, este învierea speranței: ea da viata la 
ceea ce este stăpânit de moarte şi zdrobeşte fără milă ceea ce face cu 
mândrie ca viata să devină un idol. 

Aici se află inspiraţia profundă a prezenţei creştine în diferitele împre- 
jurări culturale, politice şi sociale: în numele „rezervei sale escato- 
logice”, care este viitorul promis şi fata de care Euharistia este garan- 
tie şi anticipare, Biserica nu se poate identifica cu nici o ideologie, cu 
nici o putere politică, cu nici un sistem, ci trebuie să ştie să fie con- 
ştiinţa critică a tuturor, readucere în atenție a începutului şi a sfârşitu- 
lui, stimulent ca pretutindeni să fie promovată creşterea omului inte- 
gral în toti oamenii. O Biserică incomodă şi neliniştitoare, liberă şi slu- 
jitoare, nu Biserica sistemului, compromisului sau dezangajării vizi- 
bile, pe care am fi ispititi să o zidim. Chiar dacă ne face să fim străini 
şi peregrini în această lume, patria anticipată şi făgăduită în amintirea 
euharistică nu ne îndepărtează de realitate, ci este putere stimulatoare 
şi critică la angajare în favoarea dreptăţii şi a păcii în acest astăzi al 
lumii. 


c) Biserica euharistică este martoră a frumuseţii ce mântuieşte 


In sfârşit, amintirea euharistică a țintei finale umple Biserica de bucu- 
rie: ea este popor în sărbătoare, care tresaltă deja în speranţă, aprinsă 
în ea prin făgăduinţa primită şi răspândită în inima sa prin frumusețea 
lui Dumnezeu, oferită în Acela care este „Păstorul cel frumos” (cf. In 
10,11). Ea este trupul în sărbătoare al lui Cristos, şi nu doar trupul său 
răstignit din timpul săptămânii. 

In evenimentul euharistic şi în viata care izvorăşte din ea, Biserica 
descoperă că este anticipare militantă a ceea ce a fost făgăduit în 
învierea Celui Umilit. Nu este înfrângere, nu este victorie a morții, care 

poate să stingă în comunitatea celor credincioşi puterea speranței, fara 
încetare dăruită ei de către sărbătoarea euharistică, unde ultimul cu- 
vânt al vieţii şi al istoriei este garantat ca un cuvânt de bucurie, şi nu 
de durere, de har, şi nu de păcat, de viata, şi nu de moarte, şi unde In- 
tregul se oferă în fragmentul frumuseţii care mântuieşte. 

Asemenea pelerinilor la Muntele Sionului, creştinii sunt orientati 
spre tinta întrevăzută, chiar dacă încă nu o stápánesc: „M-am bucurat 
când mi s-a spus: «Să mergem la casa Domnului!»” (Ps 122,1). Bucuria 
lor nu se naşte din îngâmfarea de a zidi cu mâinele lor o scară spre cer, 
un fel de nou Turn Babel al unei lumi prizoniere sieşi. Ei răspund che- 
mării lui Dumnezeu şi trăiesc faptul, pornind de la evenimentul euharis- 
tic, că Dumnezeu are timp pentru om şi construieşte împreună cu el casa 
acestuia. 

In celebrarea memorialului euharistic, Ierusalimul, dorit cu dor şi 
aşteptat, coboară deja din cer: celor credincioşi le rămâne misiunea de 
a trăi misterul Adventului în inima existenței umane. Va veni ceasul 
încercării şi al victoriei aparente a morții: dar Biserica stie că, in spa- 
tele întunericului din prezent, ca în spatele vălului semnelor euharis- 
tice, Cristos este viu şi activ. El este acela care a învins lumea: El este 
prezent în darul Cinei sale, izvorul nesecat al bucuriei Bisericii. Spre 
el, chip al eternei frumuseți a lui Dumnezeu, se îndreaptă suspinele 
Bisericii când se adună pentru aducerea de mulțumire, iar el îi răs- 
punde prin prezenţa sa şi cu făgăduinţa: „Da, vin curând” (Ap 22,20). 


FIINŢA BISERICII J 
LA TEOLOGUL ORTODOX DUMITRU STĂNILOAE 


Ştefan LUPU 
Institutul Teologic Romano-Catolic, laşi 


In planul salvific al lui Dumnezeu, Biserica reprezintă, după Stăni- 
loae, împlinirea economiei divine de mántuire!. Născută în ziua de Ru- 
salii prin revărsarea Duhului Sfânt, ea a devenit un instrument de 
mântuire şi de sfințire pentru toti aceia care, prin credință, se deschid 
lucrării lui Cristos. In acest sens, Biserica reprezintă „unirea fără de 
confuzie” dintre Dumnezeu şi omenire, sau, după cum scria el însuşi în 
Teologia dogmatică ortodoxă, 


Biserica este un Eu uman comunitar în Hristos ca Tu, dar, în acelaşi timp, 
eu-ul ei este Hristos...; Biserica este imanentul care are în ea transcenden- 
tul, comunitatea treimică de Persoane plină de o nesfârşită iubire fata de 
lume...; Biserica este Hristos extins cu trupul lui îndumnezeit în umani- 
tate, sau umanitatea aceasta unită cu Hristos şi având imprimat în ea pe 
Hristos cu trupul lui îndumnezeit?. 


Fiind „unirea fără confuzie” dintre Dumnezeu şi omenire, Biserica 
are o „constituţie teandrica”’, al cărei conţinut constă în Cristos unit, 
după natura sa divină, cu Tatăl şi cu Duhul Sfânt şi, după natura sa 
umană, cu oamenii. În ce priveşte această identitate specială a Bise- 
ricii, părintele Stăniloae sublinia, într-un articol publicat în 1964, că 
Biserica „e o taină care nu poate fi niciodată cuprinsă complet într-o 
definiție”. Din această cauză, atât sfântul Paul, cât şi sfinții părinți ai 
Bisericii s-au folosit de imagini pentru a exprima caracterul mistic al 


1 [n acest articol am reluat în traducere românească textul capitolului al III-lea din 
partea a II-a a tezei de doctorat pe care am sustinut-o în noiembrie 1999, la Universi- 
tatea Pontificală Gregoriana din Roma, având ca titlu „Sinodalitatea şi/sau conciliari- 
tatea, expresie a unităţii şi a catolicitatii Bisericii, în opera teologului ortodox român 
Dumitru Stăniloae (1903-1993)”. Teza a fost publicată în acelaşi an în limba italiană. 

2 D. STĂNILOAE, Teologia dogmatică ortodoxă, II, Bucuresti 1978, 208. 

? Stăniloae are o anumită retinere în folosirea expresiei „natura teandrica a Bise- 
ricii”, aşa cum face teologul grec I. Karmiris, preferând, în schimb, expresia „constitu- 
tia teandrica a Bisericii”, pentru a nu lăsa impresia că, în Biserică, dumnezeirea şi uma- 
nitatea sunt unite, în sens monofizit, într-o singură natură. Cf. D. STĂNILOAE, Teologia 
dogmatică ortodoxă, II, 208, nota 20. . 

4 D. STANILOAE, „Autoritatea Bisericii”, StTeol 16 (1964) 183. In această privință, 
Stániloae noteazá cu satisfactie cá si ecleziologia catolicá, incepánd cu Conciliul al II-lea 
din Vatican, a început să părăsească definiţia de natură juridică dată în trecut Bisericii, 
pentru a afirma acum caracterul mistic al Bisericii. Cf. Ibidem, nota 1. 

Bisericii. Printre acestea, cea mai potrivită, după el, este cea de „trup 
al lui Cristos”, întrucât exprimă mai bine decât celelalte faptul că, în Bise- 
rica, „suntem strâns uniti atât cu Hristos, cât şi intreolaltá"*. 

Insă imaginea Bisericii „trup al lui Cristos” nu este singura pe care 
o foloseşte autorul nostru pentru a exprima raportul dintre Cristos şi 
Biserică. Intr-un articol publicat în 1966, în care tratează despre aspec- 
tul sacramental al Bisericii, părintele Stăniloae afirmă că Biserica este 
o „taină” sau un „sacrament”: 


Dacă taina sau sacramentul în sens larg este unirea lui Dumnezeu cu reali- 
tatea văzută, în primul rând, cu realitatea umană, Biserica este ea însăşi, 
în totalitatea ei, o taină, un sacrament, ca extensiune şi prelungire în timp, 
sau ca mediu de iradiere a tainei originare, care este Hristos*. 


Dimensiunea sacramentală a Bisericii rezultă din unirea sa cu „sacra- 
mentul originar”, care este Cristos. De aceea, după Stăniloae, nu se 
poate vorbi despre sacramente ca acțiuni ale Bisericii, fără să se vor- 
bească despre valoarea sacramentală a Bisericii în general, întrucât 
aceasta se menţine şi creşte, în calitatea sa de sacrament, prin inter- 
mediul acțiunilor sacramentale, şi invers: întrucât Biserica este un sa- 
crament în totalitatea sa, există posibilitatea manifestării sale în sacra- 
mente. 


Hristos, taina originară, sacramentul originar şi izvorul a toată sacramen- 
talitatea, îi dă Bisericii calitatea de sacrament şi o face să crească şi o men- 
tine continuu în calitatea de sacrament, prin taine ca acte, unificând cu 
sine sau cu trupul său tainic, care e Biserica, noi mădulare şi mentinandu-le 
şi întărindu-le în această unitate pe cele existente". 


Biserica „trupul lui Cristos” şi Biserica „sacrament al lui Cristos” 
sunt principalele imagini pe care părintele Stăniloae le foloseşte pentru 
a descrie ființa Bisericii. Celelalte imagini, de altfel, foarte dragi sfinților 
părinți ai Bisericii, ca, de exemplu, cea de „templu” sau de „mireasă”, 
se pare că nu au atras atenţia autorului nostru, chiar dacă trebuie să 
spunem că ele apar din când în când, ici şi colo, în scrierile sale. 

Ţinând cont de aceste precizări, să contemplăm împreună cu Stăni- 
loae această ,,locuinta” a lui Dumnezeu în mijlocul oamenilor, pornind 
tocmai de la aceste imagini. 


5 D. STĂNILOAE, „Autoritatea Bisericii”, 183. 

6 D. STANILOAE, „Din aspectul sacramental al Bisericii”, StTeol 18 (1966) 531-532. 

1 D. STANILOAE, „Din aspectul sacramental al Bisericii”, 532. Este interesant de notat 
că, în acest articol, vorbind despre sacramentalitatea Bisericii, Stăniloae face deseori refe- 
rire la teologi catolici, ca, de exemplu, O. Casel: „Cristos, Dumnezeu-Om, este misterul 
originar [das Urmysterium] (...) Prin Cristos şi Biserica este unită «fizic» cu el, mister”, 
O. CASEL, Glaube, Gnosis und Mysterium, 225. Dar şi la Conciliul al II-lea din Vatican, 
care spunea întocmai: „cum autem Ecclesia sit in Christo veluti sacramentum seu sig- 
num et instrumentum intimae cum Deo unionis totiusque generis humani unitatis” 


(LG 1). 

1. Biserica, locuinţa lui Dumnezeu în mijlocul oamenilor 


Fiind ,locuinta" sau „cortul” pe care Dumnezeu l-a fixat în mijlocul 
oamenilor pentru a-i face să participe la viata sa, Biserica are un dublu 
fundament: unul divino-trinitar şi celălalt natural-uman. 


1.1. Fundamentul divino-trinitar al Bisericii 


Primul fundament al Bisericii, cel intratrinitar, nu trebuie căutat, 
declară autorul nostru, într-o realitate divină distinctă de persoanele 
divine, ci tocmai în misterul însuşi al vieții comune a persoanelor 
divine. Şi acest fundament trebuie înțeles „nu numai în sensul că rela- 
tiile trinitare divine sunt un model al relaţiilor dintre oameni şi Bise- 
rica, ci şi în sensul că ele sunt o putere care produce şi adânceşte aceste 
relaţii, care se manifesta in ele”®. 

Intre persoanele divine există relații de unire şi de iubire care se extind 
apoi şi în viata Bisericii: „Ca toti să fie una, după cum tu, Tată, esti in 
mine şi eu în tine, pentru ca şi ei să fie una în noi” (In 17,21). După Stăni- 
loae, această relaţie de unitate dintre Tatăl şi Fiul este, pe de o parte, 
model pentru unirea ce trebuie să se realizeze între oameni şi, pe de 
altă parte, principiul interior al acestei uniri, în sensul că oamenii pot 
să realizeze unirea între ei numai după ce s-au unit cu acel „noi” al per- 
soanelor divine. De aceea, unitatea membrilor Bisericii devine tot atât 
de profundă pe cât este cea dintre persoanele trinitare, chiar dacă 
această unitate este o unitate care se realizează „după har”, şi nu 
„după natură”. 

Unitatea membrilor Bisericii este ridicată la nivelul unităţii trini- 
tare prin intermediul Fiului. Într-adevăr, la intrupare, „Fiul se uneşte 
după har atât de mult cu oamenii, precum este unit după ființă cu 
Tatăl, având fata de ei aceeaşi iubire. Şi, desigur, Fiul, adunând în sine 
pe oameni, Tatăl iubindu-l pe Fiul, îi iubeşte şi pe ei cu aceeaşi dra- 
goste"?, 

Motivul pentru care iubirea intratrinitará devine principiul consti- 
tutiv al Bisericii prin intermediul Fiului constá, dupá Stániloae, in fap- 
tul că Fiul, prin intrupare şi recapitularea tuturor lucrurilor in el, îi face 
pe oameni să participe la aceeaşi iubire a Tatălui de care se bucură şi 
el ca om. Aceasta înseamnă că Tatăl îi iubeşte pe oameni cu aceeaşi iu- 
bire cu care îl iubeşte pe Fiul, şi oamenii îl iubesc pe Tatăl cu aceeaşi 
iubire a Fiului. Desigur, oamenii participă la iubirea trinitară nu în baza 


5 D. STANILOAE, „Sinteză ecleziologică”, StTegl 7 (1955) 2'70. 

? D. STĂNILOAE, „Sinteză ecleziologicá", 270. In aceste afirmaţii, Stăniloae urmează 
gândurile sfântului Ciril de Alexandria care, în Discursurile 45 şi 52, spunea că Fiul lui 
Dumnezeu, întrupându-se, se bucură chiar şi ca om de aceeaşi iubire a Tatălui pe care 
o avea mai înainte de întrupare, dar pe care acum o revarsă şi asupra acelora ce sunt 
uniti cu el. 

naturii lor, ca şi cum ar fi egali în dumnezeire cu Tatăl, ci o primesc 
„după har”, adică în dar. Prin urmare, fundamentul divin al Bisericii 
nu este constituit numai de Sfânta Treime, în general, ci şi de Fiul, în 
particular. 

Explicarea acestei afirmaţii e găsită de autorul nostru în reflectia pe 
care sfântul Grigore de Nyssa o face despre rămânerea lui Moise pe Mun- 
tele Sinai”. Lui Moise, care a intrat in negurile divine pe Muntele Sinai, 
afirmă părintele Bisericii, i-a fost descoperit modelul cortului şi al tem- 
plului pământesc, şi acest cort, care este Cristos, în calitate de putere 
şi înțelepciune a lui Dumnezeu, are o legătură deosebită cu Biserica 
Fiului lui Dumnezeu. 

După Stăniloae, două sunt motivele pentru care sfântul Grigore de 
Nyssa il consideră pe Fiul ca model al cortului. Intâi de toate, pentru 
că Fiul este modelul omului, care reprezintă cortul pământesc. Acest 
cort, ruinat de omul care a părăsit cortul ceresc, a fost refăcut de Fiul 
lui Dumnezeu, care, la întrupare, a unit din nou cortul pământesc cu 
cel ceresc. In al doilea rând, pentru că Fiul lui Dumnezeu, care repre- 
zintă cortul ceresc, a pus cortul său în omenire. Desigur, imaginea cor- 
tului nu este în totalitate potrivită pentru a exprima realitatea divină, 
însă reuşeşte să ne facă să înțelegem energia care pătrunde tot ceea ce 
există şi locul unde locuieşte plinătatea dumnezeirii. Acest cort are, în 
afară de aceasta, o legătură şi cu Preasfânta Treime, întrucât în Fiul 
este Tatăl şi Duhul Sfânt. Calitatea de cort sau de templu este, în sfâr- 
şit, mai proprie Fiului, „atât pentru că în el s-au făcut toate şi în el se 
vor readuna toate, cât şi pentru că omul, care e şi el un templu, templul 
văzut, are o conformitate deosebită cu Fiul, legând şi el, prin cugetare 
şi prin lucrare, totul cu sine", 

Prin urmare, fundamentul divin al Bisericii se află în Dumnezeu, şi 
aceasta din două motive: mai întâi, pentru că Preasfânta Treime este 
comuniunea perfectă de persoane şi, al doilea, pentru că Fiul este ,,loca- 
şul” de unde provin şi în care sunt chemate să se reunească toate crea- 
turile. Astfel, fundamentul divin al Bisericii poate fi înțeles în două 
sensuri: cel de comuniune şi cel de locaş. In primul sens, fundamentul 
divin al Bisericii este constituit de Treimea imanenta; în al doilea sens, 
acest fundament este constituit de Treimea economică, deoarece în ea 
va fi recapitulată întreaga creaţie. Iar aici, un rol deosebit îi revine Fiului, 
întrucât el este acela care realizează, atât in opera creației, cât şi în cea 
a mântuirii, legătura dintre Dumnezeu şi lume. Intre aceste două sem- 
nificatii, însă, există o strânsă legătură: „Prin Fiul ca locaş, oamenii 
sunt atraşi în viața Sfintei Treimi ca o comuniune, devenind ei înşişi 
comuniune. Prin Fiul, se extinde dragostea intratreimică între oameni, 
sau sunt ridicați ei la ea"? 


10 GRIGORE DE Nyssa, Vita Moysis: PG 44, 381. 
H D, STANILOAE, „Sinteză ecleziologicá", 272. 
12 D, STANILOAE, „Sinteză ecleziologicá", 273. 

Acest raport dintre cele două aspecte ale fundamentului divin al Bi- 
sericii are, după părintele Stăniloae, o anumită rezonanţă chiar şi în 
experiența umană. Omul, fiind şi el creat ca „templu”, după imaginea 
Fiului, nu a fost creat ca persoană solitară, ci ca membru al unei comu- 
nitati umane. 


Omul e biserică nu numai în sensul de locaş, ci şi în sensul de membru al 
comunităţii, sau e locaş în sensul că e destinat să facă loc în sine semenilor 
săi, că nu poate exista ca locaş gol: locaşul e loc de împreună vietuire şi, 
fără aceasta, locaşul nu-şi împlineşte rostul de locaş. Astfel, şi Fiul, fiind 
model al omului locaş, e, în acelaşi timp, membru al unei comunități trei- 
mice, e locaş ce îi are în sine pe Tatăl şi pe Duhul Sfânt. Precum omul nu 
poate fi conceput ca existând singuratic, aşa, nici Fiul nu poate fi conceput 
decât în unire cu Tatăl şi cu Duhul Sfánt??. 


1.2. Fundamentul natural-uman al Bisericii 


Prin Fiul lui Dumnezeu, iubirea intratrinitará îşi stabileşte locuința 
în mijlocul oamenilor, mai întâi prin creaţie şi, apoi, prin întruparea, 
pătimirea şi învierea lui Isus Cristos. Insă dacă fundamentul divin se 
reflectă în natura umană, atunci putem vorbi şi de un fundament natu- 
ral-uman al Bisericii. 

In acest sens, teologul român afirmă că o primă Biserică se afla deja 
în paradisul pământesc, cu primii oameni, întrucât creaţia este deja o 
pregătire a Bisericii. După păcatul primilor oameni, Dumnezeu a pus 
bazele acelei realități care a fost numită „Biserica vechii alianțe”. Cu 
toate acestea, şi în lumea păgână a continuat să existe o „sterilă Bise- 
rică păgână”, deoarece, după păcatul şi distrugerea primei Biserici, în 
om a mai rămas o idee despre chemarea sa şi, totodată, ideea despre Bi- 
serică, chiar dacă aceasta era simțită mai curând ca o „obsesie” decât 
ca o realitate. Toate aceste forme de Biserici vor ajunge la plinătatea 
lor în Biserica fondată de Dumnezeu în Isus Cristos, în ziua de Rusalii. 

Fundamentul natural-uman al Bisericii, sau, mai bine zis, funda- 
mentul eclezial al naturii omeneşti, ca reflex al fundamentului divin al 
Bisericii, după părintele Stăniloae, constă „în unitatea firii şi în plura- 
litatea persoanelor care rămân in această unitate”!*. E adevărat cá 
păcatul a rupt această unitate naturală, transformând persoanele, care 
la început erau unități intercomunicante, în indivizi, adică în ,,unitati” 
dominate de dorința de a rupe legătura naturală dintre ele, însă nu a 
putut s-o distrugă în totalitate. 

Deşi prezentă în creaţie, Biserica nu putea fi constituită numai de ele- 
mentul natural-uman, ci „din întâlnirea naturalului cu supranaturalul, 


13 D, STĂNILOAE, „Sinteză ecleziologicá", 273. 
14 D. STĂNILOAE, „Sinteză ecleziologicá", 273. 

a omenescului cu dumnezeiescul”!5. Cu alte cuvinte, elementul uman 
trebuia mai întâi să intre în „locuința cerească” a Fiului, pentru a deveni 
apoi, împreună cu acesta, Biserică. In opinia autorului nostru, acesta 
este motivul pentru care autorul Apocalipsului vede Biserica precum 
Cetatea sfântă, lerusalimul ceresc, care coboară din înălțime şi care îşi 
va dezvălui în mod complet strălucirea sa numai la sfârşitul veacurilor, 
atunci când elementul divin va fi transfigurat în întregime elementul 
uman (cf. Ap 21,2). 


1.3. Fiinţa teandrică a Bisericii 


Dacă Biserica este constituită din unirea elementului divin cu cel 
uman, aceasta înseamnă că ființa Bisericii este teandrică. Fiinţa tean- 
drică a Bisericii, după părintele Stăniloae, trebuie înțeleasă în sensul că, 


numai în Fiul cel întrupat, temeiul intratreimic al Bisericii se întâlneşte cu 
aspirația umanității după ea, împlinind-o, dragostea intratreimică se comu- 
nică real oamenilor şi unirea între Tatăl şi Fiul devine unire între Tatăl şi 
oameni în Hristos prin Duhul Sfânt, sau comuniunea treimică devine şi comu- 
niune între Dumnezeu şi oameni!f. 


Primul pas pentru „a extinde” viata trinitară in lume şi pentru a 
înălța omenirea în „locuinţa cerească” a fost făcut de Fiul lui Dumnezeu 
la întruparea sa, când dumnezeirea s-a unit hipostatic cu natura umană. 
Planul divin, însă, a fost dus la împlinire în ziua Rusaliilor, când 


o seamă de persoane umane au devenit şi ele locaşuri ale Duhului Sfânt, pre- 
cum e Fiul ca persoană treimică din veci şi precum a devenit şi ca om în 
mod deplin de la înălțarea la dreapta Tatălui. Căci trebuia să redevină 
omul locaş al lui Dumnezeu, ca, prin aceasta, să redevină locaş şi pentru 
semenii săi. Trebuia să se restabilească comuniunea între el şi Dumnezeu, 
ca să se poată restabili şi între el şi semeni. Dar nu înainte de aceasta, ci deo- 
dată. De aceea, nu s-a putut naşte Biserica numai printr-un singur om, ci 
prin mai multi deodată". 


Fiinţa Bisericii este teandricá şi inițiativa constituirii sale îi apar- 
tine lui Dumnezeu. Plecând de aici, teologul român subliniază că Bise- 
rica are un aspect „obiectiv”, divin, şi unul „subiectiv”, uman. Primul 


15 D. STANILOAE, „Sinteză ecleziologică”, 274. In această privință, Stăniloae este de 
acord cu V. Lossky care, la rândul său, scria: „Din ziua Rusaliilor, universul creat şi limi- 
tat poartă în sine însuşi un trup nou, posedând o plinătate necreată şi nelimitată, pe 
care lumea nu o poate cuprinde. Acest trup nou este Biserica: plinătatea pe care ea o 
conţine este harul, profunzimea energiilor divine, pentru care şi prin care a fost creată 
lumea (...) Universul întreg e chemat să intre în Biserică, pentru a deveni Biserica lui 
Cristos, pentru a fi transformată, la sfârşitul veacurilor, în împărăţia veşnică a lui Dum- 
nezeu. Creată din nimic, lumea îşi află împlinirea ei în Biserică”, V. Lossky, Essai de 
la theologie mystique d'Orient, Paris 1944, 107-108. 

16 D, STĂNILOAE, „Sinteză ecleziologicá", 275. 

11 D, STANILOAE, „Sinteză ecleziologicá", 275. 

vrea să spună că Biserica a fost instituită de Dumnezeu în Isus Cristos 
şi, în existenţa ei, depinde de Dumnezeu, şi nu de oameni. Al doilea, în 
schimb, se referă la faptul că Biserica se constituie şi continuă să existe 
nu numai prin opera lui Dumnezeu, ci şi prin adeziunea oamenilor. Din 
acest motiv, Biserica a fost instituită o singură dată: atunci când „ener- 
giile divine”, manifestate sub forma limbilor de foc, au fost revărsate 
asupra apostolilor, şi de atunci au rămas şi continuă să fie active în Bise- 
rică. 
Biserica nu e numai comuniune de oameni, întemeiată la un moment dat 
de ei înşişi, pentru a cultiva sentimentul religios, ci o realitate întemeiată 
în ziua Cincizecimii de Hristos şi în Hristos prin Duhul Sfânt. Locaşul ce- 
resc, ambianța divină, mediul divin al Bisericii a fost pus la dispoziția oame- 
nilor în ziua aceea când s-a produs şi prima comunitate între oameni. De 
atunci, toti cei ce vor să facă parte din Biserică intră în acel locaş, care e 
Hristos, intrând prin aceasta sub lucrarea Duhului Sfant’*. 


Părintele Stăniloae subliniază apoi că, în ce priveşte fiinţa teandrică 
a Bisericii, trebuie să se țină împreună dimensiunea cristologică şi cea 
pneumatologică, deoarece prima îi oferă Bisericii un aspect de stabili- 
tate, iar a doua, unul dinamic. Astfel, pentru toti aceia care cred, Bise- 
rica este locasul divin, stabil, iar pentru cei care locuiesc în acest locaş, 
ea este „laboratorul” unde se realizează îndumnezeirea lor. 


Iisus Hristos îi poartă pe toti în sine ca locaş sfânt şi sfintitor, aşteptând ca 
toti să vadă frumuseţea lui. Sau Hristos e în toti ca o comoară ce aşteaptă 
să fie descoperită de conştiinţa celor în care se află el. Lucrarea aceasta se 
atribuie cu deosebire Duhului Sfânt. El îi face pe cei din Hristos să-şi dea 
seama că sunt în el. Hristos e în adâncul credincioşilor de la botez, dar 
adâncul acesta devine sensibil la prezenţa lui prin Duhul Sfânt, care pune 
în mişcare voia omului”. 


18 D. STĂNILOAE, „Sinteză ecleziologică”, 275. Realitatea teandrica a Bisericii se mani- 
festă în două sensuri: de locaş ceresc şi de comuniune. De aceea, Stăniloae este critic 
fata de ecleziologia catolică şi cea protestantă, care, prima, concepe Biserica, pur şi sim- 
plu, ca o societate juridică dintre oameni — suntem in 1955 -, uitând cá „locaşul” comu- 
nitatii umane este pătruns de prezenţa divină, in timp ce a doua, afirmând posibili- 
tatea comuniunii unui singur individ cu Dumnezeu, uită că comuniunea dintre oameni 
este o componentă esenţială a Bisericii şi reduce Biserica la o sumă de „monade” care comu- 
nică în mod exclusiv cu Dumnezeu. Cf. Ibidem. 

19 D, STANILOAE, „Sinteză ecleziologicá", 275-276. Aceste două aspecte, cristologic şi 
pneumatologic, explică, în viziunea lui Stăniloae, paradoxul că în Biserică există păcă- 
toşi, dar, în acelaşi timp, ea este nepătată. Mai mult, păcătoşii în Biserică sunt diferiți 
de cei care nu fac parte din Biserică, adică ereticii şi schismaticii. Primii pot să se 
îndrepte, întrucât, neindreptatind păcatele lor, recunosc autoritatea Bisericii, ceilalți, 
în schimb nu. Într-adevăr, nemairecunoscánd Biserica de mamă şi învățătoare, se situ- 
ează deasupra autorităţii sale. Cf. Ibidem, 276. 

2. Biserica, trupul mistic al lui Cristos în Duhul Sfânt 


Dintre diferitele imagini pe care tradiția biblică şi patristică le-a folo- 
sit pentru a exprima raportul de unitate şi distincţie dintre Cristos şi Bise- 
rica, am notat că părintele Stăniloae l-a preferat pe cel de „trup al lui 
Cristos”, sau, mai precis, pentru a folosi cuvintele lui: „trup mistic al 
lui Cristos în Duhul Sfânt”. Noţiunea de Biserică, trup mistic al lui 
Cristos, în concepția autorului nostru, subliniază faptul că „unul nu 
poate fi văzut fără altul şi nu se poate vorbi despre unul fără celălalt”. 

Dacă Biserica este „trupul”, atunci Cristos este „capul” ei?'. [n cali- 
tate de cap al Bisericii, adică de fundament şi izvor al vieţii dumneze- 
ieşti, rolul lui Cristos constă mai ales in a uni mádularele Bisericii şi în 
a fi modelul acestora, făcându-le asemenea lui. 


2.1. Fiul lui Dumnezeu întrupat, fundamentul Bisericii 


Fiul lui Dumnezeu a început să-i adune pe oameni în trupul său şi 
să-i modeleze după imaginea sa încă de la întrupare. Aceasta înseamnă 
că în natura umană luată de Cristos este prezentă în mod potenţial Bi- 
serica întreagă şi, deci, întruparea reprezintă „fundamentul potenţial” 
al Bisericii, întrucât în acel moment el a intrat, chiar dacă într-un mod 
imperfect, în comuniune cu oamenii. Comuniunea perfectă s-a realizat, 
în schimb, o dată cu misterul pascal al lui Cristos. In sprijinul acestei 
teze, teologul român aduce textul sfântului Atanasiu, care, vorbind des- 
pre întruparea Fiului lui Dumnezeu, spunea: 


Domnul a luat un trup care este primitia Bisericii (...) Aşadar, primitia, pri- 
mind un nume care este mai presus de orice alt nume, a înălțat în mod poten- 
tial şi amestecul, care s-a aşezat alături de el. De aceea, şi cei ináltati impre- 
ună cu el au primit harul de a se numi dumnezei şi fii ai lui Dumnezeu. Mai 
întâi, aşadar, Domnul a înviat din morti şi a înălțat în sine trupul său. Apoi 
va înălța şi membrele trupului său, întrucât este Dumnezeu, tot ceea ce a 
luat cu Intruparea”. 


Teologul grec I. Karmiris, la care parintele Staniloae face referinta, 
spunea la fel: 


2 D, STANILOAE, Teologia dogmatică ortodoxă, II, 209. 

21 Pentru a argumenta această afirmaţie, părintele Stăniloae face referință la o 
seamă de texte pauline, în care sfântul Paul afirmă în mod explicit fie că Cristos este 
capul Bisericii (Col 1,18.24; Ef 1,22-23; 4,5-16; 5,23), fie că Biserica este trupul lui Cris- 
tos (Rom 12,4-8; 1Cor 6,15-16; Ef 1,22-23, Col 2,18-19). Fără a face o analiză a acestor 
texte, autorul nostru se limitează să sublinieze că sfântul Paul, numindu-l pe Cristos 
cap al Bisericii, vrea să precizeze că, „datorită acestui fapt, trupul este împlinit, hrănit 
în creşterea sa şi armonizarea sa, fiind mântuit de Cristos”, D. STĂNILOAE, Teologia 
dogmatică ortodoxă, II, 211. Apoi, citându-l pe I. Karmiris, spune că Cristos este capul 
trupului Bisericii, pentru că „în acest trup se trăieşte noua viata a lui Cristos în Duhul 
Sfânt, şi în el se oferă tuturor membrelor trupului harul, mântuirea şi viața divină a 
Capului”, Ibidem. 

22 ATANASIU DE ALEXANDRIA, De Incarnatione Verbi, 12: PG 25, 10. 

Deja de la intrupare, in natura asumata de Cristos a fost cuprinsa intreaga rea- 
litate umană, ca un tot unitar, modelând astfel trupul său mistic, organis- 
mul divino-uman al Bisericii, al cărui cap este Cristos, prin intermediul că- 
ruia această realitate decăzută s-a unit din nou cu Dumnezeu, reînnoită şi 
sfințită ca o creaţie nouă. Aşadar, Biserica, în calitate de trup al lui Cristos, 
a fost modelată de puterea prezentă în natura noastră luată de Cristos, 
care îi cuprinde şi îi încorporează pe toti aceia care cred în el, în baza uni- 
tatii întregii ființe umane, căreia îi aparţine şi natura umană a lui Dum- 
nezeu-Cuvánt??, 


Dacă Cristos adună şi modelează în sine însuşi întreaga realitate 
umană, atunci rolul său, în calitate de cap al trupului, este ca cel al 
unui principiu (arché), care are în sine însuşi puterea de a duce la inde- 
plinire această lucrare. 


Astfel, Hristos, în calitate de cap al Bisericii, e „izvorul pururi curgător al 
vieţii dumnezeieşti şi al harului din ea” [Karmiris], al Sfântului Duh care 
din Hristos curge necontenit în Biserică, fiind ca un fel de „suflet al trupu- 
lui”. Curge energia Duhului din Hristos-Capul, cum curge mirul pe barba 
lui Aron, pe marginea veşmintelor lui, ajungând la toti cei partasi la el, 
care participă şi la ungerea lui, „fiecare cât poate cuprinde”. Biserica este, 
aşadar, singura care are cu Hristos o legătură totală şi imediată. Tocmai 
prin această legătură se constituie Biserica”. 


2.2. Cristos-Capul, principiul şi modelatorul vieții credincioşilor 


Isus Cristos este capul Bisericii, adică este izvor şi model de viață 
pentru credincioşii uniti cu el. Cristos a dobândit această calitate in 
momentul în care a înălțat „pârga” naturii umane la stare de sacrificiu 
şi de înviere, stare care îi permite să se „imprime”, prin Duhul Sfânt, 
în credincioşi şi să-i facă asemenea lui. 


Hristos a devenit capul Bisericii prin faptul că Ipostasul divin şi-a asumat 
chipul uman, pârga firii noastre, luând ca om o poziție centrală între 
oameni. Dar această poziție devine eficientă numai întrucât ne poate 
comunica, prin Duhul, în formă omenească, puterea dumnezeiască şi ne 
poate face să ne imprimăm de el ca de modelul adevărat al omului, de omul 
indumnezeit?. 


Isus Cristos poartă imprimate în trupul său starea de jertfă si de învi- 
ere, pentru a înălța şi omenirea la starea de jertfă si de înviere, intro- 
ducând-o astfel în comuniunea divină. Într-adevăr, dupa cum scrie auto- 
rul nostru, „numai prin jertfă, predându-ne lui Dumnezeu, dărâmăm 


25 I, KARMIRIS, ,,.U@pa Xpiotov 6 gotiv 1 “ExkAnoia”, “Exx«dnota, 15-16 (1962) 
367, citat in D. STANILOAE, „Autoritatea Bisericii”, 185. 

2 D. STANILOAE, „Autoritatea Bisericii”, 185. 

25 D, STĂNILOAE, Teologia dogmatică ortodoxă, II, 210. 

zidurile care ne închid în mărginirea noastră şi intrăm în comuniune 
deplină cu Dumnezeu şi cu semenii ”?6. 

Mergând pe linia sfinților părinţi ai Bisericii, teologul român subli- 
niază, apoi, că Isus Cristos a devenit cap al Bisericii în urma misterului 
întrupării, pătimirii şi învierii, momente care nu trebuie înțelese ca 
fiind separate între ele, ci unite. 


Prin Întrupare, Hristos a pus numai prima temelie a Bisericii, luând „pârga 
firii noastre”. Trupul asumat de el devine temelia deplină a Bisericii, întru- 
cât el a trecut prin moarte şi înviere. Numai astfel trupul lui e izvorul de 
unde curge in noi puterea morții pentru păcate şi a învierii; numai aşa, 
trupul lui, devenit deplin pneumatizat şi transparent pentru infinita viata 
dumnezeiască, se face mediul prin care primim această viata şi noi”. 


Ca să poată deveni capul Bisericii, Cristos trebuie să aibă ceva în co- 
mun cu cei care constituie trupul său şi, în acelaşi timp, ceva care îl dis- 
tinge de ei. Elementul comun dintre Cristos şi omenire este natura 
umană pe care el a luat-o o dată cu întruparea, în timp ce elementul ce 
îl distinge este dumnezeirea sa. Astfel, Cristos poate să comunice tru- 
pului său o viață şi o lumină mult mai intensă decât cea pe care un cap 
uman poate să o comunice trupului său. 


Prin calitatea sa de Dumnezeu, dar şi prin calitatea trupului său înviat, 
Hristos e capul prin excelență al întregii creatiuni, fiind ridicat mai presus 
de tot ce e omenesc şi creat, neavând mai presus de sine un alt cap. Dar el 
este în mod special capul umanităţii adunate în el, pentru că s-a făcut şi om 
şi a înviat ca om”. 


Insă, pentru a intra într-o legătură organică cu omenirea şi pentru 
a-i împărtăşi viata divină, Fiul lui Dumnezeu trebuie să aibă în sine 
ceva care să-l facă potrivit pentru aceasta, după cum şi omenirea tre- 
buie să aibă ceva în sine care să-i permită Fiului lui Dumnezeu de a se 
întrupa şi de a deveni capul ei. In acest mod, Fiul lui Dumnezeu putea 
să comunice omenirii, în forme omeneşti, lumina şi viata divină, dar 
fără să o nimicească în el însăşi. Este vorba, deci, de o anumită „adec- 
vare” între Cristos şi omenire şi dintre omenire şi Cristos, după cum a 
avut loc mai întâi în unirea ipostatică, atunci când natura umană şi 
natura divină s-au unit în persoana Cuvântului lui Dumnezeu. 

Asumându-şi umanitatea ca trup al său, Cuvântul divin o face aseme- 
nea lui şi, apoi, devenind capul Bisericii, face astfel ca umanitatea fiecă- 
rui membru al Bisericii să devină mereu tot mai asemenea lui. Dar, no- 
tează părintele Stăniloae, aceasta nu are loc fără colaborarea omului, 
întrucât ființele umane, care formează edificiul Bisericii, sunt, după 
expresia sfântului Ciril de Alexandria, „pietre inteligente”: 


26 D, STĂNILOAE, Teologia dogmatică ortodoxă, II, 210. 
21 D, STĂNILOAE, Teologia dogmatică ortodoxă, II, 213. 
28 D, STĂNILOAE, Teologia dogmatică ortodoxă, II, 213. 

Aceste pietre inteligibile, fiind ființele umane înzestrate cu minte, iar min- 
tile fiind la fel ca mintea omenească a lui Hristos şi putându-se deschide 
spre infinitul dumnezeiesc, acest infinit le vine prin mintea lui Hristos, care, 
fiind purtată de Ipostasul vieţii şi luminii dumnezeieşti infinite, poate trans- 
mite, de fapt, prin sine mintilor omeneşti şi ființelor omeneşti întregi 
această infinitate de viata şi de lumină”. 


In acest sens, „slava” Bisericii este superioară slavei „templului stră- 
vechi”, pentru că, declară teologul român, în timp ce templul de la Ieru- 
salim era construit din pietre materiale şi slava Domnului se răspân- 
dea într-un anumit sens din exterior, templul Bisericii este construit 
nu numai din „pietre inteligibile”, ci, în acest edificiu, însuşi Fiul lui Dum- 
nezeu se pune ca „piatră unghiulară”, care susține şi este inseparabilă 
de comunitatea umană. Mai mult, în Biserică, slava lui Dumnezeu se 
transmite prin mintea umană a lui Isus Cristos şi, deci, ea participă în 
mod imediat la slava lui Dumnezeu. Astfel, Cristos este „Pantocra- 
torul” Bisericii într-un mod diferit de cum este „Pantocratorul” crea- 
tiei. Intr-adevăr, Cristos are in sine însuşi Biserica ca un trup unitar şi 
personal şi este într-un dialog imediat şi „simfonic” cu fiecare membru 
al acestui trup şi cu toti împreună. 

Este adevărat că omenirea fusese deja creată ca un „trup dialogic”, 
însă, după ce a fost adunată în Cristos, ea a devenit un trup dialogic 
mult mai „simfonic”, întrucât 


fără un cap care, pe de o parte, să fie un cap din rândul membrilor ei şi, pe 
de alta, un cap superior ei, capul absolut, omenirea nu poate actualiza de- 
plin calitatea de corp, căci mădularele din care e constituit, fiind egale, nu 
acceptă uşor unitatea sub un cap dintre ele, pentru că nici unul dintre ele 
ne le deschide un orizont mai presus de ele şi nu le ridică în acest orizont 
şi nu le pune în legătură cu puterile de viata infinită. 


In calitate de cap al Bisericii, aşadar, Cristos nu elimină calitatea de 
persoană a membrilor Bisericii, dimpotrivă, participând la lumina şi la 
energia care emană din el, persoanele umane sunt responsabilizate în 
creşterea lor şi, deci, în realizarea lor personală. In acest fel, afirmă 
Stăniloae, persoanele umane regăsesc în Cristos armonia unui trup pe 
deplin realizat, recunoscând în el unicul izvor al luminii transcendente 
în care pot cu adevărat să se înalțe. 


Avându-l pe Hristos cap şi fiind constituită astfel Biserică, umanitatea are 
prin aceasta transcendenta ultimă în legătură intimă cu sine, ca ipostas viu 
şi iubitor al ei; ea se poate transcede pe sine, ajutată de acest ipostas funda- 
mental, şi totuşi, coborât în rândul ipostasurilor umane; ea se află prin el 
într-o nesfârşită transcendere?!. 


29 D, STANILOAE, Teologia dogmatică ortodoxă, II, 215. 
30 D. STANILOAE, Teologia dogmatică ortodoxă, II, 216-217. 
31 D. STANILOAE, Teologia dogmatică ortodoxă, II, 217-218. 

De aici rezultă că Biserica trăieşte o viata diferită de cea pe care o 
trăieşte omenirea naturală. „Slava” care umple edificiul Bisericii coin- 
cide cu faptul că membrii săi au primit demnitatea fiilor lui Dumnezeu, 
adică cea mai înaltă comuniune cu Tatăl. Insă demnitatea fiilor, care 
constă nu numai în a vedea, ci şi în a participa la slava pe care o posedă 
Cuvântul lui Dumnezeu întrupat şi ca om, se obține, după părintele Stă- 
niloae, prin transcenderea vieţii naturale şi limitate către lumina infi- 
nită a lui Dumnezeu, către intimitatea relaţiei filiale cu el. Acesta este 
un progres permanent şi drumul către înviere şi nemurire începe deja 
în timpul vieţii pământeşti. 

Aşadar, în viziunea autorului nostru, Cristos a devenit capul Bisericii 
mai întâi la întrupare, atunci când a luat „pârga” naturii umane, şi 
apoi prin misterul său pascal, când, acceptând starea de sacrificiu şi învin- 
gând moartea, a putut să le comunice şi oamenilor această stare 
sacrificală, pentru a-i elibera de limitele lor şi pentru a-i face să intre 
în comuniune cu viața divină prezentă în trupul său. Astfel, Biserica 
este o viata nouă în Cristos şi în Duhul Sfânt, o unitate de viata caris- 
matică, un organism viu şi unitar, din capul căruia curge în toate mem- 
brele trupului noua viață spirituală, prin Duhul Sfânt. 


2.3. Unirea sponsală a Bisericii cu Cristos 


Intre Cristos şi Biserică există, deci, o unitate perfectă, cvasi-orga- 
nică. Reflectând asupra acestei uniri, teologia patristică a dezvoltat con- 
ceptul paulin al Bisericii ca „pleroma” lui Cristos, în sensul că ome- 
nirea credincioasă unită cu Cristos reprezintă „împlinirea” lui Cristos- 
capul. De exemplu, sfântul loan Gură de Aur spunea că „Cristos, în cali- 
tate de cap, are nevoie de membrele sale. Aceasta înseamnă: capul va 
fi complet atunci când trupul sáu va fi complet”**. Sau formula deja fai- 
moasă a sfântului Augustin: „Fit totus Christus caput et membra et ex 
multis unus”, adică Cristos este întreg numai în plinătatea Bisericii: 
„totus Christus in plenitudine Ecclesiae"??, 

Contemplând misterul perfectei uniri dintre Cristos şi Biserică, párin- 
tele Stăniloae scrie: „Nici Hristos, Cuvântul lui Dumnezeu, nu-şi poate 
actualiza şi manifesta toate splendorile divinității sale şi nici noi nu ne 
putem arăta integritatea posibilităților noastre fara Hristos”**. La baza 
acestei convingeri se află afirmația sfântului Augustin care spunea că 
Cristos şi credincioşii formează „unus homo”, „una eademque persona”. 
Acelaşi gând îl exprima şi teologul grec Karmiris atunci când scria că 
Cristos este, într-un anumit sens, „eu-l” Bisericii, întrucât ea nu are 
persoană proprie (hypostasis), ci este o unică persoană a lui Cristos şi 


3? IOAN GURĂ DE AUR, Homilia ad Ef., III, 2. 

33 AUGUSTIN DE HIPPONA, Ennarrationes in Psalmos, 74, 4; 52, 1; 60, 1; 30, 4; şi 
IDEM, De doctrina christiana, 3, 37. 55. 

34 D. STANILOAE, „Autoritatea Bisericii”, 186. 

a membrelor sale. Cu toate acestea, autorul nostru se simte indreptatit 
să mai nuanteze aceste afirmaţii de fond pentru a scoate în evidență 
diferența ce există între persoana individuală şi modul în care Cristos 
trăieşte în oameni ca în ceva care aparține persoanei sale, precum şi 
modul în care oamenii se simt în el ca într-o singură persoană. In 
această privință, el notează că sfântul loan Gură de Aur, chiar dacă 
insistă asupra unirii dintre Biserică şi Cristos, evită totuşi să-i dea 
acestei unități numele de persoană. 

Prin urmare, scrie părintele Stăniloae, dacă spunem că între Cristos 
şi Biserică există o unire perfectă, aceasta nu înseamnă că Biserica s-a 
transformat în Cristos. Oricât de divinizată ar putea să fie umanitatea 
credincioşilor, ea nu este schimbată în Cristos-Capul, nici nu devine 
vreodată parte constitutivă a lui Cristos, aşa cum a devenit natura sa 
umană personală, ci rămâne doar „trup” al capului. Într-adevăr, ome- 
nirea este unită cu Cristos nu în mod ipostatic, ci prin energiile care 
izvorăsc din el, iar credincioşii îşi însuşesc opera salvifică a lui Cristos, 
şi nu persoana sa. 

Aşadar, pentru a exprima unirea Bisericii cu Cristos şi pentru a 
salva existența celor două parti, după autorul nostru, trebuie să folo- 
sim formula Conciliului din Calcedon şi să spunem că omenirea este 
unită cu Cristos „fără confuzie şi fără schimbare”. Avem, deci, o „tai- 
nică perihoreză”, care nu trebuie confundată cu perihoreza existentă 
dintre cele două naturi ale lui Cristos. Prin urmare, expresia trebuie 
folosită, aici, numai într-un mod analogic, deoarece, în timp ce în uni- 
rea ipostatică formula arată raportul dintre cele două naturi ale lui 
Cristos, în cazul nostru, în schimb, ea se referă nu numai la raportul 
dintre Cristos şi Biserică, ci şi la cel dintre Cristos şi persoanele credin- 
cioşilor, precum şi la cel al relaţiei dintre credincioşi. lată cum explică 
părintele Stăniloae această analogie: 


Precum în Hristos firile sunt unite între ele într-o persoană, fără ca ele 
însele să înceteze de a mai exista, aşa în Biserică persoanele umane credin- 
cioase sunt unite cu persoana lui Hristos tot mai mult în lucrare şi voință 
şi, prin aceasta, într-o unitate care le înglobează, fără ca persoanele să se 
contopească într-o singură persoană. Fiecare dintre ele se mişcă în jurul celei- 
lalte şi în cealaltă, într-o perihoreză, într-o interioritate reciprocă, care le 
salvează existenţa de sine, ba chiar le-o dezvolta®. 


Perihoreza dintre Cristos şi omenire se realizează numai dacă Cristos 
reprezintă centrul gravitațional al credincioşilor, adică dacă el este pre- 
zent în toti ca „soarele” care îi uneşte pe oamenii prezenți in el. Şi au- 
torul nostru exprimă toate acestea cu o imagine foarte frumoasă. Bise- 
rica, spune el, este o „simfonie pluripersonală”, în care fiecare persoană, 


35 Cf. D. STANILOAE, „Autoritatea Bisericii”, 186; I. KARMIRIS, ,,2@pa Xpiotiv 1 
^ExkAnoíc", 364; IOAN GURĂ DE AUR, Homelia ad 1Cor 1,30, 250. 
36 D), STÁNILOAE, „Autoritatea Bisericii”, 187. 

asemenea unei note muzicale, este legată de celelalte. In această sim- 
fonie, Cristos e ca un laitmotiv care uneşte şi dă o direcție acestor note 
muzicale, în timp ce toate contribuie la concretizarea şi la revelarea 
acestui laitmotiv, precum şi la reciproca lor valorizare. Prin urmare, 
unirea fără confuzie a umanităţii cu Cristos este o unire de relație, ase- 
mănătoare unirii dintre persoanele care se iubesc. 


Fiecare persoană din relația de iubire o poartă pe cealaltă în sine, dar, în 
acelaşi timp, o are ca pe un tu deosebit, iar dacă sunt mai multe persoanele, 
ca pe un voi deosebit. In Biserică se intretes relațiile eu-tu, eu-voi, noi-tu, 
noi-voi. Dar relaţia care le domină şi le susține pe toate este aceea de: noi- 
Tu, adică noi, credincioşii, şi Tu, Hristoase, şi în cadrul ei: eu-Tu, adică eu, 
credinciosul, şi tu, Hristoase. Hristos, în relaţiile acestea, care constituie Bise- 
rica, este superior relaţiilor între credincioşii din Biserică. El e capul supe- 
rior trupului; Biserica ca o comunitate de eu-ri, ca un noi colectiv, priveşte 
la el în sus“. 


Sfântul Paul, pentru a exprima raportul dintre Cristos şi Biserică, s- 
a folosit de imaginea nuptialá a mirelui şi a miresei. Intre aceştia, uni- 
rea este perfectă, dar persoanele nu se confundă, fapt pentru care uni- 
rea nu este statică, ci dinamică. Aceasta înseamnă că, în timp ce Bise- 
rica, pe de o parte, este unită cu Cristos, pe de altă parte, aspiră către 
Cristos, îl invocă, în rugăciune, ca mireasa din Cântarea Cântărilor, sau 
doreşte o unire mereu mai profundă. Biserica, aşadar, trăieşte într-o per- 
manenta epicleză, iar respirația ei este rugăciunea. 


2.4. Relaţia Bisericii cu Tatăl 


In viziunea părintelui Stăniloae, deci, Cristos era capul Bisericii încă 
de la întrupare, însă aceasta nu era suficientă pentru a face din Cristos 
capul care îi duce pe oameni la mântuire şi la slava fiilor lui Dumnezeu, 
deoarece umanitatea pe care şi-a asumat-o prin întrupare nu avea încă 
toate atributele necesare pentru ca el să poată locui în oameni şi, astfel, 
să-i umple de lumina şi de energia care să-i conducă la viața incorupti- 
bilă şi veşnică a lui Dumnezeu. 

Intruparea Fiului lui Dumnezeu constituie doar primul act al „dra- 
mei” prin care el devine cap al omenirii în vederea mântuirii. In conti- 
nuare, era necesar ca şi natura umană asumată de el să fie transfor- 
mată pentru ca Fiul lui Dumnezeu să-şi poată asuma rolul de cap al 
omenirii şi ca om. Autorul nostru se referă aici la faptul că 


natura umană în Hristos trebuia să învingă prin ascultarea desăvârşită şi 
iubitoare de voia dumnezeiască, una cu voia Tatălui, sau prin conformarea 


37 D, STĂNILOAE, „Autoritatea Bisericii”, 187. In legătură cu aceasta, Stăniloae ob- 
serva într-o notă că diferenţa dintre ecleziologiile Bisericilor separate constă în faptul 
că, deşi fiecare dintre ele se bazează pe o relație cu Cristos, această relaţie este de tipul 
noi-Tu, care se opune lui voi a celorlalte comunităţi. In schimb, noi al Bisericii adeva- 
rate, spune el, trebuie să fie un noi universal. Cf. Ibidem, nota 19. 

cu ea şi prin suportarea morţii pe cruce, afectele inrobitoare intrate în firea 
noastră prin păcat ca tot atâtea slăbiciuni, şi moartea ca ultimă consecință 
a lor, deschizându-se astfel vederii neîmpiedicate a orizontului infinit al dumne- 
zeirii şi participării la el şi vieţii în el, stare care este obținută prin inviere*. 


Cu alte cuvinte, natura umană pe care Cristos şi-a luat-o prin întru- 
pare a fost condusă la comuniunea divină prin misterul pătimirii şi în- 
vierii sale. După aceste evenimente, Cristos a ajuns cap al umanității şi 
ca om. Drumul parcurs de natura umană în Cristos a făcut posibil şi 
drumul umanităţii în Biserică, deoarece este vorba de aceeaşi creştere 
pentru a ajunge la relația intimă cu Dumnezeu şi la eliberarea de scla- 
via stricăciunii, ca urmare a păcatului. In această perspectivă, mântu- 
irea oamenilor va fi desăvârşită numai atunci când 


vom face în mod liber, sub conducerea Capului-Hristos, un drum asemănă- 
tor aceluia pe care l-a făcut pârga noastră in el pentru a ajunge la starea de- 
plinei îndumnezeiri. Numai aşa s-a putut bucura natura asumată de el de 
toată transcenderea peste ea însăşi în Dumnezeu, pe care i-o putea oferi 
Ipostasul dumnezeiesc în care a fost asumată, şi numai făcând şi noi aşa, 
din puterea concentrată în ea, datorită şi efortului ei, putem fi inaltati in 
mod real spre participarea la ceea ce ne poate procura Capul-Hristos: infi- 
nitatea vieţii dumnezeiesti şi libertatea in ea??. 


Umanitatea lui Cristos, aşadar, s-a deschis comuniunii cu Dumnezeu 
prin starea de sacrificiu şi, astfel, a putut să comunice Bisericii viața dum- 
nezeiască. După autorul nostru, de aici derivă o consecință importantă 
pentru oameni, şi anume: ei se pot deschide comuniunii cu Tatăl numai 
dacă îşi însuşesc sacrificiul lui Cristos. Aceasta înseamnă că, pentru a 
intra într-o relaţie de iubire cu Dumnezeu, oamenii trebuie să-i aducă 
lui Dumnezeu jertfa lor, adică să renunţe la ei înşişi şi să i se ofere lui 
cu întrega lor viata. Iar locul cel mai potrivit pentru a face aceasta este 
Biserica, deoarece in ea oamenii sunt purificati de păcate şi participa la 
jertfa lui Cristos. 


Aducându-ne în Hristos jertfă, sau renunțând la egoismul care ne mărgineşte, 
ne punem în relație de pace şi de iubire desăvârşită, sau într-o relaţie de des- 
chidere deplină cu Dumnezeu Tatăl, ne deschidem prin iubire infinitatii iubi- 
toare a lui, asemenea Fiului său întrupat. Prin aceasta ne sfintim. lar aceasta 
are loc în Biserică, în ambianța comuniunii credincioşilor cu Hristos cel jert- 
fit, întreolaltă. In Biserică, dobândim în Hristos starea de jertfă sau de pre- 
dare a lui fata de Tatăl, starea de deschidere fata de Cel din care pornesc valu- 
rile vieții şi iubirii nesfárgite. Tatăl ne deschide obiectiv intrarea la sine, la rela- 
tia cu sine în iubire, dar şi noi trebuie să înlăturăm subiectiv piedicile din 
calea apropierii de Dumnezeu, piedici care ne închid în noi înşine“. 


38 D, STANILOAE, Teologia dogmatică ortodoxă, II, 219. 
39 D. STANILOAE, Teologia dogmatică ortodoxă, II, 219. 
40 D, STANILOAE, Teologia dogmatică ortodoxă, IT, 220-221. 

Credincioşii îi oferă lui Dumnezeu jertfa lor prin Cristos şi cu Cristos 
în Biserică, întrucât, scrie părintele Stăniloae, ea este cea care se oferă 
ca jertfă Tatălui, principiul suprem de la care primeşte existența şi iubi- 
rea. Astfel, Biserica este o comuniune de iubire, care participă la iubi- 
rea trinitará. In baza întrupării, oamenii sunt deja uniti cu Cristos, dar, 
participând la jertfa sa, unirea lor devine şi mai intensă, pentru că pri- 
mesc o energie care îi ajută să se ofere Tatălui, renunțând la egoismul 
lor, pentru a intra astfel într-o relaţie de iubire infinită cu Dumnezeu 
şi cu semenii lor. Prin urmare, 


cei ce se sfintesc mai mult prin jertfire mai continuă şi mai deplină sunt 
mai aproape, în trupul lui Hristos, de mintea şi de inima lui; sunt mai 
intim introdusi în infinitatea de viata şi de putere care se mişcă în trupul 
lui... Dar, prin aceasta, ei sunt mai iubiţi şi de Tatăl şi trăiesc în conştiinţa 
lor în mod mai simţit valurile de viaţă şi de iubire ale Tatălui, care se revarsă 
spre Fiul şi din Fiul, prin Duhul Sfânt, în inimile noastre“. 


Pe lângă aceasta, dacă în Biserică „suflă” Duhul iubirii reciproce din- 
tre Tatăl şi Fiul, care a creat lumea şi apoi a reînnoit-o în Biserică, atunci, 
declară teologul român, Duhul este cel care conduce şi trezeşte în inima 
oamenilor iubirea filială față de Tatăl şi iubirea Tatălui față de Fiul şi, 
prin el, fata de aceia care s-au unit cu el, în trupul său, care este Bise- 
rica. 

La rândul său, Cristos, oferind jertfa sa iubitoare Tatălui, nu vrea să 
rămână singur în această dăruire, nici să tina numai pentru sine însuşi 
iubirea Tatălui, ci vrea să o comunice şi fraților săi în umanitate. Prin 
urmare, el doreşte ca oamenii, pe care îi iubeşte infinit de mult, să i se 
asocieze în această jertfă, şi atunci când se prezintă înaintea Tatălui în 
această stare de sacrificiu, el nu se arată numai pe sine însuşi, ci şi pe 
oamenii îndepărtați dinaintea feței Tatălui, din cauza neascultării şi a 
păcatului. Astfel, participând la jertfa şi la învierea lui Cristos, oamenii 
pot să se prezinte din nou înaintea Tatălui şi, deci, să participe la iubi- 
rea sa. Desigur, oamenii nu trebuie să sufere moartea crudă la care a 
fost supus Cristos, deoarece, aşa cum scrie părintele Stăniloae, moar- 
tea nu a fost învinsă în trupul oamenilor, ci în „pârga” omenirii. Totuşi, 
în voinţa lor de a renunţa la păcate şi de a creşte în virtute, înțelese ca 
depăşire a egoismului şi deschidere către Dumnezeu, este inclusă în 
mod virtual dispoziţia de a muri în mod fizic pentru Dumnezeu şi pen- 
tru aproapele. 


Jertfa noastră, fiind renunțare continuă la păcate, ca forme ale egoismului, 
ia forma virtuţilor şi sporirii continue în ele, ia forma deschiderii iubitoare 
spre Dumnezeu şi spre semeni, dat fiind că toate virtuțile sunt insufletite 
de iubire fata de Dumnezeu şi de oameni şi sfârşesc într-o iubire culminanta 


40 D, STĂNILOAE, Teologia dogmatică ortodoxă, II, 222. 

şi fără sfârşit. Ca atare, jertfa noastră, sau virtuțile noastre au un caracter 
dinamic şi neîntrerupt”. 


După Stăniloae, aşadar, prin jertfa virtuţilor, înțelese ca deschidere 
spre Dumnezeu şi către aproapele, se realizează în mod concret Bise- 
rica, „trupul extins” al lui Isus Cristos, unde se experimentează iubirea 
trinitară a lui Dumnezeu. Oamenii se deschid Tatălui prin credință, ascul- 
tare, răbdare, umilință etc., şi aceste virtuti reprezintă tot atâtea trepte 
pe calea pe care omul trebuie să o parcurgă pentru a-şi depăşi limitele 
şi pentru a creşte, în unire cu semenii săi, în iubirea infinită a lui Dum- 
nezeu, deschisă lor de către Fiul lui Dumnezeu întrupat. 


2.5. Biserica spiritualizată de Duhul lui Cristos cel înviat 


Prin întruparea şi pătimirea lui Isus Cristos, deci, are loc fondarea 
„potenţială” a Bisericii, deoarece, prin aceste două evenimente, au fost 
puse bazele „obiective” pentru realizarea mântuirii. Deplina „actuali- 
zare” a lui Cristos-Cap al Bisericii a avut loc însă o dată cu învierea şi înăl- 
tarea sa la dreapta Tatălui, şi ca om. Incepând din acest moment, el „se 
extinde cu trupul său, prin Duhul său Sfânt, în cei care cred şi se des- 
chid lui, devenind din capul virtual, capul actual al Bisericii”. 

Invierea şi înălțarea lui Isus Cristos reprezintă, aşadar, în viziunea 
părintelui Stăniloae, începutul existenței reale a Bisericii, momentul 
când ea primeşte de la Cristos-Capul principiul vieţii veşnice şi arvuna 
mântuirii. Biserica primeşte „virtualitatea” învierii, întipărită nu 
numai în trupul personal al lui Cristos, care locuieşte în ea, ci şi în ființa 
membrilor care alcătuiesc trupul său mistic. Apoi, Duhul lui Cristos 
înviat umple cu energia sa sufletele credincioşilor, şi aceştia, prin sacra- 
mentele Bisericii şi o viata în Duhul Sfânt, dobândesc capacitatea de a 
conduce chiar şi trupurile lor, la sfârşitul veacurilor, la o viata incorup- 
tibilă: „Duhul lui Hristos cel jertfit e una cu Duhul lui Hristos cel înviat 
şi, primindu-l pe acesta în viata de acum, primim, o data cu puterea auto- 
jertfirii, şi arvuna învierii. De aceea, Duhul lui Hristos cel jertfit şi 
înviat îi conduce la înviere pe cei ce şi-l insusesc"^. 

In această perspectivă, Stăniloae afirmă că Biserica este ,,locul” sau 
„laboratorul” învierii. Cu aceasta vrea să spună că principalul aspect al 
Bisericii este cel escatologic, adică sufletul credincioşilor se umple de o 
putere mereu mai mare asupra trupului, care se va manifesta la sfârşit 
în învierea trupului. Este vorba, deci, de o „pneumatizare” a membrilor 
Bisericii, care merge spre învierea lor cu Cristos. 

Privind la învierea lui Cristos, membrii Bisericii descoperă semnifi- 
catia unei vieţi trăite în ascultare până la moarte, adică eliberare de 
egoism şi deschidere către relația iubitoare cu Dumnezeu. Astfel, ei 


42 D, STANILOAE, Teologia dogmatică ortodoxă, II, 223. 
43 D. STĂNILOAE, Teologia dogmatică ortodoxă, II, 224. 

înțeleg că, pentru a ajunge la înviere, trebuie să trăiască şi într-o ascul- 
tare iubitoare şi să crească în virtute, însă ei pot să meargă pe acest 
drum numai întrucât Cristos parcurge cu ei calea care duce către înviere. 
Cu alte cuvinte, Biserica este „pelerină către cer, pentru că Hristos este 
calea spre cer şi Cel ce călătoreşte cu ea şi in ea spre cer", 

Dacă spunem că Biserica este pelerină către cer, după autorul nos- 
tru, aceasta nu înseamnă că membrii ei rămân inactivi pe pământ. Dimpo- 
trivă, activitatea lor pământească este o pregătire la comuniunea cu Fiul 
întrupat al lui Dumnezeu şi cu aproapele. 


Fiind în Biserică sau în Hristos, ei nu rămân prin moarte definitiv pe pă- 
mânt, ci Biserica îi conduce la viața de veci. Murind, ei rămân în Hristos. Căci 
moartea lor nu e deplină şi nici definitivă, ci ei rămân cu sufletul pentru viața 
viitoare şi vor învia cu trupul în Hristos, având în vedere că sufletele lor în 
viata viitoare se află în Hristos cel înviat cu trupul“. 


Membrii Bisericii, aşadar, trăiesc pe pământ cu speranţa învierii. Ei 
cred că Fiul lui Dumnezeu întrupat, răstignit şi înviat este „Ipostasul 
veşnic” care parcurge împreună cu ei, în Biserică, aceeaşi cale pe care 
el a parcurs-o în timpul vieţii sale pământeşti. Mai mult, speranţa lor 
în înviere se bazează pe arvuna pe care Isus Cristos le-a dat-o, arvună 
ce constă 


în începutul pneumatizării lor, care nu se face fără Cruce, dar nici fără Duhul; 
în începutul de realizare a unei transparente prin care văd viata infinită a 
lui Hristos şi se împărtăşesc în parte de ea. Aceasta le vine din trupul înviat, 
deci pneumatizat şi subiectivat la culme al Mântuitorului, din relația cu 
Hristos ajunsă la o mare intensitate datorită acestei pneumatizări şi subiec- 
tivări accentuate a trupului lor”. 


După autorul nostru, Cristos înviat locuieşte în Biserică numai în 
măsura în care aceasta este un trup constituit din membre pe cale de 
spiritualizare şi în vederea acestei spiritualizări. Spiritualizarea mem- 
brilor Bisericii înseamnă, pe de o parte, eliberarea lor de păcatul care 
îi face sclavi şi de legea naturală ce duce trupul lor la o distrugere defi- 
nitivă şi, pe de altă parte, relația filială cu Tatăl. De aceea, spiritua- 
lizarea deschide ochii credincioşilor să vadă în mod liber slava lui Cristos 
„pneumatizat”, adică să-l vadă „transparent” unii în ceilalți, fiecare 
fiind transparent în Cristos. In acest sens, Biserica şi, în ea, fiecare 
membru al său, e ca „rugul aprins, dar nemistuit de focul inepuizabil 
al iubirii aduse oamenilor în umanitatea lui Hristos. Căci Hristos cel 
înviat luminează din ea şi o înflăcărează la nesfârşit, dar nu o consumă, 
aşa cum a făcut şi face cu firea sa”. 


4 D. STANILOAE, Teologia dogmatică ortodoxă, II, 226. 

In Biserică, aşadar, Cristos îşi descoperă iubirea şi îi încurajează pe 
oameni să se apropie de el, pentru a intra într-o relaţie de iubire cu el. 
Fiind purtată de Cristos şi trăind la lumina iubirii reciproce dintre 
Cristos şi membrii săi, Biserica trăieşte pe un alt plan, în planul vieții 
infinite a lui Dumnezeu. 


2.6. Cele trei „funcţii” ale lui Cristos în Biserică 


Biserica este trupul viu al lui Cristos cel înviat, care conduce omeni- 
rea spre comuniunea trinitară şi, deci, spre învierea finală. Insă Bise- 
rica se bucură de acest privilegiu nu numai pentru că persoana divină 
a Fiului lui Dumnezeu întrupat, mort şi înviat şi-a stabilit în ea locu- 
inta sa, ci şi pentru că Cristos îşi continuă prin ea întreita sa slujire, de 
mare preot, rege şi profet. 

Dacă prezenţa şi lucrarea lui Cristos în Biserică se manifestă prin 
aceste trei funcții (munera), după părintele Stăniloae, aceasta nu în- 
seamnă că Biserica este văzută de Cristos ca un „obiect”, ci ca un par- 
tener liber. Fiind constituită din persoane libere, care sunt chemate la 
libertate şi la comuniunea iubitoare cu el, Biserica, pe de o parte, pri- 
meste învățătura, jertfa şi conducerea lui Cristos, dar, pe de altă parte, 
îi răspunde în mod liber şi pozitiv, ca la o chemare, învățând, jertfind 
şi călăuzind ea însăşi oamenii la mântuire. 

De fapt, acesta este şi sensul preoţiei regale a credincioşilor: chemați 
să-l vestească pe Cristos şi să trăiască în Duhul Sfânt, credincioşii parti- 
cipă la cele trei funcţii ale lui Cristos. 


Trupul lui Hristos, format el însuşi din capete, se umple de lumina ce-i vine 
din capul suprem şi răspândeşte această lumină, întrucât o trece mădula- 
relor lui şi altora, ce se înalță prin participarea la jertfa şi la învățătura lui 
la o viata de jertfă a tuturor mădularelor, către Dumnezeu şi întreolaltă. Ka 
se supune conducerii lui şi şi-o însuşeşte, conducând ea însăşi în acelaşi 
duh de iubire mădularele sale personale, şi acestea conducându-se unul pe 
altul şi invátándu-se unul pe altul şi îndemnându-se la jertfă“. 


Funcţia (munus) magisterială al lui Cristos constă, pe de o parte, în 
a lumina Biserica în înțelegerea învățăturii sale şi a operei sale salvi- 
fice, în contextul fiecărei epoci, şi, pe de altă parte, în a-i îndemna din 
interior pe credincioşi, prin Duhul Sfânt, să se instruiască unii pe alții. 
In acest fel, Biserica întreagă este ucenică şi învățătoare. Ministeriul 
magisterial al Bisericii are o dimensiune profetică, în sensul că, prin 
vestirea sa, Biserica îi conduce pe oameni tot mai aproape de modelul 
lor, Cristos, şi contribuie la crearea de raporturi de dreptate şi frater- 
nitate între ei. 

In ce priveşte funcţia regală a lui Cristos, autorul nostru subliniază 
faptul că Cristos, pe de o parte, îi conduce pe oameni la o relație tot mai 


419 D. STĂNILOAE, Teologia dogmatică ortodoxă, II, 230. 

strânsă cu el şi, pe de altă parte, le dă oamenilor capacitatea de a se con- 
duce unii pe alții. In acest fel, Cristos îi ajută pe oameni să se elibereze 
de toate acele elemente, îndeosebi de limitele naturii umane, păcatul şi 
moartea, care îi tin departe de el. 

In sfârşit, funcția sacerdotală se referă la faptul că Cristos îşi oferă 
Tatălui trupul său jertfit şi, o dată cu acesta, jertfa trupului său mistic. 
In cazul lui Cristos, subliniază părintele Stăniloae, cel care oferă se con- 
fundă cu jertfa sa, în sensul că însăşi persoana sa este jertfă, şi jertfa 
este persoana sa, fapt pentru care nu se poate separa starea pasivă a 
jertfei de dispoziţia activă a celui care oferă. 

Cristos îi invită pe oameni să-l urmeze în această stare permanentă 
de jertfă, însă, ducându-i pe oameni înaintea Tatălui, el nu-i oferă ca 
obiecte, ci ca subiecte, ca persoane care se oferă în mod liber pe ei în- 
sisi. In acest fel, jertfa oamenilor, care constă în sfințirea vieţii prin 
rugăciune, fapte de caritate şi participare la opera salvifică a Bisericii, 
e bine primită de Dumnezeu, pentru că jertfa lor este asemenea jertfei 
lui Cristos, adică este însăşi persoana lor care se oferă şi rămâne activă 
în starea pasivă a jertfei oferite lui Dumnezeu. 


2.7. Preotia ministerială 


Participând la cele trei funcții ale lui Cristos, toti membrii Bisericii 
sunt preoţi şi victime, învățători şi cáláuze pentru mântuire. Totuşi, 
atunci când oferă jertfa rugăciunii şi a vieţii lor personale, după părin- 
tele Stăniloae, credincioşii nu au o „responsabilitate formală” pentru 
comunitatea eclezială. Semnificativ în acest sens este faptul că, în 
afară de rugăciunile personale şi faptele de caritate oferite pentru bi- 
nele celorlalți, credincioşii încredințează o parte din rugăciunile şi ofer- 
tele lor cuiva care îl oferă pe Cristos ca jertfă, care uneşte jertfa lor cu 
jertfa lui Cristos. 

Acest „cineva” este preotul, ministrul Bisericii, şi el este cel care are 
o responsabilitate formală față de comunitatea eclezială. După autorul 
nostru, preotul are misiunea de a arăta comunității ecleziale că jertfa 
lui Cristos este „pentru toti" şi, deci, că toti au nevoie de Cristos ca Mijlo- 
citor. Dacă fiecare credincios ar fi putut să ofere jertfa lui Cristos, nu s-ar 
mai înțelege bine că această jertfă este pentru toti, ci fiecare ar putea 
să o ofere pentru el însuşi. Preotul arată, în schimb, că „omul nu poate 
să intre prin sine în relaţia infinită şi iubitoare cu Dumnezeu”5. De 
aceea, slujirea sacerdotală, magisterială şi regală a credincioşilor, de 
caracter individual, are nevoie de preoția ministerială a Bisericii. 

Preotia ministerială, înțeleasă ca „activare în planul sensibil a 
preoţiei nevăzute a lui Hristos, sau a mijlocirii lui la Dumnezeu””!, este 
un dar dumnezeiesc. De fapt, notează părintele Stăniloae, după cum 


50 D), STANILOAE, Teologia dogmatică ortodoxă, II, 236. 
51 D, STANILOAE, Teologia dogmatică ortodoxă, II, 237. 

Cristos nu a luat de la sine însuşi slujirea de Mijlocitor între Dumnezeu 
şi oameni, ci a primit-o de la Tatăl (cf. Evr 5,4-6), tot astfel, nici cel care 
a fost consacrat să simbolizeze mijlocirea lui Cristos nu poate să ia 
acest ministeriu sacru de la sine sau de la comunitate. Dacă preotul ar 
putea să-şi ia de la sine acest ministeriu sacru, atunci nu ar mai fi 
adevărat că preotul este chemat de Dumnezeu şi, deci, nu s-ar mai recu- 
noaşte că în preot este simbolizat Cristos, ca cineva diferit de credin- 
cioşi şi ca mijlocitor al lor la Tatăl. Apoi, preotul nu primeşte acest minis- 
teriu nici din partea comunității, deoarece membrii ei nu sunt preoți. 
In plus, comunitatea trebuie să recunoască faptul că Cristos, în calitate 
de cap, este diferit de trupul său, Biserica, şi, deci, că şi ea are nevoie 
de Cristos ca mijlocitor. Şi acest adevăr se manifestă prin preotul minis- 
tru şi mijlocitor. 


Atât credincioşii, ca persoane individuale, cât şi comunitatea trebuie să se 
refere la Hristos ca la Mijlocitorul deosebit de ei şi de ea, prin preoţii care 
nu sunt ránduiti preoți de comunitate, ci sunt ránduiti de Dumnezeu ase- 
menea lui Hristos, ca chipuri vizibile ale lui Hristos, sau ca organe ale lui%?. 


Prin urmare, aşa cum Cristos a fost trimis de Tatăl ca Mijlocitor, la fel, 
şi miniştrii sacri sunt trimişi de Cristos. Domnul înviat l-a revărsat asu- 
pra lor pe Duhul Sfânt (cf. In 20,23), pentru ca, prin ei, să poată înde- 
plini în mod vizibil lucrarea sa mântuitoare. Respingând preoția minis- 
terială, protestantismul, observă autorul nostru, a respins şi necesi- 
tatea participării oamenilor la jertfa lui Cristos şi, deci, necesitatea ofe- 
ririi ei în Biserică. Cristos, însă, rămâne întotdeauna prezent cu jertfa 
sa în Biserică şi, prin aceasta, cheamă mereu noi miniştri sacri. 


2.7.1. Succesiunea preoţiei lui Cristos în preoția ministerială 


Apostolii, în calitate de martori oculari ai lui Cristos înviat şi funda- 
ment al Bisericii, se bucură de o poziţie unică în Biserică şi, în acest 
sens nu au succesori. Insă, în calitate de deținători ai plinatatii minis- 
teriului salvific al Bisericii, îi au ca succesori pe episcopi, printr-o succe- 
siune neîntreruptă. 

Legătura dintre episcopi şi apostoli este argumentată de părintele 
Stăniloae prin mărturia trasmisă de părinţii apostolici. De exemplu, sfân- 
tul Clement Romanul le scria creştinilor din Corint: 


Apostolii ne-au vestit evanghelia primită de la Domnul Isus Hristos; iar Hristos 
a fost trimis de Dumnezeu. Hristos, dar, a fost trimis de Dumnezeu, iar apos- 
tolii, de Hristos (...) Predicând, dar, în tari şi în cetăţi, au pus episcopi şi 
diaconi, pentru cei ce aveau să creadă, pe cei care au crezut întâi, după ce 
au fost probati de Domnul. 


52 D, STĂNILOAE, Teologia dogmatică ortodoxă, IT, 237. 
55 CLEMENT ROMANUL, Prima scrisoare către Corinteni, 42, 1-4. Cf. IGNATIU DE 
ANTIOHIA, Scrisoarea către Efeseni, 3,2; şi IDEM, Scrisoarea către Smirneni, 8, 1. 

Fiecare episcop, notează autorul nostru, „este urmaşul tuturor aposto- 
lilor, căci fiecare apostol se afla în comuniune cu toti ceilalți apostoli”™. 
Fiind consacrat de mai multi episcopi, în numele întregului episcopat, 
episcopul primeşte acelaşi har şi aceeaşi învățătură de credință pe care 
le-au primit toti apostolii şi toti episcopii. De aceea, episcopul poate sa 
comunice preoților săi şi, prin aceştia, credincioşilor din dieceza sa ace- 
laşi har şi aceeaşi învățătură, care se află în întreaga Biserică şi, deci, 
de a-i pune în comuniune cu acelaşi Cristos care se oferă Tatălui şi care 
tine umanitatea sa în comuniunea iubitoare cu Tatăl. 

Referindu-se la „succesiunea neîntreruptă” a harului apostolic, care 
îi leagă pe episcopi de apostoli, părintele Stăniloae subliniază că aceasta 
trebuie înțeleasă nu numai în sensul că 


râul harului sau al dragostei nesfârşite a lui Hristos vine numai din trecut, 
din persoanele care au mijlocit-o, in mod orizontal, printr-un lant de inter- 
mediari. Dacă cel ce lucrează prin orice săvârşitor al unei taine este Hristos 
însuşi, sau dacă Hristos însuşi îşi comunică prin el iubirea sa fata de Tatăl 
şi față de cei ce primesc tainele, în episcopii care hirotonesc un nou episcop 
lucrează Hristos însuşi cel aflător în cer şi în Biserică, comunicându-i 
această iubire. Harul vine de sus de fiecare dată. 


Cu alte cuvinte, prin succesiunea apostolică se înțelege faptul că 
Cristos, care a lucrat începând de la apostoli în toti episcopii ce s-au suc- 
cedat până acum, continuă să lucreze, prin episcopii consacratori, şi asu- 
pra noului episcop, şi în sacramentele pe care acesta le va celebra. Pen- 
tru noul episcop, Isus Cristos este o prezenţă directă, aşa cum a fost şi 
pentru episcopii precedenti. Prin urmare, Cristos e acela care îi consa- 
cră în mod direct şi vizibil, prin episcopii consacratori, pe episcopi, pe 
preoți şi pe diaconi. Aceştia îl primesc pe Duhul Sfânt din trupul lui 
Cristos, dar îl primesc ca urmare a rugăciunii apostolilor şi a episcopi- 
lor?6, 

In transmiterea slujirii sacre avem, deci, o dimensiune a trecutului: 
continuitatea însăşi a lui Cristos, dar şi una a prezentului: realitatea 
vie a celor care transmit harul Duhului Sfânt, prin credinţa lor. Astfel, 
un credincios primeşte harul lui Cristos printr-un preot care a primit, 
la rândul său, în baza credinței sale în Cristos, harul hirotonirii, printr- 
un episcop, care era şi el credincios. De aceea, „o dată cu succesiunea 
harului de la apostoli, avem şi succesiunea credinței de la ei"?". 

Prin urmare, rolul miniştrilor sacri constă în a mijloci „obiectiv” 
prezența lui Cristos şi în a actualiza pentru oamenii de pretutindeni şi 


54 D. STANILOAE, Teologia dogmatică ortodoxă, II, 238. 

55 D, STANILOAE, Teologia dogmatică ortodoxă, II, 239. 

5 Textele biblice la care părintele Stăniloae face referință sunt: pentru episcopi: 
ITim 1,6; Tit 1,5; pentru preoţi: 1Tim 5,22; Tit 5,1; Fap 14,22; 20,28; şi pentru diaconi: 
Fap 6,6; 1Tim 3,10. 

55 D. STANILOAE, Teologia dogmatică ortodoxă, II, 240. 

din toate timpurile jertfa lui Cristos55. De aici, însă, subliniază autorul 
nostru, nu trebuie să se tragă concluzia că miniştrii sacri, ca persoane 
individuale, nu ar avea nevoie de rugăciune şi de jertfa personală. Dim- 
potrivă, celebrând jertfa lui Cristos pentru comunitate, împreună cu 
rugăciunile credincioşilor, ei oferă şi rugăciunile lor. Mai mult, orice 
slujitor sacru le cere altor slujitori să se roage pentru el în timpul cele- 
brării euharistice. In caz contrar, îşi riscă propria mântuire. 


2.7.2. Rolul miniştrilor sacri în păstrarea unității Bisericii 


Preotia lui Cristos continuă în Biserică prin preoția ministerială, care, 
încă din timpurile apostolice, este exercitată în trei grade: episcopatul, 
prezbiteratul şi diaconatul. Miniştrii sacri, mijlocind „obiectiv” prezența 
lui Cristos şi actualizând pentru toti oamenii jertfa sa iubitoare, contri- 
buie la păstrarea unităţii Bisericii. Prezentând rolul pe care îl au miniş- 
trii sacri în susținerea unității Bisericii, părintele Stanilaoe se referă, 
în principal, la funcția prezbiterilor şi a episcopilor. 

Preotul realizează unitatea unei comunităţi locale, deoarece îi „adună” 
pe membrii comunităţii sale şi rugăciunile lor în jurul jertfei Domnului. 
La rândul său, episcopul realizează unitatea atât în interiorul Bisericii 
locale, cât şi între aceasta şi Biserica universală. In dieceza sa, episco- 
pul păstrează unitatea dintre comunitățile parohiale, întrucât e cel 
care hirotoneste preoţii acestor comunități. Legătura de unitate dintre 
Biserica sa şi Biserica universală este asigurată de episcop prin faptul 
că este consacrat de mai mulți episcopi, ca reprezentanți ai întregii Bise- 
rici, şi, deci, se află în comuniune cu întregul episcopat. 

Relaţia dintre miniştrii sacri şi comunitatea eclezială, după autorul 
nostru, trebuie să fie condusă de legea comuniunii, şi aceasta din două 
motive. In primul rând, pentru că episcopul nu e numai mijlocitor al lui 
Cristos, ci şi membru al Bisericii. 


Nici un episcop nu se singularizează, nu devine substitut văzut exclusiv al 
unicului cap, Hristos. De aceea, Hristos a lăsat la conducerea văzută a Bise- 
ricii comuniunea apostolilor şi, după ei, comuniunea episcopilor, ca urmaşi 
ai comuniunii apostolilor, nu pe Petru singur şi pe urmaşii lui. Prin aceasta, 
episcopul este încadrat nu numai în comunitatea Bisericii, ci şi în comuniu- 
nea episcopatului, între ele fiind o strânsă legătură“. 


58 Insistând asupra unităţii dintre realitatea jertfei lui Cristos şi mijlocirea sa obiec- 
tivă, ca mare preot, Stăniloae critică poziția protestantă care, după el, respingând reali- 
tatea obiectivă a marelui preot sau mijlocitor Cristos, care continuă opera sa salvifică 
şi îi face pe oameni părtaşi la ea, a făcut să depindă mântuirea numai de subiectivitatea 
umană individuală. Mijlocirea lui Cristos, după concepţia occidentală, afirmă el, s-a 
terminat pe cruce, într-un act pur şi simplu juridic şi, deci, suficient, motiv pentru 
care, după aceea, nu mai este nevoie de ea, ci, acum, mântuirea depinde în mod exclu- 
siv de faptul dacă cineva crede sau nu că mijlocirea lui Cristos pe cruce a refăcut sepa- 
rarea dintre om şi Dumnezeu. Cf. D. STANILOAE, Teologia dogmatică ortodoxă, II, 240. 

59 D. STANILOAE, Teologia dogmatică ortodoxă, I, 240. 

In al doilea rând, pentru că adevăratul celebrant al Euharistiei este 
Cristos însuşi. Dacă Cristos este, în acelaşi timp, şi jertfă, şi cel care 
jertfeşte, atunci, în sens propriu, Cristos nu e jertfit de episcop sau de 
preot, ci se jertfeşte el însuşi. De fapt, „prefacerea darurilor în trupul 
şi sângele lui Hristos se săvârşeşte prin Duhul lui Hristos, dar pe 
Duhul îl trimite Hristos şi împreună cu Duhul este şi el de față”. De 
aceea, chiar dacă este de dorit ca miniştrii sacri să aibă o viață exem- 
plară, Cristos, oricum, nu face dependentă oferirea trupului şi a sânge- 
lui său de demnitatea miniştrilor: „nevrednicia lor nu e nevrednicia lui 
Hristos şi a Bisericii ca trup al lui Hristos, care se află în relaţia iubirii 
nesfârşite cu Dumnezeu ”fl. 

Aşadar, dacă Cristos se află într-un raport direct cu credincioşii, mij- 
locirea miniştrilor sacri trebuie să fie înțeleasă mai degrabă ca o mijlo- 
cire transparentă, şi nu ca o „luare în posesie” a darului lui Cristos şi 
a transmiterii sale la credincioşi. Pe de altă parte, dacă acțiunea lui 
Cristos se exercită în mod independent de demnitatea ministrului sa- 
cru, aceasta nu înseamnă că preotul sau episcopul se pot folosi în mod 
arbitrar de darul care se transmite prin ei. Ei trebuie să tindă la o iden- 
tificare a vieţii lor personale, subiective, cu „obiectivitatea” lui Cristos. 


2.7.3. Slujirile ecleziale ale miniştrilor sacri 


Miniştrii sacri ai Bisericii au o responsabilitate formală față de comu- 
nitatea încredințată lor, precum şi față de Biserica universală. Această 
responsabilitate, exercitată într-un spirit de comuniune, se manifestă 
atât în celebrarea sacramentelor, cât şi în vestirea evangheliei şi în con- 
ducerea spirituală a credincioşilor. După părintele Stăniloae, funcția 
magisterială şi cea pastorală a miniştrilor hirotoniți este o consecință fi- 
rească a funcției sacerdotale. 

Prima responsabilitate a miniştrilor sacri constă în iluminarea comu- 
nitatii creştine cu învățătura lui Isus Cristos şi, deci, în apărarea ei de 
rătăcirile doctrinare. Ei trebuie să se pregătească pentru aceasta nu 
numai studiind învățătura revelată, ci şi purificându-se de păcate. In 
afară de aceasta, ei trebuie să fie insufletiti şi de o mare cunoaştere şi 
iubire fata de oameni, deoarece 


toată învățătura pe care o dă trebuie să se refere la relația omului cu 
Dumnezeu, sau a lui Dumnezeu cu omul, căutând să intensifice această 
relaţie, să-l pregătească pe om pentru ea, ajutându-l să se purifice de 
patimi, de egoism, de tot ce-l mărgineşte şi-l închide în sine şi în lumea 
aceasta. Este o învățătură teandrică, urmărind înfăptuirea şi adâncirea 
legăturii omului cu Dumnezeu, până la unirea lor. Căci aceasta este 
învăţătura care mântuieşte, care-i asigură omului veşnicia în legătură cu 
Dumnezeu cel netrecátor?. 


$^ D, STANILOAE, Teologia dogmatică ortodoxă, II, 242. 
6&1 D. STANILOAE, Teologia dogmatică ortodoxă, II, 242-243. 
62 D, STANILOAE, Teologia dogmatică ortodoxă, II, 247. 

Dacă funcția magisterială şi cea pastorală sunt strâns legate de func- 
tia sacramentală, atunci, afirmă autorul nostru, făcând aluzie la epis- 
copul Romei, un episcop nu poate să aibă în Biserică primatul juris- 
dictional şi infailibilitatea doctrinară fără să aibă „Suportul acestui pri- 
mat într-o taină specială, adică fără dreptul de a săvârşi unele taine în 
exclusivitate, sau fără o supremație în săvârşirea unor Taine”. Dar, 
întrucât dreptul episcopilor în celebrarea sacramentelor este egal şi 
consacrarea fiecăruia dintre ei este făcută de mai mulți episcopi în comu- 
niune, rezulta că şi funcția magisterială a episcopilor se exercită în 
comuniune. Învățătura care este propusă de miniştrii sacri nu este ruptă 
de sacramente, deoarece prin ea se exprimă „lucrarea mântuitoare a lui 
Hristos în Biserică, lucrare ce se săvârşeşte în mod principal prin 
taine”. Dacă apoi adevăratul subiect care vesteşte şi explică învăţătura 
mântuitoare este Cristos însuşi prin Duhul Sfânt, aceasta înseamnă că 


Hristos învaţă prin toate mădularele trupului său tainic, căci în toate lu- 
crează şi în toate se luminează înțelesul acestei lucrări şi caracterul ei şi, 
în mod principal, prin treptele ierarhiei, pe baza săvârşirii tainelor de către 
ea, iar şi mai special prin episcopat, în comuniunea actuală cu tot corpul Bise- 
ricii. Căci în tot corpul lucrează Hristos ca Arhiereu-Miel, ca Învățător şi 
Pastor prin mijlocirea vizibilă a ierarhiei®. 


Fiind strâns legată de celebrarea sacramentelor, lucrarea pastorală 
a miniştrilor sacri trebuie să se desfăşoare într-un spirit de slujire, şi 
nu de stăpânire. Prin urmare, funcţia pastorală are un caracter spiri- 
tual şi urmăreşte să-i conducă pe credincioşi la mântuire. În această 
privinţă, părintele Stăniloae îi îndeamnă pe miniştrii sacri să urmeze 
exemplul lui Isus Cristos, care „nu a venit ca să fie slujit, ci ca să slu- 
jească” (Mt 20,25-28), sau pe cel al apostolului Paul, care se considera 
„Slujitor” (diakonos), »frate", ,colaborator", unul care nu vrea „să stá- 
pânească asupra credinţei” creştinilor, întrucât aceştia sunt chemaţi la 
libertate (cf. 1Cor 3,5; Gal 5,13; 2Cor 1 ,24). Indeosebi episcopul, dupá 
cum scrie Origene, nu trebuie să uite că „cine este chemat la episcopat 
nu este chemat la stăpânirea (ad principatum), ci la slujirea (ad 
servitutem) întregii Biserici”66. 


83 D. STĂNILOAE, Teologia dogmatică ortodoxă, II, 247. Referindu-se la primatul şi 
la infailibilitatea papală, Stăniloae afirmă că episcopul Romei nu are dreptul de a ho- 
tari de unul singur în ceea ce priveşte învățătura şi viata pastorală a Bisericii, întrucât 
nu are dreptul exclusiv de a celebra vreun sacrament şi nu a primit un har particular 
prin vreun sacrament special. Cf. Ibidem. 

$^ D. STANILOAE, Teologia dogmatică ortodoxă, II, 248. 

$5 D, STĂNILOAE, Teologia dogmatică ortodoxă, II, 248. 

66 ORIGENE, Homilia ad Isaiam, 6,1. In această privinţă, Stăniloae face din nou aluzie 
la primatul papal şi îi critică pe acei teologi catolici care vor să interpreteze primatul 
papal ca pe un „primat al slujirii”, în sensul lui M? 20,26: „Cine vrea să fie cel dintâi 
între voi, să fie slujitorul tuturor”. După autorul nostru, în aceste cuvinte, Cristos se adre- 
sează tuturor creştinilor, îndemnându-i să fie primii în a-i sluji pe ceilalți. Aşadar, acesta 
nu poate fi privilegiul unei singure persoane. Şi apoi, faptul de a merge în întâmpi- 
narea altora, în slujire, are drept urmare comuniunea şi, în cazul episcopilor, sinodali- 
tatea, ceea ce înseamnă că fiecare vrea să se lase condiționat de ceilalţi, vrea să ia în con- 
siderare şi părerea celorlalți, chiar şi în slujire. Cf. D. STĂNILOAE, Teologia dogmatică 
ortodoxă, Il, 249. 

2.7.4. Preotia ministerială şi caracterul vizibil al Bisericii 


Prin „mijlocirea obiectivă” a miniştrilor hirotoniți se exprimă ,,mijlo- 
cirea obiectivă” a lui Isus Cristos la Tatăl. De fapt, afirmă părintele 
Stăniloae, fără întreita slujire a lui Cristos, care continuă în preoția 
ministerială, Biserica nu ar putea să existe, deoarece Cristos este 
prezent în Biserică nu doar ca cel care o păstrează vie şi unită, ci şi ca 
Mijlocitorul ei care o introduce în comuniunea trinitară. 


Fiul lui Dumnezeu a luat trupul nostru şi s-a făcut ca unul dintre noi, 
arătând că mântuirea nu ne-o putem dobândi noi înşine, prin stări su- 
biective care ne pot înşela. Această mijlocire obiectivă neamăgitoare o acti- 
vează Hristos prin mijlocirea obiectivă vizibilă a unor persoane, ca să nu 
facem dependentă mântuirea noastră de sentimente subiective nesigure?". 


In această perspectivă, preoţia ministerială reprezintă o confirmare 
a realei întrupări a Fiului lui Dumnezeu, precum şi a calităţii sale de 
mijlocitor al omenirii la Dumnezeu. Negarea preoţiei ministeriale 
duce, în schimb, nu numai la negarea semnificației întrupării pentru 
mântuirea omenirii, ci şi a dimensiunii corporale a mântuirii. De aceea, 
întruparea şi preoția ministerială sunt dovadă că 


Dumnezeu tine seama că noi suntem şi trupuri şi nu putem fi mantuiti ca 
oameni adevăraţi dacă Fiul lui Dumnezeu nu a lucrat şi asupra trupului 
său şi nu lucrează şi asupra trupului nostru. Dar lucrările pornite din tru- 
pul său nu se pot exercita asupra trupului nostru decât prin mijlocirea 
actelor sensibile săvârşite de persoane văzute sau de preoți, ca chipuri ale 
Mijlocitorului Hristos, îmbrăcaţi în trup, odată ce trupul lui Hristos prin 
pneumatizarea lui nu se mai află în planul vizibilă. 


Negarea preoţiei ministeriale înseamnă, de asemenea, negarea 
Bisericii ca ,ambiantá obiectivă” a mântuirii, care adună trăirea su- 
biectivă a omenirii şi îi dă o valoare reală. 


Comuniunea noastră în Hristos nu poate să nu se arate şi în manifestările 
noastre vizibile, deci harul lui Hristos, sau nesfârşita lui iubire fata de noi, 
care vrea să ne adune pe toti in această iubire a lui şi intreolaltá, nu se 
poate să nu se manifeste şi în manifestările noastre vizibile, deci în 
Biserică, drept comuniune între noi®. 


Afirmarea dimensiunii vizibile a Bisericii nu trebuie să ducă la 
concluzia că, în Biserică, totul este vizibil. De exemplu, prezenţa lui 


87D), STANILOAE, Teologia dogmatică ortodoxă, II, 251. 

68 D. STANILOAE, Teologia dogmatică ortodoxă, I, 251-252. 

69 D, STĂNILOAE, Teologia dogmatică ortodoxă, II, 252. După Stăniloae, negarea pre- 
otiei ministeriale este motivul care a dus, în protestantism, la slăbirea aspectului vizi- 
bil al Bisericii în favoarea unei Biserici invizibile, în timp ce slăbirea credinţei în întru- 
parea Fiului lui Dumnezeu a dus la contestarea efectelor pe care opera salvifică a lui 
Cristos o are asupra trupului uman. Cf. Ibidem. 

Cristos înviat şi a Duhului Sfânt are un caracter invizibil. Insă, no- 
tează părintele Stăniloae, tocmai pentru că se crede în caracterul vizi- 
bil al Bisericii, se crede şi în prezența reală a lui Cristos şi a Duhului 
Sfânt în ea. Astfel, în Biserică, 


văzutul în ea se prelungeşte în nevăzut, nevăzutul penetrează văzutul cu 
dumnezeirea lui. Văzutul e un chip sensibil al nevăzutului, e plin de nevă- 
zut. Propriu-zis, văzutul capătă o semnificație nouă în lumina nevăzutului. 
El devine pentru ochii credinței vas al nevázutului. lar nevázutul devine 
văzut, într-un fel, prin partea văzută a Bisericii, căci multe se arată în Bise- 
rică transfigurate (trupul oamenilor duhovniceşti). Dar chiar şi cele care 
nu se arată transfigurate, credem că sunt transfigurate prin efectele ce le 
au asupra credincioşilor (apa sfinţită, pâinea şi vinul euharistic etc.). De 
aceea, în Biserică, văzutul, fiind transfigurat, e mai mult decât văzut, fără 
să fie desființat ca văzut”. 


In Biserică, aşadar, dimensiunea obiectivă este una spiritualizată, 
iar spiritualizarea ei nu poate fi redusă la cauze imanente. De exemplu, 
sacramentele nu sunt simple acte vizibile, îmbrăcate de subiectivitatea 
umană cu energii imaginare, ci ele sunt însoţite de energii divine, inde- 
pendent de faptul daccă sunt trăite ca atare de subiectivitatea umană. 
Energia divină, care izvorăşte din Cristos, se extinde şi asupra elemen- 
telor cosmice vizibile, de care este legată viața creştinului, şi acesta 
poate să participe, prin ele, la viata divină. 

Dacă sacramentele, prin aspectul lor vizibil, semnifică opera salvi- 
fică a lui Dumnezeu, după părintele Stăniloae, rezultă că şi miniştrii 
sacri, care celebrează sacramentele, trebuie să fie aleşi de Dumnezeu 
printr-un act vizibil, hotărât de Dumnezeu şi umplut de energia sa şi, 
deci, au un rol esenţial în viața Bisericii. Prin preoția ministerială, 
primită de o persoană umană, ca mijlocitor al harului divin, se pune în 
lumină nu numai realitatea teandrică a Bisericii, care nu se reduce la 
o simplă subiectivitate umană, ci şi valoarea şi importanța persoanei 
umane pentru mântuirea celorlalți. 


Redus la o pură subiectivitate schimbătoare şi capricioasă, eu însumi nu 
mai sunt sigur de mine, odată ce nu mai însemn nimic nici pentru altul. Eu 
ştiu că exist şi capăt siguranța mântuirii pentru viaţa veşnică prin faptul 
că Fiul lui Dumnezeu s-a făcut om, sau semen al meu, şi că mă uneşte cu 
sine nu individual, nu lucrând în interiorul meu pur subiectiv, ci în „cor- 
pul” umanității credincioase, care constă din suflete îmbrăcate în trupuri. 
El mă pune prin aceasta în lumină nouă şi pe mine însumi şi dă consistență 
sigură realității mele, constituită din suflet şi trup şi activată şi realizată 
în actele de relaţie cu ceilalți oameni. Eu devin real la maximum în Hristos, 
pentru că toti sunt reali în el, pentru că suntem reali împreună. Şi suntem 
reali împreună pentru că unii dintre noi sunt preoți sau mijlocitori ai 


70 D. STANILOAE, Teologia dogmatică ortodoxă, II, 252-253. 

Cuvântului întrupat şi, ca atare, Mijlocitorul, pentru că unii dintre noi 
sunt aleşii lui Dumnezeu ca să ne unească prin ei cu Cuvântul lui Dum- 
nezeu, care s-a făcut el însuşi om, sau „Mijlocitorul”suprem între noi şi 
Dumnezeu, pentru că a rămas şi Dumnezeu”. 


3. Biserica, Sacrament al lui Cristos 


Din cele prezentate până acum, rezultă că părintele Stăniloae a tra- 
tat tema ecleziologică într-o perspectivă trinitară, care, în teologia ori- 
entală, este cunoscută cu numele de theosis, adică „îndumnezeirea” 
omenirii în Isus Cristos prin Duhul Sfânt. lar pentru a exprima reali- 
tatea teandrică a Bisericii, el s-a folosit de imaginea Bisericii, „trup 
mistic al lui Cristos în Duhul Sfânt”, întrucât i s-a părut a fi cea mai 
potrivită. Cu toate acestea, autorul nostru s-a folosit şi de un alt con- 
cept pentru a vorbi despre realitatea mistică a Bisericii, şi anume, cel 
de „sacrament”. 

Inainte de a prezenta consideratiile autorului nostru despre concep- 
tul de sacrament, dorim să precizăm că părintele Stăniloae nu a dedi- 
cat studii speciale temei „Biserica, sacrament al lui Cristos”, ci a tratat 
această temă în cadrul teologiei sacramentelor. Prima referință la acest 
argument o găsim, de fapt, într-un articol dedicat aspectului sacramen- 
tal al Bisericii”, unde ia poziție împotriva opiniei protestante, care, de 
la Barth încoace, susţine că Bisericile sacramentale sunt Biserici insti- 
tutionale şi, deci, uniforme, orizontale, statice. De aceea, ele nu sunt in 
măsură să-i ofere omului o întâlnire mereu reînnoită cu Dumnezeu, 
aşa cum are loc, în schimb, în Bisericile unde accentul se pune pe cu- 
vântul lui Dumnezeu, în care omul experimentează prezenţa lui Dum- 
nezeu în forme tot mai noi. Provocat de această atitudine, părintele 
Stăniloae îşi propune în acest studiu să demonstreze că tocmai în viața 
sacramentală a Bisericii se realizează adevărata întâlnire a omului cu 
Dumnezeu. 

Câţiva ani mai târziu, autorul nostru revine asupra temei sacra- 
mentalitatii Bisericii cu un scurt articol, în care vorbeşte despre trans- 
parenta Bisericii în viata sacramentalá?. Observând că „încorporarea 
în Biserică” echivalează cu „încorporarea în Cristos”, el aprofundează 
semnificaţia acestei transparente în sensul că Cristos e imprimat în 
Biserică şi că aceasta îl reflectă pe Cristos, pentru a afirma apoi că 
această transparenţă este o misiune şi o datorie pentru Biserică. 

Amintim, în sfârşit, capitolul introductiv la teologia sacramentară 
din al treilea volum al Teologiei dogmaticii sale". Aici, explicând sem- 
nificatia şi rolul sacramentelor în Biserică, părintele Stăniloae se 


11 D. STANILOAE, Teologia dogmatică ortodoxă, II, 254-255. 

7? D. STANILOAE, „Din aspectul sacramental al Bisericii”, StTeol 18 (1966) 531-562. 

73 D. STANILOAE, „Transparenţa Bisericii în viata sacramentala”, Ort. 22 (1970) 501- 
516. 

™D. STANILOAE, Teologia dogmatică ortodoxă, III, Bucuresti 1978, 7-33. 

opreşte asupra dimensiunii cristologice şi ecleziologice a sacramente- 
lor, subliniind aspectul sacramental al Bisericii şi legătura ei strânsă cu 
misterul creaţiei şi cu cel al lui Cristos. 

După aceste precizări, prezentăm în continuare dimensiunea sacra- 
mentală a Bisericii, din perspectiva autorului nostru. Intr-o primă sec- 
tiune, vom analiza fundamentul sacramentalitatii Bisericii, după care 
vom trata transparența sacramentală a Bisericii pentru Cristos şi, în 
sfârşit, ne vom ocupa de raportul dintre sacramentalitatea Bisericii şi 
actele ei sacramentale. 


3.1. Fundamentul sacramentalitáfii Bisericii 


Conceptul de sacrament sau taină poate fi definit, în sens larg, ca 
„unirea lui Dumnezeu cu realitatea vizibilă, în primul rând, cu realita- 
tea umană”, şi se bazează pe faptul că Dumnezeu poate să acționeze 
asupra şi prin realitatea vizibilă a creaţiei. In realizarea acestei uniri, 
părintele Stăniloae distinge trei momente: creaţia, întruparea Cuvân- 
tului lui Dumnezeu şi Biserica. 


3.1.1. Misterul creaţiei 


Prima unire a lui Dumnezeu cu realitatea creaturală a avut loc în 
momentul creaţiei. După autorul nostru, această unire a fost posibilă 
datorită prezenței Cuvântului lui Dumnezeu în ,ratiunile" ființelor 
create şi a lucrării sale, prin care susține şi conduce creaturile la de- 
plina lor unire cu Dumnezeu. Prin urmare, în cadrul acestui mister de 
unire, care începe cu actul creației şi care va fi împlinit atunci când „Dum- 
nezeu va fi totul in toti" (1Cor 15,28), fiecare element îmbracă un carac- 
ter sacramental. 

Dintre toate aceste elemente, un rol deosebit îi revine omului. Fiind 
deja în el însuşi o unitate de materie şi spirit, omul reprezintă o „ima- 
gine” a misterului de unire dintre Logos şi întreaga creaţie şi, deci, este 
capabil de a uni în sine întreaga creaţie şi pe aceasta cu Dumnezeu. 
Intrucât adună în sine toate elementele creației, omul reprezintă, după 
autorul nostru, „inelul” creaţiei şi, de aceea, este „capul țesutului rati- 
onal şi unitar al lumii”. Dacă apoi spiritul uman „trasfigurează mate- 
ria cu care e unit de la început, organizând-o în trup, ca mediu de lu- 
crare a spiritului”, atunci se poate spune că toate părțile componente 
şi toate funcţiile omului sunt „taine”, întrucât participă la misterul 
omului ca unitate. 

Astfel, omul exprimă caracterul paradoxal al misterului, în sensul 
că uneşte în el însuşi spiritul cu materia, subiectivitatea cu obiectivi- 
tatea, finitul cu infinitul. De fapt, el a fost creat 


75 D. STANILOAE, „Din aspectul sacramental al Bisericii”, 531. 
76D. STANILOAE, Teologia dogmatică ortodoxă, III, 9. 

ca să aducă şi din partea făpturii o contribuţie hotărâtoare la menţinerea 
şi desăvârşirea tainei atotcuprinzătoare a unirii lui Dumnezeu cu creati- 
unea, sau să fie mijlocul conştient şi voluntar prin care Dumnezeu menține 
şi desăvârşeşte această unire". 


3.1.2. Misterul întrupării Cuvântului divin 


Creaţia constituie, aşadar, fundamentul „natural” al sacramentali- 
tatii Bisericii. Insă acest prim mister de unire a fost slăbit de om care, 
prin păcatul său voluntar şi din cauza intimei sale legături cu întreaga 
creație, a introdus în lume principiul diviziunii, separând-o astfel de 
Dumnezeu. Cuvântul lui Dumnezeu, în schimb, scrie părintele Stani- 
loae, a hotărât să realizeze o nouă şi o mai strânsă unire a creaţiei cu 
sine, folosind în acest scop tot ființa umană. Cuvântul divin s-a făcut 
om, pentru a le da oamenilor „un centru dintre ei, care nu se mai poată 
despărți de Dumnezeu şi să nu mai tindă să se despartă de ceilalți oa- 
meni şi să împartă creatiunea"?, [n acest sens, întruparea Fiului lui 
Dumnezeu înseamnă un nou „mister” de unire, care duce la culme 
prima unire dintre Dumnezeu şi lume. 

Intruparea reprezintă punctul culminant al misterului de unire 
dintre Dumnezeu şi lume, deoarece, în misterul lui Cristos, „Dum- 
nezeu însuşi este şi om, Creatorul este şi creatură..., infinitul se face şi 
finit, umplându-l pe cel din urmă de cel dintâi. Prin aceasta, orizontul 
infinit al cunoaşterii realității supreme se face deplin străveziu pentru 
om”, 

Fiul lui Dumnezeu, aşadar, luând natura umană, a unit mai profund 
în sine ființele umane şi întreaga creaţie. Astfel, el a actualizat poten- 
tialitatile omului, de a fi acel inel de legătură între Dumnezeu şi creație 
şi, pentru aceasta, a făcut din el instrumentul cel mai adecvat în vede- 
rea operei unificatoare a Cuvântului divin. 


Prin spiritul omenesc, Cuvântul lui Dumnezeu poate exercita nu numai 
acțiunea sa de spiritualizare, ci şi de indumnezeire a simtirilor trupului. 
Prin faptul că nu s-a unit cu un ipostas uman, ci s-a făcut el însuşi iposta- 
sul naturii umane, cu deschiderea lui dumnezeiască spre toată realitatea 
creată şi cu capacitatea lui supremă de comuniune umană, a făcut din uma- 
nitatea asumată mijlocul de unire şi de indumnezeire a întregii umanitati 
şi creaţii în Dumnezeu. 


7 D, STANILOAE, Teologia dogmatică ortodoxă, III, 10. 
18 D, STANILOAE, Teologia dogmatică ortodoxă, III, 12. 
79 D. STANILOAE, Teologia dogmatică ortodoxă, III, 12. 
8 D. STANILOAE, Teologia dogmatică ortodoxă, III, 12-13. 

3.1.3. Misterul Bisericii 


Unirea „virtuală” dintre Dumnezeu şi realitatea creaturală, înfăp- 
tuită prin misterul întrupării Fiului lui Dumnezeu, este actualizată în 
Biserică. După părintele Stăniloae, prin Biserică, Cuvântul lui Dum- 
nezeu „restabileşte şi ridică la o treaptă mai accentuată unirea sa cu 
lumea înființată prin actul creaţiei, dar slăbită prin păcatul omului"?!, 
In acest sens, se poate spune că însăşi creaţia este o Biserică, sau că 
Biserica este creaţia restabilită sau în curs de restabilire şi împlinire. 
Dacă prin „mister” se înțelege unirea contrariilor, atunci Biserica este 
„misterul ultim”, întrucât ea este forma unității supreme dintre Dum- 
nezeu şi creaturi. lar atunci când va fi pe deplin desăvârşită în viața 
viitoare, ea va reprezenta modul de a fi „totul în toate” a lui Dum- 
nezeu. 

Prin urmare, chiar dacă misterul Bisericii presupune misterul crea- 
tiei, totuşi, după autorul nostru, Biserica îşi are existența numai din 
misterul lui Cristos, întrucât ea reprezintă „extensiunea tainei lui 
Hristos"*??, De aceea, misterul Bisericii nu poate fi separat de misterul 
lui Cristos, nici misterul lui Cristos de misterul Bisericii, deoarece 


Biserica nu e decât extensiunea tainei lui Hristos şi taina lui Hristos nu 
stă, de la Cincizecime, desfăcută de taina Bisericii şi odată ce taina lui Hris- 
tos nu a luat ființă decât pentru a se extinde în taina Bisericii. Aceste două 
taine pot fi distinse teoretic, dar nu despărțite în realitate. Hristos e capul 
real, sau ipostasul fundamental al Bisericii, pe care o constituie şi o susține 
imprimând continuu viata lui în ea, sau în mádularele ei, ținute unite între 
ele şi el. 


3.2. „Transparenţa ” Bisericii pentru Cristos 


În misterul Bisericii se actualizează, aşadar, misterul unirii dintre 
Dumnezeu şi creaţie, unire dusă la punctul ei culminant de întruparea 
Fiului lui Dumnezeu. Fiind Biserica „extensiunea” misterului lui Cris- 
tos, cele două mistere nu pot fi separate, ci numai distinse teoretic. In 
această perspectivă, părintele Stăniloae vorbeşte despre „transparen- 
ta” Bisericii pentru Cristos, transparenţă care este, în acelaşi timp, un 
dat de fapt şi o misiune pentru Biserică. 

Transparenţa Bisericii pentru Cristos poate fi înțeleasă în două sen- 
suri. Primul se referă la faptul că Biserica este atât de „subtilă” încât 
prin ea nu se vede decât Cristos, sau că ea nu-l vede decât pe Cristos. 
In al doilea sens, Biserica este transparentă, pentru că Cristos este „im- 
primat” în ființa sa şi, deci, ea nu-l reflectă decât pe Cristos. 


81 D, STANILOAE, Teologia dogmatică ortodoxă, III, 13. 

Aceste două aspecte ale transparenţei Bisericii sunt strâns legate şi 
fundamentul lor a fost pus, după autorul nostru, o dată cu Botezul. De 
fapt, în acest sens trebuie înțelese numele şi imaginile pe care tradiția 
biblică şi patristică le-a dat Bisericii. Unele dintre acestea subliniază 
mai mult transparenţa Bisericii, în sensul că Cristos este centrul Bise- 
ricii, fără de care nu ar putea să existe, altele, în schimb, că Biserica 
poartă imprimat în ea chipul lui Cristos. 


3.2.1. Cristos, centrul Bisericii 


Primul sens al transparenţei Bisericii este pus în lumina tocmai de 
numele „ekklesia”, pe care Noul Testament îl dă Bisericiis*. După părin- 
tele Stăniloae, acest cuvânt înseamnă că Biserica este „comunitatea 
celor chemaţi din lume la Hristos, sau în jurul lui”® şi, deci, in mod in- 
direct, arată că Isus Cristos este centrul Bisericii. Aceeaşi semnificație 
se poate vedea şi în numele de „popor al lui Dumnezeu ”®®, 


Această comunitate nu s-ar putea înțelege fără Hristos ca izvorul ei de 
viaţă şi ca centrul tuturor preocupărilor ei. Cei ce fac parte din ea trăiesc 
interior această concentrare a privirilor lor sufleteşti spre Hristos. Privirile 
lor spirituale sunt atintite spre el, întrucât cei ce cred in el, ca în Fiul lui 
Dumnezeu cel întrupat şi înviat, care le asigură viata eternă şi, prin 
aceasta, dă un sens deplin vieţii lor. Fără acest centru, nu s-ar fi putut înte- 
meia şi nu s-ar putea menține această comunitate, în unitatea ei. O Bise- 
rică în care ar slăbi această concentrare a privirilor ei spre Hristos ca cen- 
trul lor şi aceste priviri s-ar îndrepta spre scopuri pământeşti, ar slăbi ca 
Biserică, devenind o societate cu accentuat caracter autonom. 


In definiția Bisericii, referința la Cristos, ca centru al ei, este un fac- 
tor esenţial. Din acest motiv, sfântul Paul îi îndemna pe creştinii din 
Colose să nu se separe de Capul-Cristos, de la care „tot trupul, susținut 
şi unit prin încheieturi şi ligamente, primeşte creşterea lui Dumnezeu” 
(Col 2,19). Comentând acest text, sfântul loan Gură de Aur spunea: 


De aici îşi ia existenţa sa trupul şi buna sa existență. De ce, aşadar, pără- 
seşti capul, alăturându-te membrelor? Dacă tu cazi de acolo, de unde de- 
pinde tot trupul tău, eşti pierdut (...) Intreaga Biserică creşte atât timp cât 
rămâne ataşată de cap. 


La rândul său, părintele Stăniloae subliniază că Biserica este Bise- 
rica numai în măsura în care se uită pe ea însăşi şi este preocupată în 


8 Cf. Fap 5,11; 1Cor 4,17; 12,28; 14,4; 15,9; Gal 1,13; Fil 3,6; Ef 1,22; 5,23; 1Tim 
3,15; Eur 12,23. 

8 D. STANILOAE, „Transparenţa Bisericii în viata sacramentala”, 501. 

86 Cf. Tit 2,4; Eur 4,9. 

87 D. STANILOAE, „Transparenţa Bisericii in viata sacramentala”, 502. 

88 IOAN GURĂ DE AUR, Epistola către Col., 19, 100. 

mod esenţial de Cristos. lar acest aspect rezultă, îndeosebi, din imagi- 
nea Bisericii, Mireasa lui Cristos. Creştinii, fiind inrádácinati impre- 
ună în Cristos, formează Biserica numai dacă privesc împreună la el. 

In viziunea autorului nostru, aşadar, fundamentul sau esența Bise- 
ricii constă tocmai în credința comună în Cristos, în referirea comună 
la Cristos. Această referință, însă, nu are prioritate temporală în ceea 
ce priveşte Biserica, ci numai o prioritate de fundament, în sensul că 
reprezintă preocuparea directă şi esenţială a credincioşilor. Aceştia pot 
intra într-o relație personală cu Cristos numai dacă intră în „câmpul” 
unde este prezentă „energia unificatoare şi sfintitoare a Duhului Sfânt”, 
adică în Biserică. 


3.2.2. Chipul lui Cristos imprimat în Biserică 


Al doilea sens al transparenţei Bisericii poate fi dedus tot din figu- 
rile biblice şi patristice cu care este descrisă Biserica. Imaginea Biseri- 
cii, trup al lui Cristos, arată atât poziția centrală a lui Cristos în Bise- 
rică, cât şi manifestarea sa prin intermediul Bisericii, deoarece, scrie au- 
torul nostru, „trupul este format după chipul capului şi îndeplineşte 
intenţiile lui; şi fiecare mádular, deşi e altfel decât celelalte, serveşte capu- 
lui şi are imprimat în sine specificul capului”®’. 

Biserica-Trup reprezintă, deci, o continuă şi efectivă expresie a lui 
Cristos-Cap, aşa cum rezultă şi din textele pauline referitoare la Bote- 
zul creştin. De exemplu, comentând afirmaţia sfântului Paul, că cei 
care primesc botezul devin un „trup” sau membre ale trupului unic al 
lui Cristos (cf. 1Cor 12,12), părintele Stăniloae notează că, „prin aceasta, 
devenim mădulare ale trupului cel unul al lui Hristos, deci ne adăugăm 
într-un mod oarecum organic Bisericii”%. Dar şi mai profund, când 
sfântul Paul spune că unirea cu Cristos şi cu ceilalţi, realizată la botez, 
înseamnă o participare la moartea şi învierea lui Cristos (cf. Rom 6,3- 
8), după autorul nostru, aceasta arată că „Hristos se reflectă nu ca o 
simplă Persoană stăpânitoare în credincioşi, ci ca o Persoană definită 
prin moartea şi învierea sa"?!, 

In această perspectivă, dacă se ia în considerare faptul că, pentru 
sfântul Paul şi sfinţii părinţi ai Bisericii, aspectul ontologic comportă şi 
un aspect etic, şi invers, dacă aspectul etic comportă unul ontologic, 
după părintele Stăniloae, rezultă că moartea şi învierea lui Cristos, 
„având in ele concentrată o viata nouă sub raport etico-spiritual, iradi- 
ază o forță spirituală-etică din ele"??, Cu alte cuvinte, dacă moartea şi 
învierea lui Cristos înseamnă o oferire continuă de sine însuşi Tatălui, 
credincioşii primesc o energie spirituală pentru a trăi şi ei în această 
stare de dăruire fata de Tatăl, şi dacă apoi aspectul etic al morții şi al 


89 D. STĂNILOAE, „Transparenţa Bisericii in viata sacramentalá", 503. 
% D. STANILOAE, „Transparenţa Bisericii în viata sacramentala”, 504. 
9! D. STANILOAE, „Transparenţa Bisericii în viata sacramentalá", 504. 
% D, STANILOAE, „Transparenţa Bisericii in viata sacramentala”, 504. 

învierii lui Cristos comportă aspectul ontologic al morții şi învierii, care 
au transformat natura sa umană, credincioşii, care participă realmente 
la misterul pascal al lui Cristos, primesc energia de a muri pentru viața 
coruptibilă de mai înainte şi de a învia la o viață nouă. 

La acest punct apar inevitabil două întrebări. Prima: cum trebuie 
înțeles faptul că, la botez, credincioşii nu mor din punct de vedere fizic, 
cu trupul, ci îşi continuă existența lor pământească? Şi a doua: cum e 
posibil ca Cristos, care nu poate să mai moară odată ce a înviat, să fie 
totuşi în stare de moarte atunci când cineva este botezat, pentru a-l 
face să participe la moartea sa? 

Pentru a răspunde la prima întrebare, autorul nostru porneşte de la 
faptul că între moartea „omului vechi” al crestinului şi moartea lui 
Cristos cu trupul său pe cruce există o anumită legătură: 


Are şi moartea omului vechi din noi un caracter ontologic, dar un caracter 
spiritual sau etic-ontologic, care se hrăneşte din învierea lui şi duce la învi- 
erea noastră cu trupul. Moartea noastră, deşi „în asemănarea morţii lui 
Hristos”, e totuşi reală, căci aşa cum vom învia cu adevărat cu Hristos care 
a înviat şi arvuna o avem în „înnoirea vieții” noastre, aşa a trebuit să mu- 
rim în mod real cu el, care a murit®. 


Moartea credinciosului cu Cristos aparține, aşadar, trecutului, în 
momentul botezului, pe când învierea este o perspectivă de viitor. Intre 
aceste două momente există însă reînnoirea vieţii, care reprezintă o 
anticipare a învierii şi constituie omul ca „imagine a lui Cristos”, mort 
şi înviat. Desigur, scrie Stăniloae, aceasta nu înseamnă că omul botezat 
este unul care nu mai păcătuieşte, dar puterea păcatului, care repre- 
zenta o stare contradictorie pentru ființa umană, a fost distrusă prin 
Botez. Prin urmare, avem o eliberare potenţială de păcat, care se actu- 
alizează prin colaborarea omului. Dar o dată cu distrugerea structurii 
păcatului, a fost întărită şi voința omului de a nu mai păcătui. In acest 
mod, omul a primit o structură ontologică nouă, sau, mai bine zis, a 
fost restabilită cea autentică. 

Prin botez, aşadar, omul, pe de o parte, a fost „despuiat de trupul 
cărnii” (Col 2,11), adică de complexul de patimi cu care fusese copleşit 
după păcat, pentru a fi îmbrăcat din nou cu sentimentele curate care 
sălăşluiesc în trupul lui Cristos. Pe de altă pare, omul a primit energia 
învierii lui Cristos, care nu e numai o forță etică, ci şi una ontologică, 
prin care natura umană este aşezată pe calea învierii. 

In ce priveşte a doua întrebare, autorul nostru apelează la semni- 
ficatia ontologico-eticá a morţii”. Dacă Cristos nu are păcat, atunci, 


% D. STANILOAE, „Transparenţa Bisericii în viata sacramentala”, 505. 

% La această întrebare a încercat să dea un răspuns şi O. Casel, care vorbeşte despre 
o „moarte mistică”, o moarte ce se produce „pe cale sacramentală", ca o lucrare a lui 
Cristos prin intermediul Duhului (cf. O. CASEL, Mysteriengegenwart, 155-158). Comen- 
tând această afirmaţie, părintele Stăniloae, deşi îşi exprimă multumirea că teologul 
catolic a văzut aici Biserica drept „o comunitate în Cristos, şi nu ruptă de Cristos”, 

moartea pe cruce nu reprezintă o moarte pentru păcat, iar prelungirea 
stării sale sacrificale nu înseamnă prelungirea unei stări care se opune 
păcatului. Moartea lui Cristos, în schimb, „a fost o predare totală Tată- 
lui ca om şi el continuă să fie în această stare. Ea înseamnă, însă, o 
stare total contrară fata de ceea ce s-ar putea numi păcat”*. Dacă apoi, 
în Dumnezeu, existența se identifică cu binele, rezultă că Cristos a 
înălțat natura sa umană la această stare, unde persistenta în bine echi- 
valează cu confirmarea ei în adevărata existență în Dumnezeu, stare 
arătată de abandonarea totală Tatălui. In Botez, deci, Cristos îi comu- 
nică omului această stare de abandonare totală Tatălui, ca moarte 
pentru păcat şi ca putere pentru a nu mai cădea în păcat. 


Hristos, primind o dată moartea, nu mai moare, pentru că a consolidat prin 
ea firea sa umană definitiv în rezistenţa la orice ispită, într-o definitivă 
moarte fata de orice ispită. Starea aceasta ne-o comunică şi nouă prin Bo- 
tez. Iar dacă rămânem în ea, nici noi nu vom mai muri, pentru că suntem 
definitiv morti păcatului, ci vom învia la viata eternă. In această stare de 
jertfă a lui Hristos, ca într-un ocean al purității şi al puterii de rezistență 
împotriva ispitelor, suntem sáditi noi prin botez. 


Prin participarea la moartea şi învierea lui Cristos, cei botezați 
poartă împreună imprimat în ei chipul lui Cristos. Noul lor chip este 
chipul lui Cristos, care s-a imprimat în ei şi, prin ei, în Biserică. După 
autorul nostru, deci, asemănarea celor botezați cu Cristos este de ordin 
spiritual şi constă în faptul cá, din ,trupesti", au devenit ,spirituali", 
în sensul că Duhul Sfânt a transformat modul lor de a fi şi de a acționa 
după modelul umanităţii luate de Cristos. 

Transparenţa Bisericii pentru Cristos se manifestă, aşadar, într-o 
viata trăită după exemplul lui Cristos, întrucât Cristos s-a imprimat in 
ea cu energia umanităţii sale exemplare. In acest sens, Biserica devine 
transparentă pentru Cristos prin ,,subtierea” dimensiunii sale umane, 
adică prin moartea „omului vechi”, împovărat de dorințe şi patimi, şi 
abandonarea totală în mâinile lui Dumnezeu. 


Toate acestea reprezintă transparenţa atât în sensul de subtirime a uma- 
nului, cât şi în sensul de reflectare pozitivă a lui Hristos. Căci aceste sen- 
suri ale transparenţei sunt puteri şi moduri de manifestare ale divinului, 
care e bunătate, ingaduinta, respect al libertății omului, smerenie, iubire 


observă că O. Casel nu a arătat în mod suficient întâlnirea ce are loc în botez între cel 
care se botează şi Cristos care moare şi învie, din cauza separării pe care teologia occi- 
dentală o face între aspectul ontologic şi cel etic. După el, această separare nu se gă- 
seşte în sfântul Paul, nici în sfinţii părinţi ai Bisericii. Pentru aceştia, aspectul onto- 
logic îl implică pe cel etic, şi invers, aspectul etic modifică natura, iar natura trans- 
formată se manifestă în comportamente etice. Cf. D. STĂNILOAE, „Transparenţa Bisericii 
în viata sacramentala”, 505-506. 

% D. STANILOAE, „Transparenţa Bisericii in viata sacramentala”, 507. 

% D. STANILOAE, „Transparenţa Bisericii în viata sacramentală”, 507-508. 

şi voinţă de slujire a semenilor, prin omul în care ele se arată şi care a ajuns 
la conştiinţa lucrării lui Dumnezeu in el. Cu un cuvânt, Biserica îl are pe 
Hristos transparent în conştiinţa sa şi-l face transparent celorlalți oameni 
prin iubirea şi slujirea de oameni întru toată semerenia, fără nici o preten- 
tie de a i se sluji. Prin aceasta se conformeaza capului ei care nu a venit să 
i se slujească, ci să slujească, şi voieşte să facă aceasta şi prin trupul său 
tainic”. 


3.3. Biserica, sacrament al lui Cristos, şi sacramentele Bisericii 


După cum am văzut, conceptul de sacrament a fost definit de auto- 
rul nostru, în sens larg, ca unire a lui Dumnezeu cu realitatea vizibilă 
creată şi, în această perspectivă, a considerat Biserica drept „sacra- 
ment” în totalitatea ei, întrucât este „extensiunea şi prelungirea în 
timp”, sau „mediul de iradiere a tainei originare, care este Hristos”%. 
Tratând apoi despre raportul dintre sacramentalitatea Bisericii şi 
actele sale sacramentale, părintele Stăniloae subliniază că sacramenta- 
litatea Bisericii este atât „rezultatul” actelor sacramentale, cât şi con- 
ditia principală pentru existența sacramentelor?. Insă ceea ce îi da 
Bisericii caracterul sacramental este Cristos: 


Hristos, taina originară, sacramentul originar şi izvorul a toată sacramen- 
talitatea, îi dă Bisericii calitatea de sacrament, prin taine ca acte, unificând 
cu sine sau cu trupul său tainic, care e Biserica, noi mádulare şi mentinan- 
du-le şi intárindu-le in această unitate pe cele existente!%. 


3.3.1. Sacramentalitatea Bisericii, 
rezultat şi condiție a sacramentelor 


Dacă prin „sacrament” se înțelege „semnul sensibil” prin care i se 
transmite omului harul divin, adică „energia necreată” care emană din 
ființa treimica a lui Dumnezeu, şi se realizează unirea omului cu Dum- 
nezeu prin Cristos în Duhul Sfânt, după autorul nostru, sacramenta- 
litatea Bisericii poate să fie definită ca „unirea realizată între Dum- 
nezeu şi totalitatea credincioşilor” şi actele sacramentale ca „mijloace 
prin care se extinde şi se menţine în mod continuu această legătură 
care constituie ființa Bisericii”. In acest sens, se spune că sacramentali- 
tatea Bisericii este un „rezultat” al actelor sacramentale: 


Biserica, în calitatea ei de sacrament în totalitate, e un rezultat continuu 
al sacramentelor ca acte ce se săvârşesc, pentru cá mădularele ei se 
înnoiesc continuu şi-şi întăresc legătura lor cu Hristos şi întreolaltă prin 
sacramente ca acte!!. 


?7 D). STANILOAE, „Transparenţa Bisericii in viata sacramentală”, 509. 
% D. STANILOAE, „Transparenţa Bisericii in viata sacramentala”, 532. 
9 D, STANILOAE, „Din aspectul sacramental al Bisericii”, 532. 
100 D, STANILOAE, „Din aspectul sacramental al Bisericii”, 532. 
101 D. STANILOAE, „Din aspectul sacramental al Bisericii”, 533. 

Pe de altă parte, însă, continuă părintele Stăniloae, sacramentali- 
tatea Bisericii nu poate fi redusă la actele sacramentale, deoarece, în 
acest caz, ar fi posibil ca cineva să devină membru al Bisericii şi prin 
sacramentele ce se celebrează în afara ei. Sacramentele, în schimb, 
trebuie să fie văzute ca acte săvârşite de Biserică împreună cu Cristos, 
sau, mai exact, sunt acte săvârşite de Cristos din şi prin Biserică. In 
acest sens, Biserica este ,,conditia” sacramentelor: 


Biserica nu e numai un rezultat al sacramentelor, ci şi o condiţie a lor, un 
fel de sursă mediată, instrumentală a lor. Sacramentele, ca acte, îşi au 
sursa, cel putin mediată, în Biserică, ca sacrament, în faptul că Biserica- 
sacrament este ea însăşi o realitate plină de Hristos, sacramentul general 
sau mediul necesar de comunicare a lui. Se poate spune că tainele sunt res- 
piratia continuă a Bisericii, prin care ea îl inspiră şi expiră neîncetat pe 
Duhul Sfant!™. 


După autorul nostru, motivul pentru care sacramentalitatea Bise- 
ricii nu poate fi văzută, pur şi simplu, ca rezultat al actelor sacramen- 
tale reiese din dimensiunea pneumatologică a Bisericii. Intr-adevăr, 
scrie el, Biserica nu e doar o „sumă de structuri deja date”, ci un orga- 
nism dinamic, în sensul că, în cadrul acestor structuri, există o mişcare 
continuă de aprofundare, susținută de Duhul Sfânt. Cu aceasta vrea să 
spună că Biserica are darul Duhului Sfânt, dar continuă să-l invoce 
mereu: „Biserica, plină de puterea divină, trăieşte în acelaşi timp cu 
sentimentul Divinitatii care o transcede, pe care o cheamă, spre care 
názuieste şi se înalță prin fiecare taină ce o sávárgeste" 1°, 

Văzute în perspectivă pneumatologică, sacramentele nu sunt simple 
repetări ale unor formule sau rubrici, ci ocazia unei reinnoite invocatii 
şi revărsări a Duhului Sfânt!%. Revársarea Duhului Sfânt a avut loc o 
singură dată, în momentul instituirii Bisericii, în ziua de Rusalii. După 
acest eveniment, în schimb, 


Duhul lui Hristos, care a întemeiat Biserica şi sălăşluieşte în ea, 
mentinand-o ca pe un sacrament în totalitatea ei, o face datorită acestei 
calităţi, sursă a actelor sacramentale, însă şi rezultat mereu înnoit al lor, 


102 D, STANILOAE, „Din aspectul sacramental al Bisericii”, 533. 

103 D. STĂNILOAE, „Din aspectul sacramental al Bisericii”, 533. 

104 În legătură cu aceasta, părintele Stăniloae îl felicită pe teologul reformat J.J. von 
Allmen, care a introdus conceptul de „profetism sacramental”, pentru a exprima, într-o 
perspectivă dinamică, pneumatologică, dimensiunea sacramentală a Bisericii. Dacă, 
mai întâi, teologii protestanți, scrie autorul nostru, făceau o clară separare între „struc- 
tură” şi „profetism” şi, considerând structura statică şi profetismul dinamic, afirmau 
că sacramentele Bisericii Catolice şi Ortodoxe erau structuri statice, pe când accentul 
pus de protestantism pe cuvânt îi dădea un aspect profetic, acum, teologia protestantă 
redescoperă aspectul profetic şi dinamic al sacramentelor. Cf. J.J. VON ALLMEN, 
Prophétisme sacramentel, Neuchâtel 1964, 9-57, citat de D. STANILOAE, „Din aspectul 
sacramental al Bisericii”, 534, nota 6. 

ceea ce pune în evidență faptul că Biserica, avându-l în ea pe Hristos din 
care iradiază continuu Duhul, continuă, în acelaşi timp, să-l primească pe 
Duhul, să fie îmbogăţită, innoitá şi improspatata de el prin sacramente!%. 


In concepția părintelui Stăniloae, aşadar, Biserica nu este un rezul- 
tat al sacramentelor, ci al unui act exclusiv divin, care transcende 
actele sacramentale. De aceea, nu sacramentele fac să se nască Bise- 
rica, ci Biserica este cea care ,,conditioneaza” celebrarea sacramen- 
telor, întrucât acestea se nasc din ea şi harul, pe care ele îl transmit, 
provine de la ea. 


3.3.2. Harul sacramental al Bisericii 


Dacă Biserica este condiţia şi izvorul sacramentelor, după părintele 
Stăniloae, aceasta înseamnă că ea a primit, o dată pentru totdeauna, ca 
într-un „depozit”, harul necesar pentru toţi aceia care îl primesc prin 
sacramente!%. Concepţia ortodoxă despre har, şi anume că harul este 
„fluidul spiritual al întâlnirii şi comuniunii personale mereu noi a lui 
Hristos cu credinciosul prin Duhul Sfánt"!?7, îl ajută pe autorul nostru 
să înțeleagă legătura dintre continua reînnoire a Bisericii prin actele 
sacramentale şi faptul că numai în cadrul Bisericii şi al orânduirii sale 
epicletico-sacramentale se poate realiza comuniunea omului cu Cristos. 


10 D, STANILOAE, „Din aspectul sacramental al Bisericii”, 534. 

1% Această idee, afirmă autorul nostru, era proprie şi teologiei catolice de mai îna- 
inte, ca, de exemplu, in schema De Ecclesia, distribuită, la 21 ianuarie 1870, părinţilor 
conciliari participanţi la primul Conciliu din Vatican: „Cum igitur Deus ac Salvator 
noster totius salutiferiae doctrinae veritatem et mediorum salutis thesauros in 
Ecclesiam suam quasi depositorum dives contulerit ut omnes sumant ex ea potium 
vitae”. (J.D. MANSI, Sacrorum conciliorum nova et amplissima collectio, 51, 539) As- 
tázi, insá, continuá el, aceastá idee a fost in mare parte abandonatá de teologia catolicá, 
mai întâi pentru cá ea consideră harul ca rupt de Dumnezeu şi, apoi, pentru cá harul 
prezent în „depozitul” Bisericii e văzut ca şi „creat”, chiar dacă trebuie să fie nesfârşit, 
pentru a putea să fie împărtăşit la atati alti credincioşi şi în atâtea alte ocazii. După el, 
este dificil să se înțeleagă un har creat care să fie şi nesfârşit, şi apoi, aceasta presu- 
pune un anumit imobilism sau o stare virtuală a harului mai înainte de a fi împărțit 
credincioşilor. De aceea, această idee a fost înlocuită cu ideea unei Biserici aproape 
complet identice cu Cristos (Christus et Ecclesia una eademque persona). In această 
perspectivă, Cristos, care este Persoana proprie a Bisericii, poate să creeze la infinit 
harul în fiecare credincios atunci când acesta primeşte un sacrament. Dar, în acest fel, 
harul, „produs printr-un act de creaţie, ori de câte ori este oferit, nu reprezintă, ca în 
Biserica Ortodoxă, un fluid personal divin, o iradiere a intimitatii fiinţei persoanelor 
divine şi, deci, o întâlnire a lui Cristos însuşi cu credinciosul căruia i se oferă şi înce- 
putul unei comuniuni cu el, o întâlnire şi o comuniune mereu nouă, mereu diversi- 
ficată, ca orice întâlnire şi comuniune personală, ci o legătură a credinciosului cu o pu- 
tere creată, uniformă, separată de Cristos, produsul unui act de creaţie repetat în mod 
identic. Ea rămâne apoi în credincios ca un „efect de har” identic cu moartea lui 
Cristos, şi nu o colaborare a lui Cristos cu credinciosul prin sacramente. Cf. D. 
STANILOAE, „Din aspectul sacramental al Bisericii”, 535. 

107 D. STANILOAE, „Din aspectul sacramental al Bisericii”, 535. 

Intr-adevar, scrie el, unirea Bisericii cu Cristos este totodata stabila 
şi dinamică, asemenea unirii dintre două persoane. In ciuda persistentei 
legăturii lor, unirea trebuie să fie mereu „reîmprospătată”, prin inter- 
mediul noilor întâlniri şi a unei intime comuniuni. Întâlnirea şi comu- 
niunea sunt mai uşor de realizat între persoanele care sunt în legătură, 
decât între cele separate. Progresul în comuniune presupune apoi o le- 
gătură persistentă, prin care, dacă se doreşte să se aibă o adevărată co- 
muniune, este nevoie nu atât de stabilitatea „cadrului”, cât de reînnoi- 
rea, „întâlnirii” şi, prin aceasta, a comuniunii. 

Intelegerea harului ca un „fluid spiritual personal”, care se mani- 
festă ca întâlnire şi comuniune cu Cristos, ajută şi la înțelegerea persis- 
tentei efectului unui sacrament într-un credincios care s-a răcit din 
punct de vedere spiritual!%. Stabilitatea întâlnirii şi a comuniunii, expli- 
că autorul nostru, creează o „legătură”!* durabilă, chiar dacă poate să 
devină rece din punct de vedere spiritual. In plus, ea uşurează viitoarea 
întâlnire şi, deci, reînnoirea comuniunii care, la rândul ei, aprofun- 
dează şi reîncălzeşte legătura deja existentă. 

Prin sacramente, aşadar, se reînnoieşte unirea dintre Biserică şi Dum- 
nezeu. În această privință, părintele Stăniloae nu este de acord cu acei 
teologi ortodocşi care afirmă că reînnoirea adusă de sacramente în- 
seamnă numai un progres în întâlnirea şi în reînnoirea comuniunii cu 
Duhul Sfânt; dimpotrivă, el spune că această reînnoire este şi un pro- 
gres în întâlnirea şi în comuniunea cu Cristos însuşi. Într-adevăr, in 
celebrarea unui sacrament, nu se poate avea unirea cu Cristos fără a 
avea, în acelaşi timp, o unire cu Duhul Sfânt. In afară de aceasta, nece- 
sitatea reînnoirii continue a Bisericii, realizată de Duhul Sfânt, nu se 
explică numai prin faptul că în Biserică sunt păcătoşi sau pentru că 
fiecare epocă cere o adaptare din partea Bisericii la noile cerinţe!!, ci 
şi de necesitatea creşterii spirituale sau de aplatizarea ce se produce de 
fiecare dată când lipseşte această creştere. Prin urmare, adevărata 
reînnoire a Bisericii nu se realizează 


prin schimbarea de cuvinte, sau de metode, care sunt de ordin mai mult 
imanent şi superficial, ci prin trăirea reală, reîmprospătată, a efluviilor 


1% După Stăniloae, existența acestei „legături” spirituale în credinciosul care a pri- 
mit unul sau mai multe sacramente explică de ce Botezul nu trebuie repetat pentru un 
apostat întors la credinţă, precum şi recunoaşterea validității Botezului pentru aceia 
care nu aparțin Bisericii Ortodoxe. Necesitatea reînnoirii sau a reluării legăturii exis- 
tente, autorul o vede confirmată de sfântul Paul care îi spune lui Timotei să reaprindă 
„darul lui Dumnezeu” (2Tim 1,6). Dacă ar fi vorba despre un har în sine, rupt de Dum- 
nezeu, ar fi dificil să se înțeleagă sensul acestei reaprinderi. O legătură, în schimb, se 
poate reaprinde. Cf. D. STANILOAE, „Din aspectul sacramental al Bisericii”, 536. 

109 Această „legătură” e înțeleasă de autorul nostru ca o „prezenţă spirituală per- 
manenta” a unuia pentru celălalt, realizată ca urmare a uneia sau a mai multor întâl- 
niri şi reînnoiri ale comuniunii. Cf. D. STANILOAE, „Din aspectul sacramental al Bise- 
ricii”, 537. 

110 Autorul nostru face aluzie aici la H. KUNG, The Council and Reunion, London 
1966, 34-52. 

Duhului, care poate avea loc, în primul rând, prin taine, prin tainele din- 
totdeauna ale Bisericii. In felul acesta, pot avea loc înnoiri profunde chiar 
atunci când nu se produc mari schimbări ale rânduielilor dintotdeauna ale 
Bisericii, înnoiri mai profunde ca cele pe care le poate produce o simplă îmbo- 
gatire de limbaj, sau metode mai „moderne” de comportament şi înfăţişare. 
„Innoirea” adevărată nu e decât aceea care are loc în Duh şi din Duh, nu 
în forme, deşi o oarecare utilitate are şi aceasta când e însoţită de înnoirea 
in Duh, sau când anumite forme vechi poartă pecetea mentalitatii unor 
epoci cu trăsăturile lor!!! 


In perspectiva sacramentelor ca instrumente de har, care duc la re- 
înnoirea unirii dintre Cristos şi membrele Bisericii, trebuie să se inte- 
leagă şi succesiunea apostolică a harului sacerdotal, precum şi harul 
fiecărui sacrament. In ce priveşte succesiunea apostolică a harului sacer- 
dotal, autorul nostru spune că ea nu trebuie înțeleasă ca 


o curgere orizontală de sine a unui râu de har de-a lungul istoriei Bisericii, 
în care Dumnezeu nu mai are nici un rol..., ci ca un continuu răspuns al lui 
Dumnezeu la cererea Bisericii... răspuns prin care el însuşi îşi reîmpros- 
pătează, pentru persoanele peste care ea cheamă Duhul, aceeaşi legătură 
de incuviintare ca şi pentru persoanele anterioare, ca să rostească epicleza 
în numele comunităţii, şi aceeaşi asigurare că, prin epicleza lor, va împros- 
pata totdeauna întâlnirile sale cu mádularele comunităţii în cadrul ei”. 


In cazul apostolilor, Duhul Sfânt a fost revărsat în mod direct, fără 
mijlocirea vreunui sacrament, pentru că, scrie Stăniloae, încă nu exista 
o Biserică ce să celebreze sacramentele. După evenimentul Rusaliilor, în 
schimb, Duhul lui Cristos este revărsat prin sacramentele celebrate de 
Biserică, în baza legăturii pe care el o are cu Biserica. Aceasta înseamnă 
că Duhul, fiind prezent în Biserică, este revărsat nu numai prin Bise- 
rică, ci şi de Biserică asupra persoanelor care îi sunt prezentate de către 
miniştrii aleşi de Biserică pentru celebrarea sacramentelor. 

In concepţia autorului nostru, aşadar, sacramentele, ca mijloace şi 
ocazii ale întâlnirii şi ale comuniunii oamenilor cu Dumnezeu, presu- 
pun o ambiantá religioasă, un cadru stabil, o legătură a comunităţii cu 
divinitatea. De aceea, Biserica, în calitatea ei de condiţie şi rezultat al 
sacramentelor, nu este o simplă ambianta religioasă care are o origine 
imanentă, naturală, ci o instituţie care are o legătură permanentă cu 
Dumnezeu, care o imbogateste şi o cheamă încontinuu la comuniunea 
cu el. Dinamismul sacramental înseamnă, de aceea, nu numai continua 
revărsare a Duhului asupra Bisericii şi asupra credincioşilor care pri- 
mesc sacramentele, ci şi creşterea spirituală a Bisericii şi a membrilor 
ei în Cristos. In acest sens, sacramentele pot fi înțelese ca o „mimeză”!!5 


H1 D, STANILOAE, „Din aspectul sacramental al Bisericii”, 537. 

112 D, STANILOAE, „Din aspectul sacramental al Bisericii”, 537. 

1? După Stăniloae, „mimeza” sau imitatia, în sensul original al termenului, inseam- 
na o „urmare reală”. Aşa a fost înțeleasă de sfântul Paul in Ef 5,1; Fil 3,17; 1Tes 1,6; 

a faptelor lui Cristos, prin care el a înălțat umanitatea sa la slava 
divină. 


Concluzie 


In al treilea capitol al lucrării noastre, am voit, aşadar, să concen- 
tram reflectiile părintelui Stăniloae despre Biserică, trupul mistic al lui 
Cristos în Duhul Sfânt. După ce, în al doilea capitol, am prezentat pers- 
pectiva istorico-salvifică din care el contemplă realitatea teandrică a 
Bisericii, aici ne-am oprit asupra perspectivei ontologice, urmând ca în 
capitolul următor să o vedem pe cea fenomenologică. 

In ce priveşte perspectiva ontologică, consideratiile autorului nostru 
s-au concentrat asupra naturii şi modului în care se poate exprima mis- 
terul unirii dintre Cristos şi Biserică. In acest sens, el a ales dintre dife- 
ritele imagini referitoare la Biserică, prezente în tradiţia biblică şi pa- 
tristică, pe cea de trup şi de sacrament (mysterion) al lui Cristos, situân- 
du-se astfel pe linia care merge de la sfântul Paul la părinții capado- 
cieni şi la teologia bizantină. E regretabil că părintele Stăniloae nu a 
dat suficientă atenţie şi celorlalte modele ecleziologice, ca, de exemplu, 
cel al templului, arcei, poporului lui Dumnezeu, prezente în Noul Testa- 
ment şi dezvoltate de sfinții părinți ai Bisericii. Aceasta ar fi evitat un 
anumit aspect de unilateralitate care caracterizează ecleziologia sa, în 
sensul că l-ar fi condus la considerarea nu numai a dimensiunii spiri- 
tuale a Bisericii, ci şi a celei sociale şi misionare. 

Oricum, în ceea ce priveşte natura Bisericii, am remarcat insistența 
teologului român asupra faptului că aceasta ,,locuinta” a lui Dumnezeu 
în mijlocul oamenilor are un dublu fundament: unul divino-trinitar şi 
unul natural-uman. Fundamentul divino-trinitar al Bisericii e consti- 
tuit de iubirea intratrinitară şi are două semnificaţii; model şi forță 
care realizează şi intensifică relaţiile dintre oameni. In primul sens, 
fundamentul divin al Bisericii e constituit de Treimea imanenta, comu- 
niune perfectă de persoane, al doilea, în schimb, de Treimea econo- 
mică, lăcaşul de unde provin şi în care trebuie să se reunească toate 
creaturile, şi acest rol îi revine în mod deosebit Fiului lui Dumnezeu 
întrupat. Fundamentul natural-uman reprezintă reflexia celui divin- 
trinitar în umanitate şi constă în unitatea naturii umane în diversi- 
tatea persoanelor. 

Din întâlnirea fundamentului divino-trinitar cu cel natural-uman, 
întâlnire care a început cu întruparea Fiului lui Dumnezeu şi a ajuns 
la punctul său culminant cu revărsarea Duhului Sfânt în ziua de 
Rusalii, rezultă constituția teandrică a Bisericii. Aceasta înseamnă că 
Biserica are un aspect ,,obiectiv-divin” şi unul „subiectiv-uman”. Primul 


2Tes 3,9; Rom 5,9. Această urmare include efortul voinţei de a imita modelul, dar 
aceasta poate să aibă loc pentru că însuşi modelul comunică energia sa persoanei care 
a hotărât să-l imite. Cf. D. STANILOAE, „Din aspectul sacramental al Bisericii”, 538. 

se referă la faptul că Biserica a fost instituită de Dumnezeu în Isus 
Cristos, datorită căruia, în existenţa sa, ea depinde de Dumnezeu, şi nu 
de oameni. Al doilea, în schimb, la faptul că Biserica se constituie şi 
continuă să existe nu numai prin opera lui Dumnezeu, ci şi prin adezi- 
unea oamenilor. In afară de aceste două aspecte, Biserica posedă o 
dimensiune cristologică şi una pneumatologică. Prima îi oferă Bisericii 
aspectul unei locuințe stabile pentru toti aceia care cred, în timp ce al 
doilea aspect, pe acela al unui „laborator” în care se împlineşte îndum- 
nezeirea celor care locuiesc acolo. 

Realitatea unirii lui Cristos cu omenirea este un mister atât de 
mare, încât nu poate fi cuprins într-o definiţie, ci numai ilustrat prin 
imagini. Dintre acestea, după cum am spus, Stăniloae a preferat-o pe 
cea de trup şi sacrament al lui Cristos. 

In calitate de cap al Bisericii, Cristos este principiul (arché) care 
uneşte membrii Bisericii şi modelul care se imprimă în ei, făcându-i 
asemenea lui. La rândul său, Biserica, în calitate de trup al lui Cristos, 
este plinătatea sa (pleroma), în sensul că Cristos nu poate să-şi mani- 
feste splendoarea dumnezeirii sale fără Biserică, nici Biserica nu poate 
să actualizeze integritatea potentialitatilor sale fără Cristos. Perfecta 
unire dintre Cristos şi Biserică nu înseamnă însă o transformare a 
Bisericii în Cristos. Biserica nu devine niciodată parte constitutivă a lui 
Cristos, aşa cum a devenit natura sa umană, ci rămâne întotdeauna 
„trup” al capului. De aceea, unirea dintre Cristos şi Biserică trebuie să 
se exprime, în mod analogic, prin conceptul de unire „fără amestec şi 
fără schimbare”. Este vorba, deci, de o tainică „perihoreză”, în care 
Cristos este centrul gravitațional al Bisericii, sau de o unire sponsală, 
în care persoanele nu se confundă şi unirea lor nu este statică, ci dina- 
mică. 

Prin întrupare, Cristos a devenit capul ,,virtual” al Bisericii, însă de- 
plina actualizare a acestei calități a avut loc ca urmare a misterului 
pătimirii, morții şi învierii sale, atunci când natura umană asumată a 
fost spiritualizată de Duhul Sfânt şi, astfel, introdusă în comuniunea 
trinitară. In acest sens, întruparea reprezintă fondarea ,,potentiala” a 
Bisericii, întrucât Fiul lui Dumnezeu a intrat, chiar dacă într-un mod 
imperfect, în comuniune cu oamenii. Misterul pascal al lui Cristos re- 
prezintă, în schimb, deplina actualizare a Bisericii, pentru că, începând 
din acest moment, Cristos începe efectiv să-i readune şi să-i modeleze 
pe oameni în şi conform modelului naturii sale umane. 

Natura umană a lui Cristos a fost ridicată la comuniunea trinitară 
prin jertfa crucii, deoarece ea trebuia să învingă mai întâi, printr-o desă- 
vârşită ascultare şi conformare la voința Tatălui, toate urmările păca- 
tului şi să se deschidă, prin înviere, la viata divină. Dacă umanitatea 
lui Cristos s-a deschis la comuniunea cu Tatăl prin starea de jertfă şi în 
această stare le împărtăşeşte oamenilor viața dumnezeiască, aceasta 
înseamnă că şi oamenii, dacă vor să intre în comuniune cu Tatăl, tre- 
buie „să se jertfească” pe ei înşişi, adică trebuie să renunţe la ei înşişi 

pentru a i se oferi lui Dumnezeu. Inspirati de Duhul Sfânt, oamenii îi 
oferă Tatălui jertfa lor prin Cristos şi cu Cristos, în Biserică. 

Invierea şi înălțarea lui Cristos reprezintă, deci, începutul existenței 
reale a Bisericii, pentru că, în acest moment, o dată cu revărsarea Du- 
hului Sfânt, ea primeşte de la capul său principiul vieții veşnice şi ar- 
vuna învierii. „Virtualitatea” învierii a fost imprimată nu numai în 
trupul personal al lui Cristos, care locuieşte în Biserică, ci şi în trupul 
credincioşilor. Aceasta înseamnă că aceştia, prin sacramentele Bisericii 
şi o viata în Duhul Sfânt, dobândesc capacitatea de a purta şi în trupu- 
rile lor, la sfârşitul timpurilor, o viata incoruptibilă. Membrii Bisericii 
trăiesc în speranța învierii, întrucât cred că Fiul lui Dumnezeu întru- 
pat reparcurge împreună cu ei şi în Biserică aceeaşi cale pe care a par- 
curs-o el în timpul vieţii sale pământeşti, pentru a conduce umanitatea 
sa la starea de indumnezeire. Această speranţă se bazează, in plus, pe 
arvuna pe care Cristos le-a dat-o membrilor Bisericii şi care constă în 
începutul spiritualizării lor şi începutul unei transparente, prin care ei 
văd şi participă, în parte, la viața divină în trupul glorificat al lui Cristos. 

Biserica este trupul lui Cristos nu numai pentru că Cristos şi-a sta- 
bilit în ea locuința sa, ci şi pentru că el continuă prin ea întreitul său 
ministeriu de mare preot, profet şi rege. In exercitarea acestor trei 
munera, Cristos nu consideră Biserica drept un „obiect” pasiv, ci ca un 
partener care răspunde în mod liber la chemarea sa. Preotia regală a 
credincioşilor constă, de aceea, în participarea la cele trei munera ale 
lui Cristos. Munus magisteriale al lui Cristos se referă la faptul că el 
luminează Biserica în înțelegerea învățăturii sale şi a operei sale 
salvifice, îndemnându-i, în acelaşi timp, pe membrii Bisericii să se 
lumineze reciproc în această înțelegere. Munus regale înseamnă că 
Cristos îi conduce pe credincioşi la comuniunea cu el în împărăţia 
cerurilor, dar le oferă şi acestora capacitatea de a se călăuzi reciproc pe 
această cale. In sfârşit, munus sacerdotale înseamnă că Cristos îi oferă 
în mod continuu Tatălui trupul său jertfit şi trupul său mistic, invitând 
membrii Bisericii să participe la jertfa sa. 

Participarea membrilor Bisericii la cele trei munera ale lui Cristos 
nu le conferă o responsabilitate formală fata de comunitatea eclezială, 
ci priveşte numai viața lor personală. Responsabilitatea formală, în 
relațiile comunităţii ecleziale, îi priveşte pe miniştrii hirotoniți tocmai 
pentru această funcţie. Preotia ministerială, înțeleasă ca activare sen- 
sibilă a preoţiei invizibile a lui Cristos, este un dar divin, fapt pentru 
care nimeni nu-l poate lua de la sine însuşi sau de la comunitate. Intr- 
adevăr, Cristos este acela care i-a chemat mai întâi pe apostoli, apoi pe 
episcopi şi, prin intermediul acestora, pe preoți şi pe diaconi. Ca mar- 
tori oculari ai lui Cristos cel înviat şi fundament al Bisericii, apostolii 
au o poziție unică în Biserică, dar ca ministri ai operei salvifice a Bise- 
ricii, îi au ca succesori pe episcopi printr-o succesiune neîntreruptă. 
Succesiunea neîntreruptă a harului apostolic are nu numai o dimen- 
siune istorică, în sensul că harul lui Cristos vine din trecut printr-un 
lant de intermediari, ci şi una transcendentă, în sensul că Cristos 

actioneaza actualmente si in mod direct prin episcopii care consacra un 
nou episcop. 

Misiunea miniştrilor sacri constă, întâi de toate, in a media „în mod 
obiectiv” prezenţa lui Cristos Mijlocitor pe lângă Tatăl şi in a actualiza 
pentru toți oamenii, din orice loc şi din toate timpurile, jertfa lui Cris- 
tos, făcându-i să participe la ea. Această responsabilitate formală a 
miniştrilor sacri, care se exercită într-un spirit de comuniune între ei 
şi poporul eclezial, se manifestă în celebrarea sacramentelor, vestirea 
cuvântului şi conducerea spirituală a credincioşilor. 

In al doilea rând, miniştrii hirotoniți au rolul de a menține unitatea 
vizibilă a Bisericii. Preotul menţine această unitate întrucât adună mem- 
brii unei comunităţi în jurul jertfei lui Cristos. Episcopul îndeplineşte 
acest rol la nivelul diecezei sale, hirotonind preoţi pentru comunităţile 
de credincioşi prezente pe teritoriul său, şi la nivelul Bisericii univer- 
sale, întrucât, consacrat de alti episcopi, se află în comuniune cu între- 
gul episcopat. 

In sfârşit, prin preoția ministerială se manifestă caracterul vizibil al 
Bisericii. In acest sens, prezenţa preoţiei ministeriale în Biserică repre- 
zintă o confirmare a realei întrupări a Fiului lui Dumnezeu şi a calităţii 
sale de mijlocitor al omenirii pe lângă Dumnezeu, în timp ce negarea ei 
înseamnă o negare a dimensiunii corporale a mântuirii, precum şi a 
Bisericii, ca ambianta obiectivă a mântuirii. In afară de aceasta, preo- 
tia ministerială pune în lumină realitatea teandrica a Bisericii şi valoa- 
rea persoanei umane pentru mântuirea celorlalți. 

Alături de imaginea de „trup”, părintele Stăniloae a folosit şi con- 
ceptul de „sacrament”, pentru a exprima misterul unirii lui Dumnezeu 
cu omenirea în Isus Cristos. Această afirmaţie se bazează pe faptul că 
Dumnezeu poate să acționeze asupra şi prin realitatea vizibilă a crea- 
tiei. Într-adevăr, o primă unire s-a realizat în creație, datorită prezenţei 
Cuvântului divin in ,ratiunile" ființelor create, şi îndeosebi în cea a 
omului, prin care conduce creaturile la deplina unire cu Dumnezeu. 
Această primă unire, slăbită de păcat, a fost dusă la culme în misterul 
întrupării Fiului lui Dumnezeu şi a fost pe deplin actualizată în mis- 
terul Bisericii. 

Prin urmare, sacramentalitatea Bisericii presupune creaţia, dar isi 
trage existența numai de la Cristos (Ur-Sakrament), întrucât este „ex- 
tensiunea” misterului întrupării sale. Misterul Bisericii nu poate să fie 
separat de misterul lui Cristos, ci numai distins din punct de vedere 
teoretic, fapt pentru care se poate vorbi de o anumită transparenţă a 
Bisericii pentru Cristos. Această transparență poate să fie înțeleasă în 
două sensuri. Primul se referă la faptul că Biserica este aşa de subțire, 
încât prin ea nu se vede decât Cristos. Aceasta înseamnă că Cristos este 
centrul Bisericii, şi referința comună la Cristos este un factor existen- 
tial pentru Biserică. Al doilea se referă la faptul că Cristos s-a imprimat 
în ființa Bisericii, fapt pentru care ea reflectă numai chipul persoanei 
sale, definită prin pătimire, moarte şi înviere. 

Cristos se imprima cu chipul sau in membrii Bisericii prin sacra- 
mente. In acest sens, sacramentalitatea Bisericii nu este doar rezulta- 
tul actelor sacramentale, ci şi condiţie necesară a existenţei lor. Sacra- 
mentalitatea Bisericii este rezultatul actelor sacramentale, pentru că, 
prin intermediul sacramentelor, se menţine şi se extinde unirea lui 
Dumnezeu cu membrii Bisericii. Biserica este o condiție necesară pen- 
tru existența sacramentelor, întrucât acestea sunt acte săvârşite de 
Cristos din şi prin Biserică. De aici rezultă că Biserica nu este o sumă 
de structuri deja date, ci şi un organism dinamic ce posedă şi îl invocă 
continuu pe Duhul Sfânt. La rândul lor, sacramentele nu sunt o simplă 
repetare de formule şi gesturi, ci şi o reînnoită invocare şi revărsare a 
Duhului Sfânt. 

Dacă Biserica este condiţie şi izvor al sacramentelor, aceasta în- 
seamnă că ea a primit, o dată pentru totdeauna, ca într-un „depozit”, 
harul ce se transmite prin sacramente. Acest har sacramental al Bise- 
ricii se referă la „fluidul” întâlnirii şi al comuniunii mereu reînnoite 
dintre Cristos şi credincios prin Duhul Sfânt. De aici rezultă că Bise- 
rica se reînnoieşte în mod continuu prin sacramente şi numai în cadrul 
Bisericii se realizează comuniunea omului cu Dumnezeu. Prin urmare, 
dinamismul sacramental al Bisericii priveşte nu numai continua revăr- 
sare a Duhului Sfânt asupra Bisericii prin sacramente, ci şi creşterea 
sa spirituală în Cristos. 


MISIUNEA CATOLICĂ DIN MOLDOVA 
IN SECOLUL AL XVIII-LEA 


Emil DUMEA 
Institutul Teologic Romano-Catolic, laşi 


Intentionám să analizăm in mod tematic şi cronologic unele probleme 
fundamentale ale misiunii moldave din secolul al XVIII-lea, pentru a 
putea formula câteva concluzii sintetice cu privire la condiţiile ei interne 
şi externe. Acest lucru pare să fie util, întrucât documentele referitoare 
la misiunea catolică din Moldova în perioada amintită sunt puţine şi 
sărace in continut!. 


1. Situaţia internă 


1.1. Comunitățile catolice 
în a doua jumătate a secolului al XVIII-lea 


Pentru secolul al XVII-lea, lista cea mai completă şi detaliată a comu- 
nitátilor catolice moldave ne-o oferă relatarea lui Bandulovié din anul 
1646, din care aflăm că în Moldova se aflau atunci 33 de comunități cato- 
lice cu 1.122 familii care formau împreună 5.000 de credincioşi?. Este o 
perioadă marcată de o evidentă scădere numerică, ce va continua timp 
de un secol (la sfârşitul secolului erau aproximativ 300 de catolici în 
toată Moldova), până la reluarea misiunii în a doua jumătate a secolu- 
lui urmátor?. Principalele motive ale acestei scăderi numerice le-au con- 
stituit războaiele şi dificilele condiţii de viață în care se aflau nu doar 
catolicii, ci şi toată populația Moldovei. 


1.1.1. Comunitățile între 1754-1762 


Pentru prima jumătate a secolului, există foarte puţine informaţii 
cu privire la comunitățile moldave şi, pentru acest motiv, prezentarea 
noastră începe cu a doua jumătate a secolului. Ceea ce putem spune 
despre prima parte a secolului al XVIII-lea este doar faptul că există în 
continuare principalele opt comunităţi ale misiunii, respectiv viitoarele 


1 [n acest studiu am tradus din limba italiană şi am completat capitolul al IV-lea din 
teza de doctorat pe care am sustinut-o în 1999 la Universitatea Pontificală Gregoriana 
din Roma. Având ca titlu „Catolicismul în Moldova în secolul al XVIII-lea", teza a fost 
publicată mai întâi în limba italiană, urmând să fie tradusă şi tipărită şi pentru cititorii 
de limbă română. 

2 Cf. A.V. URECHIA, Codex Bandinus. 

3 Alte informaţii despre comunităţile catolice din a doua jumătate a secolului al XVII-lea, 
în: G. CĂLINESCU, „Alcuni missionari cattolici italiani nella Moldavia...”, în Diplomata- 
rium italicum, I, Roma 1925, 16-21. 

parohii, de care depindeau „filialele” sau, mai bine spus, micile şi fra- 
gilele comunitati catolice. Toate aceste comunitati sunt asistate de pu- 
tini misionari, motiv pentru care nu se poate vorbi nici despre o pasto- 
ratie sistematică şi nici despre o organizare stabilă şi matură. 

In 1745, în relatarea sa trimisă la Propaganda’, misionarul Giovanni 
Ausilia ne prezintă 21 de comunităţi cu 787 familii catolice aparținând 
singurei episcopii, de Bacau’: Iasi (60 de familii), Cotnari (9 familii), 
Răchiteni (56 de familii), Huşi (48 de familii), Bârlad (12 familii), 
Bacău (12 familii), Fărăoani (140 de familii), Grozesti (Oituz) (30 de 
familii), Călugăra (42 de familii), Trebeş (30 de familii), Támáseni (40 
de familii), Adjudeni (15 familii), Săbăoani (90 de familii), Tetcani (53 
de familii), Gherăieşti (13 familii), Ciubárciu (40 de familii), Galati (11 
familii), Hotin (60 de familii)”, Sperieti (3 familii), Trotuş (11 familii), 
Baia (12 familii). 

Numerele 25-39 din relatare ne prezintă un inventar al bisericilor 
din misiune, cu mobilierul lor. In total existau 20 de biserici. Cu excep- 
tia a cinci biserici, care erau din piatră (Cotnari, „biserică foarte fru- 
moasă, care întrece orice altă biserică din provincie, pentru a cărei refa- 
cere sunt necesari o sută de scuzi”, două la Baia, una la Săbăoani şi, 
respectiv, la Trotuş), toate celelalte biserici erau construite din lemn?. 
La Iasi, biserica „riscă să se prăbuşească în curând” şi „acest popor se 


4 G. CĂLINESCU, „Alcuni missionari cattolici italiani nella Moldavia...”, 183-200. 
Citatele ulterioare din relatare, citările prezente în paginile care urmează trebuie cău- 
tate în paginile menţionate în această notă. 

5 Comunitățile le-am citat cu numele actuale, care nu sunt foarte diferite de cele 
date de Ausilia. El doar italianizează putin numele: Cotnari=Cottnaro etc. Comuni- 
tatile scrise cu litere aldine sunt „cele mai importante... şi mai uşor de ajutat spiritual”. 

6 [n aceste comunităţi, părintele Manzi „unum templum edificavit”, atât de necesară 
şi pentru că „per decursum Annorum quot homines Catholici venient ex Transilvania... 
ita quidem ut ex Dei gratia jam sunt 700 Animae”. In 1733, cu ajutorul credincioşilor, 
Manzi construise şi o casă pentru misionari: APF, Moldova, 3, 417-418. 

1 Este interesant că în Hotin mai sunt catolici şi cá misionarul poate merge acolo 
liber, întrucât, în 1713, oraşul şi zona înconjurătoare au devenit „raia”, adică zonă aflată 
complet sub dominație turcească. Acest lucru ne face să credem că autorităţile otomane 
erau destul de tolerante în materie de credință, dar sub alte aspecte, Di Giovanni ne spune 
în 1762 că satul Mohilau, aflat în această „raia”, „este foarte mult supus atacurilor tur- 
cilor din Hotin, care deseori trec pe acel drum şi jefuiesc acei sărmani oameni”: G. 
CĂLINESCU, „Alcuni missionari cattolici italiani nella Moldavia...”, 210. 

8 Cu doi ani înaintea lui, în 1743, misionarul ungur Andrei Patai ne spune că în Mol- 
dova sunt 26 de comunităţi catolice, după părerea lui, toate cu populaţie de origine ma- 
ghiară; şi numele comunităţilor sunt toate maghiarizate: E. PALL, „Le controversie tra i 
minori conventuali e i gesuiti nelle missioni di Moldavia (România)”, în Diplomatarium 
italicum, IV, Roma 1939, 333-334. 

? La Trebes, biserica este „ridicată din nou de părintele Frontali”; misionarul a facut 
acelaşi lucru la Trebeş, „părintele Vannucci... ca să evite orice inconvenient datorat apro- 
pierii de turci şi tătari, care îşi puneau cu forţa caii în cimitir şi de multe ori chiar în in- 
cinta bisericii, numitul părinte nu doar o dotează cu toate cele necesare, dar o reface ca 
nouă”. În jurul cimitirului, bravul misionar a construit „un zid de lemn stabil... cu o lun- 
gime de 100 de coate în jur”. 

teme că le va cădea in cap în timpul functiunilor liturgice; pentru a 
evita acest pericol, cu ajutorul lui Dumnezeu, Sassano a început o nouă 
biserică”. 

Sunt enumerate apoi localităţile în care catolicii trăiesc împreună cu 
ortodocşii (ca şi numărul bisericilor ortodoxe din toată Moldova: circa 
2.500): Iaşi, Cotnari, Ráchiteni („fiind această reşedinţă din Reketteno 
fără clopot, poporul era convocat prin baterea toacei de către schisma- 
tici", f 344), Gherăieşti, Baia (unde existau două biserici catolice în ruină), 
Călugăra, Bacău, Fărăoani, Trotuş, Grozeşti, Galaţi, Huşi şi Bârlad. 
Aproape de Săbăoani!" şi de Fáráoani!!, la jumătate de oră distanță, se 
aflau alte două biserici, ce erau folosite drept capele pentru cimitirul 
existent acolo. La Cotnari, „cele necesare pentru celebrare erau aduse 
din misiunea Răchiteni, ca şi la Baia, din Sabovano, iar în Bacău şi Tre- 
beş, din Călugăra. In Stoiceni, adică Uttino, părintele misionar care 
mergea acolo aducea şi obiectele de cult personale” (f 345). 

Misionarii aveau locuinţe proprii numai în comunităţile din Iasi, Răchi- 
teni, Săbăoani, Cálugára, Grozesti şi Huşi. Catolicii reprezentând o mino- 
ritate în mijlocul unei majorități ostile, bisericile lor nu se bucurau de 
o „intrare deosebită şi proprie, ci toate fuseseră ridicate fără temelie 
sub providenta lui Dumnezeu” (f 345). La Iasi, biserica deţinea o vie (pro- 
ducea 3 sau 4 butoaie de vin pe an) de şase ,,pogoni”” în cartierul 
Copou, daruita de Martin Tutuch, cu obligatia de patru Liturghii pe 
an. De asemenea, se bucura de opt cârciumi şi de un han pe „Ulița 
Mare”, adică strada principală. Date în chirie, se obțineau circa 50 de 
scuzi pe an. Biserica din Huşi avea două bucăţi de teren donate, una de 
Dumitru Pătraşcă şi Magdalena Balint, soția lui, iar cealaltă de Gheor- 
ghe Bălaşcă. Pentru a redobândi unul dintre terenuri, prefectul, împre- 
ună cu misionarul Giovanni Vannucci, au fost nevoiţi să facă „o mare 
ceartă în laşi în fața domnitorului”. „Biserica din Galaţi avea nişte vii, 
cu nişte cârciumi, dar atât primele, cât şi ultimele fuseseră incen- 
diate... Celelalte biserici nu aveau nici un bun imobil... Părinții Compa- 
niei lui Isus, pentru că nu dețineau o biserică proprie, nu aveau intrări 
bisericeşti” (f 346). 

In acest caz, în toată misiunea existau şapte case in care ar fi putut 
locui misionari, iar bunuri dețineau doar parohiile din laşi şi Huşi, pe 
lângă slaba proprietate episcopală din Trebeş. 


10 „Biserica de piatră este abandonată şi ruinată, nerestaurată pentru că nu este cu 
ce”; credem cá este chiar cea construită din ordinul principesei Margareta Muşat, la 
începutul secolului al XV-lea. Recent, descoperirile arheologice au adus la lumină teme- 
liile acestei biserici şi cimitirul din vecinătatea ei. 

!! A fost construită „din lemn de părintele Zingali, spre marea satisfacţie a popo- 
rului”. 

12 Misionarul italianizează cuvântul român „pogon”, adică o unitate de măsură 
agrară echivalentă cu o jumătate de hectar. 

1.1.2. Comunitatile intre 1762-1789 


După circa două decenii, adică in 1762, prefectul Di Giovanni tri- 
mite la Propaganda o altă relatare despre starea misiunii?, din care 
aflăm că numărul catolicilor din toată Moldova este de aproximativ şase 
mii", Numărul crescuse, deci, comparativ cu cel din relatarea lui Ausilia 
din 1745, când erau 787 de familii. Dacă facem o medie şi admitem că 
o familie era alcătuită din cinci persoane, atunci, înainte cu două decenii 
misiunea număra aproximativ patru mii de catolici. 

La Iasi’, prima dintre cele opt parohii din misiune, erau 166 de fa- 
milii, „cea mai mare parte dintre aceştia fiind dezertori italieni, ger- 
mani, francezi şi spanioli, ca şi unii fugari din alte naţiuni”. Era, deci, 
o comunitate redusă numeric, cosmopolită şi, sub anumite aspecte, mai 
putin edificatoare’®. Toti aceştia trăiau în „patruzeci de case, adică in 
patruzeci şi trei de familii sărace şi mizerabile”. Aici exista o biserică 
din lemn, cea mai mare din misiune, binecuvântată de Laidet cu şapte 
ani înainte, cu sacristie şi cu toate cele necesare pentru acțiunile litur- 
gice. Alături se afla reşedinţa prefectului, a misionarului care îl însoțea 
(Giuseppe Cambioli, 54 de ani) şi un adăpost pentru misionarii aflați in 
trecere. Biserica avea în posesie două vii”, o pivniță şi şapte cârciumi. 
La două ore de mers se afla Cocoteni (Horleşti), cu 22 de case şi 121 de 
suflete, aflați în grija pastorală a parohului de Iaşi. La patru ore dis- 
tanta de capitală era localitatea Totoiesti, unde majoritatea era orto- 
doxă, catolicii trăind în 5 case, fiind în total 21 de suflete, asistate tot 
de parohul din laşi. Mergând spre Roman, „după o zi şi jumătate de 
drum”, se află Micláugeni?, un sat „de unguri catolici”, cu 38 de case 
şi 171 de suflete, sub îngrijirea parohului din Răchiteni, care era la „un 
sfert de oră de mers”. 


13 F, PALL, „Le controversie tra i minori conventuali e i gesuiti nelle missioni di Mol- 
davia (Románia)", 203-215. 

14 Aceeaşi cifră o indică si Cambioli, în scrisoarea sa adresată Propagandei în acelaşi 
an: F. PALL, „Le controversie tra i minori conventuali e i gesuiti nelle missioni di Mol- 
davia (România)”, 211. 

5 Pentru mai multe informaţii despre comunitățile catolice din Moldova, cf. I. 
GABOR, Dicţionarul comunităţilor catolice din Moldova, Bacău 1996. Opera, în 306 pa- 
gini, reprezintă o prescurtare făcută „post mortem auctoris” de Gabriel Leahu, după 
nişte lucrări în manuscris ale autorului. 

16 „In Iasi, care este capitala, între bătrâni, neputincioşi şi copii sunt circa o sută 
cincizeci de catolici, şi aceşti puţini sunt puţin evlavioşi, pentru că, excluzând câţiva 
oameni care sunt atenţi la clopote şi care locuiesc departe de biserică, restul, în cea mai 
mare parte, sunt dezertori din diferite naţiuni, care au nimerit în laşi, văzându-se stră- 
ini, îşi vând haina şi se pun mai curând în slujba necatolicilor... unii foarte rar vin la 
biserică, şi unii niciodată, sau aproape niciodată; astfel încât, în zilele cele mai solemne 
ale anului, în biserică se văd cel mult treizeci de persoane”: F. PALL, „Le controversie tra 
i minori conventuali e i gesuiti nelle missioni di Moldavia (România)”, 211. 

17 [n 1778, misionarul Fedele Rocchi scrie cá, cu vinul din aceste vii, „care se vinde 
într-o cârciumă din zonă, separată de curtea noastră, trăim şi intretinem biserica”: APF, 
Moldova, 5, 171. 

18 Inainte de 1900 aşa se numea actualul sat Butea. 

La Răchiteni existau 50 de case „într-o pădure”, cu 238 de suflete. 
Comunitatea avea o biserică cu toate cele necesare şi casă pentru misi- 
onar (respectiv Antonio Mauro, de 30 de ani). Prefectul se interesa pu- 
blic şi în particular dacă oamenii cunoşteau catehismul şi, se pare, dupa 
mărturia sa, că îl cunoşteau „suficient”. Observăm că, după Liturghie, 
după un obicei care a fost transmis până în timpurile noastre, era expus 
sfântul Sacrament, care se termina cu binecuvântarea solemna”. 

După jumătate de oră de drum se ajungea la Adjudeni”’, care avea 
30 de case si 148 de suflete, fără biserică, dependenţi tot de Rachiteni. 
La o altă jumătate de oră de mers se afla Tamdseni, cu 31 de case şi 147 
de credincioşi, asistați şi ei de misionarul din Răchiteni. Exista aici o 
biserică ce „risca să cadă”, însă avea strictul necesar. Dincolo de râul 
Siret, în fata Támásenilor, se afla satul Buruienesti, fără biserică, cu 21 
de case şi 84 de suflete, îngrijite de parohul din Răchiteni. Pe aceeaşi 
parte a râului, nu departe, se afla comunitatea Rotunda, cu 58 de su- 
flete şi 12 case, fără biserică, îngrijiţi şi ei de parohul din Rachiteni. 
Mai erau dependenți de această parohie şi cei 54 de credincioşi din Făr- 
căşeni (Traeasseno), care locuiau în 10 case, neavând biserică proprie. 
La distanță de 5 ore de mers se găsea Cotnari, cu cinci case catolice şi 
cu „o biserică mare din piatră, dar descoperită şi fără speranţe de a fi resta- 
urată din cauza mizeriei putinilor oameni care rămăseseră acolo”2!. La 
o oră distanță se afla „un cătun cu cinci case”, cu 16 suflete, numit Lin- 
guebagului, şi la un sfert de oră este un alt grup de 4 case, cu 14 su- 
flete, numit Zlodica. Apoi, la un sfert de oră de drum, sunt alte 4 case 
cu 13 suflete, locul numindu-se Dam. După o altă oră de mers se întâl- 
nea Gialuluivodă, cu opt case şi 30 de suflete. Toti aceştia depindeau, 
de asemenea, de parohul din Răchiteni şi, aflându-se la foarte mare dis- 
tanta, după cum observă prefectul, nu erau atât de bine pregătiți din 
punct de vedere spiritual, în comparaţie cu cei din parohie. 

Prefectul merge apoi la Bacău, „cândva sediul episcopului latin”. 
Aici găseşte 131 de suflete în 24 de case. Exista o biserică din lemn aco- 
perită cu paie, ce avea, printre altele, un potir foarte vechi, din 1105. Co- 
munitatea depindea de cea din Călugăra şi era bine instruită în credință. 


19 În zilele noastre, expunerea Preasfântului Sacrament se face în multe comunități 
după-amiază, înainte de Liturghia de seară. 

2 Mult timp în posesia mănăstirii ortodoxe „Trei Ierarhi” din Iasi: T. CODRESCU, 
Uricariul, 7, 284. 

?! De altfel, în afară de cele din nord, la Baia şi Siret, unde nu mai sunt menţionaţi 
catolici, bisericile din Cotnari şi Trotus, acum complet ruinate, sunt singurele cons- 
truite din piatră. Toate celelalte sunt din lemn, adică fragile şi dispuse să fie incendi- 
ate. Pe la 1760, în misiune sunt biserici la: Iaşi, Bârlad, Huşi, Răchiteni, Tămăşeni, Săbă- 
oani, Háláucesti, Talpa, Bacău, Trebes, Trotus, Cálugára, Fáráoani, Grozesti, Ciubár- 
ciu si Mohiláu. 

2? 'Trecuseră abia zece ani de când Benedict al XIV-lea schimbase reşedinţa episco- 
pului la Sniatyn, pe pământ polon, aproape de Moldova. Misionarul vorbeşte despre „o 
dată”, probabil în amintirea începuturilor episcopiei, când episcopul stătea la Bacău, 
dar acele timpuri erau destul de îndepărtate. 

La o oră şi jumătate de mers se aflau alte trei comunităţi, asistate de 
Călugăra: Fontinel, Mărgineni şi Trebeş, cu 458 de suflete în 70 de case. 
Trebeş era proprietatea episcopului de Bacău şi avea o biserică acope- 
rită cu paie, construită de puţin timp. 

La o oră de mers, în mijlocul pomilor fructiferi, se situa comunitatea 
din Călugăra, cu 34 de case şi 204 suflete (a se vedea media de şase per- 
soane pe familie). Această comunitate avea o biserică cu cimitirul ală- 
turi, „plin de cruci mari din lemn, pe care obişnuiesc să le pună pe mor- 
minte”. După Liturghie, ca de obicei, prefectul i-a întrebat pe oameni 
despre catehism, constatând că erau foarte bine instruiți de către misi- 
onarul Grabriele Mazziotti, ajutat de un alt călugăr, Carlo Gattinara, 
de 31 de ani. 

Din Călugăra, misionarul s-a dus la Fărăoani, comunitatea cea mai 
mare din misiune, întrucât avea 214 case cu 900 de credincioşi. Satul 
este descris ca fiind prosper, oamenii, dogari de meserie, „cu obiceiuri 
bune şi cu o sfântă teamă de Dumnezeu şi elementele de bază ale sfintei 
credinţe, fără excepţie de vârstă... astfel încât vederea sfinteniei obice- 
iurilor trezeşte admiraţia... printre oamenii care gem sub jugul dur al 
grecilor”, care i-au făcut sclavii sclavilor”. Existau aici o biserică din 
lemn şi o casă pentru misionar, pe atunci Giovanni Frontali*. Inaintea 
Liturghiei, dascălul, „adică învățătorul care obişnuieşte să explice cate- 
hismul în limba maghiară, citeşte de la pupitru doctrina si alte cărți 
religioase, tot in maghiară”%. In biserică erau multe icoane, şi ele „în 
stil maghiar”. Aşa cum a procedat în toate comunităţile cu biserică pro- 
prie, misionarul ne prezintă şi în acest caz în număr exact şi chiar cu 
anumite detalii tot ceea ce se află în prezbiteriu şi în sacristie (mobilie- 
rul). In afara satului mai există o biserică, având alături cimitirul „plin 
cu cruci mari”. 

In această comunitate, prefectul se opreşte timp de zece zile şi 
observă cu satisfacţie că era mereu vizitat de oameni pentru probleme 


? La 26 martie 1615, domnitorul Ştefan Tomşa cumpără satul de la două familii de 
boieri, care îl aveau în proprietate, şi îl dă în proprietatea mănăstirii din Solca, în nor- 
dul Moldovei, mănăstire construită de el. Satul a rămas sub această stăpânire monas- 
tică ortodoxă până la anexarea Bucovinei (partea de nord a Moldovei) de către imperiul 
austro-ungar, în 1775. La începutul secolului al XIX-lea, satul a fost cumpărat de logo- 
fătul (cancelarul) Nicolae Roset: I. GABOR, Dicţionarul comunităţilor catolice din Mol- 
dova, 96-97. 

2 La 20 aprilie 1763, prefectul Cambioli scrie Propagandei că peste putin timp vor 
pleca din Moldova în Italia patru misionari, printre care şi Frontali şi Zingali, care slu- 
jiseră aproape 22 de ani în această misiune: APF, Moldova, 5, 27. 

235 Pentru a-l ajuta pe misionar „în nevoile spirituale ale credincioşilor, a fost intro- 
dus obiceiul de a avea un dascăl, sau învăţător, în fiecare biserică şi unde nu locuieşte 
părintele”. Trebuie să cunoască limbile „maghiară şi latină”. Predă catehismul, con- 
duce recitarea rugăciunilor, cântă în timpul Liturghiei şi în timpul functiunilor litur- 
gice. Tributul pentru el îl plătesc oamenii; de la aceiaşi credincioşi primeşte „ceva po- 
mană” la botezuri şi la înmormântări şi în fiecare an familiile îi dau o anumită canti- 
tate de cereale, astfel încât, „cu puţină iscusinta şi efort din partea acestuia”, poate trai 
modest cu familia lui. 

spirituale şi materiale, „şi toti erau mulțumiți cu ceea ce se decidea, 
efect al pietatii acelui popor” care recunoştea autoritatea misionarului 
în mijlocul comunităţii lor. Cu excepţia comunităţii din laşi, cosmopo- 
lită şi atât de greu de controlat, în toate celelalte comunități unde locu- 
ieşte misionarul se observă deja în această relatare o creştere a autori- 
tatii sale spirituale, şi nu numai, dar şi în „lucrurile civile”, cum no- 
tează Crisostomo. Acest lucru dovedeşte şi un progres al unităţii religi- 
oase şi umane a comunităţilor, în jurul persoanei părintelui. Aproape 
de Fărăoani, mai existau alte patru mici comunități formate numai din 
catolici, fără biserică şi dependente de Călugăra: Lunga (18 de case cu 
87 de suflete), Valea Seacă (53 de case, 248 de credincioşi), Geoseni (24 
de case, 112 credincioşi) şi Prăjeşti (34 de case cu 172 de suflete). 

După o zi de drum a ajuns la Trotuş, „mic oraş din Moldova”, unde 
exista o biserică catolică din lemn, alături de ruinele unei alte biserici 
din piatră. Sunt 15 case cu 59 de suflete, aparținând misiunii din Gro- 
zeşti, unde activa părintele Giuseppe Zingali, în vârstă de 52 de ani. Aici 
sunt 70 de case cu 359 de suflete catolice, amestecate printre ortodocşi. 

Ajuns la hotarul occidental al misiunii, Crisostomo a revenit spre 
centrul provinciei şi, după trei zile de drum, a ajuns la Săbăoani, unde 
găseşte 75 de case cu 335 de suflete, „toate ungare”, cu biserică şi o re- 
şedinţă comodă pentru misionar, în persoana lui Francesco Chiaro- 
lanza, de 38 de ani. Ca de obicei, după Liturghie, a urmat expunerea 
Preasfântului Sacrament şi întâlnirea cu oamenii. Aici se opreşte timp 
de opt zile şi se declară satisfăcut de pregătirea spirituală şi catehetică 
a poporului. Apoi, în două ore de călătorie, ajunge la Hălăuceşti, cu 31 
de case, 233 de suflete şi o biserică din lemn „foarte solidă, ridicată cu 
trei ani în urmă”. Aici era şi un dascăl, care instruia poporul în cele pri- 
vitoare la credință, ajutându-l pe părintele din Săbăoani. Nu foarte de- 
parte se afla Gherăeşti, cu 28 de case şi 62 de suflete, şi Tetcani, cu 28 
de case şi 151 de credincioşi. După patru ore de călătorie se ajungea la 
Talpa, „sat format recent de nişte familii fugite din diferite locuri în 
timpul ultimei incursiuni a tătarilor, din 1759”, cu 26 de case şi 111 su- 
flete. Aceştia ridicaseră cu un an înainte „o biserică pe care nu au aco- 
perit-o de teamă să nu fie supuşi noului tribut”, impus de patru ani tu- 
turor bisericilor, chiar şi celor lipsite de rentă. Şi aici se afla un dascăl. 
In apropiere era satul Bârgăoani, cu 12 case şi 53 de suflete. Toate aceste 
comunități, se înțelege, depindeau de Săbăoani. 

După două zile de mers spre nord-est, se ajunge „într-un oraş mic şi 
dezolat”, Huşi, sediul episcopului ortodox. Catolicii trăiau în 65 de 
case, fiind în număr de 300. Aveau biserică şi misionar, în persoana lui 
Giovanni La Macchia, în vârstă de 38 de ani. Majoritatea catolicilor 
trăiau într-o pădure, în afara oraşului. Aici se afla o altă biserică, cu 
reşedinţă pentru misionar. Duminica se celebra în oraş, iar în timpul 
săptămânii, în biserica dinafară, în sat. Din Huşi, intrând în Basarabia, 
în zona stăpânită de tătari, pe malurile râului Prut se afla Ciubárciu, 
care depindea de Huşi şi unde catolicii erau în număr de 101 suflete în 
22 de case. Detineau o biserică într-o stare jalnică şi un dascăl „care 

instruieşte acele suflete în lucrurile care privesc sfânta credință”. Tot 
de această parohie depinde şi Bârladul, unde erau 30 de catolici în 7 
case. Aici, în 1759, tătarii arseseră biserica, ca şi alte biserici ortodoxe. 

In nordul extrem al Moldovei, pe malurile râului Prut, la hotarul cu 
Polonia, se afla Mohiláu, având biserică şi reşedinţă pentru misionar. 
Era format din 26 de case cu 80 de credincioşi. „Acest sat este supus de 
multe ori atacurilor turcilor din Hotin, care trec deseori pe acel drum 
şi jefuiesc acei oameni săraci”. Această misiune fusese fondată de Gio- 
vanni Frontali cu persoanele adunate aici din diferite regiuni. Domni- 
torul Constantin Racoviţă îl trimisese special pentru a construi o bise- 
rica şi pentru a-i convinge pe catolici să nu meargă în Polonia”. 

Pentru a scăpa de tributuri şi de invaziile turcilor şi ale tătarilor, 
unele persoane mai trăiau încă prin păduri şi prin alte locuri îndepăr- 
tate de oraşe şi de sate. In anul precedent, un misionar, vizitându-i, spo- 
vedise şi împărtăşise 108 persoane, botezând, de asemenea, şase. Unele 
oraşe spre Dunăre erau locuite de puţini catolici: în Galaţi, 5, în Ackher- 
man, 30, iar în Chilia, 10. 

Aşadar, în toată misiunea, catolicii erau imprastiati în 40 de locali- 
tati. Cu excepția comunităţii din Fărăoani, care număra peste 200 de 
case sau familii (admițând faptul că multi dintre bătrâni trăiau împre- 
ună cu copiii, în aceeaşi casă), toate comunitățile aveau mai puţin de 
50 de case, cu excepția a patru dintre ele. Satele erau, deci, mici, majo- 
ritatea dintre ele exclusiv catolice, chiar dacă în apropierea lor se aflau 
şi ortodocşi; dar catolicii, încă din aceste timpuri, preferau să locuiască 
într-un teritoriu determinat al lor. 

Trebuie să precizăm apoi că numele localităţilor nu apare numai 
când sunt menţionaţi catolicii. Aceste comunităţi, cu excepția unora 
foarte mici (Cocoteni, Sperieti, Linguebagului şi Zlodica, de exemplu), 
sunt prezente în documente ale familiilor de boieri sau de mănăstiri cu 
multe secole înainte, acestea primind teritoriile şi oamenii de pe ele de 
la domnitori. Astfel de comunități sunt menționate în acte de vânzare- 
cumpărare sau de donație. Numărul total al caselor urcă pe la 1.150; 
numărul catolicilor, 5.640. In relatarea lui Crisostomo nu se află mai 
mult de trei comunităţi prezentate în cea făcută de Ausilia (1745): 
Sperieti, care depinde de Iasi, iar în nord, comunităţile din Hotin (in 
„raiana” turcească Hotin se va găsi comunitatea din Mohilau) şi Baia. 

Făcând o comparație cu relatarea lui Ausilia, din 1745, unde găsim 
787 de familii in 21 de comunităţi, se observă cu uşurinţă că, într-un 
arc de mai puţin de douăzeci de ani, numărul credincioşilor şi al comu- 
nitatilor a crescut destul de mult, atât datorită nasterilor, cât şi ca ur- 
mare a sosirii multor oameni din Transilvania. 

Noile comunităţi formate în această perioadă sunt: Cocoteni şi Toto- 
ieşti, aparținând de parohia din laşi; Micláuseni (Butea), formată pro- 
babil din oameni veniţi din comunitățile din Adjudeni şi Támáseni, 


2 Apr, Moldova, 5, 309 s.u. 

fugiți din fata invaziilor diferitelor armate care mărşăluiau pe drumu- 
rile din apropierea acestor localităţi; Buruienesti, care, ca şi alte sate, 
aparținea de o mănăstire ortodoxă, de cea din Bărboi (laşi), catolicii 
venind din Adjudeni şi Támáseni, pentru aceleaşi motive descrise mai 
sus; Rotunda, formată din catolici veniţi tot din Adjudeni, Támáseni şi 
Micláuseni şi stabiliți pe pământul mănăstirii ortodoxe, aproape de 
Doljeşti (acest sat este aşezat pe celălalt mal al râului Siret, in fata 
Adjudenilor, după cum Buruienesti se află in fata satului Tămăşeni); 
Fărcăşeni, alcătuit din catolici veniți probabil din Răchiteni, ambele 
sate aparținând mănăstirii ortodoxe din Iasi, „Trei Ierarhi”, mănăstire 
plasată de cealaltă parte a drumului care o separă de catedrala catolică. 
Mai trebuie menţionate cele trei grupuri de case aproape de Cotnari 
(Linguebagul, Zlodica şi Gialuluivodă). 

Aproape de Bacău se aflau comunităţile Fontinel şi Mărgineni, 
aceasta din urmă constituind proprietatea familiei de boieri Ruset. De 
Fărăoani aparținea şi noua comunitate Lunga. Ne surprinde apoi fap- 
tul că Ausilia nu menţionează Valea Seacă, pentru că această comuni- 
tate este menţionată deja din secolul al XV-lea. Şi Geoseni este o nouă 
comunitate formată din imigranţi din Transilvania, stabiliți pe moşiile 
boierului Ioanitá Sturza, şi tot nouă este şi comunitatea catolică din 
Prăjeşti. Teritoriul acesteia din urmă aparținea mănăstirilor Răducanu 
şi Precista din Târgu Ocna. De altfel, majoritatea comunităților cato- 
lice trăiau pe teritorii aparținând fie boierilor, fie diferitor mănăstiri 
ortodoxe. Şi aceasta era o realitate generalizată în tara. Pământurile, 
cum am spus în primul capitol, aparțineau, cu excepţia câtorva răze- 
şilor, mai-marilor: domnitorilor, boierilor şi călugărilor”. 

Aproape de Săbăoani se află şi satul Háláucesti, format tot din imi- 
granti din Transilvania. Talpa era constituit din catolici veniţi din sa- 
tele învecinate, precum şi din catolici de origine transilvăneană, în timp 
ce Bârgăoani era format din oameni veniți din Transilvania, din zona 
Năsăudului. In nordul extrem se află Mohiláu, ale cărui origini le-am 
prezentat deja, iar în sudul Moldovei este atestată prezenţa catolicilor 
la Ackerman şi la Chilia. 

Astfel, din cele 21 de comunităţi noi prezente în relatarea lui Di Gio- 
vanni, 5 s-au format acum din populaţie catolică transilvăneană: Geo- 
seni şi Prăjeşti, în zona Bacău, şi Hălăuceşti, Talpa şi Bârgăoani, în zona 
Roman. 

Exodul populației transilvănene este atestat de Frontali, majori- 
tatea fiind formată din catolici, dar şi din câţiva luterani şi calvini, 


27 G. CĂLINESCU, „Altre notizie sui missionari cattolici italiani...”, 482: „Catolicii 
noştri stau în cea mai mare parte pe domeniile acelor domni” (ortodocşi). 

28 „Din Ungaria şi Transilvania, de multe ori fug oameni, fie din lipsa celor necesare tra- 
iului, fie de teama războiului, şi, printre aceştia, uneori se află uneori luterani şi cal- 
vini; dacă rămân în Moldova, abjură cu uşurinţă, fără ca schismaticii să se opună, pen- 
tru că, numindu-i unguri pe catolicii nostri, cred cá toti au aceeaşi religie, iar aceştia 
rămân catolici buni, neavând predicatori sau sectanti care să îi distraga şi, prin harul 

care, neavând păstori, trec la credința catolică. Principala problemă 
printre catolici era faptul că unii ar fi voit să se căsătorească după ce, 
în prealabil, o mai făcuseră şi în Transilvania, trăind aici cu alte femei, 
în adulter. Alţii, neobtinánd adeverinţa de stare liberă, mergeau la 
preotul ortodox pentru a se căsători. La numărul 67, Di Giovanni este 
foarte exact sub acest aspect: „De douăzeci de ani încoace (adică din 
1742, n.n.), numărul catolicilor a crescut pentru că multi dezertori şi 
fugari din Ungaria, Polonia şi Transilvania au venit, de multe ori cu 
toată familia, pentru a se stabili în acest principat”. 

Un an mai târziu, în 1763, misionarul Cambioli scrie Propagandei, 
aducând alte detalii despre aceeaşi realitate”. In special în ultimii 
şapte ani, numărul catolicilor crescuse „zilnic”, din cauza lipsurilor şi 
pentru a se sustrage înrolării în armata austriacă. Sunt menţionate ex- 
plicit comunităţile din Hălăuceşti şi Talpa. Cu un an înainte, Di Gio- 
vanni găsise la Hălăuceşti 31 de case; acum, Cambioli ne spune că sunt 
„circa şaizeci de familii”. La Talpa, cu un an înainte erau 26 de case; 
acum sunt menţionate peste şaptezeci şi treizeci în împrejurimi, în 
afară de multe alte persoane care se hotărâseră să îşi construiască o 
casă. Impreună cu stăpânii pământurilor lor, aceşti catolici cereau prin 
Cambioli un preot pentru ei. Peste putin timp, va începe construirea 
unei alte biserici la Cucuteni, un sat aflat la două ore distanță de Iasi, 
unde se aflau treizeci de familii, toate catolice. Aceşti noi sosiți, ne va 
spune episcopul Jezierski în 1765, fiind veniţi din Transilvania, unde 
majoritatea vorbesc maghiara, nu sunt numiţi catolici, ci unguri“. 

Dar este interesant să observăm că episcopul afirmă şi existența 
unor catolici de naționalitate „moldavă”, chiar dacă, în relatările lor 
trimise la Propaganda, Di Giovanni şi Frontali au spus explicit că în 
Moldova era foarte periculoasă acceptarea convertirii la credința 
catolică, din cauza „radicalismului” clerului şi a mentalitatii ortodoxe 
foarte „ferme” a oamenilor, în special a bătrânilor. In scrisoarea sa din 
1763, Cambioli vorbea apoi despre un misionar care locuia la Luizi 
Călugăra, Giuseppe Carisi (chiar dacă a fost numit prefect)*!, care „a 
contribuit mult la mizeriile întâmplate acolo”. Despre el spune că este 


lui Dumnezeu, au ajuns la mine mulţi în cei 22 de ani [1743-1765, n.n.]. Cea mai mare 
dificultate este că uneori fug dezertori şi aduc femei din Transilvania, iar apoi vin la 
misionar pentru a se căsători; când se poate primi asigurarea stării libere de la parohii 
lor din Transilvania, se căsătoresc, iar când nu, ori rămân aşa, ori merg la schismatici 
pentru a se căsători”. G. Călinescu, „Altre notizie sui missionari cattolici italiani...”, 482. 

2 G. CĂLINESCU, „Altre notizie sui missionari cattolici italiani...", 474-475. 

30 Asa atestă episcopul Jezierski, într-o scrisoare trimisă de la Lwów Propagandei în 
1765: „Moldavi natione pauci reperiunt Catholici, sed omnes sunt schismatici praeter 
paucos. Et ideo, quia Transylvani Catholici, qui pertinent ad Ditionem Hungaricam 
augent et minuunt hunc numerum Catholicorum, a Moldavis non vocantur Catholici, sed 
Hungari”. In scrisoarea sa, alături de comunitățile mari din misiune, episcopul o pune şi 
pe cea din Tămăşeni; probabil aceasta crescuse numeric chiar în aceşti ani, prin sosirea 
de noi persoane: APF, Moldova, 5, 42. 

31 Sosit de la Constantinopol: Apr, Moldova, 5, 28-29. 

neascultător şi că nu vrea să plece din parohie, fiind una dintre cele 
mai bune din misiune??, In anul următor, prefectul Oviller va cere din 
nou Propagandei trei noi misionari, pentru a-i trimite la Talpa, la 
Mohiláu, unde însă nu va fi un misionar stabil, şi al treilea, „zbură- 
tor”, la Iasi, „pentru a putea merge unde era nevoie”™. Intr-o relatare 
fără dată, dar scrisă nu cu multi ani după cea a lui Di Giovanni din 
1762, citim că la Mohilău erau 60 de familii, dintre care 30 plecaseră în 
Polonia, iar domnitorul nu era deloc mulțumit de aceasta, pentru că 
din cauza lipsei unui misionar stabil, oamenii pleacă, şi astfel „se dis- 
truge țara”. 

Cum catolicii nu puteau să-i ajute pe misionari, fiind foarte săraci şi 
trebuind să plătească tributuri foarte apăsătoare şi multi dintre ei fiind 
abia sosiți, Oviller cere in 1765 ca Propaganda să le dea şi un sprijin fi- 
nanciar?$, aga cum o făcea deja (25 de scuzi pe an) în cazul celor patru 
parohii mai sărace din misiune, adică Huşi, Răchiteni, Grozesti şi Călu- 
gára?'. Intr-o altă scrisoare din acelaşi an, prefectul Oviller se adresează 
din nou Propagandei, insistând asupra necesității urgente de a avea 
trei noi misionari, pentru că numărul catolicilor creştea continuu şi se for- 
maseră alte noi comunități. Aproape de Talpa se aflau atunci comunităţile 


32 „In Moldova, de şapte ani încoace, a crescut şi creşte zilnic mult numărul cato- 
licilor noştri, nu pentru că necatolicii trec la noi, ci pentru că în Ungaria şi, în special, 
în Transilvania a fost şi încă persistă o viata foarte grea, iar acum, adică de când a fost 
stipulată pacea între austrieci şi prusaci, pretind mai mult decât oricând soldaţi cu 
forța, motiv pentru care au intrat şi intră în această provincie familii întregi, chiar şi 
un mare număr de tineri de la 14 ani în sus, fiindcă de la această vârstă îi înrolează. 
Câţiva luterani şi câțiva calvini, negăsind aici nici un predicator de-al lor, s-au conver- 
tit la credinţa catolică. Dată fiind multitudinea noilor catolici de patruzeci de ani încoace, 
s-au ridicat în Moldova, în două sate noi, două biserici noi, care nu au fost niciodată în 
trecut mari şi frumoase, dintre cele mai bune pe care le avem în aceste misiuni. Una 
este la Háláucesti, iar cealaltă, la Talpa. In Háláucesti sunt aproximativ şaizeci de fa- 
milii, toate catolice, în Talpa sunt peste şaptezeci, iar treizeci sunt în împrejurimile 
sale, de asemenea, toate catolice, în afară de diferite familii sosite în aceste zile, şi care 
au stabilit să îşi facă acolo o casă”. La Talpa şi Cucuteni, stăpânii pământului „nu îi 
lasă pe supusii lor să îi hártuiascá, dar foarte multe familii maghiare şi transilvănene, 
pentru a evita hartuielile inexplicabile ale moldovenilor, îşi fixează domiciliul în satele 
acestor doi sus-numiti boieri”: Apr, Moldova, 5, 27-28. 

33 Dată fiind depărtarea de centrul misiunii, aici nici unul nu voia să vină, chiar 
dacă Frontali încercase să creeze un centru misionar stabil, construind o biserică. 

3 G. CĂLINESCU, „Altre notizie sui missionari cattolici italiani...”, 485. 

35 Apr, Moldova, 5, 309. 

36, APF, Moldova, 5, 39; 46. În plus, Oviller cerea cele necesare pentru opt biserici din 
misiunea sa. Şi un alt amănunt: întrucât misionarii nu pot fi prezenți mereu unde este 
nevoie, se întâmplă „uneori ca înainte de sosirea misionarului chemat să îi asiste pe 
muribunzi, la sosirea lui aceştia să fie deja înmormântați, mai ales vara”, cum se 
întâmplă la Mohilău, unde preoții poloni, din cauza diferenței de limbă, „nici măcar nu 
vin să celebreze Liturghia”: APF, Moldova, 5, 48. 

87 APF, Moldova, 5, 48-49. 

Valea Albă şi Omicino, iar la şase ore de drum de la Talpa se formase 
o comunitate la Piatra”. 

Dintr-o scurtă relatare despre starea misiunii, scrisă în 1777??, aflăm 
că „în Moldova se numără circa zece mii de catolici, iar aceştia vorbesc 
aproape toti limbile moldavă şi maghiară”. In relatarea lui Di Giovanni 
din 1762 rezultau circa şase mii; acum, după 14 ani, numărul se du- 
blase, aşa cum aproape se dublase de când îşi scrisese Ausilia relatarea 
din 1745, până la relatarea lui Crisostomo. Este o creştere numerică im- 
presionantă, care poate fi explicată numai acceptând ceea ce ne spun 
documentele timpului, respectiv sosirea multor catolici transilvăneni. 
Nu este lipsit de importanţă, totodată, să ştim că aproape toti vorbeau 
limba română şi limba maghiară, după cum am subliniat, chiar din 
momentul sosirii în Moldova. Intr-un timp atât de scurt nu ar fi avut 
timpul necesar pentru a învăța româna în Moldova. Şi apoi, formând 
comunități „închise”, adică fără a se amesteca printre ortodocşi, nu ar 
fi fost ajutaţi să înveţe limba locului. Este mult mai probabil că, încă 
de la sosirea lor, erau bilingvi. 

Acum existau 11 parohii, comparativ cu cele opt tradiționale. Cele 
trei noi erau Hălăuceşti, Adjudeni“ şi Zamosci, aceasta din urmă aflân- 
du-se „în cordonul german”, adică în Bucovina, în timp ce nu se mai 
vorbeşte despre Mohilau si nici despre Ciubárciu, în zonele controlate 
de tătari. In 1792, Rocchi ne va spune că toti catolicii din această comu- 
nitate din urmă, din cauza condițiilor dificile de viață, se retrăseseră în 
parohia lor, Huşi“!. Parohia din Háláucesti avea 500 de suflete şi ca 
filială doar „în luncă” (Luncaşi) cu 60 de suflete, ambele comunități 
fiind constituite recent din oameni sosiți din Transilvania. Adjudeni de- 
venise parohie, cu filiale la Rotunda, Tămăşeni, Buruieneşti şi Sagna. 
Zamosci, în sfârşit, era foarte mare, având 700 de suflete. Mai erau şi 
alti catolici la Suceava, Cernăuţi şi în alte parti, circa 100 de suflete’. 

Să analizăm acum noile comunităţi. In parohia Grozeşti (Oituz), cu 
450 de suflete, în afară de filiala din Trotus, cu 130 de suflete, compa- 
rativ cu cele 59 din relatarea lui Di Giovanni, sunt adăugate noi comu- 
nitati: Hârja (30 de credincioşi), Ferăstrău (20 de credincioşi) şi alte 50 


38 In relatarea lui Bandulovié (1646), catolicii în Piatra lui Crăciun (acesta era nu- 
mele medieval al oraşului Piatra Neamţ) nu mai existau. Este posibil ca acum grupul 
efemer de catolici în „sus-numitul sat Piatra” să fie format din emigranţi din Transil- 
vania: APF, Moldova, 5, 48-49. 

3 Publicată de G. CĂLINESCU, „Altre notizie sui missionari cattolici italiani...”, 505- 
507. 

40 Cu toate acestea, în viitor, misionarul se va stabili de multe ori la Támáseni, Adju- 
deni devenind filială, dată fiind şi apropierea mare dintre cele două comunități. 

^ „Basarabia îi aparține turcului, iar în Tartaria aveam un sat (Ciubárciu n.n.) 
unde erau catolici care ţineau de parohia din Huşi, dar în prezent toti se află la Huşi”: 
APF, Fondo di Vienna, 31, 284. 

42 Aceste ultime oraşe intraseră deja de doi ani sub dominaţia austriacă, dar pentru 
moment, autorităţile imperiale nu rupseseră încă nici o relaţie între populaţia din Mol- 
dova şi cea din Bucovina. 

de suflete in Octara (?) şi Moineşti. Apar, deci, patru noi comunități toc- 
mai în această zonă de hotar cu Transilvania. 

De parohia Adjudeni, care acum avea biserică şi 300 de suflete, com- 
parativ cu 148 în 1762, aparţineau filialele Rotunda, cu 90 de suflete, 
Tamaseni, Buruienesti, cu 250 de suflete, comparativ cu 84 în 1762, şi 
Sagna, comunitate nouă cu 90 de credincioşi“. 

In parohia Fărăoani erau circa 470 de credincioşi, comparativ cu 900 
în 1762. Este foarte posibil ca multi să fi plecat în împrejurimi pentru 
a forma alte comunităţi care rezultă a fi Capsa, Valea Mare, Valea 
Dragă, Năsipeni, Burchila, Pişăta şi La Zăvoi. Mai existau totodată şi 
comunitățile pe care le cunoaştem deja, la Gioseni (112 suflete în 1762 
şi 350 acum) şi la Valea Seacă. De parohia Călugăra aparțineau Sărata, 
Dealul Nou, Schineni, Poloboc şi Tazlău, toate comunităţi noi. Se ada- 
ugă şi comunităţile dinainte, din Bacău, Trebeş (Barati) şi Mărgineni. 

De parohia Săbăoani, care acum avea 670 de suflete comparativ cu 
cele 335 din 1762, aparțineau comunităţile din La Izvor, Fiumicino şi 
Lancuza (Hanul Ancuţei), toate noi, şi Gherăieşti (cu 550 de suflete 
comparativ cu 62 din 1762), Tetcani (460 de suflete comparativ cu 151 
în 1762), Talpa si Bârgăoani. De parohia Răchiteni aparțineau comuni- 
tátile Micláuseni (350 de suflete, comparativ cu 171 în 1762), Ianccho- 
chi (Scheia)^ si Fărcăşeni. Cucuteni (Horlesti), acum cu 250 de suflete 
fata de 121, câte existau in 17625, avea ca filiale Popeşti, cu 130 de su- 
flete, si micile comunitáti din Cotnari, Totoesti, Carlevo (Hárláu), La 
Iosif (Iosupeni?) si Zlodica, formând în total 130 de suflete. Parohul din 
Horlesti îi avea în grijă şi pe cei aproximativ 250 de negustori armeni, 
majoritatea dintre ei ştiind doar limba polonă, motiv pentru care ei 
aveau nevoie de îngrijirea unui preot polon. Armenii şi ucrainenii cato- 
lici veneau în Moldova din Ucraina, din Polonia şi Galiţia, fie pentru că 
erau persecutați, fie pentru comerț, şi rar erau stabili într-un loc deter- 
minatf. 


^ Teritoriul cu locuitorii lui aparţinea de secole mănăstirii Galata, din Iasi: cf. M. 
COSTĂCHESCU, Documente înainte de Stefan cel Mare, 227. 

“4 Numele comunităţii catolice vine de la boierul Milu Ianacache; pe pământul lui 
se stabilesc catolicii sosiți din satele catolice învecinate. Dar, în documentele laice, deja 
de secole localitatea se numea Şcheia, la fel cum se numeşte şi astăzi parohia catolică 
(fiind şi ortodocşi) şi localitatea. Cf: M. COSTACHESCU, Documente înainte de Stefan cel 
Mare, 278. 

ba Denominatia de Cucuteni se află doar în documentele catolice. În cele laice, locali- 
tatea este numită Horlesti, cum, de altfel, se numeşte şi astăzi parohia. Acest nume 
deriva de la un oarecare Horia Movilă (Horilă): M. COSTĂCHESCU , Documente înainte de 
Stefan cel Mare, 420. In a doua jumătate a secolului al XVII-lea (1653-1678), iezuiţii au 
cumpărat o parte din acest teren. Dar, după cum am menţionat deja, după suprimarea 
lor (1773), toate bunurile lor din Moldova au trecut în proprietatea misiunii conventu- 
alilor şi apoi a Episcopiei de Iaşi. 

6 Cf. G. PETROWICZ, L'unione degli Armeni di Polonia con la Santa Sede (1626- 
T Roma 1950; Cf. I. NISTOR, Românii si Rutenii în Bucovina, Bucureşti 1915. 

În sfârşit, erau 21 de noi comunităţi mici, formate în împrejurimile 
satelor Grozesti, Fărăoani, Călugăra, Săbăoani şi Hălăuceşti. Cele 
formate în jurul acestei din urmă parohii nu aveau o dezvoltare nota- 
bilă, contrar celorlalte, ca, de exemplu, Valea Mare şi Sagna. Numărul sufle- 
telor, aşa cum am observat, se dublase din nou. Este confirmată astfel 
acea realitate deja cunoscută: în special, începând cu 1756, crescuse 
continuu numărul persoanelor, singure sau familii întregi, care tra- 
versau Carpaţii în căutarea unei vieți mai bune într-o Moldovă care 
avea atâta nevoie de mână de lucru. 


1.1.3. Comunitățile în ultimul deceniu al secolului al XVIII-lea 


In 1789, prefectul Rocchi a trimis la Propaganda o scurtă relatare 
despre starea misiunii*’, din care aflăm că, în districtul Bacău, existau 
patru parohii: Grozesti, Fărăoani, Valea Seacă si Călugăra, care, impre- 
ună cu filialele lor, aveau aproximativ 5.566 de suflete. In 1791, bise- 
rica din Bacău devenise o ruină, „fără gard, descoperită, plină de mize- 
rie în jur”, fiind „o ruşine pentru religia noastră”, şi tocmai când în 
zonă sunt atâţia soldaţi austrieci care ar fi voit să participe la Litur- 
ghie. Prefectul i-a poruncit parohului din Călugăra să facă reparaţii 
urgente şi apoi să o deschidă din nou pentru funcțiunile sacre; pentru 
moment, în prezența credincioşilor, prefectul sigilase uşile“. 

In districtul Roman existau alte patru parohii: Săbăoani, Hălău- 
cesti, Adjudeni şi Rachiteni*’, care, împreună cu filialele lor, erau for- 
mate din 5.631 de suflete, o cifră aproape egală cu cea a comunităților 
din zona Bacăului. Mai trebuie menționate şi parohiile Cucuteni (Hor- 
leşti) şi Popeşti, cu doar un preot, motiv pentru care credem că formau 
o singură parohie cu 700 de suflete. La Iasi erau circa 200 de credin- 
cioşi, în afară de un mare număr de străini, iar în parohia Huşi, 400 de 
credincioşi. In această comunitate din urmă, deja de mult timp „puţini 
misionari putuseră să trăiască în pace” cu episcopul local, după cum va 
scrie Rocchi în 1791%. 

Aşadar, în toată misiunea existau 10 parohii cu aproximativ 16.000 
de suflete, spre deosebire de ceea ce ne relatează fostul prefect, Cam- 
bioli, relatare scrisă la câțiva ani după 1762, când existau circa 10.000 
de credincioşi. Misiunea crescuse, deci, în aproximativ douăzeci de ani 
cu 6.000 de catolici, fapt care se poate explica numai prin naşteri, dat 
fiind că timpurile erau mai liniştite şi comunităţile puteau să aibă o 
viață destul de normală, nemaifiind constrânse să se refugieze în 
păduri”. 


47 Cf. Documentul IV. 

48 Cf. Documentul VI. 

49 In 1792, aceasta era unită cu parohia Adjudeni pentru faptul că murise parohul 
Antonio Polonera: APF, Fondo di Vienna, 31, 177. 

5 APF, Fondo di Vienna, 31, 243. 

51 APF, Fondo di Vienna, 31, 115-116. 

Putem să ne facem o idee despre creşterea numerică a comunităților 
doar pe baza naşterilor citind relatarea lui Rocchi din 1792. Vizitând 
parohiile, prefectul ne spune că în toată misiunea au fost 583 de bote- 
zuri, iar morti, 251, adică o creştere de 287 de persoane pe an, in timp 
ce căsătorii se oficiaserá 95 în total?. Dacă acest fapt reflectă o reali- 
tate constantă pentru aproximativ două decenii, atunci, pentru acest 
din urmă arc de timp (1770-1790), nu putem să ne gândim la o sosire 
consistentă de populaţie din Transilvania. Intrarea populaţiei din zo- 
nele secuilor transilvăneni ar aparține astfel perioadei de dinaintea 
anului 1770. 

Dar alti oameni au continuat să sosească în misiune şi în ultimul 
deceniu al secolului. In zonele nordice ale Moldovei, până la Iasi, ca şi 
în regiunile râurilor Prut şi Nistru, soseau şi plecau negustori armeni 
catolici, precum şi poloni. In zonele Neamt şi Bacău soseau încă şi se 
stabileau catolici transilvăneni. Aproape de Carpaţi, în schimb, în tre- 
cătoarea Oituz, unde se afla parohia Grozesti, erau persoane care fie se 
opreau în această parohie, fie, dacă le cerea interesul, treceau în Tran- 
silvanias. 

Vizitând comunităţile, prefectul împarte şi mirul (nemaifiind epis- 
copul care nu-i permitea exercitarea acestei facultăți acordate de Sfân- 
tul Scaun), dar, observă el, „mereu lipsesc jumătate în fiecare an”. De 
obicei, prefectii vizitau comunităţile în primele luni ale anului, pentru 
a găsi oamenii acasă. Dar şi acum, multi copii erau cu animalele în 
păduri, unde animalele ar mai fi putut găsi de mâncare. In schimb, dacă 
făceau vizita primăvara, atunci oamenii erau deja plecaţi la câmp pen- 
tru lucrările agricole care încep cât mai devreme posibil. 

In 1790, Rocchi, vizitând comunităţile din zona râului Siret, le dă o 
amendă tuturor celor care lipsesc de la mir. Spera astfel, dar probabil 
îşi făcea iluzii, cá îi va avea prezenţi pe toti cei care urmau să primească 
mirul. In schimb, singura posibilitate de a-i mirui era aceea de a admi- 
nistra sacramentul de mai multe ori în aceeaşi comunitate, nu doar 
pentru că lipseau de la apel multi tineri, ci şi adulti, fiind plecaţi „în 
slujba armatei”**. In plus, din cauza războiului dintre ruşi şi austrieci, 
oamenii erau constrânşi să ţină în casă doi sau trei soldati. In zonele 
de est ale Moldovei mai locuiau încă ruşii, în timp ce în cele din vest 


52 Apr, Fondo di Vienna, 31, 177-180; 264. 

53 La 26 august st.v., Rocchi scrie la Propaganda: „Cu privire la părintele Domenico 
Brocani..., încă nu a apărut. A trecut un an de când am scris de două sau de trei ori 
pentru subiecți necesari pentru această misiune; a crescut numărul sufletelor, în 
fiecare zi cresc satele cu străini provenind din toate părțile învecinate, unde părinții nu 
pot ajunge. 

Părintele Wolski, polon, care a fost aici la mine ca să-mi dea cont despre lenea lui, 
mi-am dat seama că este aproape neputincios, din cauza vârstei, dar este încă scuzabil, 
pentru că sufletele au crescut ca număr; iar sărmanul călugăr nu mai poate să-i 
satisfacă pe toti. Venind la alt subiect, îl voi instala la Nistru, iar părintele Wolski va 
rămâne la Prut”: Apr, Fondo di Vienna, 31, 313. 

54 Apr, Fondo di Vienna, 31, 237. 

stăteau imperialii. Oamenii trebuiau astfel să împartă cu mai multe 
persoane sărăcia lor. 

Informaţiile lui Rocchi cu privire la numărul credincioşilor nu con- 
cordă în întregime cu cel pe care ni-l transmite succesorul său, Sas- 
sano, în 1799, dar diferențele nu sunt prea mari, motiv pentru care pu- 
tem să ne facem o idee destul de exactă asupra acestei probleme. Dacă, 
în 1791, Rocchi spusese că misiunea număra 16.000 de suflete, în 1799, 
comunitatea catolică număra peste 14.000 de credincioşi, împărțiți în 
nouă parohii, „în care se păstrează cu decenta Preasfântul Sacra- 
ment”55. De aproximativ douăzeci de ani, spunea Sassano în 17996, 
numărul catolicilor începuse să crească datorită polonilor fugiți din 
ținuturile lor după împărțirea țării lor între marile puteri: Rusia, 
Austria şi Prusia. In afară de polonii de rit latin, mai erau ucraineni şi 
armeni de rit oriental, comercianți sau negustori şi crescători de ani- 
male, în special de cai. Soseau apoi din Transilvania oamenii care nu 
voiau să se înroleze în armata imperială. Şi populaţia continua să 
crească, chiar dacă, in 1784, cu permisiunea Inaltei Porţi, multe familii 
din Moldova fuseseră conduse de austrieci în Bucovina, pentru a forma 
aici colonii noi sub dominația casei imperiale de la Viena”. 

Iată care erau comunitățile catolice: Iaşi” avea filiale la Cucuteni 
(Horleşti)* şi Popeşti“. Huşi avea cinci filiale: Vale, cu biserică şi rege- 
dinta pentru misionar, Jeporeni, Corni, Benta şi Galati, cu cinci familii. 
In 1798, un incendiu teribil transformase în cenuşă o bună parte din 
oraşul Hugi. Biserica catolică arsese, iar în anul următor se afla acolo 
doar o familie catolică. In anii următori, multe familii se vor întoarce 
în vechile sate, reuşind să obțină destul de greu permisiunea episcopului 
ortodox local pentru a-şi construi o bisericá?!. 


5 Pentru a completa cadrul comunităților moldave şi al misionarilor lor, în afară de 
documentele citate, cităm şi detaliata Relatare despre starea misiunii, pe care prefectul 
Sassano a trimis-o la Propaganda la 25 martie 1799: cf. Documentul XIII. 

56 Cf. Documentul XIII, nr. 67. 

57 Această parte nordică a Moldovei, care, de altfel, este cea mai frumoasă din pro- 
vincie, va rămâne sub dominaţia austriacă până în 1918, adică până la căderea Impe- 
riului Austro-Ungar. 

58 Timpurile tulburi ale războiului au adus aici un mare număr de poloni şi ger- 
mani, aceştia din urmă fiind catolici sau luterani, şi cum luteranii nu aveau un păstor 
al lor, multi frecventau biserica catolică: cf. Documentul VI din 1791. Comunitățile in 
litere aldine reprezintă parohiile. 

59 [n 1799 avea doar 17 familii. Nu se menţionează posesia pe care o avea prefec- 
tura. Până în 1773 a fost a iezuiţilor, apoi a trecut la conventuali, iar după 1884, la epis- 
copul de Iaşi, care a păstrat-o până la instaurarea puterii comuniste în 1948. 

60 [n 1791, din cauza războiului, Rocchi găsise doar trei familii. El a considerat opor- 
tun să ducă cu el toate instrumentele; a dat jos clopotul ca să nu fie furat, a spovedit 
puţinii oameni şi a plecat la Cucuteni (Horleşti), la două ore distanță. După cum reiese 
încă de pe acum din documente, după război, comunitatea din Popeşti era deja în fază 
de stingere; puţinele familii rămase s-au stabilit foarte probabil în Cucuteni. Dar şi de 
aici, majoritatea familiilor fugiseră în zonele ocupate de imperiali: cf. Documentul VI. 
In 1799, se mai aflau în această localitate încă două familii. 

61 Pentru mai multe detalii, cf. I. GABOR, Dicţionarul comunităţilor catolice din 
Moldova, 135-141. 

Săbăoani“? avea filiale la Tetcani, Gheráesti, cu biserică, Pildesti® 
şi Roşiori. Halaucesti, cu nu mai putin de paisprezece filiale: Lunga, 
Mogosesti, Cozmeşti, Luncasi, Zăpodia, Talpa™, Bárgáoani, David, Văleni, 
Valea Albă, Mirceşti, Şcheia (Ianaccacchi), cu biserică“, Fărcăşeni şi 
Cotnari®. In 1792, Rocchi afirma că la Háláucesti trebuie să se cons- 
truiască o altă biserică, întrucât în cea existentă intra doar o treime 
dintre credincioşi. Cum biserica era construită de putin timp, înseamnă 
că în câțiva ani multi catolici se stabiliseră acolo, majoritatea probabil 
din zonele secuieşti din Transilvania. Dar aici nu se vorbeşte despre 
necesitatea limbii maghiare”. Tamaseni® deținea zece filiale: Adju- 
deni (parohie din nou in 1789)%, Ráchiteni, cu biserică, Rotunda, Bu- 
honca, Mácinesti (Maxinesti), Oteleni, Cácáceni, Micláuseni, Buruie- 
neşti şi Sagna. Nu a fost menționat oraşul Roman, unde, în 1799, Vin- 
cenzo Gatt ne spune că ar fi existat „câţiva vagabonzi” catolici”. 

Călugăra avea 14 filiale": Bacău, cu biserică în ruină, Barati, cu 
biserică, Mărgineni, Schineni, Ladoftor, Dialu Nou, Sărata, Cusbic, 


6 [n 1798, Rocchi ne spune că Săbăoani are ca filială doar Gheráestii: APF, Fondo 
di Vienna, 31, 291. F. DoBOS, ed., Săbăoani, file de istorie, Iasi 2002. 

63 A. MORARU - I. DIMISCA - Cosa A., Pildeşti, monografie istorică, lagi 2002. 

4 In 1791, multi dintre credincioşii din această comunitate „au fugit din cauza mun- 
cilor pe care trebuiau să le presteze pentru stăpânul locului şi au plecat în alte sate” 
din parohia Săbăoani: cf. Documentul VI. Acelaşi fenomen se verifică acum şi în viitor 
în zonele Roman şi Bacău şi are drept urmare formarea de noi comunități, dependente 
de parohiile cunoscute deja nouă. 

85 [n 1791, cum ruşii nu plecaseră, iar oamenii erau nevoiţi să le dea de mâncare, 
multi dintre catolicii din această comunitate au plecat în părţile de dincolo de Siret, 
unde sunt austriecii. Se vede că trupele imperiale erau mai putin „incomode” decât cele 
ruseşti: cf. Documentul VI. 

$6 Aproape de Cotnari, Rocchi găseşte în 1791 cinci familii pe malurile râului Bahlui 
(Bacclu) şi şapte la Hârlău: cf. Documentul VI. 

87 Apr, Fondo di Vienna, 31, 179. 

68 Prefectul Rocchi ne spune in 1791 cá, de câţiva ani, părintele Michele Sassano a 
construit „în Tămăşeni, vechi sat al ungurilor, o frumoasă şi gratioasa biserică, din 
lemn, e drept, dar nu are seaman aici in Moldova”: APF, Fondo di Vienna, 31, 232. „Aici 
a fost biserica înaintea tuturor celorlalte din Moldova, ridicată înainte de primii unguri 
care s-au stabilit în Moldova, în cinstea sfântului Ioan Botezătorul; care se menţine 
încă în picioare pentru că acolo este cimitirul, în afara satului la jumătate de oră”, şi 
înconjurat de un iaz; cf. Documentul VI. 

69 In 1789, Adjudeni era din nou parohie, avându-l ca paroh pe Michele Sassano: 
APF, Fondo di Vienna, 31, 115. Aceeaşi realitate este confirmată de o scrisoare a pre- 
fectului Rocchi din anul următor, 1790: Apr, Fondo di Vienna, 31, 237. Dar în 1792 şi 
1793, Sassano se mută la Tămășeni, unde a construit o biserică frumoasă şi „cea mai 
bună reşedinţă din toată Moldova”; astfel, Adjudeni devine din nou filială de Tămă- 
şeni: APF, Fondo di Vienna, 31, 291. 

Cf. Documentul XIV. 

7! Ni se pare ciudat că printre filialele Călugărei nu este numită şi cea din Câmpeni 
(Pustiana), o comunitate prezentă în scrisoarea din 1781 a unui misionar ungur care 
lucrase in Moldova, Peter Zold: cf. I. GABOR, Dicţionarul comunităţilor catolice din Mol- 
dova, 211-212. 

Secătura, Prăjeşti, Tazlău, Solont, Poduri şi Poloboc. Valea Seacă? 
avea şase filiale: Albeni, Vale, Floreşti, Buchila, Lunga şi Timăreşti. Fă- 
raoani deținea şase filiale: Cleja”, Valea Mare, Valea Dragă, Modioros, 
Valea Rea, Zămosca şi Geoseni. Din 1793, Cleja devine parohie, chiar 
dacă aici se păstrează status animarum din 1784”. In vizita pastorală 
din 1794, Rocchi ne spune că biserica nu era încă terminată. Paroh era 
Francesco Castellani, iar comunitatea mergea foarte bine. Grozeşti 
avea şapte filiale: Trotuş, cu biserică, Dial, Băhana (Bahna), Chireşteu 
(Ferăstrău), Herza (Hârja), Moineşti şi Berzunti”. 

Sassano, în relatarea sa, mentionase Mohilául, acum în Bucovina, 
teritoriu supus austriecilor, şi în care moldovenilor le era interzis cu se- 
veritate să intre. Parohul acestei comunităţi îi cerea să se ocupe şi de 
armenii catolici, răspândiţi prin misiunea sa, dar care aparțineau aces- 
tei parohii. Mai înainte se ocupase de ei Wolski, acum decedat, iar Sassano 
i-a răspuns parohului că nu poate să aibă grijă de ei fără o permisiune 
specială a Propagandei. De altfel, trebuie să menționăm că, dacă aceşti 
catolici voiau preoți de ritul si de limba lor, pentru ei era nevoie abso- 
lută de un „paşaport liber de la guvernul imperial al Rusiei”. Preotul 
rutean, decan de Mohiláu, Ioan Cekan, nu voia să intre în ortodoxie, 
aşa cum ar fi vrut guvernul rus. Acum se afla la Iaşi, dar aştepta un 
timp favorabil pentru a se transfera la Lwów, în speranța unei vieți mai 
bune alături de superiorul său”. 

Parohiile cele mai mari, cu peste două mii de suflete, erau Săbăoani, 
Tamaseni, Călugăra si Fáráoani. In relatarea din 1777, în misiune erau 
aproximativ 12.000 de credincioşi. Acum, după 22 de ani, crescuse cu doar 
două mii de suflete, adică puţin; probabil, din cauza războiului dintre 
ruşi şi turci, încheiat în 1792, multe familii plecaseră în Transilvania. 


7? Când nu erau suficienți misionari, parohia Valea Seacă era unită cu cea din Fárá- 
oani, aşa cum se întâmpla cu parohiile Adjudeni, Támáseni şi Răchiteni, care uneori erau 
asistate de un singur misionar. Dar, dat fiind numărul mare de credincioşi, prefectii cer 
deseori să fie trimişi misionari suficienţi pentru a evita aceste situații de urgenţă: APF, 
Fondo di Viena, 31, 177. Adăugăm un amănunt: cum Valea Seacă nu are încă un cimitir 
propriu, morții sunt înmormântați în parohia Fáráoani, care este, după cum am spus, 
în afara acestei comunităţi. In celelalte comunităţi, cimitirul este alături de biserică. 

73 Comunitatea s-a format imediat după a doua jumătate a secolului al XVIII-lea din 
imigranţi din Transilvania. În relatarea prefectului Rocchi din 8 februarie 1793, citim 
că „se va ridica o nouă biserică într-un sat numit Clesia, care va avea peste 200 de 
familii toate secuieşti, şi ca paroh îl vor avea pe părintele Castellani din provincia de 
Marca, bun cunoscător al limbii maghiare”: APF, Fondo di Viena, 31, 290. 

14 I. GABOR, Dicţionarul comunităţilor catolice din Moldova, 74-75. 

15 Cu această ocazie sunt spovedite şi împărtăşite 245 de persoane, miruite 108; nás- 
cuti sunt 32, căsătoriţi - 12 şi morţi - 18: Apr, Fondo di Viena, 31, 324. 

7$ Vezi şi scurta relatare despre parohii, numărul celor spovediti, al celor imparta- 
siti, al celor miruiti, al celor născuţi şi morti, scrisă de Rocchi la 10 martie 1794: APF, 
Fondo di Viena, 31, 324-325. De asemenea, şi o altă relatare despre parohii, scrisă de 
Gatt în 1799: APF, Moldova, 6, 29. 

7 Cf. Documentul XIII. 

In relatarea lui Ausilia din 1745, erau aproximativ 3.000 de suflete 
în toată Moldova; Di Giovanni, în 1762, găseşte 6.000; în 1777 erau 
12.000, iar acum, 14.000. Adică, până la relatarea lui Mauro, la fiecare 
20 de ani comunitatea moldavă îşi dubla numărul credincioşilor; în 
ultimele decenii, în schimb, această creştere încetinise destul de mult 
ritmul. 

Comparativ cu anul 1777, numărul comunităţilor crescuse notabil. 
Catolicii din micile comunități lepureni şi Benta s-au transferat in alta 
parte. Dar găsim multe alte comunități care mai rămân, majoritatea 
dintre ele fiind parohii în zilele noastre. Mogosesti s-a format cu cato- 
lici din satele vecine; Cozmeşti a avut o origine similară. Zăpodia (Nisi- 
poreşti) nu este altceva decât Lancuza (La Ancuta)? din raportul din 
1777. David s-a format din nemți catolici din satele vecine. Văleni are 
aceeaşi origine ca şi David, ca şi Mirceşti. Buhonca este formată din 
catolici din satele prezente pe malurile Siretului; mai târziu vor ajunge 
aici familii catolice din satele din vecinătatea râului Moldova, mai ales 
din Săbăoani şi Traian. Catolicii din Oteleni proveneau din satele Adju- 
deni, Támáseni ori din alte sate vecine. In fata incursiunilor ruşilor, ei 
s-au retras în acest loc, pe atunci plin de pomi, adică o pădure. Maxi- 
neşti reprezenta o mică comunitate, aproape de Oteleni, care se va 
stinge putin mai târziu, aşa cum, după jumătate de secol, se va stinge 
şi micuța comunitate din Poloboc, situată aproape de satul Socea. 
Catolicii din Berzunti se aflau pe teritoriul mănăstirii ortodoxe cu ace- 
laşi nume şi nu ştim cu exactitate de unde proveneau; probabil dintr-un 
sat catolic din zonă. Catolicii din Floreşti (numit până în zilele noastre 
şi Tescani, după satul vecin cu acest nume) proveneau şi ei dintr-o co- 
munitate catolică învecinată. In sfârşit, este uşor să înțelegem că toate 
comunitățile noi proveneau din cele existente deja. 

In ceea ce priveşte numărul credincioşilor, reproducem o informație 
din 1805, în care citim că în Moldova erau aproximativ 20.000 de cato- 
lici”?, o cifră putin exagerată, dacă se iau ca relativ exacte datele repro- 
duse cu câțiva ani înainte de Rocchi şi Sassano. Oricum, dacă nu putem 
avea o statistică scrupulos de exactă, cifrele indică o creştere demogra- 
fică destul de puternică, din cauza a doi factori: creşterea nivelului 
natalității şi sosirea altor catolici, în special din Transilvania şi din 
Polonia. In arcul unui secol, numărul catolicilor din Moldova a urcat de 
la 300, câţi erau la sfârşitul secolului al XVII-lea, la aproximativ 
18.000, dar creşterea cea mai evidentă şi mai puternică, după cum am 
observat, aparține ultimelor patru decenii ale secolului. 


18 Micuța comunitate, dispărută ulterior, se afla aproape de celebrul Han al Ancuţei, 
căruia la fel de celebrul scriitor român Mihail Sadoveanu i-a dedicat unul dintre roma- 
nele sale. Cu titlu pur informativ, adăugăm un amănunt care nu aparține istoriei cato- 
licismului moldav. In acest han, sus-numitul scriitor a fondat o societate bahico-lite- 
rară cu scriitori care nu trebuiau să consume alte băuturi alcoolice decât cele autoh- 
tone. 

7 APF, Moldova, 6, 431; 456-457. 

a) Catolicii de rit oriental 


In 1791 erau în Moldova catolici din Transilvania de rit oriental, 
precum şi armeni şi ucraineni uniți cu Roma. Pentru ei veneau şi pre- 
oti, pentru a-i asista spiritual şi, în perspectivă, pentru a construi şi bise- 
rici. Dar responsabilii districtelor (ispravnicii) în care se stabiliseră 
aceşti catolici nu le permiteau preoţilor lor să îşi desfăşoare activitatea 
pastorală; şi dacă voiau să îşi construiască biserici, ceea ce nu se va 
întâmpla, trebuiau mai întâi să aibă permisiunea Divanului®. 

Este interesant să observăm că autorităţile ortodoxe permiteau, cu 
oarecare rezerve, libertatea de cult catolicilor de rit latin, dar nu făceau 
la fel cu catolicii de acelaşi rit cu al lor. Probabil, considerau încă de pe 
atunci trecerea lor la Biserica Romană ca pe un act de trădare a religiei 
tradiționale, a Bisericii strămoşilor lor. In ceea ce-i priveşte pe credincioşi, 
după cum am văzut deja, acestora nu le plăcea foarte mult să meargă 
în bisericile latinilor; dimpotrivă, cum nu aveau preoți de ritul lor, 
mergeau linistiti în bisericile ortodoxe. Misionarul Wolski a vrut să-i 
asiste spiritual, dar ei l-au refuzat pentru că celebra în rit latin, prefe- 
rând să meargă la ortodocsi?!. 

Sosirea catolicilor uniti este confirmată şi în 1794. Ca de obicei, 
aceştia frecventează bisericile ortodoxe, iar prefectul Rocchi ar vrea 
pentru ei un preot de ritul lor, trimis de episcopul unit de Lwów??. In 
fața acestor catolici, prefectul nu pretinde să aibă nici o autoritate, 
întrucât sunt de alt rit. Apoi erau armenii veniți în mare parte din 
Galiția, şi care, în cea mai mare parte, trăiau pe teritoriul misiunii 
moldave. In 1799, Sassano vorbeşte despre noi armeni, care nu au un 
pastor de ritul lor. In plus, sunt menţionaţi „ruşii de rit grec (ucraineni 
uniți cu Roma n.n.), iar aceştia din urmă, după ordinele primite în 
ultima vreme, erau constrânşi să se reboteze şi să se unească cu religia 
predominantá"9?, 

Rusia „cezaropapistă”, marea putere care comanda în Moldova, desi 
aceastá tará rámásese sub dominatie otomaná, ii constrángea pe acesti 
uniati să intre în ortodoxie, aşa cum făceau şi in alte parti ale imperiu- 
lui, unde voiau să controleze totul, inclusiv numirea episcopilor catolici 
de rit latin şi oriental“. Țarina Ecaterina şi oamenii ei încercau cu toate 


80 Apr, Fondo di Viena, 31, 236. Cf. Documentul V. 

81 Apr, Fondo di Viena, 31, 285. 

*? Taçi, 28 august 1794 st.v., Rocchi Propagandei: „Această misiune creşte în fiecare 
zi ca număr de suflete şi, printre acestea, se află mulţi de rit grec unit, frecventând cu 
mai multă plăcere bisericile schismaticilor decât pe cele ale noastre. Date fiind ceremo- 
niile lor, şi posturile, şi Euharistia, ar fi necesar să i se ceară monseniorului episcop al 
unitilor, care îşi are reşedinţa in Leopoli, să-mi trimită un preot dintre ai săi pentru a 
putea călători prin provincie sau prin misiune, unde se află cei amintiţi; aceasta este şi 
relatarea părintelui Ambroziu Wolski, care a vizitat satele unde se află polonii cu ani- 
malele lor”: Apr, Fondo di Viena, 31, 328. 

83 Cf. Documentul XIII, nr. 24. 

84 A.M. AMMANN, Storia della Chiesa russa, 396 s.u. 

mijloacele să-i facă pe catolicii de rit oriental să intre in ortodoxie®, 
religie de stat şi controlată de țarină prin Sfântul Sinod. Acesta era prin- 
cipalul motiv pentru care multi au ales viata de exil. 

Dar şi înainte de 1795, Polonia suferise două împărțiri între puterile 
menționate mai sus; în 1773 şi 1775, multi poloni catolici, precum şi 
ucraineni şi armeni din Ucraina, din Polonia şi din Galiţia, căutaseră 
un refugiu în Moldova sau veneau în ea din motive comerciale. Unii se 
stabiliseră la Iaşi şi erau poloni; alţii, în schimb (ucraineni şi armeni), 
au rămas provizoriu, pentru că erau negustori sau crescători de 
animale, in special de cai. 

Ajunşi la acest punct, trebuie să precizăm că creştinii catolici de rit 
oriental, fugiți de pe teritoriile controlate acum de Rusia, nu au plecat 
numai pentru a-şi putea păstra fidelitatea față de Biserica Catolică şi 
fata de ritul lor. Dacă ar fi fost aşa, ajunşi în Moldova, nu ar fi mers atât 
de uşor în bisericile ortodoxe, aşa cum atestă de multe ori prefectii in 
scrisorile lor trimise la Propaganda. Ni se pare, în schimb, că pentru 
aceşti catolici, ca şi pentru greco-catolicii sosiți din Transilvania, 
important era ritul, care nu era diferit de cel al ortodocsilor moldavi, 
precum şi găsirea unui loc pentru a locui şi a mijloacelor pentru a trăi. 

Catolicii de rit latin, în schimb, erau lăsaţi în pace; mai mult, Rusia 
voia să-i protejeze, adică să intervină şi să-i apere când interesul o 
cerea. Trebuie spus că otomanii erau mai putin intransigenti din punct 
de vedere confesional. Aceştia permiteau practicarea oricărui cult, cu 
condiţia să se plătească tributul”. 

Cum şi printre catolicii moldavi s-a introdus calendarul gregorian, 
cu repercusiunile respective în sfera liturgică, în 1791, prefectul Rocchi 
se întreba dacă aceşti armeni pot să mănânce carne miercurea, lucru 
care le era interzis de calendarul lor negregorian?*. In lumea ortodoxă, 
în schimb, rămânea în vigoare calendarul iulian, iar în numărarea 
anilor se raportau la primul an al întemeierii lumii sau „de la Adam”, 
cum se obişnuia să se spună. 

In relaţiile cu necatolicii, prefectul şi misionarii trebuiau să înfrunte 
problema căsătoriilor mixte. Chiar dacă de la Roma primiseră indicații 
să nu le accepte, Rocchi afirmă că „erau constrânşi să le permită”, căci, 


3 Este interesant să facem o observaţie. Chiar dacă în timpurile țarinei nu a existat 
un guvern comunist in Rusia, uniatii au fost supuşi aceluiaşi tratament aplicat lor de 
comunişti, aliaţi cu principalele autorităţi ortodoxe, în perioada care a urmat celui de 
Al Doilea Război Mondial. 

86 Pentru cei care doresc să aprofundeze subiectul: F LEBEL, La France et les 
Principautes danubiennes, Paris 1955, 69-73; G. PETROWICZ, L'unione degli Armeni di 
Polonia con la Santa Sede (1626-1686); I. Nistor, Românii şi Rutenii. 

87 Cf. Documentul XIII, nr. 25. 

88 Apr, Fondo di Vienna, 31, 251. 

89 Intre anul curent şi cel „al creierii lumii" exista o diferență de 5.508 ani. Anul 1791, 
de exemplu, era, în cronologia ortodoxă locală, 7.229. Este superfluu să adăugăm că 
numerotarea anilor ducea la o origine sacră a Bibliei, aşa cum musulmanii se referă la 
fuga lui Mahomed din Mecca spre Medina, în 622 d.C. 

altfel, aceste cupluri mergeau în zona Bucovinei, ocupată de austrieci, 
unde erau tolerate, sau partea catolică „se pervertea, dacă nu pentru 
altceva, de supărare”, se înțelege, pe misionari şi pe refuzul lor de a 
accepta o astfel de căsătorie”. 


b) Dascálii (cântăreți şi cateheti) 


Am avut deja ocazia să ne întâlnim cu aceşti cântăreți şi cateheti de 
care se foloseau misionarii atât în funcțiunile liturgice, cât şi în pre- 
darea catehismului. Pentru a ne face o idee mai exactă şi completă des- 
pre ei, credem că este bine să adăugăm alte informaţii despre aceste 
personaje care au avut un rol nu chiar minor între catolici. 

Incă din primele decenii ale secolului”!, misionarii erau ajutați de 
„dascăli”, dar uneori aceştia nu-şi îndeplineau bine datoriile, motiv 
pentru care, în 1725, prefectul Bossi trebuie să ia măsuri împotriva 
dascălilor din Ciubáriu?. In ceea ce priveşte celebrárile liturgice, in 
care intervenea şi dascălul şi care se desfăşurau în limba latină, Ausi- 
lia, în 1745, ne spune că aceştia trebuie să fie „oarecum cunoscători ai 
limbii latine... să cânte în toate oficiile divine şi să slujească, în sfârşit, 
în tot ceea ce se poate pentru frumusețea ceremoniilor ecleziastice"??. 

Relatarea lui Di Giovanni din 1762 adaugă că dascălul este scutit de 
tribut, plătind oamenii pentru el, şi că primeşte o sumă nesemnifica- 
tivă de bani la principalele sărbători şi, mai ales, la ziua morților. Misi- 
onarul este mai exact în descrierea datoriilor: „Pentru a micşora efor- 
tul călugărului” şi pentru a-i lăsa o libertate mai mare în îndeplinirea 
îndatoririlor lui, „a fost introdus obiceiul de a tine un dascăl” în toate 
comunitățile, mai ales unde nu locuieşte misionarul. Acesta trebuie să 
ştie limba maghiară şi latină, iar datoriile lui sunt cele de a le preda 
oamenilor catehismul, de a conduce recitarea rugăciunilor, de a canta 
în timpul Liturghiei solemne şi în timpul functiunilor liturgice*. In 
ceea ce priveşte rugăciunile, în afară de cele fundamentale, pe la sfâr- 
şitul secolului, în anul 1790, prefectul Rocchi ne spune că dascălul, de 
exemplu, la Grozeşti, recită cu poporul, „ca obicei”, rugăciunile „şi ac- 
tul de credință, speranță, dragoste şi cáintá"*?. Cum cu ocazia meselor care 
se făceau după înmormântări apăreau diferite abuzuri şi inconveniente, 
la sfârşitul secolului s-a luat hotărârea ca dascălul să fie prezent la 
aceste mese pentru a face rugăciunea şi pentru a păstra caracterul 
religios şi caritabil al meselor, o uzanta care se păstrează şi astăzi”. 


% Cf. Documentul VIII. 

- ?! Dar deja în relatarea lui Bandulovié, din 1646, acesta a găsit un ,,dascal” la Bár- 
ad. 

9? G. CĂLINESCU, „Alcuni missionari cattolici italiani nella Moldavia...", 153-154. 

33 G. CĂLINESCU, „Alcuni missionari cattolici italiani nella Moldavia...", 189. 

9* G. CĂLINESCU, „Alcuni missionari cattolici italiani nella Moldavia...", 210-211. 

% Apr, Fondo di Vienna, 31, 115. Autorul îşi aminteşte cá şi în anii 1965, dascălul din 
Adjudeni, cu glas tare şi cu multă evlavie şi seriozitate, recita înainte de Liturghie toate 
aceste rugăciuni. 

% Aca, Mold., Scrisoarea cardinalului Borgia din 12 martie 1803. 

In afară de „dascăli”, la începuturile secolului al XIX-lea, în 
comunități apar şi alte persoane cu funcţii stabilite de misionari de 
comun acord cu oamenii. Vom avea astfel feciorii de biserică (prezenţi 
şi pe la 1700, dar nu în toate comunităţile, şi cu un rol mai puţin stabil 
şi precis), adică persoane bătrâne şi cu o viata exemplară, cu funcția de 
a face colecta în timpul Liturghiei, de a face curăţenie în biserică şi în 
cimitir, de a avea grijă de mobilierul bisericii, de a fi împăciuitori între 
persoane şi familii în conflict, de a veghea asupra moralității 
oamenilor”. Apoi este „vătaful”, un tânăr bun şi exemplar, care trebuia 
să vegheze asupra conduitei tinerilor, când se adunau pentru a dansa 
în timpul duminicilor şi al sărbătorilor şi cu ocazia nuntilor. In plus, 
trebuia să vegheze la ceea ce făceau tinerii după apus şi, dacă erau unii 
care încălcau poruncile, trebuia să-i spună totul, fără partialitate, 
„dascălului” sau preotului. 

Dar mulţi, mai ales tineri, nu erau de acord cu introducerea acestui 
personaj „incomod”. Vedem aceasta dintr-o scrisoare a prefectului 
Rocchi, din 1778. In misiune se luase hotărârea alegerii în toate 
comunitățile catolice a unei persoane, numite de prefect, „care să 
vegheze asupra bunului mers”. Oamenii nu prea erau de acord cu o 
astfel de persoană, pentru că trebuiau să-i plătească tributul, aşa cum 
îl plăteau pentru dascăl. Ea trebuia să aibă funcţia ingrată de a aduna 
simbria pentru parohi, pentru a evita astfel „aversiunea pe care o au 
creştinii fata de misionari, unii fiind constránsi să o plătească cu forța 
şi cu judecată seculară”. Acesta este un amănunt destul de interesant, 
care ne ajută să înțelegem raporturile dintre credincioşi şi preoți si in 
această lumină nu foarte idilică. Sărăcia tuturor, laici şi clerici, afecta 
şi relaţiile dintre păstor şi turma sa, relaţii încordate când i se cere 
săracului să împartă cu un altul minimul său necesar pentru viata. In 
scrisoare, misionarul vorbeşte şi despre postul respectat de catolici şi 
de ortodocşi în a treia zi de Paşti şi Crăciun, pentru că în aceste zile 
„religia dominantă nu ar permite muncile servile”*. Ne dăm seama 
astfel că, în acelaşi timp cu consolidarea comunităţii, misionarii voiau 
să introducă acele structuri existente în acea perioadă în comunitățile 
catolice occidentale, adică să lărgească spaţiile apostolatului lor şi în 
mediul civil şi moral al oamenilor, controlându-le ritmul şi evoluţia, şi, 
dacă era posibil, luând măsuri împotriva celor care încălcau poruncile. 

Apoi urmează figura clopotarului. Acesta trage clopotele pentru 
funcțiunile sacre, când vede apropiindu-se o furtună pentru a împrăş- 
tia norii periculoşi şi grindina; în plus, şi el va tine curată biserica şi 


?7 Până în timpurile noastre, feciorii de biserică au păstrat în majoritatea comuni- 
tatilor o autoritate morală indiscutabila. In biserică, ei au locul lor in fata comunității. 
Si în anii '70, autorul era învățat de părinţi să aibă un respect profund fata de ei, ca şi 
fata de dascăl. 

38 G. CĂLINESCU, „Altre notizie sui missionari cattolici italiani...”, 507-508. 

clopotele”. Dar, pentru cel de-al doilea scop, figura vătafului şi a 
clopotarului nu mai apar în documente, dar probabil că misionarii le 
simțeau deja necesitatea pentru un mers mai bun al comunitatii'®. 


1.2. Viaţa socială şi credinţa catolicilor 


După această prezentare a comunităţii catolice, prezentare în tim- 
pul căreia am vrut să evidentiem organizarea lor în jurul centrelor pa- 
rohiale, creşterea lor numerică, mai ales în a doua parte a secolului, şi 
persoanele cu o anumită funcție publică încredințate lor de misionar™', 
trecem acum la analizarea unor aspecte ale vieţii sociale şi de credință 
a catolicilor, pentru a avea astfel o idee mai clară şi completă asupra 
misiunii moldave privite de jos, chiar dacă nu putem înțelege complet 
mersul misiunii, al turmei, necunoscându-i pe păstori, adică pe misio- 
nari; dar asupra acestora, asupra vieţii şi activităţii lor, ne-am oprit 
destul în capitolele al doilea şi al treilea. 

La sfârşitul secolului al XVII-lea, sub prefectura lui Volponi, şi apoi 
la începutul secolului următor, în timpul prefecturilor lui Zavoli şi 
Fischer, în afară de diferitele invazii ale tătarilor (cea mai cutremură- 
toare fiind cea din 1716), Moldova a fost teatrul a patru războaie între 
turci, ruşi, suedezi şi poloni, ce au avut drept consecință o devastare şi 
un dezastru cum rar s-au întâlnit în istoria acestei tári'?. In 1720, 
misionarul D’Amelio ne descrie trista şi devastatoarea situaţie in care 
se afla țara: oamenii sufereau de foame şi mureau de ciumă, iar lupii 
bántuiau prin satele aproape pustiite!%; hoţii erau prezenți peste tot şi 
tătarii deveneau tot mai amenintátori, aducând moarte şi nenorociri, 
în ciuda intervenţiei din anul 1727, energice, a domnitorului Grigore al 
II-lea Ghica pentru a-i bloca pe aceşti duşmani înfricoşători în terito- 
riul deja acordat lor pentru păscut. 

In câteva cuvinte, aceasta era situația generală a Moldovei, când, în 
1722, noul prefect Bossi a scris la Propaganda că, sosind în Moldova şi 
vizitând în fugă misiunea, a întâlnit printre catolicii săi „puţină respec- 
tare sau, mai bine spus, nici o ordine în privința poruncilor lui Dum- 
nezeu şi ale Bisericii"!?, In 1725, scriind la Propaganda, printre alte 


% Cum feciorii de biserică nu primeau nici o remuneratie de la preot, datoria de a tine 
curată biserica trece curând în grija clopotarului, care este plătit cu o sumă mică şi ia 
în arendă nişte bucăţi din pământul parohiei. Până în timpurile noastre, lui i se cuve- 
nea si fánul şi iarba care cresteau in partea liberă a cimitirului, chiar dacă în unele 
parohii el le lăsa să crească şi printre crucile de pe morminte. 

100 Apr, Moldova, 7, 511-514. 

11 În secolul al XIX-lea, funcţia şi persoana „dascălului” vor fi stabilite şi confir- 
mate de vicarul apostolic sau de prefect. 

102 (3. CĂLINESCU, „Alcuni missionari cattolici italiani nella Moldavia...", 10-14. 

103 Apr, Moldova, 3, 279. 

104 APF, Moldova, 3, 372-373. 

105 F, Pall, „Le controversie tra i minori conventuali e i gesuiti nelle missioni di Mol- 
davia (Románia)", 319. 

probleme expuse cardinalilor, oferă şi detalii foarte vii şi realiste asu- 
pra stării mizerabile in care se afla viata oamenilor!%, remarcând însă 
că aceşti sărmani credincioşi ai săi erau atenţi la ceea ce spunea misio- 
narul şi erau dispuşi să nu mai comită anumite păcate, fapt care îi mân- 
gâia puţin sufletul de misionar: 


În acest an (1725, n.n.), la spovezi am descoperit o îmbunătăţire sensibilă, 
deoarece am observat deja că anumite păcate nu le mai mărturiseau sau le 
ţineau ascunse cu încăpățânare; multi se apropiau de preot din obisnuinta, 
şi nu pentru că ştiau cât de important este sacramentul Pocáintei, acum 
văd cerul lăudat, conştiinţa schimbată, şi în diferite alte aspecte... observ 
un alt sistem puţin mai atent la legile preasfinte. 


Deşi credincioşii se supun păstorului şi vin să se spovedească, nefiind 
incapatanati şi greoi de cap, misionarul observă însă alte aspecte nega- 
tive în sufletul lor, mai exact, superstitiile, vrăjitoriile şi alte lucruri de 
acest gen. 

Atmosfera politică din Moldova, după teribilele războaie şi invazii 
menționate mai sus, este tulburată în a doua jumătate a celui de al pa- 
trulea deceniu de un alt război între ruşi, turci şi austrieci, iar prefec- 
tul Manzi ne descrie noua pustiire în care se afla tara, incluşi fiind, se 
înțelege, şi catolicii, şi puţinii misionari!%. Cadrul misiunii poate fi 
completat cu informaţiile oferite de episcopul Jezierski, după ce a 
vizitat dieceza in 1741!%. [n aceste scrisori ale lui nu putem găsi însă 
alte amănunte despre starea vieţii populaţiei, despre obiceiurile ei, cali- 
tati şi limite în trăirea credinței etc. 


1.2.1. Catolicii în relatarea lui Ausilia (1745) 


Mai bogat în detalii este raportul lui Ausilia din 17451. După o 
scurtă prezentare geografică, misionarul scrie că în această provincie, 


1% „Cea mai mare parte a acestor sărmani catolici, în principal, femei şi copii, sunt 
goi şi abia au o cămaşă care îi acoperă, motiv pentru care stau în colibele lor subterane, 
numite în această limbă bordeie; acolo stau la căldură toată iarna, care durează cel 
mult şase luni, se hrănesc cu mei măcinat cu nişte mori manuale, frământat şi copt în 
mai putin de o oră, beau puţină apă şi aşa petrec; în astfel de vremuri, este aproape 
imposibil să vină măcar la Liturghie, chiar dacă preotul locuieşte acolo; apoi, pe timpul 
verii, îşi părăsesc bordeiele şi merg pe câmp sau prin păduri şi pe păşuni şi nu se mai 
întorc decât în vremea retragerii”: G. CĂLINESCU, „Alcuni missionari cattolici italiani 
nella Moldavia...”, 154. 

107 „Un singur lucru reuşeşte să mă uimească, anumite, ba chiar infinite, bleste- 
mate superstiții, prea înrădăcinate în inima acestui popor ignorant, iar ceea ce mă în- 
tristează cel mai mult este gândul că acestea distrug imediat credinţa însăşi, pentru că 
în nevoi, pericole şi urgente recurg la anumite descântătoare, aşa numesc ei anumite 
femei experimentate în această artă atât de perfidă”: G. CĂLINESCU, „Alcuni missionari 
cattolici italiani nella Moldavia...”, 156. 

108 Apr, Moldova, 4, 303-313. 

109 APF, Moldova, 4, 131; 316-321. 

110 (3. CĂLINESCU, „Alcuni missionari cattolici italiani nella Moldavia...", 183-200. 

„hrănită mediocru”, există „aproape întotdeauna” pericolul unei noi 
invazii a turcilor, chiar dacă tara îi este tributară Inaltii Porti, tătarilor, 
sau ,hotilor şi duşmanilor credinței”. 

In ceea ce priveşte „relele” spirituale pe care le găseşte Ausilia prin- 
tre credincioşii săi, dintr-o citire atentă a scrierii sale se pot descoperi 
două motive despre care autorul crede că stau la baza multelor lipsuri, 
obiceiuri şi abuzuri care trebuie dezrădăcinate: a) nivelul de viata 
foarte scăzut; b) influența ortodocsilor''. După cum vom vedea mai de- 
parte, chiar şi fostul misionar Giovanni Frontali considera că una din- 
tre cauzele relelor spirituale ale catolicilor provenea tocmai de la orto- 
docşi!!?, nu pentru că aceştia ar fi vrut „să-i contamineze” pe catolici 
cu uzantele şi superstitiile lor etc., ci pentru că acesta era contextul 
Spiritual" în care trăiau, nefiind instruiți, după cum afirmă misio- 
narii, de către preoţii lor. 

Catolicii „nu au greşeli formale în credința noastră sfântă”, dar, 
spune Ausilia, „uneori par să se amestece spinii erorilor materiale”. De 
exemplu, catolicii cred că „schismaticul în religia lui se poate mântui”, 
pentru că numai „Dumnezeu ştie cum stau lucrurile privitoare la cre- 
dinta”. Şi atunci credincioşii erau mai putin intransigenti decât preoții, 
care credeau cu fermitate că „extra Ecclesiam [catolica, se înțelege], 
nulla salus”. Se poate observa apoi nu atât indiferența religioasă a po- 
porului, cât, mai ales, un fel de fatalism şi o lipsă de voinţă în a da sens 
şi valoare morală activității umane. In plus, omul este incapabil să 
înțeleagă valoarea şi semnificația acțiunilor sale; consideră că este sufi- 
cient să respecte legile divine pe care i le învață misionarul şi că nu mai 
este nevoie să se întrebe dacă ceea ce face este bine sau rău: „Dum- 
nezeu ştie dacă noi, oamenii, făcând ceva, este făcut bine sau rău; Dum- 
nezeu a dat legile, iar cel care tine legea lui nu-l înşală”!*5. 

In fata poruncilor divine, în fata Bisericii şi a legilor sale, in fata 
vieții insesi, omul nu trebuie niciodată să se întrebe de ce este aşa, şi 
nu altfel. Totul a fost stabilit de Dumnezeu, iar nouă nu ne rămâne alt- 
ceva decât să respectám voința divină: „Dumnezeu este vinovat, aşa a 
vrut Dumnezeu, aşa a determinat Dumnezeu prin numitele legi”. Apoi, 
gândind cu criterii doar materiale, precum şi din cauza refuzului lui de 
a înțelege, de a aprofunda conţinutul credinței, catolicul moldovean, influ- 
entat de o mentalitate ortodoxă, destul de înrădăcinată şi răspândită, 


14 Într-adevăr, la numărul 19 sunt prezentate „cauzele principale ale greselilor sau 
abuzurilor în folosirea religiei de către catolicii noştri... O foarte mare şi crasă igno- 
ranta a poporului, care este robit de nevoile trupului din cauza poverii tributurilor 
foarte mari pe care le plătesc... o altă cauză mai puternică provine din exemplul acestor 
schismatici... cu care trebuie să locuiască ei [catolicii, n.n.]”: G. CĂLINESCU, „Alcuni 
missionari cattolici italiani nella Moldavia...”, 187. 

1? Relatarea lui Frontali din 1764, in G. CĂLINESCU, „Altre notizie sui missionari 
cattolici italiani...”, 479. 

113 In sfârşit, filozofie de oameni mizeri, care îşi imaginează că Dumnezeu însuşi 
se complace să-i favorizeze pe «cei care au noroc»”: G. CĂLINESCU, „Alcuni missionari 
cattolici italiani nella Moldavia...”, 89. 


100 DIALOG TEOLOGIC 10(2002) 


vrea să rămână în nesiguranța lui, în lumea lui ambiguă şi putin anga- 
jantă; nu se arată atât de entuziast în fața a ceea ce spune misionarul. 
Prin urmare, cuvântul lui (ca mesager al lui Dumnezeu) are o valoare 
relativă: „părintele misionar nu a fost primit la curtea lui Dumnezeu, 
de aceea, nu ştie nici poruncile sale, nici cele privitoare la credință”. 

In continuare, sunt prezentate unele dintre superstitiile cele mai 
răspândite printre catolici: vrăjitorii, descântece, obiceiuri şi practici 
putin catolice', şi se constată cu multă neplăcere că toate mijloacele 
pastorale nu aveau nici un efect în extirparea acestor rele. Misionarul 
ar fi voit să folosească mijloace coercitive, dar, spune el, „nu avem nici 
un brat... nu putem să corectăm oile noastre după moralitatea buna cu 
rigorile obişnuite adoptate de antecesorii noştri, pentru că unii, din 
cauza vieţii foarte rele, nu pot fi împiedicaţi pentru că domnitorul a 
interzis... cu condiția ca acestea să fie cazuri de constiinta”!”. 

Misionarul se arată indignat împotriva acestei prevederi a domnito- 
rului de a interzice orice pedeapsă, cu excepţia celor spirituale, pentru 
a corecta viata credincioşilor. El le expune cardinalilor toată nelinistea 
lui, dar cum domnitorul nu se răzgândise, se teme „că, crescând puţin câte 
putin nelegiuirea tot mai mult, vor ajunge să nu mai asculte aten- 
tionarile salutare ale celui care îi conduce”. In plus, misionarii nu mai 
erau scutiți de taxe, aşa cum „le acordase împăratul turc în virtutea ac- 
tului pe care îl aveau în reşedinţa respectivă, reducându-se misionarii 
la o astfel de mizerie încât nu mai aveau nici maestru de biserică (das- 
căl, n.n.), nici slujitori în slujba oamenilor”, astfel încât sărmanii misio- 
nari erau constrânşi să „treacă de la biserică la grajd”. Apoi, de la cre- 
dincioşi misionarii nu pot aştepta nici un ajutor, nici o pomană, pentru 
că „nu aveau nici pentru ei înşişi”. 

Numărul 20 ne lasă putin descumpaniti. Ausilia crede că remediul 
cel mai potrivit pentru a dezrădăcina aceste abuzuri şi dezordini ar fi 
„aceleaşi care se foloseau deja, declarându-le în predici şi exortatii să se 
abțină de la astfel de abuzuri şi erori”. Dacă misionarul se referă la con- 
ventuali, atunci înseamnă că aici merită spus „medice, cura te ipsum”. 
Este posibil, însă, că şi Ausilia să fi vrut să-i pună în gardă pe misio- 
narii săi să fie atenţi să nu cadă în aceleaşi erori pe care le condamnă. 


^ „Unii din acest popor al nostru se folosesc de aceasta datorită inclinatiei mai 
mari a sufletelor lor spre vrăjitorie, ruperi de vrăji, malefice şi benefice, folosind, de ase- 
menea, usturoi şi excremente de animale necurate, făcând cu acestea cruci reiterate la 
ferestre şi uşi, pentru a îndepărta, cum spun ei, spiritul zburător, sunt foarte atenţi să 
creadă în vise...; unii au grijă să nu dea ceva din casele lor în zilele de luni, miercuri şi 
vineri, de teamă să nu provoace pagubă... dacă parohul nu este atent, unii încearcă să 
pună o monedă în mâna morţilor înainte de îngropare, ca să poată plăti cu aceasta tre- 
cerea. Abuzurile ne fac să intervenim şi la mesele care urmează la moldavi, care, termi- 
nându-se, se roagă pentru raposati dansând şi sărind”: G. CĂLINESCU, „Alcuni missio- 
nari cattolici italiani nella Moldavia...”, 186. 
115 Credem că în spatele acestei prevederi a domnitorului este şi ierarhia ortodoxă 
care, cu toate că pedepsea cu cea mai mare severitate trecerea unui ortodox la catoli- 
cism, nu păstra această metodă dreaptă şi pentru misionarii catolici. 

De mai multe decenii, observă misionarul, „dată fiind invazia tăta- 
rilor datorată războaielor cu moscovitii şi cu alte puteri”, catolicii, pen- 
tru a nu fi luaţi sclavi, se ascundeau deseori în păduri şi rămânând ast- 
fel reci în credinţă şi „imitatori ai superstitiilor şi maximelor schisma- 
tice” (din nou se observă convingerea sa că ortodocşii influențează ne- 
gativ comportamentul catolicilor). In perioada relatării sale, datorită 
timpurilor de pace şi activității misionarilor, multi catolici vin la Litur- 
ghie nu doar duminica, ci şi în timpul săptămânii. De asemenea, misio- 
narii îi convertiseră pe unii catolici trecuţi la ortodoxie prin căsătorie, 
lucru pe care l-au făcut şi cu multi calvini şi luterani, „precum şi cu un 
catolic făcut turc”. Dar acesta, pentru a-şi salva pielea, a fost trimis de 
vice-prefect in Polonia (f 350)116. 


1.2.2. Practica sacramentală 


Trăind în mijlocul ortodocşilor, observă fostul misionar Frontali în 
1764, în lunga şi importanta sa scrisoare trimisă Propagandei'!’, cato- 
licii suferă influența lor religioasă ,superstitioasá". Fără a intra in 
detaliile acestei influențe, misionarul ne furnizează informaţii scurte 
despre practicarea sacramentelor. 

Cu ocazia naşterii, unii catolici țineau copiii mai multe luni fără a-i 
boteza, spunând că astfel vor creşte mai repede. Apoi mai era problema 
naşilor ortodocşi ceruti de catolici fie datorită prieteniei, fie din alte 
motive şi interese. 

In cazul Impărtăşaniei, unii voiau să fie administrată repede co- 
piilor lor, observând că în Biserica Ortodoxă aceştia erau botezați, îm- 
partasiti şi miruiti într-o singură celebrare. In schimb, misionarii îi 
pregăteau pe copii pentru prima Impártásanie din momentul în care 
împlineau vârsta de 11 sau 12 ani, urmând principiul că trebuie să 
înveţe bine catehismul şi să fie conştienţi de ceea ce vor primi in Euha- 
ristie. 

In ceea ce priveşte sacramentul Pocdintei, multi se spovedeau la 
Paşti şi la Crăciun şi cu ocazia sărbătoririi patronului bisericii. Alții 
amânau spovada, nereuşind să se împace cu cei cu care s-au certat. Fiind 
neimpacati cu fraţii lor, nu puteau să se reconcilieze cu Dumnezeu. Dar 
motivele pentru care amânau spovada nu erau doar spirituale, ci şi de 
alt gen, iar misionarul reuşeşte să le identifice foarte bine, ca unul care 
împărtăşise mai multe decenii existența acestor sărmani oameni. Se 
observă cu uşurinţă că, in fond, aceşti oameni nu erau nici ostili, nici 
indiferenți fata de Biserică şi fata de tot ceea ce spunea misionarul. Mai 
curând, tributurile şi marea mizerie în care trăiau constituiau motivele 
faptului că stăteau departe de sacramente. Fără a face judecăţi pripite, 


H6 G. CĂLINESCU, „Alcuni missionari cattolici italiani nella Moldavia...", 198. 
117 G. CĂLINESCU, „Alcuni missionari cattolici italiani nella Moldavia...”, 479 ş.u. 

Frontali afirmă in 1764 că, pentru a-i înțelege pe aceşti oameni, „ar 
trebui să stai cu ei”118. 

Câţiva ani mai târziu, în 1769, prefectul Carisi ne oferă alte 
informaţii cu privire la practicarea pocáintei de către credincioşii săi. 
El cere Propagandei pentru credincioşii săi dispensa de a-i spovedi şi 
împărtăşi şi în Vinerea Sfântă, pentru că aşa erau obişnuiţi, iar 
„obiceiul şi ignoranta îi făceau insensibili în fata oricărei încercări de 
convingere” de a veni să se spovedească înainte; ei vin să se 
spovedească „atunci când le tuna”. Altfel, multi ar fi rămas fără 
îndeplinirea preceptului pascal. A fost cerută apoi permisiunea de a 
considera ca îndeplinire a preceptului în biserică numai duminica, 
pentru că erau antrenați în muncă. Dacă nu se acorda această 
permisiune, „se puteau pierde multe suflete care, fiind ignorante, 
locuiau ca animalele în păduri îndepărtate de biserică, gândindu-se 
poate putin la Spovadá şi Impărtăşanie, daca nu ar fi fost stimulate fie 
de rude, fie de prieteni”. 

In timpul Adventului, Liturghia se celebra înainte de zorii zilei, 
pentru că aceşti țărani se întorceau acasă după aceea, mâncau în grabă 
şi mergeau la muncă. Mergând la Liturghie, se spovedeau, se 
împărtăşeau şi apoi nu mai erau văzuţi tot anul la spovadă, „şi nici 
măcar nu-şi făceau scrupule pentru aceasta, chiar dacă erau 
atentionati în biserică”. Se cerea să se considere aceasta spovadă şi 
împărtăşanie ca îndeplinirea preceptului pascal, existând altfel 
pericolul de a declara excomunicate foarte multe persoane!!?. 

In ceea ce priveşte Ungerea bolnavilor, se observă că atunci, ca şi 
astăzi, multi credeau că primirea acestui sacrament anunță o moarte 
apropiată, iminentă, deşi, ,dezgustati de durere, sau de mizerie, il 
cereau ca să moară mai repede”. Dar, lucrând asiduu, misionarii au 
reuşit să îmbunătățească practicarea tuturor acestor sacramente. De 
exemplu, primind Ungerea bolnavilor, unii tineri „se fereau să danseze 


118 Cât de mare este ignoranta religioasă a unor catolici se poate observa din nişte 
rânduri ale lui Frontali, puţin cam dure, dar care spun multe nu doar despre nivelul 
spiritual scăzut al lor, ci şi despre viata devenită atât de dură din cauza tributurilor 
care trebuie plătite fie călugărului, fie boierului, fie domnitorului, fie reprezentantului 
Inaltei Porti: „Este adevărat că sunt de toate felurile şi atât de ignoranti încât nu se 
disting de animale; dar se încearcă o mare răbdare şi o mare prudenţă, aceştia fiind din- 
tre aceia care stau ascunşi în marile păduri pentru a nu fi descoperiți ca să plătească 
tributul, care, dacă ar veni şi s-ar arăta la biserică, ar suporta tiranii şi, în ciuda nepu- 
tintei, ar fi forțați într-un fel să plătească; într-adevăr, din cauza acestora se suferă, 
pentru că nici măcar nu au încredere în misionar, apoi, când misionarul îi poate ajuta 
cu ceva, spun unde pot fi găsiţi, şi stau aşa ascunşi până când pot, cu câteva piei de ani- 
male sălbatice, să adune bani pentru a cumpăra doi viței şi vreo vacă, iar apoi stau cu 
ceilalți cât timp pot plăti, nu doar unii dintre catolicii noştri, dar şi foarte multi schis- 
matici; şi presupun că, dacă nu ar fi mizeriile acelor mari tributuri, s-ar spovedi mai 
des decât unii din Italia”: G. CĂLINESCU, „Alcuni missionari cattolici italiani nella Mol- 
davia...”, 479. 

119 G, CĂLINESCU, „Alcuni missionari cattolici italiani nella Moldavia...”, 500-501. 

datorită ungerii pe care au primit-o la picioare, deşi era ceva indife- 
rent”, iar alții o primeau chiar de mai multe ori. 


a) Inmormântările 


Ajungând cu răposatul la cimitir, era obiceiul de a pune în mâna 
răposatului o monedă cu care ar fi trebuit să plătească intrarea în cea- 
laltă viaţă; alteori se arunca în mormânt vin, pentru ca răposatul să nu 
sufere de sete. De asemenea, în timpul înmormântării se trecea deasu- 
pra mormântului un animal sau o găină, care apoi era gătită şi împăr- 
titá participanţilor la înmormântare. Dacă aceste obiceiuri au dispa- 
rut cu timpul din comunităţile catolice moldave, au supraviețuit însă 
unele superstiții, descântece şi farmece, care au ajuns chiar până în 
zilele noastre™?. 

Un alt obicei combătut de misionari era cel al praznicelor făcute 
după înmormântări. S-a întâmplat să moară un sărac, afirmă Frontali 
în 17641%, care a lăsat ca moştenire doar o vaca şi doi boi. Soţia, care 
rămânea cu o familie foarte săracă, era capabilă să taie vaca şi să vândă 
un bou pentru a face un praznic mare, unde unii beau prea mult, che- 
mând şi persoane care nu aveau atât de mare nevoie (semn că nu chiar 
toti erau săraci). La sfârşit, ca şi astăzi, se dădea un colac şi o lumânare 
aprinsă tuturor, „cum făceau şi schismaticii, fără a şti de ce”, şi se în- 
tâmpla să nu rămână nimic de dat misionarului pentru înmormântare 
şi pentru Liturghie. Acest obicei era frecvent mai ales în comunită- 
tile în care catolicii trăiau împreună cu ortodocşii, iar misionarii îi 


12 Deseori aceste practici se observă şi astăzi la înmormântările ortodoxe. Cât pri- 
veşte înmormântarea catolică, ne vine în minte cazul unui preot de după război, în 
parohia Adjudeni. Dacă se întâmpla să fie iarna înmormântarea unuia cu o stare mai 
bună şi acesta era dus la cimitir cu obişnuita căciulă de blană de miel, preotul nu se sfia 
să-i ia căciula şi să i-o dea unui țăran sărac; pe capul răposatului se punea căciula folo- 
sită de norocos şi părintele încheia schimbul cu câteva cuvinte: La ce-i foloseşte o că- 
ciulă nouă şi frumoasă răposatului? Şi toti erau de acord cu gestul lui. In afară de 
aspectul un pic hilar al episodului, se poate observa cum au fost dezrădăcinate din co- 
munitatile catolice multe practici mai putin creştine, care probabil că în alte parti ale 
lumii ar fi fost considerate astăzi ca un patrimoniu cultural unde trebuie pusă sămânța 
evanghelică. 

121 Chiar dacă nu sunt menţionate expres, credem că este bine să prezentăm în câ- 
teva cuvinte unele dintre ele, care nici astăzi nu au dispărut complet. Dacă iti trece prin 
fata o pisică neagră, vei avea probleme. Dacă o cucuvea cântă pe casa ta sau în grădina 
ta, în familie sau printre rudele apropiate, cineva va trece curând la odihna veşnică. Nu 
trebuie să treci noaptea prin fata cimitirului, pentru că rişti să întâlneşti vreun mort 
care te ia de gât şi te duce cu el în viața de dincolo. Întâlnirea unei persoane care merge 
cu găleata să ia apă înseamnă că vei avea o zi urâtă. Apoi mai este o serie lungă de des- 
cântece rezervate tigancilor corturărese, de care multă lume se fereşte; dar unii li se 
adresează, dornici să descopere ce le rezervă viitorul. Mai erau apoi, mai sunt şi acum, 
nişte bătrâne cu anumite puteri magice, care te „vindecau” de anumite boli, sau dez- 
legau de legături nefaste tineri şi tinere care nu îşi găseau sufletul pereche. Şi lista ar 
putea continua. 

122 (1. CĂLINESCU, „Alcuni missionari cattolici italiani nella Moldavia...”, 480-481. 

îndemnau zadarnic să nu facă „astfel de demonstrații”, ci să împartă 
ce pot celor mai săraci; ei răspundeau că „aşa se obişnuieşte”. 

Printre catolici şi ortodocşi mai era apoi un alt obicei, care a dispă- 
rut ulterior dintre catolici, ca rezultat al muncii apostolice a misiona- 
rilor. Cu o seară înainte de înmormântare, băieţi şi fete se adunau în 
casa răposatului şi în curte, se aprindea un foc mare, în jurul căruia 
dansau şi strigau toată noaptea, acestea constituind ,,reminiscente pa- 
gâne, datorate şi faptului că erau observați de schismatici”, după cum 
observă Frontali. Credem că este o reminiscență păgână, aşa cum, de 
altfel, au rămas încă multe în folclorul românesc, dar nu reprezintă 
obiectul lucrării noastre, motiv pentru care nu mai adăugăm nimic în 
această privinţă. Este interesantă, însă, observația misionarului: tine- 
rii catolici făceau totul pentru a fi văzuţi de ortodocşi, ca şi cum ar fi 
avut un sentiment de vinovăţie sau de inferioritate în fața unor oameni 
care aveau anumite obiceiuri pe care ei nu le-au moştenit de la înain- 
taşii lor. 

Morţii erau înmormântați în pământ, în sicrie din lemn, iar pe mor- 
mânt se aşeza o cruce din lemn sau piatră, uneori cu numele răposatu- 
lui. În timpul sărbătorilor mari (Paşti, Crăciun şi, mai ales, la ziua mor- 
tilor, rudele şi cei din familie se adunau la cimitir, la mormânt, aprin- 
zând o lumânare, punând o pâine şi dându-i misionarului o para („cu 
valoarea de 7 monede papale”). Misionarul îi dădea o treime din va- 
loarea acestei mici oferte dascálului, care, aşa cum am spus, era scutit 
de tribut, plătind oamenii pentru el. 

Impotriva exagerărilor praznicelor care se dădeau imediat după 
celebrarea religioasă a înmormântării!%, în viitor se vor ridica împo- 
trivă toti, prefecti şi misionari. Cu această ocazie, se bea prea mult si 
se discuta fără rost; în sfârşit, se pierdea caracterul religios al întâl- 
nirii. In locul praznicelor, misionarii insistau asupra participării la 
Liturghie şi la sacramentele Spovezii şi Impártásaniei, asupra rugaciu- 
nii şi a pomenilor. Acestea erau operele într-adevăr folositoare sufletului 
răposatului. Dar atât Rocchi, cât şi succesorii săi nu au reuşit să dezră- 
dăcineze complet aceste obiceiuri, care mai persistau încă. Ele făceau 
parte din acel „patrimoniu” al poporului, cu rădăcini profunde în suflet 
şi în mentalitate™. 


173 Un obicei, afirmă misionarii, cu care catolicii au venit din Transilvania, chiar dacă 
aceeaşi realitate se putea şi se poate observa şi printre ortodocşi. 

124 Aici ne permitem o reflecţie a noastră, care sperăm să fie utilă pentru înțelegerea 
unui „de ce” al acestor obiceiuri: Pentru acest mic grup de catolici, deseori izolat de 
ortodocşi, întâlnirea cu ocazia „bâlciurilor” reprezenta un moment oarecum rar pentru 
a se cunoaşte, pentru a comunica între ei, pentru a lega relaţii de prietenie şi pentru a 
schimba idei, precum şi pentru a cumpăra sau vinde câteva kilograme de porum, car- 
tofi, ceapă etc. Apoi ne gândim la tineri, care îşi puteau găsi astfel un suflet pereche in 
afara micii lor comunităţi. In sărăcia lor, sărbătoarea patronului reprezenta o fugă de 
cotidianul apăsător, pentru a găsi puţină veselie, precum şi pentru a-şi arăta lor înşişi 
că sunt capabili şi de schimburi comerciale şi că puteau să se întoarcă acasă cu nişte 
banuti în plus. 

In ceea ce priveşte înmormântările, praznicele care se dădeau îşi gă- 
seau o justificare în însăşi dorința rudelor de a-şi dovedi lor însele şi celor- 
lalti țărani din sat că, până la urmă, nu erau atât de săraci cum părea 
la prima vedere. Pentru a bloca abuzurile şi inconvenientele, aşa cum 
am spus, în ultimii ani ai secolului s-a luat hotărârea, aprobată şi de 
Propaganda, de a-i cere dascălului să fie prezent la aceste praznice pen- 
tru a face rugăciunea înainte şi după praznic şi pentru a veghea ca să nu 
se piardă caracterul religios al întâlnirii!%. 

Sintetizând, credem că abuzurile atât de condamnate, probabil şi în 
mod exagerat de misionari, îşi găsesc o explicaţie în nivelul foarte scă- 
zut de trai al unui popor care, cel putin de câteva ori pe an, pentru scurt 
timp, voia să uite de dificultăţile şi de suferințele care îl loveau. 

Taxele stolare erau în raport cu nivelul economic scăzut al poporu- 
lui. Liturghiile cântate erau foarte rare; iar pentru înmormântări, unele 
rude nu puteau să plătească nimic, fiind foarte sărace. Unii înstăriți îi 
aduceau misionarului, la sărbătorile mari, o pâine sau patru ouă. Fe- 
meile, după naştere, dădeau o găină. Oamenii îşi împărțeau astfel cu misio- 
narul viața lor săracă (când aveau lapte şi mămăligă pentru a mânca, 
se considerau fericiti)"5, dar demnă, întrucât nu găsim nici în această 
relatare, nici în altele, vreun indiciu că țăranii catolici ar fi avut obice- 
iuri rele. 


b) Căsătoriile 
* Căsătorii „anormale” la Iasi 


Dacă fata de sărmanii catolici din sate, misionarii, chiar dacă îi con- 
damnau şi combăteau erorile în care trăiau, dădeau dovadă de compa- 
siune față de sărăcia lor, ni se pare că nu aveau o impresie foarte pozi- 
tivă fata de „dezertorii” şi „străinii” din capitală, chiar dacă „unii din- 
tre ei trăiau oarecum civilizat”. Aici se întâmplă lucruri neîntâlnite în 
sate. De exemplu, în 1791, Rocchi ne povesteşte cazul unei tinere cato- 
lice de origine germană, Lucia Schabert, care s-a căsătorit la Iaşi cu un 
luteran rus. După doar două săptămâni, părinții şi toate rudele tinerei 
l-au alungat pe sot’”’. Probabil, soţii aveau puţine lucruri în comun, iar 
diversitatea limbii, a culturii, mentalitatii şi religiei erau atât de puter- 
nice încât căsătoria lor a ajuns repede la faliment. 

Am menţionat acest caz şi pentru a sublinia un alt aspect nu lipsit 
de importanță. Dacă uneori sunt prezentate cazuri de căsătorie în afara 
normelor (printre fugarii din Transilvania)"5, nu se întâmplă la fel in 


125 Aca, Moldavia, Scrisoarea card. Borgia din 12 martie 1803. 

126 Catolicii, scrie prefectul Oviller în 1764, „din cauza mărimii tributului şi a sără- 
ciei lor extreme, locuiau în căsuțe făcute în stilul colibelor, şi au biserici din lemn, foarte 
sărace”: G. Călinescu, „Alcuni missionari cattolici italiani nella Moldavia...”, 485. 

127 Cf. Documentul VIII. In anul următor, 1792, fratele nefericitului sot, baronul 
Herbert, sol împărătesc la Constantinopol, se interesează pentru obţinerea anulării 
căsătoriei fratelui său: cf. Documentul IX. 

128 G. CĂLINESCU, „Alcuni missionari cattolici italiani nella Moldavia...", 482. 

mediul satelor catolice, unde stabilitatea căsătoriei este favorizată şi de 
viata comună şi uniformă. In scrisorile şi relatările prefectilor nu se 
vorbeşte, printre altele, de divorturi, de convietuiri sau de concubinaj. 
Cazuri de acest gen, în schimb, se întâlnesc uneori numai printre unii 
dintre fugarii din Transilvania. In comunităţile catolice compacte şi 
închise, în mentalitatea şi tradiția catolică puternică cu care au venit 
oamenii din Transilvania, aceasta fiind o tradiție apărată cu mult zel 
de misionari, unitatea şi indisolubilitatea căsătoriei rămâneau un lu- 
cru sfânt. 

Revenind la comunitatea mică şi cosmopolită din laşi, Rocchi ne 
furnizează în 1792 alte informații despre polonii catolici care veniseră 
aici. In timpul războiului, aceştia „fie erau ofițeri, fie jucători de cărți, 
care nu se apropiau niciodată de biserică, ale căror scandaluri erau 
prea evidente, care vindeau şi îşi împrumutau metresse şi pe care unii 
betivi îi dăduseră afară din biserică o dată veniți cu metresse-le lor la 
târg”!%. Doi ani mai târziu, Rocchi vorbeşte despre un alt polon, Anto- 
nio Jacobaski, care convietuia cu o oarecare Lucia Jacobi, originară din 
Odorhei, calvină, provocând un scandal public. Prefectul cere faculta- 
tea de dispensă, pentru a putea celebra căsătoria lor. Nu a fost posibilă 
separarea lor şi, într-o scrisoare ulterioară din 28 august 1794, îşi 
exprimă nemulțumirea pentru că nu a reuşit să-i separe: „In prezent 
trăiesc fără frică de Dumnezeu şi fără lege; şi tot scandalul provine de 
la străini, care în prezent se adună aici din toate părțile şi, în special, 
de la hotarele vecine”. Aminteşte apoi despre o altă catolică, văduva unui 
luteran, care acum vrea să se căsătorească cu un alt luteran, „mai 
nenorocit decât primul”!°. Şi aceste cazuri de căsătorii mixte, care îi pro- 
voacă frământări prefectului, nu se mai terminau; alte scrisori care au 
urmat reflectă aceeaşi realitate puţin catolică din capitală. In 1794, 
acelaşi Rocchi povesteşte cazul văduvei unui răposat luteran, Petru Lune, 
prusac, de meserie fierar. Văduva, rămasă cu doi copii, vrea să se căsă- 
torească cu un alt prusac, luteran, care lucrase cu soțul ei. Văduva se 
angajează să-i educe pe copii în religia catolică!*!. Intr-o scrisoare tri- 
misă Propagandei din 28 august 1794, prefectul ne spune că văduva a 
rămas însărcinată, „şi luteranul a dispărut din Iasi”!*”. 

In 1799, prefectul Sassano este alarmat din nou de „abuzurile peri- 
culoase" legate de cásátorie!'?, abuzuri care sunt frecvente, ca de obi- 
cei, sub „nasul lui”, adică la Iaşi. Sub influența ortodocșilor, care admi- 
teau divorțul, exista pericolul ca şi soții catolici să-şi părăsească soțiile şi 
să meargă cu altele. Cum în Moldova era greu să se obțină o adeverinţă 
de stare liberă, mergeau la preoţii ortodocşi care, ca de obicei, îi uneau 
într-o a doua căsătorie fără dificultăți. 


129 Apr, Fondo di Viena, 31, 285. 

130 Apr, Fondo di Viena, 31, 328. 

131 Apr, Fondo di Viena, 31, 322-323. 
1? Apr, Fondo di Viena, 31, 328. 

133 Cf. Documentul XIII, 65-66. 

Acestora li se adăugau mulți poloni şi germani din capitală, „mai răi 
decât viperele”, care trăiau în concubinaj sau în adulter fără a-şi face 
prea multe scrupule. Şi nu acceptau pentru nimic în lume atentionárile 
misionarilor; dimpotrivă, simțindu-se deranjati de predicile şi de repro- 
şurile păstorilor lor, ca şi celelalte oi rătăcite, mergeau la popii lor, care 
îi rebotezau şi îi uneau într-o a doua căsătorie. 

Misionarii nu puteau să accepte sub nici o formă cererea unor cato- 
lici de a binecuvânta a doua căsătorie, aşa că aceştia mergeau cu femeia 
lor la un preot ortodox care binecuvânta cu uşurinţă noul cuplu. Şi so- 
tia legitimă, „sătulă să trăiască în această stare”, urma exemplul sotu- 
lui ei, iar uneori şi copiii treceau la ortodoxie. Apoi prefectul confirmă 
ceea ce spusese înainte Rocchi. Erau imigranţi „fugari şi dezertori”, 
care voiau să se căsătorească in Moldova, şi cum se obținea greu adeve- 
rinta de stare liberă, mergeau la preoții ortodocşi care, ca de obicei, îi 
uneau într-o a doua căsătorie fără dificultăţi. Apoi, cu impertinenta, se 
întorceau triumfători în comunitate, mândri de bravura lor, constitu- 
ind astfel un scandal pentru toti. Pentru astfel de persoane, prefectul 
ar fi vrut ca reprezentanţii marilor puteri să intervină şi să-i alunge 
din Moldova, pentru că aici erau un scandal şi o ruşine pentru credință 
şi pentru națiune. 

In această afirmaţie se poate citi un aspect al mentalitatii religioase 
occidentale de atunci. Chiar dacă cronologic trecuse ,,l’ancien regime”, 
prin Revoluţia Franceză, mentalitatea şi convingerile în mediul cleru- 
lui catolic continuau să viseze la o orânduire socială şi religioasă în care 
toate persoanele să-şi regleze viața după principiile evanghelice şi ale 
Bisericii. In caz contrar, braţul secular, dupa augustinianismul politic, 
ar fi trebuit să simtă datoria în fața lui Dumnezeu şi a Bisericii de a inter- 
veni pentru a restabili în societate o stare de viata voita de Dumnezeu 
şi pentru care Biserica muncise din greu multe secole. 

Usurinta cu care preoții ortodocşi binecuvântau catolicii în a doua 
căsătorie se explică, după părerea noastră, nu doar prin practica divor- 
tului prezentă în Biserica lor, ci in spate stătea şi acea tensiune care 
exista între clerul ortodox şi misionari, consideraţi ca străini, adică in- 
truşi într-o națiune şi într-o majoritate religioasă diferită. Iar când un 
catolic se adresa unui popă pentru a-l primi, acest gest era văzut ca o 
victorie a credinței şi Bisericii sale şi ca o înfrângere a catolicilor. Adică 
totul intra în acea intransigenta şi intoleranta religioasă caracteristică 
timpului. O majoritate religioasă considera ca un corp străin (de extir- 
pat şi aruncat) prezența unor altfel de oameni, diferiți ca naţionalitate 
şi religie. In acest context se explică şi conflictul aproape continuu cu 
călugării de la Trei Ierarhi. Intransigenti cu clerul ortodox erau şi misio- 
narii catolici. Probabil, pe fata nu aveau curajul să o spună, dar în scri- 
sori am văzut deja de multe ori convingerea lor în ceea ce priveşte for- 
marea religioasă a clerului ortodox şi conduita lui morală. Toţi erau 
ignoranti, ipocriti şi insetati de putere şi bani, după cum spuneau misi- 
onarii. 

** Căsătoriile în sate 


Cu excepţia celor din capitală, toti catolicii au fost oameni de tara, 
trăind din ce puteau să le ofere pământul şi cele câteva animale pe care 
le aveau. Dacă, de exemplu, căsătorindu-se, părinţii ar fi putut să-i dea 
fiicei doi boi şi o vacă, însemna deja mult. Au mai existat apoi oameni 
care ar fi putut avea mai mult, dar au fost nevoiţi să-şi schimbe locul 
în căutarea unui tribut mai mic sau a unui stăpân mai putin avari. 
Astfel, nu au putut să prindă rădăcini foarte adânci într-un anume loc, 
neputând să crească multe animale, deoarece, cu cât aveau mai multe, 
cu atât trebuia să dea mai mult stăpânului şi mai-marilor țării. In 
eforturile lor de a depăşi povara tuturor acestor tributuri, care nu se 
terminau niciodată şi deveneau aproape un coşmar pentru țărani, 
oamenii din sate au făcut o înțelegere: după posibilitățile fiecăruia, toti 
trebuie să participe la adunarea sumei de bani, impusă pentru tot satul 
de domnitor. Dar această metodă „sindicală” a creat conflicte, întrucât 
unii au considerat că plătesc prea mult, iar alţii, prea puţin. Dar, odată 
adunată suma, pacea revenea intre ei, până când, în luna următoare, 
apărea un alt tribut de plátit!??. In fiecare an, familiile plateau contri- 
butia lor pentru susținerea clerului, constând în „două stamboale de 
porumb”, sau o măsură de grâu, sau 10 parale. Totuşi, această contri- 
butie nu era plătită de către toti si, în afară de aceasta, misionarul, 
pentru a o obține, trebuia să meargă „de foarte multe ori” acasă la ei. 

Tinerii se căsătoresc foarte devreme, multi între 16 şi 18 ani, spre 
deosebire de ortodocşi, care se căsătoresc mai târziu. In comunitățile 
mici aflate în mijlocul ortodocşilor, se dă dispensă pentru gradul al trei- 
lea şi al patrulea de rudenie, pentru a favoriza căsătoriile doar între cato- 
lici, pregătiți în cele privitoare la credinţă înainte de a se căsători. Inte- 
resantă este descrierea zilei în care se căsătoresc. După căsătoria înche- 
iată în biserică, mirele merge acasă la el, iar mireasa, acasă la ea. Abia 
seara merge mirele cu oamenii la casa miresei, pentru a o lua la el, în 
cântece şi dansuri. Apoi urmează nunta, iar la miezul nopţii, partici- 
pantii îi dau nişte bani miresei, care le oferă „un prosop sărăcăcios”. 
Inainte era un alt obicei, care acum a rămas doar la ortodocşi (numiți 


134 „Un sărac care are doi boi şi o vacă va da pentru persoana sa într-un an mai mult 
de treizeci de piastri, şi apoi să plătească tributul pentru toate animalele, şi tributul nu 
este stabil, ci la discretia domnitorului şi a oficialilor săi, care, atunci când adună tri- 
butul, fură mai mult decât îi dau domnitorului”: G. Călinescu, „Alcuni missionari catto- 
lici italiani nella Moldavia...”, 483. 

155 „Domnitorul fixează o sumă de bani pentru un sat, iar apoi, între ei, alţii fac un sin- 
dicat după posibilitatea fiecăruia; celor mai săraci li se pare că dau mai mult decât cei 
care au soție, iar acelora li se pare că dau prea mult, plătind mai mult decât trebuie şi 
urându-se până ce se adună tributul acela, care este aproape lunar. După ce trece, se 
împacă, până ce apare un altul; dar nu se întâmplă între toti; în sfârşit, mizeria este 
cauza tuturor”: G. CĂLINESCU, „Alcuni missionari cattolici italiani nella Moldavia...”, 
482-483. 

întotdeauna schismatici, dar nu cu ironie). Când mireasa nu era găsită 
fecioară, era dusă în spatele casei ei şi, aici, ai ei „puneau lucrurile în 
ordine, fie cu bani, fie cu animale”. Oricum, dacă se întâmplă aşa ceva 
printre catolici, mirele „o bate tare şi vrea să afle complicele, iar ulte- 
rior trăiesc cel mult ca nişte câini, aceasta folosind si ca lecție pentru 
ceilalți” 138, 

A , 

In mijlocul unei sárácii atât de mari şi a atâtor mizerii, se observă 
astfel cum aceşti oameni păstrează un profund sens moral, care este o 
dovadă şi a demnității persoanei, păstrată cu multă gelozie. Cei care 
încalcă poruncile sunt pedepsiți public şi sunt un avertisment pentru 
ceilalți, pentru a păstra intactă comunitatea în principiile ei, în regulile 
de viata care nu admit excepţii. 


1.2.3. Alte aspecte pozitive şi negative în practicarea credinței 
în ultimele trei decenii ale secolului al XVIII-lea 


Putem descoperi, mai ales din scrisorile prefectilor Rocchi, Sassano 
şi Brocani, alte aspecte în practicarea credinței, care ne ajută să com- 
pletăm cadrul sintetic cu privire la mersul vieţii creştine printre cato- 
licii moldavi pentru acest sfârşit de secol. 

Deja ca simplu misionar şi apoi ca prefect, Rocchi se confruntă cu 
problemele şi dificultăţile obişnuite, generate de instabilitatea unora 
care erau constrânşi să-şi schimbe locul în căutarea unui stăpân mai 
putin avar. Dar, mai mult decât atât, erau condiţiile vieţii dure!“ şi 
sărace, care nu permiteau o pastoratie organizată, eficientă. Cu toate 
acestea, unele forme de pietate şi de manifestare publică a propriei cre- 
dinte erau deja în act în timpul prefecturii lui. De exemplu, în satele 
lor, catolicii ridicau cruci şi, mai mult, se făceau procesiuni pe drumuri, 
iar poporul cânta „cu glas tare”. Apoi, în biserici, probabil din ordinul 
Propagandei!** şi pentru Adventul din 1792, ca pregătire pentru Crá- 
ciun, Rocchi se gândeşte să organizeze misiuni populare, cu predici, învă- 
tatura catehetică, spovezi şi împărtăşanii, misiuni pentru care cere şi 
facultatea de a împărți indulgenta plenară. In sfârşit, vrea să introducă 
şi în această misiune îndepărtată obiceiurile pastorale existente în tara 
sa!39, 

Mai există apoi o practică introdusă deja de mult timp de misionari, 
cea a biletelor pascale. Tuturor celor care se spovedeau pentru a îm- 
plini preceptul pascal le era dat un bilet care era luat înapoi de preot 
când dădea Impărtăşania. Această metodă de numărare a persoanelor 


136 G. CĂLINESCU, „Alcuni missionari cattolici italiani nella Moldavia...” , 480. 

137 De exemplu, în iulie 1794, Rocchi ne spune că în Moldova este o secetă atât de mare 
cum „puțini bătrâni îşi mai amintesc”, motiv pentru care, cu siguranță, va fi o mare 
lipsă: APF, Fondo di Vienna, 31, 327. 

138 Cf. Documentul VIII. 

159 Cf. Documentul IX. Este o iniţiativă care, datorită efortului constant al misiona- 
rilor, va reuşi să se transforme într-o realitate constantă în toate comunităţile, păstrând 
până în zilele noastre o importanță determinantă în activitatea pastorală. 

care se spovedeau şi se împărtăşeau era folosită nu doar în perioada 
pascală, ci şi cu ocazia misiunilor populare şi a vizitelor pastorale ale 
prefectului'?. Erau multi credincioşi care se spovedeau si se imparta- 
şeau în timpul acestor misiuni populare sau când prefectul venea in vi- 
zită pastorală, dar pentru Paşti aceştia nu se spovedeau şi nu se mai 
împărtăşeau, considerând că erau suficiente Spovada si Impărtăşania 
făcute înainte. Pentru toti aceştia, Rocchi cere Propagandei, în 1794, sa 
declare acestea ca împlinire a preceptului pascal, căci, altfel, multi ar fi 
căzut într-un păcat grav împotriva unei porunci a Bisericii!!. 

Se poate deduce cu uşurinţă că credincioşii săi nu erau tocmai un 
exemplu de practicanți zeloşi. De exemplu, când î începe vizita sa pasto- 
rală la Grozeşti în primăvara acelui an, ajungând în filiala Trotuş, tre- 
buie să treacă mai departe, pentru că biserica era aproape goală, cre- 
dincioşii fiind prea prinşi cu muncile de la camp™. In grija sa pasto- 
rală, Rocchi cere Propagandei, în 1793, permisiunea de a introduce în 
diferite biserici,ca practică de pietate, „Calea crucii” 145, 


a) Bâlciurile (hramurile bisericilor) 


Rămânând la ceea ce spun documentele, putem afirma că supersti- 
tiile şi obiceiurile care nu erau agreate de misionari erau puține, dar 
adânc înrădăcinate în popor'**. Dar, în afară de acestea, spre sfârşitul 
secolului, documentele încep să vorbească despre o sărbătoare despre 
care nu se amintise nimic înainte, „bâlciul” sau sărbătoarea patronului 
comunității şi al bisericii!^, foarte iubit de popor, dar nevăzut cu ochi 


140 De exemplu, în vizita pastorală pe care o începe Rocchi în prima duminică din 
Advent, din 1792, sunt prezentate numeric persoanele care au fost miruite, spovedite 
şi împărtăşite, precum şi cei care nu s-au împărtăşit, adică incápátánati care nu li se 
supun misionarilor: APF, Fondo di Vienna, 31, 290-291. Metoda biletelor pascale a durat 
în Moldova până în zilele noastre. 

141 Se confirmă astfel aceeaşi realitate descrisă de Carisi în 1769: G. CĂLINESCU, „Alcuni 
missionari cattolici italiani nella Moldavia...”, 500-501. 

12 Apr, Fondo di Vienna, 31, 324-325. 

143 Apr, Fondo di Vienna, 31, 293. 

144 Este interesant să observăm că, până acum, misionarii nu afirmă niciodată cá credin- 
cioşii lor catolici au obiceiuri, să le spunem, puţin catolice, cu care au venit din Tran- 
silvania (probabil pentru că aceştia trăiesc de secole î împreună cu ortodocşii şi îşi uita- 
seră obiceiurile lor de la început). În schimb, afirmă că sunt tentaţi să ia de la moldo- 
veni anumite superstiții şi obiceiuri pe care nu vor să le abandoneze cu uşurinţă. Prin- 
tre acestea, este cel al dezgropării, la un an sau doi după moarte, a persoanelor care au 
fost excomunicate de episcopii lor sau de mitropolit. Dacă trupul este găsit încă în carne 
şi oase, înseamnă că excomunicarea era pe merit, şi atunci rudele aleargă la episcop 
sau la mitropolit si, cu bani, cer absolvirea de excomunicare. În schimb, dacă mortul 
este găsit „putrezit”, înseamnă că a fost nevinovat. Şi, adaugă misionarul Frontali in 
1764, „unii dintre catolicii nostri au cerut insistent să fie dezgropati unii dintre ai lor, 
dar nu li s-a permis niciodată, pentru că le-am arătat ce este excomunicarea”; G. 
CĂLINESCU, „Alcuni missionari cattolici italiani nella Moldavia... ', 484-485. 

14 Este foarte posibil ca încă de pe atunci viata comunităţilor să fi fost lipsită de 
această sărbătoare, atât pentru că din multe comunităţi lipseau bisericile, cât şi pentru 
că comunităţile, în majoritate foarte mici, trăiau într-un climat de puţină linişte şi de- 
seori trebuiau să fugă în păduri pentru a-şi salva pielea din fata invadatorilor; adică nu 
existau condiţii pentru favorizarea dezvoltării unei astfel de sărbători. 

buni de misionari. Fara permisiunea lor, prefectul a interzis astfel de 
sărbători in satele lipsite de biserică. In satele cu biserică, sărbătoarea 
era permisă numai pentru locuitorii satului, fiind excluşi credincioşii 
din satele vecine. Dar poporul, amintindu-şi de obiceiurile transilvă- 
nene, lua crucile şi steagurile şi, fără să-i pese prea mult de avertismen- 
tele preoţilor, pornea spre satul unde era sărbătoarea, pentru a parti- 
cipa la Liturghie şi pentru a obține indulgenta plenară. 

In afară de aspectul religios, cum era de aşteptat, oamenii trebuiau 
să se şi distreze, mai ales tinerii, iar acest aspect nu putea fi acceptat 
de către misionari!%5, şi trebuie să spunem că, întrucât oamenii aveau 
puţine posibilități pentru a se distra şi a uita de povara zilnică, motiv 
pentru care erau atât de legaţi de această sărbătoare, „lupta” misiona- 
rilor împotriva exagerărilor care apăreau cu astfel de ocazii va fi lungă 
şi cu rezultate slabe. 

Aceste obiceiuri şi abuzuri, respectiv căsătoriile mixte sau concubi- 
najul şi adulterul, frecvente mai ales la Iaşi, „praznicele” care se dă- 
deau la înmormântări, excesele cu ocazia „bâlciurilor”, anumite super- 
stitii şi credințe populare, practicarea neregulată a sacramentelor, mai 
ales a spovezii, reprezentau marile probleme cu care se confruntau pre- 
fectii şi misionarii la începutul secolului al XIX-lea!^". 

Dar în afară de aceste aspecte care, până la urmă, considerăm noi, 
nu reprezentau chiar o tragedie sau o amenințare gravă pentru bunul 
mers al misiunii, oamenii se arată atenți la învățăturile misionarilor şi 
dispuşi să trăiască în calitate de buni catolici. Mai ales din scrisorile lui 
Rocchi, se poate observa această capacitate a lor de ascultare şi de su- 
punere fata de misionari!^, ataşamentul şi fidelitatea lor fata de Bise- 
rică. 

Pe de altă parte, nu se poate nega sau trece sub tăcere faptul ca viata 
acestor sărmani catolici depindea complet de bucata lor de pământ, de 
anotimpuri care erau favorabile sau nu, şi pentru acest motiv nu 


146 Rocchi scrie în 1792: „Aici este obiceiul hramurilor, patronii bisericilor, vulgo 
Bolc, cum este scris în enciclică, ceea ce în maghiară înseamnă indulgență plenară, in 
care parohii şi poporul lor, cu cruci, steaguri, merg la aceste indulgente cu scandal şi 
păcate, fiind în majoritate tineri, care nu fac altceva decât să danseze, să bea şi să se 
îmbete; nu am ştiut lucrul acesta, dar cum am fost prezent la două hramuri, am văzut 
şi auzit acestea, lucruri pe care chiar păgânismul le detestă. Am interzis imediat acce- 
sul parohiilor vecine, dar este nevoie de un decret, ca de acum înainte parohii să rămână 
cu poporul lor în propriile parohii, pentru că cea mai mare parte a poporului rămâne 
fără Liturghie, iar acolo unde este hramul, să se spovedească şi să se împărtăşească 
sau, cel putin, să se căiască, ca să primească indulgentele, rugându-se după intenţia 
sfintei Maici Biserici”: APF, Fondo di Viena, 31, 267-268. 

M47 APF, Moldova, 6, 193; 205-210; 224; 259-260. Cf. Documentul XVII. 

148 Semnificativ şi oarecum emotionant este exemplul credincioşilor din Faraoani, vizi- 
tati de prefectul Di Giovanni in 1762. Misionarul se opreşte aici timp de zece zile, in 
timpul cărora oamenii locului se prezintă la el cerându-i sfatul pentru probleme mate- 
riale, dar şi spirituale, şi toti, observă prefectul, „erau mulţumiţi cu ceea ce se hotára, 
efect al pietatii acelui popor”: G. CĂLINESCU, „Alcuni missionari cattolici italiani nella 
Moldavia...”, 208. 

mergeau foarte des la biserică. Şi apoi, dacă nu erau atât de practicanți, 
un alt motiv este şi faptul că, date fiind circumstanțele politice (războa- 
iele şi invaziile frecvente), precum şi numărul insuficient al misionari- 
lor, ei nu au avut posibilitatea de a fi catehizati suficient şi cunoşteau 
doar unele aspecte fundamentale ale credinței şi câteva rugăciuni pe care 
le invatasera de la misionari, deseori în fugă, pentru că aveau multe 
comunități de administrat, sau de la „dascăli”. Şi conventualii, nu prea 
exigenti, de altfel, cu credincioşii lor, înțelegeau toate acestea, îşi iubeau 
turma, duceau astfel înainte legăturile spirituale şi de prietenie între 
păstori şi credincioşi, legături ce au rămas foarte puternice şi în zilele 
noastre, mai ales în satele compacte de catolici. 

Pe scurt, din citirea documentelor, acestea ar fi „trăsăturile” funda- 
mentale ale vieții interne a comunităţilor catolice in anii '700 şi credem 
că acestea sunt suficiente pentru a înțelege această misiune moldavă 
care, începând cu a doua jumătate a secolului, a cunoscut un proces con- 
stant de creştere şi de maturizare. Ceea ce am vrut să găsim în docu- 
mente şi nu am găsit este o analiză mai profundă şi matură a sufletului 
şi a vieții acestor catolici, o încadrare mai completă a minorității cato- 
lice în mijlocul majorităţii ortodoxe şi într-o Moldovă atât de răvăşită 
de războaie, de instabilitate politică şi de jugul otoman. Dar toate aces- 
tea sunt explicabile, întrucât sărmanii şi simplii misionari conventuali, 
în scrisorile şi relatările lor despre starea misiunii, se limitau la lucru- 
rile esenţiale şi interne misiunii, şi astfel, nu au putut să ne informeze 
mai mult, motiv pentru care nu ne rămâne altceva de făcut decât să ne 
mulțumim cu ceea ce găsim în documentele scrise. 


2. Situaţia externă 
2.1. Episcopii de Bacău 


Trebuie să spunem încă de la început că informaţiile pe care le-am 
găsit despre episcopii de Bacău şi despre activitatea lor pastorală în 
Moldova sunt puţine, motiv pentru care prezentarea noastră pe această 
temă va fi destul de scurtă, urmând firul cronologic al documentelor pe 
care le avem la dispoziţie. 

Până la începutul secolului al XVIII-lea au fost numiţi zece episcopi 
pentru scaunul din Bacău, iar candidaţii pentru acest scaun, toti fiind 
poloni!“ până la sfârşitul acestui secol, adică până la ultimul episcop 
polon, erau prezentați Sfântului Scaun de către regele Poloniei de fie- 
care dată când scaunul rămânea vacant. Putem spune că aceasta era, 
de fapt, singura intervenţie a coroanei polone în ceea ce priveşte catoli- 
cismul moldav. 

Constatând dezinteresul episcopilor pentru scaunul şi dieceza lor, în 
spiritul reformator al Conciliului din Trento, Alexandru al VII-lea a 


149 Numai primul episcop, Gerolamo Arsengo (1607-1610), nu a fost polon; era un 
grec din insula Chios. 

promulgat în 1662 un decret care îi obliga pe episcopii de Bacău să se 
stabilească în scaunul lor, însă fără nici un rezultat!%. După pacea de 
la Karlowitz (26 ianuarie 1699) cu Imperiul Otoman, Polonia a obţinut 
protectoratul pentru minoritatea catolică prezentă în principatele ro- 
mâne ale Moldovei şi Valahiei, dar atât regii, cât şi episcopii se intere- 
sau putin de catolicii moldavi, pentru că nu prezentau nici un interes 
pentru ei şi, în al doilea rând, pentru că Polonia devenea tot mai slabă 
din cauza războaielor, a creşterii puterii Rusiei țariste şi a lărgirii Aus- 
triei!?!, 

Dupá pacea de la Kutsciuk-Kainargi, din 1774, protectoratul pentru 
crestinii prezenti in tárile balcanice dominate de turci a trecut la Rusia 
şi, în acest context, influența polonă şi a episcopilor de Bacău a scăzut 
şi mai mult. Deja în 1752, în urma cererilor episcopului Jezierski, Bene- 
dict al XIV-lea le incredintase episcopilor de Bacău teritoriul Sniatyn, 
din Polonia’”’; astfel, ei au obținut o organizare canonică pe teritoriul 
lor, lăsând practic destinul catolicilor moldavi în mâinile prefectilor şi 
ale misionarilor lor. Cu moartea ultimului episcop polon, Karwosiecki, 
în 1789 se încheie definitiv epoca episcopilor prezentaţi Sfântului Scaun 
de regii catolici din Polonia. 

Din cauza războaielor napoleoniene şi ai celor trei împărțiri a Polo- 
niei (1773, 1793, 1795), după moartea ultimului episcop polon, Karwo- 
siecki, scaunul din Bacău a rămas vacant până în 1808, când a fost nu- 
mit primul episcop italian Bonaventura Carenzi, care însă nu a putut 
să-şi ia în posesie episcopia din cauza opoziţiei divanului şi a autorită- 
tilor ortodoxe locale. Din acest motiv, în 1814, Pius al VII-lea l-a numit 
episcop de Plebanae. Neputând fi prezent în dieceza sa, Carenzi i-a incre- 
dintat funcţia de vicar general părintelui Luigi Landi. In 1815, Sfantul 
Scaun l-a numit pe Giuseppe Bonaventura Berardi ca episcop de Bacău, 
după ce, din 1812, el avusese funcția de prefect al misiunii. Aşa cum s- 
a verificat cu predecesorul sáu, şi el a experimentat opozitia conducerii 
moldave fanariote şi a celorlalte autorităţi ortodoxe, care nu voiau să-i 
recunoască titlul şi nici să-l accepte în Moldova. A murit la Iasi, în 1818, 
şi cu el s-a încheiat seria episcopilor de Bacău. Intr-adevăr, până în 1884, 
când a fost înființată Episcopia de Iaşi, catolicii moldavi şi clerul lor au 
fost conduşi de prefecti şi de vizitatori apostolici, chiar dacă aceştia aveau 
consacrarea episcopală. 

După această foarte scurtă încadrare politico-religioasă a Episcopiei 
de Bacău în contextul marilor puteri şi al intereselor lor pentru mino- 
ritatea catolică moldavă, să trecem acum la o prezentare mai detaliată 
a ceea ce am putut extrage din documente. 

Este deja bine cunoscut faptul că episcopii de Bacău erau văzuți rar in 
dieceza lor, atât din cauza sărăciei misiunii, cât şi din cauza proprietăţii 


150 Apr, Acta, 35/1666, 34-35. 

151 A.D. XENOPOL, Istoria Românilor, 8, 37-49; Aca, Moldavia, Pro memoria de 
Fedele Rocchi din 2 noiembrie 1794. 

152 Apr, Moldova, 4, 422-423. 

episcopale din satul Trebeş!*, care nu le permitea o „honesta susten- 
tatio” în Moldova. In 1737, cancelarul Constantin Ruset uzurpase o 
bună parte din teritoriul aparținând episcopiei, din Trebeş, donat epis- 
copilor de Bacău de către domnitorul Petru Şchiopul la sfârşitul seco- 
lului al XVI-lea, iar prefectul Pesci a avut în acelaşi an un proces pen- 
tru recuperarea terenului, dar cu rezultate slabe’™. In trecut, adică în 
secolului al XVII-lea, Trebeş a fost scutit întotdeauna de impozite şi de 
alte contribuţii care trebuiau plătite domnitorului”, dar lucrul acesta 
nu era atât de semnificativ încât să atragă atenţia episcopilor de Bacău. 

Uzufructul sărăcăcios al proprietăţilor episcopale va fi gestionat de 
prefecti, pentru că episcopii nu se interesau deloc de aceste terenuri 
care, aşa cum am spus, produceau foarte puţin. Relatarea lui Ausilia 
din 1745 ne spune că, la Trebeş, proprietatea episcopală consta în 200 
de pogoane (un „pogon” avea jumătate de hectar şi deseori această 
unitate de măsură este folosită de misionari în scrierile lor), de pe care 
nu se scotea nimic din cauza tributurilor mari pe care catolicii trebuiau 
să le plătească domnitorului de mai multe ori pe an. Cu câteva decenii 
înainte de procesul lui Pesci cu Ruset, o altă familie bogată moldavă, 
Manolache, dobândise prin înşelăciune, printr-un ortodox, 
proprietatea din Trebeş a episcopiei. Episcopului i-a rămas doar 
biserica din Bacău, şi ea în ruină; nu avea nici casă în care să locuiască, 
nici bunuri, motiv pentru care locuia in Polonia’. 

In 1732, răspunzând Propagandei ce ceruse explicaţii cu privire la 
motivul pentru care episcopul Parysowicz nu a venit niciodată în 
Moldova ca să administreze Mirul şi să-şi viziteze dieceza!*, prefectul 
Bossi spune că motivul principal al absenței lui este reprezentat de 
condiţiile dificile de viata ale oamenilor care trăiesc „în păduri, munți, 
şi locuri pustii”, şi există mereu pericolul, atât pentru misionari, cât şi 
pentru episcopi, de a fi arestaţi şi maltratati, cum s-a întâmplat cu un 
an înainte, la Focşani, cu un misionar care s-a dus să-i viziteze pe 
puținii catolici prezenți la hotarele cu Valahia, probabil în oraşele 
Bârlad şi Galaţi. Insă, în ceea ce îl priveşte pe Parysowicz, Propaganda 
nu ştia că acesta a făcut o vizită scurtă în Moldova pe la sfârşitul anului 


153 De la jumătatea secolului al XVIII-lea, Trebeş a primit numele Barati, după cu- 
vântul maghiar „barat” (călugăr), fiind un pământ ce poartă acest nume care le-a apar- 
ţinut călugărilor franciscani conventuali veniţi acolo de la Sumuleu Ciuc: cf. I. GABOR, 
Dicţionarul comunităților catolice din Moldova, 33-35. 

154 N. IORGA, Studii şi documente, XXXV, 199. 

155 N. IORGA, Studii şi documente, 78. 

156 G, CĂLINESCU, „Alcuni missionari cattolici italiani nella Moldavia...", 193-194. Ace- 
easi realitate, adică lipsa de intrări pentru susținerea episcopului, a fost confirmată in 
1792 de prefectul Rocchi: Apf, Fondo di Viena, 31, 173. 

157 Cu un an înainte, în 1731, Propaganda a luat unele decizii pentru misiunea din 
Moldova, printre care şi una privitoare la episcopul de Bacău: ,,eidemque insinuet 
suum reditum ad Civitatem Moldaviae” (adică Bacău n.n.): F PALL, „Le controversie tra 
i minori conventuali e i gesuiti nelle missioni di Moldavia (România)”, 321. 

1722, dar, probabil, fără a se interesa dacă este sau nu vreo persoană 
de miruit!5. 

In sfârşit, Bossi sugerează Propagandei să-i propună episcopului re- 
zident la Sofia să-i viziteze pe catolicii din sudul Moldovei şi să le admi- 
nistreze Mirul când vine în Valahia, teritoriu aflat sub jurisdicția sa’. 
Dar propunerea lui nu a avut nici un rezultat, pentru că nu avem nici 
un act care să demonstreze că un episcop de Sofia, cu jurisdicție pentru 
Valahia (din 1644), să fi mers în Moldova pentru a-şi exercita slujirea 
apostolică. Probabil că în spatele propunerii lui Bossi stătea faptul că, 
în 1714, i s-a permis arhiepiscopului de Sofia, cu consensul episcopului de 
Bacău, să împartă mirul în Valahia. 

In ciuda interesului lor scăzut pentru catolicii moldavi, încă de mult 
timp episcopii de Bacău înțelegeau să se numească „episcopi de Mol- 
dova şi de Valahia”, chiar dacă, încă din 1677, regele polon intervenise 
pentru ca jurisdicția lor să se limiteze doar la Moldova; dar, cum am 
văzut, şi la începutul secolului următor, episcopii poloni mai voiau încă 
să aibă anumite drepturi asupra catolicilor din Valahia!99, Totuşi, totul 
a rămas un conflict jurisdictional simplu şi nesemnificativ; de fapt, epis- 
copii de Bacău, când veneau în Moldova, nu mergeau niciodată în 
Valahia, şi Bossi spune că bătrânii „nu au văzut niciodată fata episco- 
pului”. Ultimul episcop care şi-a vizitat pentru scurt timp dieceza a 
fost Bieganski, dar despre vizita lui din 1708, informaţiile se opresc doar 
la intervenţia lui în conflictul care îi separa pe iezuiți de conventualii 
din capitala’®. 

O ulterioara prezenta a episcopului in dieceza lui s-a verificat abia 
în 1741, când, in vara acelui an, episcopul Jezierski a vizitat Moldova pen- 
tru prima şi ultima dată, cu toate că slujirea sa pentru această dieceză 
a durat 45 de ani. In vizita lui canonică s-a ciocnit dur cu prefectul Gia- 
cinto Lisa, pe care episcopul l-a găsit vinovat de lucruri foarte grave, 
atât în viata lui preoțească, cât şi în slujirea lui pastorală. Probabil ca 
o prezentare atât de negativă a prefectului a fost influențată într-o oare- 
care măsură şi de misionarul Manzi, lăsat de episcop ca vicar general 
al său, ceea ce a reprezentat o prevedere neobişnuită, pentru că această 
funcție era încredințată normal prefectului, pentru a putea suplini 
absenţa episcopului, adică pentru a coordona activitatea misionarilor şi 
pentru a putea exercita anumite drepturi atât asupra credincioşilor, cât 
şi asupra misionarilor. Lisa se folosea de puterile sale în mod arbitrar, 
excomunicând credincioşi fără motiv sau pentru motive minore, iar 
apoi ridica excomunicarea tot la fel de arbitrar. Trebuie să precizăm că, 
până în această perioadă, nu avem nici o informaţie despre faptul că 


158 Apr, SOCG, 641, 163-164. Parysowicz le scrie cardinalilor de la Propaganda din 
Minsk, la data de 8 mai 1723. 

159 G. CĂLINESCU, „Alcuni missionari cattolici italiani nella Moldavia...”, 154. 

160 Apr, Scritture riferite, Bulgaria e Vallacchia, 2, 221-222. 

161 E PALL, „Le controversie tra i minori conventuali e i gesuiti nelle missioni di 
Moldavia (România)”, 189; 192-193; 298-300. 

prefectii ar fi primit facultatea de a administra Mirul, dat fiind că epis- 
copii veneau atât de rar în dieceza lor. 

Vizitând principalele comunităţi, Jezierski a alcătuit apoi o relatare 
despre starea misiunii, în care declara să sunt circa opt mii de suflete, 
în unsprezece parohii, în grija doar a trei misionari. Imaginea pe care 
o conturează despre misiune nu este pozitivă, dar aceasta nu l-a împie- 
dicat să se întoarcă repede în Polonia şi să nu mai vină niciodată în 
Moldova pentru a căuta soluţii la lipsurile şi problemele din diecezá!*?. 

Cronologic, am prezentat deja transferarea scaunului episcopului de 
Bacău la Sniatyn, în sudul Poloniei, în anul 1752, decizie care a consa- 
crat de jure o realitate de facto. De altfel, în Moldova, episcopul nu avea 
nici un mijloc de întreţinere, pentru că bunurile episcopale erau în 
mâinile boierului Ruset!9. Patru ani mai târziu, Jezierski il va numi pe 
prefectul Laidet ca vicar general al sau’, lăsând în mâinile sale toată 
conducerea misiunii. Mai târziu, în 1761, noul prefect, Di Giovanni, va 
încerca să intre în legătură cu episcopul, dar fără nici un rezultat; 
Jezierski nu va răspunde nici la scrisorile sale, iar prefectul va fi dezo- 
lat şi pentru că a avut curajul să le ceară cardinalilor Propagandei facul- 
tatea de a administra Mirul credincioşilor săi (i s-a reproşat că a îndrăz- 
nit să ceară o astfel de facultate), întrucât episcopul nu mai fusese văzut 
de douăzeci de ani. Episcopul fiind înaintat în vârstă, prefectului nu i- 
a rămas decât să-i îndemne pe credincioşii săi să aibă răbdare până ce 
vor avea un alt episcop care să poată veni să-şi îndeplinească datoria!%. 

In 1782, Jezierski moare, iar coadiutorul Karwosiecki a fost succe- 
sorul lui în Dieceza de Bacău; el, cum am spus deja, a fost ultimul epis- 
cop polon de Bacău până la moartea sa, în 1789, dar a rămas un necu- 
noscut pentru dieceza sa, chiar dacă prefectul Martinotti s-a dus în 
1779 să vorbească cu el despre unele probleme ale diecezei!99. Nu ştim 
nimic despre el până în 1788, an în care l-a ameninţat pe prefectul de 
atunci, Rocchi, pentru că a avut curajul să administreze Mirul, având 
în vedere cá nu venise in Moldova din 1776!%. Câţiva ani mai târziu, in 
1792, Rocchi a primit de la Propaganda cererea de a o informa cu pri- 
vire la felul în care s-a făcut în trecut numirea episcopului de către re- 
gele polon: congregația ştia puţine despre episcopii de Bacău şi despre 
prezentarea lor de către regele polon, această episcopie fiind mică şi 
nesemnificativă. 

Putem conchide astfel că, dacă Sfânta Congregatie ar fi avut un inte- 
res mai mare pentru această episcopie, probabil respectivii episcopi ar 


162 Despre vizita în Moldova, despre conflictul cu Lisa şi despre numirea lui Manzi 
ca vicar general, cf. Apr, Moldova, 4, 99; 106-110; 131-132; 206; 316-321. 

163 Apr, Moldova, 4, 640-642. 

164 Apr, Moldova, 4, 436. 

165 G. CĂLINESCU, „Altre notizie sui missionari cattolici italiani...”, CXLV, 471-472. 

166 G. CĂLINESCU, „Altre notizie sui missionari cattolici italiani...”, CLXXX, 509. 

167 Apr, Litterae S. Congr. et Secretarii, 252, 55-57; B. MORARIU, Series chronologica 
praefectorum, 22. 

fi lucrat mai mult, iar aceasta ar fi fost în avantajul minorităţii catolice 
moldave. Oricum, Rocchi s-a gândit că a sosit momentul favorabil pen- 
tru ca Sfântul Scaun să ia problema în propriile mâini şi să nu lase să- 
i scape ocazia de a hotărî singur numirea episcopului de Bacău. Insă la 
Roma propunerea lui nu a trezit un interes foarte mare şi totul a rămas 
suspendat!$5, 

Sub prefectura lui Sassano, în anul 1796 s-a vorbit de un nou epis- 
cop de Bacău, numit de regele polon!9?, şi, din nou, la Roma nu se ştia 
nimic despre această situație sau Sfântul Scaun a trecut sub tăcere pro- 
blema, întrucât marile puteri acum în joc, respectiv Rusia şi Austria, 
alături de slaba Polonie, prezentau toate un oarecare drept de a inter- 
veni în numirea episcopului. Roma a fost, deci, nevoită să aştepte un 
moment mai bun pentru a decide în ce direcție să meargă. 

Momentul potrivit a apărut în 1808, când a fost numit ca episcop de 
Bacău primul italian, Bonaventura Carenzi, care, aşa cum am spus, din 
cauza dificultăţilor politice şi a opoziţiei clerului ortodox, nu a putut 
veni în Moldova. După el, în 1815, a fost numit un alt franciscan ita- 
lian, Giuseppe Berardi, mort la laşi în 1818. Acesta a fost primul epis- 
cop de Bacău şi a reuşit să facă destul de puţin pentru dieceza sa, din 
cauza contextului politic şi religios local nefavorabil, dacă nu chiar ostil 
prezenței unui episcop catolic în capitala Moldovei. 

Chiar dacă purtau titlul de Bacău, oraş plasat geografic în centrul 
zonei locuite de catolici, episcopii se vor orienta spre Iasi, capitala şi se- 
diul prefecturii misiunii, chiar dacă majoritatea comunităţilor catolice 
erau, după cum se află situate şi în zilele noastre, destul de departe de 
acest oraş. 

Din aceste puţine informaţii pe care le avem despre episcopi şi despre 
angajarea lor în dieceză în secolul al XVIII-lea, putem conchide cu câ- 
teva observaţii scurte şi sintetice. Lipsiti de venituri care să le poată 
permite o prezenţă dacă nu stabilă, cel puţin provizorie în Moldova, epis- 
copii poloni stăteau în tara lor, în sudul Poloniei. După 1752, o dată cu 
transferarea scaunului de la Bacău la Sniatyn şi din punct de vedere 
canonic, ei puteau să locuiască în Polonia, iar în Moldova veneau rar. 
La începutul secolului al XVIII-lea, Bieganski a venit de două ori (1706 
şi 1708); apoi a urmat scurta vizită a lui Parysowicz, din anul 1723, şi cea 
a lui Jezierski, din 1741, ultima fiind cea a lui Karwosiecki, în anul 1776. 
Aşadar, cinci vizite pastorale foarte scurte într-un întreg secol, pentru 
a administra Mirul, pentru a vizita unele comunităţi principale, pentru 
a intra în contact cu prefectii şi misionarii, pentru a se interesa daca 
terenurile de la Trebeş, care aparțineau episcopiei, puteau să le ofere 
ceva, şi apoi să se întoarcă în Polonia. 

In ciuda absenței lor din dieceză şi a dezinteresului fata de misionarii 
şi catolicii moldavi, acei episcopi s-au opus mereu cererii prefectilor de 


168 Apr, Fondo di Viena, 31, 173. 
169 N. IORGA, Studii şi documente, 333. 

a putea administra Mirul şi, abia după moartea ultimului episcop, în 
1789, prefectii au putut să-şi exercite liber această facultate acordată 
lor de Sfântul Scaun. O prezenţă a lor în dieceză ar fi fost, cu siguranță, 
benefică pentru misiune; pe de altă parte, nu se poate afirma nici că ab- 
senta lor a avut consecințe grave, cu excepţia administrării prea rare a 
Mirului. Datorită angajării pastorale a prefectilor şi a misionarilor lor, 
minoritatea catolică a mers înainte şi fără îngrijirea reală, efectivă, a 
episcopilor ei. 


* Episcopii de Bacău în secolul al XVIII-lea 


1. Francisc Bieganski, OMC (1698-1709) 

2. loan Damascenul Lubieniecki, OP (1711-1714) 

3. Iozafat Parysowicz, OMC (1717-1732) 

4. Raimund Stanislau Jezierski, OP (1737-1782) 

5. Francisc Ossolinski, OMC, coadiutor (1765-1773) 

6. Dominic Petru Karwosiecki, OMC, coadiutor (1776-1782), titular 
(1782-1789) 

7. Bonaventura Carenzi, OMC (1808-1814) 

8. Giuseppe Bonaventura Berardi, OMC (1815-1818) 


2.2. Protectoratul şi relaţiile cu domnitorii locali 
2.2.1. Protectoratul 


Aşa cum am mai afirmat, după pacea de la Karlowitz (26 ianuarie 
1699), Poloniei i s-a acordat protecția catolicilor în principatele române. 
Dar intervenţia acestei naţiuni în favoarea misiunii moldave se limita 
practic doar la numirea (sau la prezentarea Sfântului Scaun) episco- 
pului de Bacău)". Cum, de facto, catolicii rămâneau fără nici o protec- 
tie, chiar dacă nu erau persecutați de ortodocşi sau de autoritățile civile 
pe motive religioase, în 1731, prefectul Cardi a încercat să obţină prin 
Propaganda protectoratul regelui Franţei, care se extinsese deja asu- 
pra țărilor supuse dominației Inaltei Porti, expunánd într-un mod foarte 
simplu avantajele acestei protectii: „Acest lucru va servi şi pentru aceşti 
sărmani catolici ai noştri, în timp ce vor fi îngrijiţi în staulul nostru, ca 
să spunem aşa, fără vreo teamă, mai exact, de incursiunile tătarilor, iar 
domnitorii pro tempore vor fi atenţi la personalul nostru şi în caz de 
maltratare să se poată recurge la ei, şi în ceea ce priveşte uşurinţa de 
a intra”. A cerut Congregaţiei să intervină la cardinalul Melchior de Polig- 
nac, reprezentant al lui Ludovic al XV-lea la Curie, pentru ca acesta să 
dea o recomandare în acest sens marchizului De Villeneuve, care se afla 
la Constantinopol ca ambasador al Frantei!". 


170 A D. XENOPOL, Istoria Românilor, 37-49. 
171 E PALL, „Le controversie tra i minori conventuali e i gesuiti nelle missioni di 
Moldavia (România)”, 318. 

Cardi a greşit incredintand scrisoarea primită de la Polignac împre- 
ună cu una proprie unui baron originar din Liége, De Vigouroux, aflat 
în trecere prin Moldova, pentru ca acesta să i le prezinte lui Ville- 
neuve'”. Încercările baronului Liége de a-l discredita pe Cardi si pe fran- 
ciscani în fața lui Villeneuve nu au avut succes. Pe de altă parte, nici amba- 
sadorul nu era de acord cu cererea lui Cardi, pentru că grija Franței 
pentru celelalte misiuni prezente în imperiul otoman era deja prea 
mare. De altfel, ambasadorul a intervenit pe lângă miniştrii Afacerilor 
Externe prezenţi la Versailles, ca să nu fie favorabili protectoratului 
pentru această misiune. In luna octombrie a anului următor, 1732, rezul- 
tatul în acest sens a sosit printr-o dispoziție a miniştrilor francezi la 
ambasadorul Villeneuve, pentru ca minorii conventuali din Moldova să 
se îngrijească „aşa cum pot, cu atât mai mult cu cât nu par să fie moles- 
tati de conducerea tárii"!^. 

In definitiv, apare clar menţionat faptul că misionarii şi credincioşii 
catolici din Moldova nu trezeau nici un interes pentru coroana fran- 
ceză. Este adevărat că misionarii nu au fost persecutați de guvernul 
moldav, dar în 1735, misionarul Manzi, împreună cu prefectul Cardi, 
au fost închişi în închisoarea mitropolitului şi maltratati din ordinul 
acestuia, iar acum Cardi a avut toate motivele pentru a cere protecția 
Frantei'^. In anul următor, a adresat aceeaşi cerere nuntiului din Polo- 
nia, Paolucci”, ca să intervină pe lângă regele Franţei, Ludovic al XV- 
lea, pentru a obține „amintita sa sfântă protecţie”. Aceeaşi orientare 
spre Franţa a arătat-o şi episcopul Jezierski, când şi-a vizitat dieceza 
în 1741. El a intervenit la Inalta Poartă prin ambasadorul francez de 
la Constantinopol, pentru a obţine o confirmare a privilegiilor garan- 
tate catolicilor prin tratatul de la Karlowitz (1699), privilegii care nu erau 
bine văzute de autorităţile ortodoxe moldave’”. 

Câţiva ani mai târziu, în 1744, fiind la Roma, Manzi, care experi- 
mentase umilirea de a se afla în închisoarea mitropolitului, împreună 
cu prefectul Cardi, a cerut Propagandei să intervină pe lângă ambasa- 
dorul Franţei la Constantinopol, pentru a lua sub ocrotirea sa misi- 
unea din Moldova, aşa cum erau sub protecția franceză ceilalți catolici 
de sub dominaţia otomana'”. Doi ani mai târziu, aflându-se la Constan- 
tinopol, a intervenit personal pe lângă ambasadorul francez, dar nu a ob- 
ţinut nimic. Franța considera Polonia ca protectoarea catolicilor mol- 
davi şi nici nu găsea vreun avantaj, motiv pentru care, în anul următor 


1? Mai multe detalii despre acest personaj, agent al domnitorului maghiar în exil, 
Rakoczi, contrar prezenţei franciscanilor in Moldova şi favorabil iezuiţilor se află în F. 
PALL, „Le controversie tra i minori conventuali e i gesuiti nelle missioni di Moldavia 
(România)”, 203-205. 

173 E, HURMUZAKI, Documente, 1/1, 480-484. 

1^ APF, Congr. Gen., 685, 1736, 52-53: Scrisoarea sa din 28 mai 1735. 

175 Apr, SOCG, 685, 189-191. 

176 G. CĂLINESCU, „Altre notizie sui missionari cattolici italiani...", 316. 

17 G. CĂLINESCU, „Alcuni missionari cattolici italiani nella Moldavia...”, 181-182. 

(1747), a răspuns negativ cererilor lui Manzi'?. Misiunea a continuat 
să meargă astfel înainte numai cu propriile forțe, fără nici un ajutor 
din partea marilor puteri catolice, o realitate confirmată mai târziu 
(1761) de o scrisoare a prefectului Di Giovanni adresată Propagandei!?. 

Trei ani mai târziu, ex-misionarul Bartolomeo Frontali se plângea 
în relatarea sa trimisă Propagandei că „este adevărat că suntem sub 
protecţia Poloniei, dar când ceva nu merge în Moldova, nu foloseşte la 
nimic”. Din cauza prefectului care face „nazuri” (probabil se referă la 
Lisa) şi mai târziu din cauza lui Cambioli, care nu şi-a dat nici un pic 
interesul să învețe limba locului, misiunea pierduse câteva privilegii 
acordate de domnitor pentru proprietățile episcopiei de la Trebeş şi 
pentru casa misionarilor din Iasi, privilegii pe care episcopul Jezierski 
încercase să le redobândească în vizita sa făcută in Moldova, în 1741199. 
Dar trebuie să spunem că aceste privilegii nu au fost acordate de dom- 
nitori din cauza intervenţiei explicite a Poloniei sau a Franţei, ci, mai ales, 
pe baza unor drepturi şi uzante locale (şi clerul ortodox, şi bunurile lor 
erau scutite de anumite taxe şi se bucurau de anumite privilegii), iar în 
al doilea rând, prin intervenţii ale unor autorităţi politice sau religioase 
externe. 

Pacea de la Kutsciuk-Kainargi (1774) a confirmat dreptul Rusiei de 
a-i proteja pe creştinii din țările balcanice aflate sub dominație turcească. 
In ceea ce îi privea pe români, țarul ceruse Inaltei Porţi să nu împiedice 
construirea sau repararea bisericilor, să-i respecte pe misionari şi să 
asculte cererile reprezentanţilor ruşi la Constantinopol în favoarea 
românilorit!. In politica sa religioasă, Rusia avea motive să se intere- 
seze de creştinii balcanici. In ceea ce îi privea pe catolicii de rit oriental, 
de exemplu, ucrainenii uniti cu Roma in 1595 la Brest-Litowsk, ea inten- 
tiona să-i determine să reintre în Biserica Ortodoxă, al cărei conduca- 
tor suprem era tarul'®. 

După separările din Polonia din 1793 şi 1795, din cauza cărora o 
mare masă de catolici de rit atât oriental, cât şi latin au început să facă 
parte din marele imperiu rus, Moscova este mai mult decât interesată 
să aibă relaţii strânse cu Biserica Catolică şi, pentru acest motiv, a acceptat 


178 F PALL, „Le controversie tra i minori conventuali e i gesuiti nelle missioni di 
Moldavia (România)”, 221. 

179 G. CĂLINESCU, „Altre notizie sui missionari cattolici italiani...”, 471. 

180 „In prezent [se referă la perioada în care a fost în misiune: sosit în misiune în 1742, 
a rămas aici două decenii, n.n.], nu ne mai bucurăm de acele privilegii pe care le-am 
avut dintotdeauna, şi bisericile nu au mai fost niciodată tributare, aşa cum sunt acum, 
pentru doi servitori scutiți de tribut pentru fiecare misionar, şi de alții pentru animale 
ca doi cai, două vaci pentru usurarea acestora, iar totul s-a anulat din cauza capriciilor 
şi a lipsei de spirit practic a prefectului, şi aceste privilegii greu pot fi redobândite, pen- 
tru că fiecare domnitor cere să ratifice ce a făcut antecesorul său”: G. Călinescu, „Altre 

un nunțiu la curtea ei’. Pentru numărul foarte mic de catolici din 
Moldova şi pentru episcopia lor rămânea autoritatea consulului din laşi, 
ca reprezentant al unei puteri care, politic şi militar, valora, în contextul 
european, mai mult decât Polonia, obosită de numeroase războaie şi 
împărțită tragic între Occident şi Orient, între Prusia şi Rusia. Ba chiar, 
considerându-se moştenitoare a unor privilegii ale regilor poloni pentru 
catolicii din Moldova, Rusia revendica şi dreptul de numire a episcopi- 
lor de Bacău, drept la care aspira şi Austria, fiind o putere catolică şi, 
în plus, pentru cá în 1775 şi-a anexat o parte din Moldova, Bucovina!**, 

Ocupată în acelaşi an de Austria, catolicii prezenţi în Bucovina au 
trecut sub jurisdicția Arhiepiscopiei de Viena şi apoi sub Arhiepiscopia 
de Lwów, cu un decanat la Cernăuţi. Pentru a-şi întări legăturile cu Lwów 
şi cu Austria, în 1781, Viena a interzis orice relaţie a Bucovinei cu Mol- 
dova?, Crezând cá Austria vecină avea un interes şi pentru catolicii 
rămaşi în partea liberă a Moldovei, în 1780, prefectul Martinotti s-a dus 
la Viena pentru a-i cere nuntiului să intervină la Inalta Poartă pentru 
a obține aprobarea construirii unei bisericii de piatră la laşi. Dar cur- 
tea vieneză nu s-a mişcat, considerând că această parte a Moldovei era 
sub protecţia coroanei polone!?6, chiar daca, de facto, în Moldova coman- 
dau ruşii. 

Pentru catolicii moldoveni, nu este greu de înțeles că, în contextul 
general, consulii şi agenţii diplomatici ai respectivelor puteri europene 
menţionate (în ultimele două decenii ale secolului fuseseră deschise la 
Bucureşti şi la laşi consulate ale Rusiei, Austriei, Prusiei, Franţei şi 
Angliei) se interesau de ei numai din motive politice, făcând eforturi 
numai în acele momente care corespundeau intereselor lor!®. 

Pentru faptul că Imperiul Otoman: intrase deja într-un declin ine- 
xorabil, marile puteri se gândeau să-l împartă între ele, inclusiv prin- 
cipatele române sau, într-o altă variantă, se gândeau că ar fi mai conve- 
nabil să unească principatele române şi să refacă imperiul greco-bizan- 
tin, având însă în frunte unul dintre fiii Ecaterinei a Il-a. Astfel, hege- 
monia celei de a treia Rome, Moscova, s-ar fi impus asupra celei de a 
doua Rome, îndepărtând din capitala Bosforului steagurile cu semiluna 
şi formând un commonwealth ortodox de la Marea Baltică până la Ma- 
rea Egee!??, 

In acea epocă era o realitate evidentă faptul că Rusia reprezenta în 
est prima putere, iar cum Moldova îi era învecinată, pentru creştini, 


188 R. DE JOURNEL, Nonciatures de Russie, I, Città del Vaticano 1952, 5 s.u. 

184 N. IORGA, Studii si documente, 333. 

185 S. RELI, Inceputurile catolicismului austriac, 19-22; 31-32. 

186 Apr, Moldova, 5, 228. 

151 N. ARNAUTU, Douze invasions russes en Roumanie, Buenos Aires 1956, 29 ş.u. 

188 Trebuie spus cá, sub profil confesional, otomanii se arătau foarte toleranti. Aces- 
tia permiteau exercitarea oricărui cult, cu condiţia să se plătească tributul: cf. Docu- 
mentul XIII, nr. 25. 

189 P TOCANEL, Storia della Chiesa Cattolica in Romania, 3/1, Padova 1960, 6. 

ortodocşi şi catolici, nu rămânea altă alternativă decât să accepte pro- 
tectia ei. In anul 1787, Rusia şi Austria i-au declarat război marelui 
duşman, Turcia, şi timp de patru ani au ocupat Moldova. Ținând cont 
de contextul general, Pius al VI-lea i-a cerut țarinei Ecaterina a II-la să-i 
ia sub protecţia ei pe catolicii din Moldova; mai mult, cum la Iaşi pre- 
fectul Rocchi era în relaţii bune cu comandantul general al armatei 
ruseşti în Moldova, Potemkin, acesta a avut grijă atât de misionari, cât 
şi de biserica catolică din oraş, contribuind la construirea ei şi dotând- 
o cu ornamente sacre!%. Atât papa, cât şi Propaganda i-au mulțumit pen- 
tru gestul lui şi sperau ca în tratatul de pace care urma să se semneze 
şi să fie introdusă de jure protecţia rusească asupra catolicilor din prin- 
cipatele románesti??!. 

Acest lucru s-a realizat în 1792, când la laşi a fost semnat tratatul 
prin care Inalta Poartă recunoaşte protecția Rusiei asupra tuturor creş- 
tinilor'?, In luna aprilie a aceluiaşi an, Pius al VI-lea i-a scris Ecate- 
rinei şi reprezentanților ei, multumindu-le pentru intervențiile lor si 
recomandându-i protecției lor pe Rocchi şi pe catolicii din Moldova”. 
Totuşi, acest lucru nu însemna că Rusia, de jure, ar fi devenit protec- 
toarea catolicilor în principatele române. Chiar dacă pe baza tratatului 
din 1792 a fost recunoscut rolul ei de protectoare pentru toti creştinii 
care locuiau în imperiul otoman, de facto, protecţia tinea pasul cu inte- 
resele ei politice!?*, 

Oricum, la laşi, prefectul Rocchi îşi punea mari speranțe in protecția 
rusească, deoarece era în relații bune cu generalul Potemkin™ şi, pen- 
tru moment, ruşii erau foarte puternici în Moldova, chiar dacă provin- 
cia rămânea sub dominație otomană. La congresul de pace, ținut la Iasi 
în 1792, a participat şi Rocchi şi, în fața reprezentanţilor occidentali 


1% N, ARNAUTU, Douze invasions russes en Roumanie, 39. 

191 Apr, Brevi, 10, 201. 

182 A.D. XENOPOL, Istoria Românilor, 9, 217-218. 

1933 APF, Moldova, 7, 120. 

194 Apr, Moldova, 6, 458. 

1% Intr-o scrisoare adresată Propagandei la 17 februarie 1792 (st.v.), Rocchi îşi ex- 
primă clar aceste speranţe în protecţia rusă: 

„Excelenţă, 

De aici pleacă D-l Mag.re Malia Siciliano în slujba ruşilor, cu răspunsul la Sancti- 
tatea Sa la Scrisoarea trimisă generalului Potemkin cu privire la protecția catolicilor noş- 
tri la Poarta Otomană, care afirmă că Ministrul rus, care este pro tempore în Constan- 
tinopol, va avea dreptul să recurgă la Inalta Poartă pentru orice problemă, care ar pu- 
tea fi suferită de religia noastră catolică. Sus-numitul Mag.re este bine văzut de toată 
armata rusă, şi a fost implicat în alte ambasade, iar în ultima victorie de la Maczeny 
repurtata de ruşi a fost trimis la Viena la Maiestatea sa Împăratul, de la care a primit 
un cadou superb. 

Cel care a cooperat cel mai mult în această privință este Gen. Ribas Napolitano, 
care venea la mine deseori neanuntat, pentru care ar fi necesară o scrisoare de multu- 
mire; ca şi Eminenta Sa Gen. Szamaylon, nepot al Pr.pe Potemkin, care va fi amba- 
sador glorios urmat şi de trupe la Constantinopol, unde o astfel de scrisoare ar fi foarte 
folositoare pentru a reaminti la Poartă deja anuntata protecţie”: APF, Fondo di Viena, 
31, 173. 

din Viena şi Berlin, Rocchi şi-a pus tot talentul pentru a apăra cauza 
catolicilor săi, chiar dacă turcii se obligaseră la Belgrad, în 1739, să le res- 
pecte drepturile!?6, 

Relaţiile sale bune cu autoritățile locale şi cu reprezentanții ruşi!" 
au favorizat păstrarea privilegiilor pe care domnitorii le acordaseră cato- 
licilor, pentru bisericile lor şi pentru bunurile misiunii. Catolicilor le era 
recunoscută libertatea de cult; bunurile misiunii erau scutite de taxe şi 
era garantată integritatea şi inviolabilitatea proprietăţilor episcopului de 
la Trebeş, proprietăți care în mare parte fuseseră ocupate de boierul 
Russet, fără a fi restituite vreodată in întregime!%; dar toate aceste privi- 
legii, cum am spus deja, trebuiau reînnoite de fiecare dată când urca pe 
tron un nou domnitor. 

Protecția de facto a Rusiei nu era pe placul Austriei care, pentru ace- 
leaşi motive, voia misiunea din Moldova sub protecția ei. Trebuie să adă- 
ugăm însă şi faptul că Austria reprezenta o putere catolică, şi apoi, influ- 
enta ei culturală şi economică, precum si cea politică, erau în continuă 
creştere, mai putin in Moldova şi mai mult dincolo de frontierele ei, din- 
colo de Carpaţi, precum şi în Bucovina, acum parte integrantă din impe- 
riul ei’. 

Rusia, totuşi, îşi păstra dominaţia în capitala moldavă, iar guvernul 
local accepta inițiativele ei atât în domeniul civil, cât şi în cel eclezias- 
tic2%, si, in 1798, prefectul Sassano i-a scris cardinalului Borgia, rugân- 
du-l să intervină la nunțiul Litta din Sankt Petersburg, pentru ca acesta 
să mijlocească la curtea rusească în favoarea misiunii moldave?"!. Nun- 
tiul a făcut tot ce depindea de el în favoarea catolicilor moldavi??, dar to- 
tul s-a blocat cu moartea la Iaşi a contelui rus Severin, un mare prieten 
şi protector al misiunii””. 


196 P TOCANEL, Storia della Chiesa Cattolica in Romania, 11. 

197 [n 1789, Rocchi este în relaţii foarte bune cu mareşalul rus prezent la Iasi: „Acum 
sunt prea ocupat şi trebuie să mă întâlnesc deseori cu Mareşalul rus, care mă cheamă 
mereu şi mă invită la masă şi în timpul vizitei îmi cere să scriu, şi mi-a dat ca escortă 
un sergent al lui, îmi pare rău că în curând va pleca la Petersburg”: APF, Fondo di 
Viena, 31, 116. 

1% S. SCHMIDT, Romano-catholici, 132-133. 

199 A.D. XENOPOL, Istoria Românilor, 10, 166 s.u. 

200 De exemplu, mitropolitul de Moldova era un rus numit de țarina Ecaterina: „Ieri 
[27 februarie n.n.], a plecat din acest oraş E. S. Contele Bezbarotko, iar în ziua prece- 
dentá, din ordinul M. S. Împărăteasa, şi cu pompă, şi salve de tun şi sunete de clopot, 
a fost pus pe scaunul său, şi este din națiunea rusă, bunul nostru prieten, pentru că a 
slujit aici, în Moldova, multi ani în calitate de vicar, unor episcopi şi mitropoliți. Drep- 
tul de a-l alege a fost mereu al domnitorului pro tempore de Moldova, şi al nobilimii cu 
aprobarea patriarhului de Constantinopol, acum, fără alte ceremonii, porunceşte 
Rusia”: Apr, Fondo di Viena, 31, 174. Cf. A.D. XENOPOL, Istoria Românilor, 9, 240-250. 

201 Apr, Moldova, 6, 19-21; 25-26. 

202 P TOCANEL, Storia della Chiesa Cattolica in Romania, 28-29. 

203 APF, Moldova, 6, 36: Contele de Severin a murit la 16 martie, „de febră inflama- 
torie spre durere comună”, declară Sassano. AcG, Moldavia, Informaţii despre misiune 
scrise de misionarul Barbieri. 

Sperantele într-o putere rusească s-au spulberat cu asasinarea taru- 
lui Pavel I, simpatizant al catolicilor din diferite motive, dacă nu perso- 
nale, cel putin politice, şi, începând din acel moment, prefectii misiunii 
şi misionarii vor căuta tot mai mult sprijin la domnitori şi la autorită- 
tile politice locale, fiind şi ele dispuse să stabilească contacte cu catolicii 
şi cu marea putere catolică, Austria”. De acum încolo, dată fiind şi cres- 
cânda deschidere culturală şi politică a Moldovei spre Occident, misiu- 
nea franciscanilor conventuali va căuta sprijin la curtea catolică de la 
Viena, şi nu în Rusia, care, cu timpul, va deveni tot mai ostilă fata de Bise- 
rica catolică. 


2.2.2. Relaţiile cu domnitorii locali 


In ceea ce priveşte relaţiile cu domnitorii’, prefectii nu au avut nicio- 
dată probleme mari cu ei şi, întotdeauna, în relatările pe care le-au 
trimis la Propaganda, ei afirmau că în tara cultul este liber2%. Domni- 
torii din acest secol, din motive politice, au păstrat întotdeauna o poli- 
tică favorabilă catolicilor. Insă nu puteau să se arate prea favorabili sau 
de-a dreptul simpatizanți fata de religia catolică, chiar dacă în interior 
ar fi vrut, pentru că în acest fel ar fi pierdut sprijinul clerului şi simpa- 
tia poporului, şi aceasta însemna pierderea tronului?”. 

Această politică, să o numim „neutră”, fata de catolici, precum şi 
fata de calvini şi luterani, domnitorii trebuiau să o aibă şi pentru că aşa 
hotărâse de multe ori Inalta Poartă care, mai ales în primele decenii ale 
secolului, a trebuit să semneze capitulări cu Polonia. De mai multe ori 
au fost trimise de la Istanbul diferite documente care le porunceau dom- 
nitorilor şi principalelor autorităţi ale țării să nu-i molesteze pe catolici 
în nici un fel. Astfel, avem documentele trimise lui Antioh Cantemir, în 
1699, lui Nicolae Mavrocordat, în 1713, şi două documente lui Grigore 
al II-lea Ghica (1732 şi 1741)?95, 

Când ajungeau în misiune, prefectii trebuiau, înainte de toate, să se 
prezinte la domnitor pentru a-i explica motivul prezenţei lor în Mol- 
dova şi funcţia pe care au primit-o de la Propaganda, cerând, de aseme- 
nea, şi bunăvoința, şi protecția domnitorului şi a boierilor pentru misi- 
unea catolică. Dacă cineva neglija sau întârzia să îndeplinească acest 
protocol aflat în uz de mai multe secole, cum s-a întâmplat cu Gatt, în 


204 P TOCANEL, Storia della Chiesa Cattolica in Romania, 29-30. 

205 Schimbati deseori de Inalta Poartă. In cei 22 de ani de activitate misionară in Mol- 
dova, pe care îi avea, Frontali a văzut „doisprezece schimbări” şi „când stau trei ani, 
este un mare noroc”: G. CĂLINESCU, „Altre notizie sui missionari cattolici italiani...”, 
482. 

206 A se vedea, de exemplu, relaţia lui Di Giovanni din 1762. La numărul 27 afirmă: 
„Exercitarea religiei catolice nu întâmpină nici un obstacol, este total liberă”: G. CALI- 
NESCU, „Alcuni missionari cattolici italiani nella Moldavia...”, 212. 

207 Apr, Moldova, 4, 285-287. 

20 N. IORGA, Studii şi documente, 100-101. 

1799, faptul putea fi interpretat de domnitor şi de curte ca o ofensă. 
De asemenea, în fiecare an, la sărbătoarea Epifaniei, prefectii, în haine 
liturgice, cu cruce şi cu apă sfinţită în mână, trebuiau să se prezinte la 
domnitor împreună cu celelalte autorităţi ortodoxe din capitală pentru 
a-l saluta şi pentru a-i aduce omagiul cuvenit, recunoscându-l astfel ca 
primă autoritate în tara, chiar dacă deasupra lui, dar foarte departe, 
era stăpânul stăpânilor, adică sultanul??. Domnitorul săruta crucea, 
atât pe cea prezentată de mitropolit, cât şi pe cea prezentată de prefect, 
şi apoi promitea să respecte libertatea, privilegiile şi drepturile fiecărei 
religii, adică a ortodocsilor şi pe cea a minorităţii catolice. 

Pentru a înfrunta problemele misiunii, prefectii recurgeau deseori 
la ajutorul domnitorilor. La cererea prefectilor, deseori aceştia scuteau 
misiunea lor din laşi, precum şi proprietățile episcopale de la Trebeş şi 
misionarii de taxe şi de alte tributuri pe care, în mod normal, oamenii 
erau obligaţi să le plătească. Scutiri de taxe pentru misionari, pentru 
bunurile lor, precum şi pentru puţinele persoane care lucrau pentru ei 
în laşi sau pentru pământurile episcopale din Trebeş, avem multe. In 
1700, Constantin Duca l-a scutit pe Zavoli de respectivele taxe, iar in 
1711, Constantin Cantemir a reînnoit scutirea?". In 1748, în schimb, 
misionarul Giovanni Battista Vannucci afirmă că de opt ani domnitorii 
aboliseră privilegiile bisericilor catolice. Cu toate acestea, afirmaţia sa 
ni se pare greşită, întrucât, cu doi ani înainte, loan Mavrocordat confir- 
mase privilegiile misiunii din laşi. De asemenea, după el, în diferite 
rânduri, domnitorii reconfirmaseră privilegiile bisericii din Iasi, con- 
stând în a putea tine în slujbă câteva persoane pentru care nu se plătea 
tribut. Se mai acorda o scutire de taxe pentru cele două vii, care consti- 
tuiau principalul venit pentru misiune. In afară de aceasta, erau scutiți 
de taxe pentru cai (văcărit) şi pentru casa lor (fumárit)??. Cunoaştem 
următorii domnitori care au confirmat privilegiile: Grigore Ghica, în 
1740 şi 174125, Constantin Racoviţă, în 1750 şi 1756; Matei Ghica, in 
1753; Scarlat Ghica, în 1757; loan Calimachi, în 1762; Grigore Ghica, 
în 1764; Alexandru Mavrocordat, in 1784214. 

Dar nu numai conventualii se bucurau de aceste scutiri. Şi iezuiții 
erau scutiți de taxe şi de diferite dări. La începutul secolului, în 1701, 
domnitorul Constantin Duca îi scutea de la impozite pe diferitele stupine, 


209 APF, Moldova, 6, 64-66. 

210 Apr, SOCG, 670A, 271; E PALL, „Le controversie tra i minori conventuali e i 
gesuiti nelle missioni di Moldavia (România)”, 310; P TOCANEL, Storia della Chiesa 
Cattolica in Romania, nota 101, 29. 

211 N. IORGA, Studii şi documente, 84; 91. 

212 APF, Moldova, 3, 328-329. „Văcărit” vine de la cuvântul „vacă”, şi însemna toate 
acele taxe şi contribuţii în animale pe care țăranii le plăteau autorităţilor pe a căror 
moşie trăiau. „Fumărit” derivă de la cuvântul „fum”, şi conţinea taxa pentru casa în 
care trăiau, dar, un amănunt interesant, dacă în această casă erau două sobe şi, prin 
urmare, pe acoperiş apăreau două coşuri, atunci taxa pentru „fumărit” era dublă. 

213 Apr, Moldova, 3, 444; 4, 109-110. 

214 T, CODRESCU, Uricariul, 5, 427-430. 

pe porci şi de taxe pe vin??. De asemenea, prin conationalii lor de la 
curte, ei au reuşit să obţină alte privilegii şi scutiri pentru animalele lor 
şi pentru reşedinţa lor™®. In plus, pentru şcoala lor, iezuiţii au primit 
de multe ori de la boierii din capitală diferite daruri şi pomeni, şcoala 
lor fiind foarte apreciată şi la care boierii îşi trimiteau copiii?"". 

La curte, aproape întotdeauna, domnitorii aveau un secretar catolic, 
atât pentru a favoriza relaţiile cu țările catolice, cât şi pentru că aceşti 
secretari ştiau, în afară de latină, mai multe limbi străine, lucru care 
era de mare ajutor pentru domnitor şi pentru curtea sa?/5, şi, prin aceşti 
secretari, prefectii puteau obține „o oarecare uşurare” pentru misiu- 
nea lor, după cum scrie şi misionarul Frontali in 1764219. 

La începutul secolului, în timp ce încă mai funcționa şcoala iezui- 
tilor din Iaşi, atât domnitorii (Antioh Cantemir, Mihai Racoviţă, Nico- 
lae Mavrocordat), cât şi boierii, spre deosebire de înaltul cler din capi- 
tală, s-au arătat foarte favorabili lor, ca şi față de catolici, în general. Ati- 
tudinea lor pozitivă se putea vedea atât în întreținerea copiilor lor în 
şcoala părinţilor iezuiți, aceasta fiind o mică oază de cultură occiden- 
tală (se studiau latina şi alte elemente ale culturii clasice şi renascen- 
tiste), cât şi in oferte??, O atitudine pozitivă fata de iezuiţi a pástrat-o 
şi Constantin Mavrocordat, care a domnit pentru prima dată în Mol- 
dova între anii 1733 şi 1735. Trimitand ajutoare iezuiţilor poloni prezenți 
în diferite oraşe din sudul Poloniei, domnitorul voia în schimb informaţii 
asupra a ceea ce se întâmpla în Occident??!, 

Fără a interveni în nici un fel în problemele interne ale misiunii””’, 
domnitorii voiau ca prefecti persoane care să cunoască limba țării şi 
care să fie bine orientati în contextul local. Aşa s-a comportat în 1729 
tânărul domnitor Grigore Ghica cu noul prefect Cardi, un misionar 
care lucrase deja 12 ani în Moldova şi cunoştea foarte bine limba ro- 
mână şi viața poporului. Ghica „a specificat că aşa trebuia să fie, adică 
într-adevăr aşa trebuia ales succesorul, un cunoscător al țării, ca să nu 
genereze confuzii sau altele, şi a încheiat promițând toată protectia"??, 
Acelaşi Grigore Ghica, din nou pe tron, a vrut în 1740 un „cunoscător 
al țării”. Intr-o scrisoare adresată Propagandei, el l-a cerut pe Manzi, 
lăudând cunoştinţele sale de limbă română şi maghiară, zelul lui pastoral, 


215 N. IORGA, Studii şi documente, 95. 

216 N, IORGA, Studii şi documente, 97; 103. 

217 G, CĂLINESCU, ,,Alcuni missionari cattolici italiani nella Moldavia...”, 83. 

715 N, IORGA, Studii şi documente, 67; 71-72; 328-331. F. PALL, „Le controversie tra 
i minori conventuali e i gesuiti nelle missioni di Moldavia (România)”, 324-325. 

219 G. CĂLINESCU, „Altre notizie sui missionari cattolici italiani...”, 481. 

22 N. IORGA, Studii şi documente, 61-68; A.D. XENOPOL, Istoria Românilor, 8, 81-97. 

21 E PALL, „Le controversie tra i minori conventuali e i gesuiti nelle missioni di 
Moldavia (România)”, 208-209. . 

22 Avem un caz când domnitorul intervine în problemele interne ale misiunii. In 
1779, prefectul Martinotti se plânge în aşa fel de misionarul Borioli, încât domnitorul 
Moruzzi îl alungă pe acesta din urmă din misiune: APF, Moldova, 5, 232-234. 

223 G. CĂLINESCU, ,,Alcuni missionari cattolici italiani nella Moldavia...”, 160. 

conduita exemplară şi faptul că construise deja şapte biserici în misi- 
une. In plus, îl voia toată comunitatea din Iagi??*, dar nu-l voia Propa- 
ganda, care l-a numit ca prefect pe Giacinto Lisa. 

Un caz asemănător întâlnim în 1766, când Di Giovanni, prieten al 
domnitorului Grigore Calimachi, a fost trimis ca prefect pentru a doua 
oară, dar care, ajuns la Iasi la sfârşitul lunii noiembrie 176'72%, a întâl- 
nit opoziția secretarului Nagni şi a clerului ortodox înalt. Propaganda, 
analizând cazul, a considerat că nu erau motive valide pentru a nu-l 
trimite pe Crisostomo, şi astfel, a rămas fermă pe decizia ei, netinand 
cont de voința arbitrară a lui Nagni, care a reuşit să-l câştige de partea 
lui şi pe domnitor. Dar din cauza opoziţiei boierilor de la curte şi a mi- 
tropolitului, Di Giovanni va fi dus la Constantinopol şi închis aici la 
începutul anului 176826. Insă în cazul lui nu se poate spune că incar- 
cerarea a fost voită de domnitor, pentru că, în fața deciziei sultanului 
de a-l închide pe prefect, domnitorul nu putea face nimic. 

Normal, pentru a avea relații externe bune, ei evitau orice conflict 
cu ,reprezentantii" altor puteri, în cazul nostru, cu o persoană catolică 
de o oarecare importanță. Aşa s-a întâmplat în 1735, când mitropolitul 
i-a aruncat în închisoare pe Cardi şi pe misionarul Manzi. In timpul 
nopții, ei au fost eliberați imediat, din ordinul domnitorului Ghica, si 
în ziua următoare, domnitorul i-a poruncit mitropolitului să le ceară 
scuze misionarilor?", 

Revenind la cazul lui Di Giovanni, putem spune că este tipic, subli- 
niind voința fermă a Propagandei de a fi liberă în numirea misionarilor 
ei, în special a acelora cu funcții importante şi de a nu urma criteriile 
politicii laice, chiar dacă, în cazul nostru, nu era altceva decât voința 
secretarului şi a domnitorului de a refuza o anumită persoană ca pre- 
fect. Este foarte posibil ca ei să se fi simţit ofensati în sensul puterii lor 
de a decide in toate şi pentru toti şi să fi avut impresia că autoritatea 
lor a fost compromisă de o decizie a Propagandei, care nu era în sinto- 
nie cu a lor. Şi în trecut se verificaseră episoade asemănătoare, când 
autorităţile locale voiau o persoană, iar Propaganda decidea pentru o 
alta. Nu era vorba, deci, de un capriciu, ci de păstrarea libertății Bise- 
ricii în numirea episcopilor, a prefectilor şi a celorlalte persoane eclezi- 
astice cu funcţii importante. Divergente între Roma şi domnitorii mol- 
doveni s-au verificat în cazul lui Bandulovié, în secolul precedent, şi în 
cazul lui Manzi, în anul 17452%. 

Dar în Moldova, aşa cum am putut observa, tensiunile dintre dom- 
nitori şi prefecti şi misiunea lor reprezintă excepții destul de rare. Spre 
sfârşitul secolului, prefectul Rocchi era în relaţii bune cu autorităţile 
moldave, ca şi cu domnitorul Ipsilanti??, şi, după el, la începutul secolului 


24 Apr, Moldova, 4, 57-58. 

225 Apr, Moldova, 5, 76. 

226 Apr, Moldova, 5, 85. 

227 Apr, Moldova, 4, 306. 

228 G. CĂLINESCU, „Altre notizie sui missionari cattolici italiani...”, 321. 


128 DIALOG TEOLOGIC 10(2002) 


al XIX-lea nu se cunosc tensiuni între domnitori şi prefecti; se verifică, 
în schimb, opoziția autorităților ortodoxe şi ale autorităților politice 
filofanariote din capitală, iar domnitorul personal nu este străin de 
această orientare politico-religioasă, de acceptare în ţară a unui nou 
episcop de Bacău; aşa s-a întâmplat cu Carenzi şi apoi cu Berardi, în 
perioada dintre 1808 şi 18182%. 


2.3. Raporturile cu ortodocşii 


Credem că este mai bine şi mai ecumenic, în acelaşi timp, să nu insis- 
tam prea mult asupra acestei teme. Acest lucru nu înseamnă că vom ig- 
nora principalele aspecte ale acestei teme întâlnite în documente. Ince- 
pem această temă delicată prezentând mai întâi unele aspecte care pri- 
vesc relaţiile misionarilor cu clerul ortodox, precum şi părerea pe care 
o aveau conventualii cu privire la comportamentul şi la pregătirea teo- 
logică a preoţilor ortodocşi. In al doilea rând, vor fi prezentate relațiile 
dintre credincioşii celor două confesiuni. 


2.3.1. Relaţiile dintre misionari şi clerul ortodox 


In ceea ce priveşte libertatea de cult, am afirmat deja mai sus faptul 
că politica Inaltei Porţi şi cea a domnitorilor moldavi era orientată spre 
toleranță religioasă, pe baza tratatelor şi a acordurilor semnate între 
diferitele puteri europene şi Inalta Poartă. Este de datoria noastră să 
adăugăm şi faptul că misionarii conventuali, puțini şi lipsiţi de apărare, 
păstori ai unei minorităţii catolice „pierdute în mijlocul celui mai solid 
şi mai bine înrădăcinat ortodoxism””*!, erau foarte atenți să nu-i ofen- 
seze în nici un fel nici pe credincioşi, nici clerul ortodox, chiar dacă în 
documente răbufneau şi îşi arătau sentimentele lor fata de „popi”, fata 
de episcopii lor şi față de mitropolit, sentimente pe care nu le putem 
numi de repulsie sau de ură religioasă, ci, mai curând, de intoleranta reli- 
gioasă proprie timpului si de dispreț camuflat în ceea ce priveşte nive- 
lul foarte scăzut de pregătire teologică a clericilor ortodocşi, atât a celor 
care erau în parohii, cât şi a călugărilor. 

Cu toate că grija pastorală a misionarilor era orientată spre credin- 
cioşii lor catolici (cel puţin, în ceea ce priveşte Moldova), clerul ortodox 
se temea că misionarii catolici vor converti la credința lor oitele care 
aparțin marii ortodoxii. In acest sens, în septembrie 1722, Poarta Oto- 
mană emisese un decret prin care, dând curs plângerilor clerului orto- 
dox, le era interzis creştinilor din Imperiul Otoman să se convertească 


29 N. IORGA, Studii şi documente, 328-331. 

230 Despre această împrejurare cf. P TOCANEL, Storia della Chiesa Cattolica in Romania, 
101-166. 

231 G. CĂLINESCU, „Alcuni missionari cattolici italiani nella Moldavia...”, 90. Vezi si 
paginile 79-92 din aceeaşi carte, care oferă informaţii despre relaţiile dintre catolici şi 
ortodocşi, mai ales pentru prima jumătate a secolului al XVIII-lea. Noi vom încerca să 
completăm cadrul relaţiilor dintre clerul ortodox şi cel catolic cu noi informaţii. 

la catolicism; călugărilor, acelaşi decret le interzicea să aibă vreo relație 
cu toti creştinii care nu sunt catolici%2. Cum, sub prefectura lui Cardi, 
relaţiile sale cu înaltele autorități ortodoxe din capitală nu erau întru 
totul pozitive, in 1733, acesta îi ceruse ambasadorului francez de la Con- 
stantinopol să primească de la Inalta Poartă un „berat” (decret de auto- 
rizare a misiunilor) care să-i garanteze libertatea în activitatea pasto- 
rală şi integritatea sa personală şi a misiunii din laşi. 

Cererea lui Cardi îşi are o explicaţie în relaţiile sale încordate cu mitro- 
politul din capitală, Anton, „un tinerel aproape fără minte şi ignorant”, 
cum îl prezintă Cardi???, care, în 1733, se gândea să-i alunge pe călugări 
şi să-i convertească pe catolici la ortodoxie?**, Dar prefectul a intervenit 
la domnitor şi nu s-a făcut nimic în acest sens. Doi ani mai târziu, 
înainte de Paşti, Cardi l-a trimis la Galaţi pe misionarul Francesco An- 
tonio Manzi, care trebuia să se întoarcă în capitală în timpul Săptă- 
mânii Sfinte pentru a-l elibera pe Cardi; după ce a fost „bătut cu bar- 
barie” din ordinul mitropolitului, a fost aruncat în închisoare. Dar şi 
Manzi este închis şi legat împreună cu tovarăşul său „de gât cu un lant 
foarte gros, din care au fost eliberaţi în timpul nopții următoare de 
domnitor”%5, care apoi l-a obligat pe mitropolit să le ceară iertare misio- 
narilor. In viitor, a decis domnitorul, dacă vor mai exista conflicte între 
catolici şi ortodocşi, acestea trebuie să fie rezolvate în fata lui. Cum 
Cardi era în conflict deschis cu iezuiţii poloni din laşi, s-a gândit că 
aceştia sunt vinovaţi de cele întâmplate. Dacă ei nu ar fi obstructionat 
eforturile lui de a dobândi protectoratul francez, mitropolitul nu ar fi 
îndrăznit să-i molesteze atât de grav pe misionari. 

Un alt caz de conflict deschis între misionari şi clerul din capitală 
(de această dată intră în joc şi Divanul, adică boierii de la curte) se re- 
petă abia la începutul anului 1768, când prefectul Di Giovanni, din cauza 
litigiilor cu cei numiți mai sus, este arestat şi apoi dus la Constantino- 
pol, unde este încarcerat din ordinul sultanului?$, 

Mai des este însă menționat în documente conflictul, am putea să-l 
numim secular, dintre misiunea conventualilor şi vecinii lor, călugării 
de la „Trei lerarhi”. Aceştia nu puteau să suporte ca franciscanii să-şi 
tina prăvăliile pe strada care era pe teritoriul lor (adică al francisca- 
nilor), dar se învecina cu mănăstirea lor. Călugării ar fi vrut să ia în pro- 
prietate strada, dar întrucât a aparținut întotdeauna misiunii catolice, 
nu aveau documentele necesare. Aceasta nu i-a împiedicat, însă, să se 
adreseze domnitorului şi Divanului, în speranța unui posibil succes. 


232 E, HURMUZAKI, Documente, 6, 355-356. 

233 APF, Congr. Gen., 679, 1734, 152-154. 

?3 In aceste luni, domnitorul Ghica îi cedează tronul verişorului lui, Constantin Mavro- 
cordat, pentru a urca pe tronul Valahiei. 

235 Apr, Moldova, 4, 306. 

236 Apr, Moldova, 5, 85-86. 

Intr-o scrisoare din 1775, misionarul Minotto vorbeşte despre „nele- 
giuirea acestor greci şi ura față de noi” şi povesteşte cum, din dispreţ 
fata de catolici, un călugăr „a făcut o cârciumă lângă biserică”, dar misio- 
narul, folosind cuvinte oarecum dure, a cerut să fie demolată şi recon- 
struită departe de bisericá??", Trei ani mai târziu, sub prefectura lui 
Martinotti, călugării continuau să înainteze pretenţii de proprietate 
asupra terenului. Bineînţeles, Martinotti a rămas ferm, dar, văzând că 
rezistența lui este zadarnică, s-a hotărât „să cedeze piaţa şi să-i lase să 
acționeze după bunul lor plac”?*®. 

Dar după el, în 1793, prefectul Rocchi se gândeşte că nu este drept 
să se lase învins şi, în luna august a acelui an, timp de o săptămână în- 
treagă, „se învârte prin oraş, de la Divan la domnitor, la domnul secre- 
tar”, pentru a-şi apăra cauza??, La începutul anului următor, Rocchi va 
vorbi din nou despre conflictul cu călugării. Vrând să reînnoiască prăvă- 
liile, găseşte aceeaşi opoziție incápátánatá a călugărilor, care, ca de obi- 
cei, cer ajutorul domnitorilor şi al boierilor. Domnitorul, destul de 
neutru în această privință, a încercat să mulțumească părțile, dar cum 
călugării insistau să aibă câştig de cauză, el şi-a pierdut un pic răbda- 
rea şi i-a promis prefectului că va încerca să închidă o dată pentru tot- 
deauna această problemă”. Putin mai târziu, prefectul a reuşit „să 
câştige partida” cu vecinii săi şi a putut să refacă în sfântă pace strada 
şi prăvăliile ei, din care scotea câțiva banuti din vinderea vinului?". 
Dar toate acestea s-au terminat cu un nou conflict cu călugării?%5. 

In relatările lor trimise Propagandei sau în unele scrisori, conven- 
tualii ne informează şi despre organizarea ecleziastică ortodoxă locală, 
despre viaţa clerului regular şi a călugărilor, despre obiceiurile lor şi des- 
pre pregătirea lor teologică. 

In relatarea sa despre starea misiunii din 1745, misionarul Ausilia ar 
vrea ca misionarii să primească de la sultan un act care să le permită 
să le predice şi ortodocşilor, aceasta datorându-se şi faptului că preoţii 
lor („parohi diabolici”) sunt de o „ignoranță crasă şi nu au obiceiul să 
predice în bisericile lor, din cauza cărei lipse poporul schismatic nu ştie 
alte devotiuni, decât doar să facă semnul Sfintei Cruci, greşit, cu o 
diferență foarte mare fata de catolici”. Despre aceşti preoți (,,popi”), Ausi- 
lia mai are de spus un alt lucru pe care cu greu putem să-l credem: „In 
marea lor ignoranță, pentru că nu explică nimic, din cauza unei boli 


237 APF, Moldova, 5, 139. 

238 APF, Moldova, 5, 178-179. 

239 „Părintele abate de la Trei Ierarhi, venit din nou, a pornit o ceartă cu mănăs- 
tirea noastră catolică pentru cunoscuta stradă, şi de o săptămână mă învârtesc prin 
oraş, de la Divan la domnitor, la domnul secretar al domnului Principe, care, deşi grec, 
îmi foloseşte, şi pentru moment cauza pare să meargă bine; vom vedea în curând”: APF, 
Fondo di Viena, 31, 313. 

240 Apr, Fondo di Viena, 31, 328. 

21 Apr, Fondo di Viena, 31, 325. 

22 Apr, Fondo di Viena, 31, 328. 

23 APF, Acta 1804, 224; 231. 

foarte grave care a afectat boii şi vacile, au dat să mănânce Preasfântul 
Sacrament al altarului acestora” (ff 351-352). Din cuvintele lui des- 
tul de dure despre clerul ortodox se poate deduce cu uşurinţă că între 
misionari şi clerul local ortodox nu exista nici un contact pozitiv; în plus, 
clerul ortodox, în viziunea lui Ausilia, este vinovat de ,,ignoranta crasa” 
religioasă a credincioşilor lor, neinstruind poporul prin predici şi învă- 
tatura catehetică. 

In scrisorile misionarilor putem găsi şi alte detalii pe această temă, dar 
credem că acestea nu aduc nimic nou şi important, motiv pentru care 
trecem la rapoartele scrise de Di Giovanni si Frontali. In afară de 
amintirea diferențelor dintre ortodocşi şi catolici”, prefectul Di Gio- 
vanni, în 1762246, şi fostul misionar Frontali, doi ani mai tárziu?^", ne 
furnizează nişte detalii despre ierarhia locală, despre modalităţile de 
urcare a treptelor ecleziastice, despre modul de trăire a credinţei lor etc. 

Autorităţile ortodoxe principale, afirmă Di Giovanni, sunt mitropo- 
litul de Iaşi şi episcopii de Roman, Huşi şi Rădăuți, împreună cu alti doi 
episcopi „in partibus”. Cu privire la numărul preoților ortodocşi, care 
trăiesc într-o „ignoranță inexplicabilă”, şi la bisericile şi mănăstirile 
lor, acestea „sunt aproape de nenumărat, pentru că nu este colt in Mol- 
dova în care să nu se vadă biserică, abație sau mănăstire, aceasta dato- 
rându-se faptului că trăiesc convinşi că cel care acoperă o biserică se va 
mântui cu siguranță, iar cel care va face una va fi infailibil absolvit şi 
de vină, şi de greşeală, motiv pentru care zilnic peste tot fac biserici şi 
preoţi”. 

Frontali ne furnizează alte detalii despre clerul ortodox. Pentru nu- 
mirea lui, mitropolitul trebuie să-i plătească domnitorului 60 de pungi 
şi o pungă consta în 280 de scuzi. Pentru a câştiga aceşti bani, mitro- 
politii îi luau împrumut, sau adunau deja bani când erau stareti ai unei 
mănăstiri. Chiar şi cei trei episcopi din Roman, Rădăuţi şi Huşi trebu- 
iau să plătească (domnitorului) pentru consacrarea lor, după cum se în- 
tâmpla şi în cazul diaconilor şi preoţilor (episcopilor). De asemenea, toti 
aveau veniturile lor, episcopii mai mult, preoții mai putin. 

Urmau apoi călugării şi mănăstirile lor, aproape toate în munţi. Numi- 
rile pentru stareti le reveneau patriarhilor de la Constantinopol sau 
Ierusalim, ori Sfântului Munte Athos; alții depindeau direct de fonda- 
torii lor din Moldova. Dar nimeni nu putea urca pe o astfel de treaptă 
dacă nu era plăcut domnitorului şi în fiecare an trebuia să plătească în 
afară, precum şi domnitorului, în funcție de venituri. Mănăstirile aveau 


244 G. CĂLINESCU, „Alcuni missionari cattolici italiani nella Moldavia...”, 200. 

245 In diferite scrisori şi relatări întâlnim aceleaşi „erori ale grecilor schismatici”: 
Nu cred în „Filioque”, „consacră pâine dospită”, îi împărtăşesc pe credincioşi „sub utraque 
specie”, „neagă judecata particulară, precum şi purgatoriul, de asemenea, sunt contrari 
Bisericii apostolice romane”: cf. relatarea lui Ausilia din 1745 în G. CĂLINESCU, „Alcuni 
missionari cattolici italiani nella Moldavia...”, 187-188. 

246 (3. CĂLINESCU, ,,Alcuni missionari cattolici italiani nella Moldavia...", 212. 

47 (3. CĂLINESCU, „Altre notizie sui missionari cattolici italiani...”, 483-484. 

satele lor, pământuri şi alte bunuri (animale, stupine, iazuri, vii etc.), 
în care lucrau călugării (unii chiar „se fac călugări pentru a nu plăti 
tribut”). Aici celebrau, de obicei, preoţii căsătoriți, fiind puţini călugări 
care primeau preoția, iar când un călugăr cădea „într-o nelegiuire”, i se 
rădea barba şi era alungat din mănăstire, fiind nevoit astfel să plă- 
tească tribut. 

Au multe perioade de post, cu abstinenta de la carne, multi respec- 
tându-le cu scrupulozitate, până într-atât încât, dacă cineva „este bol- 
nay, mai degrabă vrea să crape decât să încalce postul”. In ceea ce pri- 
veste pregătirea teologică, foarte multi, călugări şi preoți, trăiesc într- 
o ignoranță crasá, dar este un lucru oarecum justificabil, preoții fiind 
nevoiți să muncească aproape tot timpul pentru a-şi putea întreţine 
familia şi pentru tributurile pe care trebuiau să le plătească episco- 
pului™, 

Pe scurt, acestea sunt principalele idei pe care ni le furnizeaza docu- 
mentele referitoare la relatiile misionarilor conventuali cu clerul orto- 
dox, despre felul in care era vazut si considerat clericul ortodox de un 
catolic, intr-o lumina, deci, nu prea pozitiva. Nu este de datoria noastra 
să spunem dacă ceea ce credeau misionarii despre viata şi pregătirea 
teologică a clerului ortodox era adevărat sau nu. Ne limităm doar la a 
afirma că, oricum ar fi fost situaţia clericilor ortodocşi, afirmaţiile cato- 
licilor suferă putin din cauza acelei intolerante religioase caracteristice 
timpului. Din punct de vedere politic, după cum am putut vedea cu uşu- 
rinta, în Moldova domnea toleranța religioasă, voită atât de Poartă, cat 
şi de domnitorii locali (toti fiind constrânşi de puterile occidentale sa 
respecte diferite pacte şi acorduri internaţionale), chiar dacă, în 
ascuns, un catolic nu vedea cu ochi buni un ortodox, şi invers. 


2.3.2. Relaţiile dintre credincioşii catolici şi cei ortodocşi 


Aşa cum am procedat în cazul clericilor, la fel vom face şi în ceea ce 
priveşte relaţiile dintre credincioşii celor două confesiuni, expunerea 
noastră limitându-se la ceea ce afirmă documentele, fără a depăşi 
aceste limite. 

Di Giovanni afirmă, în relatarea sa din 1762, că, deja din perioada 
domnitorului Vasile Lupu (1634-1653), multe sate ale catolicilor au fost 
încredințate mănăstirilor ortodoxe. Dar cum catolicii suportau cu greu 


215 Pentru cler şi călugări, relatorul are de spus cuvinte dure: „Toţi sunt mercenari”, 
mănâncă pe ascuns carne („doar ipocrizii"), preoţii trăiesc într-o astfel de ignoranță, încât 
„sunt cei mai slabi din tara”, călugării sunt „toţi oameni leneşi”. Ar mai fi şi multe alte 
lucruri de spus despre Moldova, aceasta tara fiind, cum spunea cardinalul Spinelli, „un 
francmasonism... şi, de fapt, se pot spune multe, dar este imposibil din cauza nestator- 
niciei în convingere cum nu a mai fost vreodată”: G. CĂLINESCU, „Altre notizie sui 
missionari cattolici italiani...”, 484-485. 

29 Procedând astfel, respectăm caracterul lucrării noastre, care ia în considerare, îna- 
inte de toate, documentele cu privire la acest secol şi numai acele documente scrise de 
misionarii catolici şi pe care le-am putut consulta. 

jugul acestor mănăstiri, cu timpul au plecat în alte parti, în căutarea 
unor stăpâni care aveau aceeaşi credință”. Se întrezăreşte astfel ideea 
că, sub aspect pur religios, relaţiile dintre catolici şi clerul ortodox nu 
au fost uşoare, aşa cum nu erau nici în perioada de care ne ocupăm 
acum. 

Autorităţile ortodoxe erau foarte intransigente şi nu permiteau ca 
un ortodox să-şi schimbe credința, adică să devină catolic, interzicân- 
du-le cu severitate misionarilor să facă prozelitism printre credincioşii 
lor??!, Dar, la rândul lor, fiind religie majoritară, acceptau convertirea 
unui catolic, cazuri care se întâmplau mai ales la căsătorii. In 1745, Au- 
silia afirmă că a protestat în fata mitropolitului pentru acest fapt, dar 
fără nici un rezultat. Dimpotrivă, misionarului i s-a amintit că, aşa 
cum în țările catolice nu i se permite unui catolic să devină ortodox, la 
fel fac şi autorităţile religioase ortodoxe, adică nu le permit credincio- 
şilor lor să devină catolici şi, dacă o persoană catolică se căsătoreşte cu 
una ortodoxă, atunci trebuie să devină obligatoriu ortodoxă. Pe scurt, auto- 
ritatile ortodoxe urmează exemplul a ceea ce fac catolicii în teritoriile 
lor. 

Autorităţile ţării, respectiv domnitorul, mitropolitul, episcopii şi alti 
miniştri, permit exercitarea liberă a religiei, „dar numai catolicilor, 
calvinilor şi luteranilor, nu şi păgânilor”. Dacă un ortodox ar fi acceptat 
catolicismul, ar fi trebuit să părăsească Moldova şi să caute refugiu în 
Ungaria sau în Polonia, „pentru că imediat ce va fi descoperit [mai ales 
de către autorităţile religioase, n.n.], ar fi fost maltratat în o mie de fe- 
luri, fiind închis, bătut, administrându-i-se o pedeapsă pecuniară şi, în 
final, fiind înecat în râu”. Şi misionarul care a îndrăznit să conver- 
tească un ortodox este persecutat: „îi măresc povara fiscală, îl arestează 
public, îl bat, îl aruncă în lanţuri în închisorile publice”. Se observă cu 
uşurinţă că libertatea de conştiinţă, libertatea religioasă, sunt lucruri 
cu totul străine pentru clerul ortodox şi chiar pentru mai-marii țării. 
Dar, pe de altă parte, cum am observat deja, şi mitropolitul din Iaşi, care 
avea motivele sale, vorbeşte astfel despre catolici. 

Cum autorităţile ortodoxe sunt ostile catolicilor şi iau măsuri foarte 
dure împotriva ortodocsilor care vor să treacă la catolicism, misionarul 
ar fi vrut ca Propaganda să intervină la Inalta Poartă pentru un act care 
sa decreteze libertatea unui credincios de a trece la credința catolică. 
In secret, misionarii i-au acceptat pe unii ortodocşi la credinţa catolică. 
Pentru progresul credinței şi pentru ca nici o comunitate de catolici să 
nu rămână „ca oile în gura lupului”, Ausilia cere sa fie trimişi alti doi 
misionari; cere, de asemenea, ca tuturor misionarilor să li se acorde 
acele puteri care să le permită „să pedepsească sus-numitele [suflete 


250 G. CĂLINESCU, ,,Alcuni missionari cattolici italiani nella Moldavia...”, 203. 
251 Apr, Moldova, 4, 2-3. 

n.n.] doar in cazurile de încălcare a constiintei, pentru că nu ne revin 
nouă cauzele forului”, ci episcopului de Bacau”. 

In 1764, Frontali ne dă alte informaţii despre acest subiect, care le 
confirmă pe cele ale lui Ausilia şi, în plus, ne oferă alte detalii nu lipsite 
de importanţă. In ceea ce priveşte credinţa lor, catolicii latini stau de- 
parte de ortodocşi şi se consideră reciproc schismatici. Misionarii nu pot 
converti ortodocşi, aceştia având religia dominantă. Deseori, nu doar 
că nu-i lasă în pace pe catolici, dar şi luptă împotriva lor sau îi cons- 
trâng să caute alte locuri, cum s-a întâmplat de puţin timp în Valahia, 
unde catolicii din Craiova au fost constrânşi să emigreze în Moldova?5. 
Dacă o fată catolică vrea să se căsătorească cu un ortodox, trebuie să- 
şi schimbe credința. Şi dacă un ortodox vrea să devină catolic, trebuie 
să meargă într-o tara catolică, în Polonia sau în Transilvania, sau acest 
lucru trebuie să rămână secret absolut până ce mor părinţii lui”. 

Mai târziu, în 1795, ne este prezentat un caz de căsătorie dintre o cato- 
lică şi un ortodox, care, prin căsătorie, a acceptat credința catolică. La 
Cleja, părintele Castellani a căsătorit o credincioasă a lui cu un ortodox. 
Dar cazul a provocat un scandal atât de mare între ortodocşi, încât a 
ajuns la urechile episcopului de Roman, care a poruncit imediat desfa- 
cerea căsătoriei. Prefectul Rocchi, împreună cu misionarul Castellani, 
trebuie să apară în fata tribunalului episcopului, unde este rostită sen- 
tinta: o astfel de căsătorie este împotriva tuturor legilor ortodoxiei, mo- 
tiv pentru care este invalidă. Pentru a nu intra în contradicţie cu auto- 
ritatile ortodoxe, având in vedere un caz atât de grav, prefectul „aran- 
jează lucrurile”, adică, tremurând putin, imploră pacea şi iertarea pen- 
tru imprudenta misionarului său. 

In 1799, Sassano ne spune că „credincioşii catolici sunt liberi în exer- 
citarea religiei, dar nu li se permite să accepte greci în ritul şi în cre- 
dinta noastră”, La Grozesti, înainte de prefectura lui Rocchi (1784- 
1795), a sosit din zonele secuilor transilvăneni un catolic, despre a cărui 
soție nu putea să demonstreze că era vie sau moartă. Voind să se cásá- 
torească cu o altă femeie şi neputând să aducă adeverinţă de stare liberă, 


252 (3. CĂLINESCU, „Alcuni missionari cattolici italiani nella Moldavia...”, 185, 199; 
numerele 16 şi 88 din relatare. 

253 „Apoi, cu privire la conducerea altor oi în staul, se ştie deja că acelea sunt sate unde 
religia dominantă şi perfidia grecească doresc să se facă cunoscute şi nu este uşor să îi 
mentii pe acei catolici, şi, după cum se vede, aproape toti catolicii imprástiati în Valahia 
s-au refugiat în Moldova din cauza acelor greci. Şi cât timp germanii au ţinut Craiova 
în Valahia, părinţii observanti puteau să îi mai îngrijească pe cei imprastiati, dar după 
ce a intrat lupul, s-au imprástiat, şi cum am spus, aproape toti din acele sate din Vala- 
hia au venit în Moldova”. Nu ştim în ce sate s-au stabilit: G. CĂLINESCU, „Altre notizie 
sui missionari cattolici italiani...”, 481-482. 

254 După moartea alor săi, el poate spune: „lată, eu sunt catolic, chiar dacă «părinţii 
mei erau moldoveni»”: G. CĂLINESCU, „Altre notizie sui missionari cattolici italiani nella 
Moldavia nei secoli XVII e XVIII”, 482. Incă o dovadă că creştinii catolici erau moldo- 
veni de origine şi aşa se considerau. 

25 Cf. Documentul XIII, nr. 21. 

misionarul a refuzat să-i unească în căsătorie. Atunci, catolicul s-a adre- 
sat popii, care l-a rebotezat, apoi l-a unit în căsătorie. Atunci (suntem 
la începutul anului 1795), aflând despre caz, prefectul s-a adresat supă- 
rat domnitorului, neputând accepta în nici un fel mentalitatea ortodoxă 
conform căreia botezul catolicilor nu este un botez adevărat; în sfârşit, 
crede misionarul, pentru ortodocşi, catolicii nu sunt probabil nici cres- 
tini, întrucât nu le este recunoscut botezul. Domnitorul este de partea 
prefectului şi dă ordin în toată Moldova „ca nimeni să nu îndrăznească 
să boteze un catolic în viitor, sub pedeapsa raderii bărbii”. Pentru 
această decizie a lui, Rocchi îi mulţumeşte personal. 

Cum se poate observa cu uşurinţă, între catolici şi ortodocşi se năş- 
teau ciocniri în majoritatea cazurilor din cauza căsătoriilor, când auto- 
ritatea ortodoxă punea părţii catolice condiţia să se convertească la 
ortodoxie. In afară de acest aspect, misionarii îşi puneau credincioşii în 
gardă, ca să fie atenţi să nu se „contamineze” cu superstitiile, uzantele 
şi credințele puţin creştine ale vecinilor lor ortodocşi. Aspecte de acest 
gen am prezentat deja, vorbind despre credința catolicilor. 

Dacă este adevărat că credincioşii catolici, reprezentând o minori- 
tate în mijlocul unei majorități ortodoxe, îndemnați deseori de păstorii 
lor, păstrau o distanță considerabilă fata de confrații lor ortodocşi (dar 
atunci singurul termen folosit de misionari pentru a numi un ortodox 
era „schismatic”), condiţiile comune de viață, ca, de exemplu, faptul că 
erau sub stăpânirea aceluiaşi boier şi lucrau aceleaşi bucăţi de pământ, 
schimburile comerciale, locuirea în aceleaşi sate, căsătorii între catolici 
şi ortodocşi etc., influentau credinţa si obiceiurile lor. Totuşi, aceasta 
nu înseamnă că toate superstitiile, mentalitatile, practicile şi obiceiu- 
rile catolicilor proveneau numai de la ortodocşi; mai concret, nu tre- 
buie să-i considerăm pe catolicii moldavi ca pe nişte victime inocente ale 
ortodocşilor, sau, cel putin, nu trebuie să analizăm tema numai din 
punct de vedere religios. 

In viata cotidiană a ambelor grupuri religioase erau multe menta- 
litati şi obiceiuri ancestrale (folclor), care nu aveau nimic în comun cu 
religia. Apoi, analfabetismul, viața dură a tuturor, catolici şi ortodocşi, 
lipsa oricărui mijloc de formare culturală, războaiele frecvente şi inva- 
ziile, mai ales ale tătarilor, pământul producea puţin, taxele şi impozitele 
apăsătoare care trebuiau plătite, iată alti factori care trebuie să fie 
luaţi în considerare când se vorbeşte despre viața catolicilor şi despre 
relaţiile lor cu ortodocşii. 

Apoi, dacă este adevărat că clerul ortodox nu se bucura de o pregătire 
teologică suficientă, motiv pentru care nu era în stare să-i ofere turmei 
sale o hrană spirituală capabilă să facă să dispară anumite superstiții 
şi alte lucruri de acest gen, este la fel de adevărat că putinilor misionari 
catolici le lipseau timpul suficient, precum şi mijloacele absolut necesare 
(ne gândim la catehisme, misiuni populare etc.) pentru o pastorală 


256 Apr, Fondo di Viena, 31, 348-349. 

organizată şi sistematică în măsură să corespundă exigențelor credincio- 
şilor. 

Şi ne permitem o ultimă observaţie: dacă credincioşii catolici au moş- 
tenit toate lucrurile de la ortodocşi, deducem şi faptul că nu trăiau în- 
chişi într-un ghetou, ci că, din punct de vedere uman, social, chiar dacă 
erau numiți „unguri” de către ortodocşi, adică credincioşi catolici ve- 
niti din Transilvania, în ultimă instanţă, trăiau împreună în mod pa- 
cific, fără a fi prea intransigenti unii cu alții, cum se întâmpla uneori 
în sfera clericală. 


ACTIVITATEA PASTORALA A LUI NICOLAE-IOSIF CAMILLI 
CA ARHIEPISCOP-EPISCOP DE IAŞI (1904-1915) 


Anton DESPINESCU 
Institutul Teologic Romano-Catolic, laşi 


De la retragerea voluntară a episcopului Camilli din fruntea Die- 
cezei de Iaşi în 1894, şi până la a doua sa numire la conducerea aces- 
teia, la 30 august 1904, administrarea Diecezei a fost încredințată după 
cum urmează: 

* 10 mai 1894 - 8 ianuarie 1895, preotului Caietan Liverotti, cu titlul 
de administrator apostolic; 

* 8 ianuarie 1895 - 30 iulie 1903, episcopului Dominic Jaquet; 

* 30 iulie 1903 - 30 august 1904, preotului Iosif Malinowski, cu titlul 
de administrator apostolic ad bene placitum. 

Acesta din urmă i-a fost episcopului Camilli atât în prima, cât şi în 
a doua păstorire, vicar general, de mare ajutor în toată activitatea pas- 
torală!. Vederile lor erau identice. Dârzenia în împlinirea datoriei, ca 
vicar general şi paroh de Iasi, l-a caracterizat în misiunea de mare răs- 
pundere pentru ridicarea şi buna organizare a parohiei şi Diecezei de Iaşi. 

Din „Epistola episcopului Camilli către C. P Iosif Malinowski” cu pri- 
lejul unui recurs contra lui, recurs calomnios întocmit de nişte „buni 
catolici din Iasi” certati cu disciplina bisericească, se vede râvna deose- 
bită de care era insufletit acest stâlp al vieţii catolice din Dieceza de 
Iasi şi aprecierea binemeritata pe care i-o exprimă episcopul sau: „Stă- 
ruieste la reformele salutare ce le-ai întreprins şi la propovăduirea învă- 
taturilor celor sănătoase”, aşa îl încurajează episcopul Camilli, aducân- 
du-i lauda cuvenită şi dându-i binecuvântarea păstorească?. 

In acest studiu, care cuprinde ultima perioadă a vieţii şi activităţii 
episcopului Camilli, vom prezenta: anunțarea programului activităţii, 
perfecționarea pastorală a diecezei, relaţiile episcopului Camilli cu cle- 
rul diecezan şi cel franciscan, stemele sale şi, în final, moartea sa. 


! În paginile care urmează, traduc în limba română şi completez capitolul al V-lea 
din teza de doctorat pe care am sustinut-o in 1980 la Universitatea Pontificală Urba- 
niana din Roma. Având ca titlu „Activitatea pastorală a lui Nicolae-Iosif Camilli, pri- 
mul episcop de laşi-România", teza a fost publicată în limba franceză; încă nu a apărut 
versiunea completă a tezei în limba română. 

2 N.I CAMILLI, Actele Pastorale, II, Iaşi 1914, Epistola nr. 26, 317. Siglele folosite în 
acest studiu sunt următoarele: AP (Actele Pastorale), EP (Epistole Pastorale), SCPF 
(Sacra Congregatio de Propaganda Fide), SCR (Sacra Congregatio Rituum), AEI 
(Arhiva Episcopiei Iasi), OFMC (Ordinul Franciscanilor Minori Conventuali), ASDI 
(Arhiva Seminarului Diecezan Iaşi), Rve (Revista Catolică). 

1. Documentul program 


După demisia episcopului Dominic Jaquet, aprobată de Sfântul Scaun 
la 30 iulie 1903, şi interimatul de 13 luni al pr. Iosif Malinowski OFMC, 
papa Pius al X-lea îl numeşte la Episcopia de Iaşi pe arhiepiscopul titu- 
lar de Tomis, N.I. Camilli, care astfel revine la Iasi pentru o perioadă de 
11 ani şi patru luni. 

Implinise deja, la 23 aprilie 1904, 65 de ani şi trăia în pace „în capi- 
tala lumii catolice, în această Romă măreață”. Se supune însă voinței 
lui Dumnezeu, exprimată prin glasul papei. Cu toată jertfa ce i se im- 
pune, la vârsta lui înaintată, se supune bucuros şi ascultă, deşi nu a 
cerut să fie trimis din nou la Iaşi, după cum nu i s-a cerut mai înainte 
să plece din Iasi. [gi pune toată nădejdea în harul lui Dumnezeu. 

Scrisoarea pe care o trimite din Roma la 1 octombrie 1904 enoria- 
şilor şi colaboratorilor săi este un document program al activităţii pe 
care o va desfăşura. Acelaşi spirit de jertfă, pe care l-a nutrit toată viaţa, 
îl animă şi de astă dată: 


Voi veni la voi cu voința sinceră de a mă jertfi pentru sufletele voastre, căci 
nu caut ale voastre, ci pe voi, pentru a vă întări în credință, pentru a va 
depărta de păcat, pentru a va face să propasiti în virtute, pentru a va face 
să-l iubiţi pe Isus Cristos şi pentru ca Isus Cristos să vă iubească pe voi. 
Aceasta, şi nu alta, este şi trebuie să fie misiunea unui episcop?. 


De la enoriaşi, episcopul cere: 

a) conlucrare prin supunere, ascultând de sfaturi şi porunci, folosin- 
du-se de cuvântul vieții ce le este predicat, implinind sfânta lege a lui 
Dumnezeu şi a Bisericii sale; 

_b) dragoste adevărată ca semn distinctiv al adeváratilor creştini: 
„Intru aceasta vor cunoaşte toti că sunteţi ucenici ai mei, de veți avea 
dragoste între voi” (In 13,35). 

Tine să pună în fata fraților şi fiilor săi preaiubiti descrierea dra- 
gostei celei adevărate căreia Apostolul îi închină minunatul imn în 
Scrisoarea întâi către Corinteni, capitolul al XIII-lea, acea dragoste 
care nu încetează niciodată. 

De la preoţii săi diecezani cere dăruire totală in apostolat. Le amin- 
teşte de înființarea, la 29 septembrie 1886, a seminarului diecezan şi 
data de 5 decembrie 1894, când pleca din Moldova şi le spunea celor 
care erau deja studenti în teologie: 


Fără duhul lepădării de sine, este cu neputinţă o viață cu adevărat preo- 
teasca şi apostolică. Fiilor, dacă nu ati intrat şi nu rámáneti in acest semi- 
nar numai şi numai pentru gloria lui Dumnezeu şi mântuirea sufletelor, 


3 N.I CAMILU, EP cu care îşi anunţă apropiata sosire în eparhie, Bucuresti 1904, 3-4. 

ieşiţi îndată din seminar. Aici trebuie să rămână numai aceia care au intrat 
non propter esum, sed propter lesum [nu pentru stomac, ci pentru Isus]*. 


li îndeamnă stăruitor pe preoți la edificarea poporului creştin prin 
exemplu bun şi propovăduirea evangheliei: „Să ne silim, fraților prea- 
iubiți, să facem din poporul încredințat nouă un popor ales, rávnitor de 
fapte bune”. 

Pe seminaristii din laşi, ocupați cu studiile şi cu dobândirea duhului 
bisericesc, îi felicită pentru nobila misiune la care se pregătesc şi-i în- 
deamnă să nu uite niciodată că, pentru a fi apostoli vrednici ai lui Cristos, 
e de trebuinta să cugete şi să dorească numai cele ce sunt ale lui Cris- 
tos, ştiind că: „Domnul este partea moştenirii mele” (Ps 15,5). 

Finalul scrisorii este o splendidă pagină de educaţie cetáteneascá, 
vrednică de marele episcop Camilli: 


Îmi rămâne a spune un ultim cuvânt, şi-l zic deschis şi tare tuturor catoli- 
cilor care locuiesc în eparhia mea, fie ei indigeni ori străini, fie ei clerici sau 
laici. Ca şi în timpul întâii mele administrații a Eparhiei de Iasi, aşa şi in 
aceasta a doua, am intenţia şi voința ca toți credincioşii incredintati mie să 
iubească precum se cuvinte patria lor română, dacă sunt indigeni, sau să 
respecte şi să păzească datoriile ospitalităţii române, dacă sunt străini. Să 
păstreze aceştia din urmă şi dragostea şi obiceiurile patriilor natale, pre- 
cum e de datoria lor; dar să nu pretindă a introduce obiceiuri de ale lor în 
bisericile eparhiei mele, nici să încerce a exercita vreo influenţă în tara 
ospitalieră a Romániei?. 


Din aceste rânduri se vede clar luciditatea pastorală a episcopului 
Camilli. Cosmopolitismul catolic îndeosebi la oraşe, diferitele pretenţii 
ale multora dintre enoriaşii catolici creau dificultăți mari în organi- 
zarea şi păstorirea diecezei. Numai un exemplu: la laşi existau pe tim- 
pul episcopului Camilli catolici de opt limbi diferite. Pentru a nu supăra 
vreo grupare, unii preoți de mai înainte au renunțat la a predica. Şi 
doar predicarea cuvântului evangheliei este o datorie gravă: „Implini- 
rea constiincioasá a acestei datorii, spre a-i mulțumi pe toti şi a nu nemul- 
tumi pe nimeni, se obține intrebuintand la predici o limbă comună şi 
înțeleasă de toti, iar aceasta este limba ţării, limba română. Orb este 
cine n-o vede”®. 

Inițiativa episcopului Camilli, luată încă în perioada primei păsto- 
riri a Episcopiei de laşi, era numaidecât necesară atât pe plan cetáte- 
nesc, cât şi bisericesc: 

a) pentru îndepărtarea epitetului de străin cu care erau apostrofati 
catolicii din Moldova, epitet generalizat pe nedrept; 

b) pentru profitul real sufletesc prin împărtăşirea generală a tezau- 
rului Evangheliei şi al rugăciunilor. 


+ N.I CauiLLI, EP 11. 
5 N.I CAMILLI, EP 14-15. 
$ N.I CAMILLI, AP II, 297. 

În mentionata epistolă pastorală nr. 26, în apărarea vicarului său 
general şi paroh de Iasi, Iosif Malinowski, episcopul Camilli subliniază 
textual: 


Eu sunt [cel] care am vrut şi poruncit ca în duminici şi sărbători să se pre- 
dice de aici înainte în limba română. Eu sunt [cel] care, trebuind să dau textul 
catehismului eparhial, l-am dat în româneşte... Eu sunt [cel] care am voit 
ca recitarea sfântului Rozariu să se facă româneşte, cu scopul ca ai noştri 
catolici de diferite naţionalităţi să fie în stare a lua parte la dânsa. 


In continuare, episcopul Camilli explică legitimitatea acestor mă- 
suri, facilitarea convietuirii armonioase, propăşirea materială şi spiri- 
tuală a tuturor catolicilor din Moldova. Cei veniţi din alte tari, de mai 
mult timp sau recent, de diferite ocupaţii, în contactul cu băştinaşii, şi- 
au însuşit suficient limba țării. Aşadar, aceasta poate şi trebuie să fie 
factorul comun şi pe tărâm religios. 

Aceasta a fost linia constantă, conştientă a episcopului Camilli în 
pastorația catolicilor din Moldova. Cu aceeaşi clarviziune şi dârzenie va 
interveni chiar şi în ultimul an al vieţii sale, când, în parohia Luizi-Călu- 
găra, jud. Bacău, unii enoriaşi reclamau predică şi rugăciuni în limba 
maghiară în biserică, agitând întreaga comunitate. lată ce scrie bătrâ- 
nul, dar lucidul episcop Camilli: 


Reclamantii ar trebui să ştie că, în România, limba poporului român este limba 
română şi nici nu poate fi alta... Acum eu întreb pe locuitorii din Luizi-Călu- 
gára, cei neamestecati cu alte națiuni, cum îmi scriu ei înşişi, care s-au năs- 
cut şi au crescut în această țară, a cărei pâine o mănâncă, să-mi spună şi mie, 
sunt ei unguri, ori sunt români? De-s unguri, să se ducă în Ungaria, unde se 
vorbeşte limba ungurească; iar de-s români, cum şi sunt într-adevăr, atunci 
ar trebui să se ruşineze de a nu cunoaşte limba ţării lor; însă ei ştiu limba 
română... şi dovadă e scrisorea pe care reclamantii mi-o scriu tot în limba 
romana; şi încă o dovadă e că dânşii, când au de-a face cu concetatenii lor 
din alte sate şi oraşe, nu vorbesc ungureşte, ci româneşte”. 


2. Perfecţionarea organizării diecezei 


Ca pionier al vieţii catolice moderne în Moldova, deja în prima peri- 
oadá a activităţii sale ca episcop catolic de Iaşi, Nicolae-Iosif Camilli s-a 
străduit să organizeze această eparhie, primul obiectiv fiindu-i să ridice 
cler diecezan indigen şi, ca atare, să înființeze Seminarul Diecezan din 
Iasi. Dificultăţile mari legate de acest început l-au descumpănit într-o 
oarecare măsură şi, pentru a evita conflicte mai mari, a înțeles că e mai 
bine să se retragă. 

In cei zece ani cât a lipsit din Dieceza de Iasi, s-au înregistrat aici nişte 
modificări: înființarea Provinciei Franciscane (1895), ridicare de ceva 


1 N.I CAMILLI, Scrisoarea din 6 mai 1915 către parohul catolic din Luizi-Călugăra. 

cler diecezan indigen si infiintarea Seminarului Franciscan din Háláu- 
cesti (1898). 

Revenit la conducerea Episcopiei Catolice de Iaşi, arhiepiscopul-epis- 
copul Camilli şi-a dat seama că are o misiune destul de grea, aceea de 
perfecționare a organizării diecezei. Ataşat în întregime marelui papa 
reformator sfântul Pius al X-lea, care i-a încredințat pentru a doua 
oară Dieceza de laşi, a căutat să se încadreze cât mai fidel devizei 
acestui papă: Instaurare omnia in Christo (a reînnoi totul în Cristos). 

Ajutat de vicarul său general, PI. Malinowski, va trasa nişte coordo- 
nate organizatorice care, deşi l-au costat foarte mult din punct de ve- 
dere moral, au folosit vieţii bisericeşti catolice din Moldova; roadele 
muncii sale încordate nu i-a fost dat să le vadă în timpul vieții, când a 
trebuit să ofteze din greu în fața multor deziluzii. 


2.1. Districtele bisericeşti 


Inceputul perfecționării de organisme a diecezei se evidențiază în de- 
cretul nr. 94 din 24 februarie 1905: De dioecesis Iassiensis partitionis 
in quattuor districtus deque vicariorum foraneorum officiis, iuribus et 
facultatibus decretum (Decret cu privire la împărțirea Diecezei de Iaşi 
în patru districte şi cu privire la datoriile, drepturile şi facultățile proto- 
popilor). 

Pentru o mai buna administrare a unei dieceze asa de vaste, extinsa 
în întreaga provincie a Moldovei, era necesară împărțirea ei în patru 
districte având în frunte câte un protopop, numit de episcop. Cele patru 
districte existau mai de mult timp, dar episcopul Camilli le-a restruc- 
turat, deoarece, între timp, a crescut numărul parohiilor. Cei patru pro- 
topopi au fost aleşi: doi din rândul clerului tânăr diecezan indigen şi 
doi din rândul misionarilor franciscani. 

Numărul parohiilor, aşa cum reiese din decret, s-a ridicat la 28, repar- 
tizate astfel: 7 în districtul Iaşi, 9 în districtul Siret, 7 în districtul Bis- 
trita şi 5 în districtul Trotuş (la vremea aceea, Moldova era văduvită de 
întreaga Bucovină, răpită de Imperiul Habsburgic în 1775, şi Basara- 
bia, răpită de Imperiul țarist în 1812). 

In general, rostul protopopiatelor este fixat să supravegheze respec- 
tarea sfintelor canoane şi a legilor bisericeşti, să apere cu strictețe dis- 
ciplina bisericească, să rezolve chestiunile mai mici, iar pe cele mai impor- 
tante să le înainteze episcopului. Ei au să-şi îndeplinească în mod con- 
ştiincios datoria, nu din considerente omeneşti, cu părtinire, ci având 
în vedere gloria lui Dumnezeu şi binele duhovnicesc al creştinilor cato- 
lici din cadrul districtului lor. 

In cele 20 de articole ale decretului sunt relatate, cu toate amánun- 
tele, atributiile protopopului: 

— să fie vigilenfi în respectarea disciplinei din partea laicilor şi a pre- 
otilor; 

- — să asigure uniformitatea de cult in district; 
— să supravegheze dacă parohii îşi fac bine datoria; 

— să controleze cel putin o data pe an fiecare parohie din toate 
punctele de vedere; 

— să insiste în îndepărtarea abuzurilor; 

— să aplaneze conflictele de orice fel; 

— să-i ajute pe confrații preoţi bolnavi, ingrijindu-se de înlocuirea lor 
pe timpul bolii. 

— să se intereseze îndeaproape de situația dascălilor; 

- în luna noiembrie vor întocmi darea de seamă asupra districtului, 
pe care o vor înainta Ordinariatului; 

— să respecte secretul profesional; 

— să tina evidenţa colectelor din parohii, inaintándu-le Ordinaria- 
tului; 

— să aibă arhiva protopopiatului separată de cea a parohiei; 

— să prezideze conferințele decanale în lunile aprilie, iulie şi octom- 
brie; 

— să asiste la instalarea parohilor; 

— să-i examineze pe dascăli; 

— să dea invoire de 2-3 zile în absentarea parohilor din district; 

— să acorde dispensele mai mici. 

Decretul vrea să contribuie la perfecționarea organizatorică a diece- 
zei spre slava Domnului şi binele duhovnicesc al enoriaşilor. Parohii să-l 
primească cu dragă inimă; pe protopopi să-i respecte şi să-i asculte, 
pentru a nu mai fi nevoie de intervenţia episcopului. Decretul e redac- 
tat în limba latină, având 12 pagini. 


2.2. Învăţământul religios 


In acelaşi an 1905, după restructurarea administrativ-teritorială, cu 
precizarea atribuţiilor protopopilor, arhiepiscopul-episcopul se îngri- 
jeşte de traducerea enciclicii papale Acerbo nimis, dată de sfântul papă 
Pius al X-lea lumii catolice pe data de 23 aprilie 1905, arătând tuturor 
că reînnoirea lumii în Cristos trebuie să se bazeze pe cunoaşterea cât 
mai clară a lui Cristos. Pentru aceea, papa le cere episcopilor şi preo- 
tilor să nu omita sub nici un motiv propovăduirea cuvântului evanghe- 
liei şi explicarea învățăturii crestinesti. 

El apreciază climatul propice în care se poate dezvolta viata catolică 
în România, libertatea şi sprijinul acordat de guvernul român şi ape- 
lează la conştiinţa preoțească a colaboratorilor săi în instruirea copiilor 
şi a tineretului pe înțelesul tuturor, deoarece, în felul acesta, „mora- 
vurile vor înflori din nou, pietatea va fi respectată, dragostea lui Cris- 
tos va uni inimile cu legătura sfântă a concordiei şi fratiei... şi scumpa 
Românie, cât va depinde de locuitorii ei catolici, va propasi”®. 

Incă din primul an al păstoririi sale ca episcop de Iaşi, la 8 decem- 
brie 1884, episcopul Camilli se adresa preoților şi catolicilor din Moldova 


8 N.I CAuILLI, EP nr. 348, laşi 28.10.1905, 6. 

cu scrisoarea sa pastorală nr. 3 „Despre învățământul religios”, prin 
care le recomanda cele două catehisme, mare şi mic, editate special 
pentru Eparhia de Iasi, în scopul formării vieţii creştine catolice. Acum 
insistă şi mai mult, deoarece însuşi papa o cere, văzând regresul vieții 
spirituale pus pe seama ignoranței în lucrurile religioase: „Vă rog pe 
toti — scrie arhiepiscopul — dacă vá este scumpă mântuirea voastră cea 
veşnică, să vă îngrijiţi de a învăţa toate cele ce trebuie să le credeţi, să 
le nadajduiti şi să le faceți pentru a vă mântui”. 


2.3. Corespondenta oficială şi arhivele bisericeşti 


Cât de mult dorea arhiepiscopul perfecționarea vieţii bisericeşti a 
diecezei sale, se vede şi din decretul nr. 356, publicat de dânsul la Iaşi, 
la 4 noiembrie 1905, conținând 11 pagini, şi care tratează problema cores- 
pondentei oficiale şi a arhivelor bisericeşti. 

Verba volant, scripta manent! Ştia dânsul că preoţii sunt absorbiți 
de ocupațiile zilnice în parohiile lor. Tocmai de aceea voia să-i ştie 
ordonati, căci numai aşa vor putea fi la înălțimea chemării lor. In cali- 
tate de for central diecezan, responsabil al vieţii catolice locale armoni- 
zate Bisericii Universale, episcopul considera că e de datoria lui să-i 
pună la curent pe colaboratorii săi cu viața spirituală a Bisericii Cato- 
lice. Pentru ei traducea şi tipărea documentele papale mai importante, 
precum şi diferitele acte normative de ordin practic pastoral, trimise de 
diferitele congregatii romane. Pentru ajutorarea lor in muncă, se căz- 
nea să le dea instrucțiuni cât mai precise şi practice. De cele mai multe 
ori, însă, acestea toate, o dată primite, erau citite, apreciate, apoi puse 
undeva într-un sertar şi uitate. 

Pentru îndreptarea situaţiei şi pentru ca administraţia parohială să 
aibă un folos real şi pe această cale, arhiepiscopul Camilli vine cu men- 
tionatul decret care scoate în evidență importanța corespondenţei şi a 
arhivelor care, „ținute în ordine şi păstrate cu sfințenie, sunt nu numai 
nişte izvoare istorice, de mare pret pentru posteritate, dar şi martori 
elocventi pentru cei în viață”. 

In primele 13 articole ale decretului, se ocupă în cele mai mici amă- 
nunte cu problema întocmirii corespondenței: hârtia de întrebuințat, 
care trebuie să fie albă şi de bună calitate, format 27/20 cm; antetul, 
unde să fie plasat şi ce să exprime: data, adresa, iscălitura şi calitatea 
celui ce iscăleşte; limba în care se scrie corespondenţa oficială să fie 
latina sau romana; cerneala sa fie neagră; paginatia, ca şi la o carte de 
citit; scrierea să fie frumoasă şi clară; numărul de înregistrare, eventu- 
alele referiri în răspunsuri, registre separate pentru acte primite şi acte 
trimise. 

De la art. 14 la 19 inclusiv se tratează despre arhivele bisericeşti: 
episcopie, protopopiat şi parohie. Acestea vor avea un dulap special, 


9 N.I CAMILLI, EB nr. 348, Iasi 28.10.1905, 11. 
10 N.I CAMILLI, Decret nr. 356, Iasi 1905, 3. 

bine asigurat. Articolul 16, cu cele 26 de subdiviziuni, menţionează 
toate registrele, condicile şi listele privind evidența pastorală, duhov- 
nicească, dar şi pe cea administrativă materială ce trebuie ţinută ordo- 
nat. 

Exigenta personală a episcopului şi a protopopilor obligaţi să lucreze 
după instrucțiunile date de dânsul a făcut ca parohii să acorde mai 
multă atenţie acestui capitol important în istoria Bisericii locale, care 
îi datorează şi pe această cale foarte mult energicului şi inteleptului 
arhiepiscop-episcop Camilli. 


2.4. Chestiunea dispenselor 


Având în vedere problema delicată şi de mare răspundere a căsăto- 
riilor, îndeosebi a celor mixte, arhiepiscopul vine în ajutorul preoților 
din eparhia sa cu Instructiones et monita (Instrucţiuni şi sfaturi) din 19 
martie 1907, în 11 pagini, în care expune cu amănuntele necesare 
modul cum trebuie să se întocmească cererea de dispense cu privire la 
impedimentele de căsătorie, fie către episcop (pentru cele care sunt de 
competența sa), fie către papa; în acest caz, cererea se înaintează nu 
direct, ci prin curia episcopiei. Cererea se face întotdeauna în limba 
latină, pe scurt, dar clar. Se indică numele şi prenumele petitionarilor 
(oratores non sponsi), numele tatălui, vârsta şi domiciliul. 

Intrucât dispensele nu se acordă decât din motive canonice serioase, 
proportionate impedimentului, astfel încât o dispensă acordată fără 
motivele canonice cuvenite este nulă, parohii sunt îndemnați să fie 
foarte atenți in această privință. Motivele să fie expuse clar, pe scurt, 
în termenii indicati de Dreptul canonic şi de teologia morală. Pentru 
impedimentele cu privire la consangvinitate şi afinitate, pe cererea de 
dispensă trebuie indicată numaidecât, în mod clar, schema din care să 
se vadă gradul de înrudire al petitionarilor. 

Atrage atenția administratorilor parohiali asupra consecințelor 
grave ce şi le asumă în caz de neconformare la instrucțiunile date”. 


2.5. Problema importantă a dascălilor 


. Rolul personalului auxiliar a fost întotdeauna apreciat în Biserică. 
Intr-o dieceză vastă ca aceea de Iaşi, cu preoți întotdeauna în număr 
insuficient, dascălul (cântăreț şi învățător), ajutorul preotului în exer- 
citiul cultului, era, în majoritatea comunităţilor catolice din Moldova, un 
cvasi fac-totum. In absenţa preotului care în unele sate ajungea rareori, 
dascălul era acela care boteza, conducea rugăciunile, învăţa pe copii şi 
tineret catehismul, se ruga la căpătâiul celor morti şi conducea la mor- 
mânt. . 

Misiunea le cerea o pregátire adecvatá. In lipsa unei scoli de dascáli in 
Moldova (ca şi a seminarului), cei mai multi au fost aduşi din Transilvania. 


11 N.I CAMILLI, De modo petendi dispensationes..., Iaşi 1907, 9-11. 

Fiind unguri, ei au fost in multe locuri aceia care au contribuit la maghia- 
rizarea numelor multor catolici băştinaşi, insistând pentru limba ma- 
ghiară în Biserică. 

In a doua jumătate a secolului al XIX-lea, este deja atestată forma- 
rea dascălilor indigeni. Astfel, în partea a doua a relatării vizitatorului 
general, preotul Iosif Tomassi, relatare trimisă din Focşani, la 10 decem- 
brie 1858 către SCPE se face o menţiune despre Şcoala de Dascăli din 
Săbăoani (seminar de dascăli), care îşi tinea cursurile numai iarna. La 
vremea vizitei erau in această şcoală 40 de elevi din diferite sate!?. 
Ulterior, şcoala de dascăli s-a transferat la Butea, sub îngrijirea misio- 
narului Iosif Corradini. In 1889, episcopul Dominic Jaquet a dispus 
deschiderea Şcolii de Dascăli de la Háláucesti??. 

E meritul deosebit, însă, al arhiepiscopului-episcopului Camilli de a 
se fi preocupat de problema aşa de însemnată a dascălilor. Decretul nr. 
1360, publicat la Iaşi în 19 martie 1908, 17 pagini, conținând 50 de arti- 
cole împărţite în patru capitole, plus dispoziţii tranzitorii şi un adaos 
despre feciorii de biserică, tratează în amănunt despre importanța 
deosebită acordată de Biserică acestui serviciu auxiliar. Decretul este în 
conformitate cu mai multe documente papale citate de autor". 

In Dieceza de Iaşi se simțea lipsa unor date precise cu privire la per- 
soana, pregătirea, numirea, datoriile, drepturile şi penalizarea dască- 
lilor. Decretul aduce precizările necesare. Dascălul trebuie să fie un 
creştin model, cu pregătire religioasă corespunzătoare. Numirea o face 
episcopul. In prealabil, administratorul parohial îi prezintă protopo- 
pului candidatul la postul de dascăl. După ce acesta este verificat de 
către protopop dacă posedă însuşirile necesare, îl propune episcopului 
care dispune numirea. 

In cele 23 de articole ale cap. 1 sunt descrise însuşirile unui adevărat 
dascăl: ştiinţă, comportament, condiţiile de provizorat, definitivat şi tran- 
sfer. In următoarele 15 articole (de la 24 la 38) sunt indicate datoriile 
dascălului: cântul vocal şi acompanierea instrumentală, ajutorul la cere- 
monii, predarea catehismului copiilor şi tineretului, viața creştinească 
exemplară, evitarea abuzurilor şi respectul cuvenit. 

Pedepsirea dascălilor, de care se ocupă cap. 4, este de competența episco- 
pului. In cazuri urgente, pentru preîntâmpinarea unor situații peni- 
bile, li se acordă administratorului parohial şi protopopului dreptul de 
a-l pedepsi pentru un termen limitat (15-30 zile) pe un dascăl delin- 
cvent. 

Ultimele două articole (49 şi 50) ale decretului privesc darea de seamă 
a administratorului despre dascăli şi reglementarea situaţiei celor du- 
biosi. 


12 I, GABOR, Ierarhia catolică a Moldovei, IIT, 84. 

13 [. GABOR, Ierarhia catolică a Moldovei, III, 159. 

14 N.I CAMILUI, Decret 1360, 4-5. Documente citate: constituţia Speculatores a papei 
Clement al IX-lea, instrucțiunile SCPF din 1845 şi 1883. 

Realismul şi eficacitatea acestui decret se vede din faptul că este în 
vigoare şi astăzi. 


2.6. Confesionalul 


El însuşi preot integru, arhiepiscopul Camilli tinea foarte mult ca 
preoții să fie la înălțimea misiunii lor. Voia cu tot dinadinsul ca ei să nu 
fie nimănui de sminteală. li stăteau mult la inimă cuvintele Aposto- 
lului: „Noi întru nimic nu dăm nici un scandal, ca să nu fie defăimată 
slujirea noastră” (2Cor 6,3). 

Ştia foarte bine cá, în administrarea sacramentului Pocáintei, daca 
nu sunt luate măsurile cuvenite de prudență, poate deveni prilej de 
sminteală. In dieceza sa era nevoie de astfel de măsuri. In acțiunea sa 
generală de perfecționare a organizării diecezane, se înscrie şi decretul 
nr. 2105, privind confecționarea confesionalului şi ascultarea într-însul 
a spovezilor femeilor, decret publicat la Iasi în sărbătoarea Pastelui, la 
18 aprilie 1910, 8 pagini în limba latină. 

Deja unul dintre antecesorii săi, episcopul Salandari, vizitator apos- 
tolic al Moldovei (1864-1873), poruncise în 1869 ca fiecare biserică, atât 
parohială, cât şi filială, să posede cel puţin un confesional, aşezat la loc 
vizibil, pentru ascultarea spovezilor femeilor de orice vârstă, sănătoase. 

In 1884, episcopul Camilli a reînnoit acest decret pentru Dieceza de 
laşi tocmai înființată. El a observat multe lacune în această privinţă. 
De aceea, vine cu acest nou decret prin care în mod hotărât vrea să fie 
tratată cu toată constiinciozitatea administrarea sacramentului Pocă- 
intei. 

Stabileşte termenul de 10 decembrie 1910 (mai bine de 7 luni de la 
publicarea lui), timp în care toti administratorii parohiali vor trebui să 
se îngrijească de confecţionarea confesionalelor, astfel ca în fiecare 
biserică parohială şi filială să fie cel putin un confesional aşezat la loc 
vizibil. Dă indicaţii detaliate cum trebuie să fie confesionalul: întreg, 
asemenea unei cabine închise din toate părțile, având o ferestruică 
metalică, perforată mărunt, astfel ca să se audă glasul, dar să nu se 
vadă nici fața confesorului, nici a penitentului (penitentei). Acest lucru 
se poate asigura şi cu un văl care ar acoperi ferestruica în partea inte- 
rioară, unde stă preotul; aşa a procedat însuşi sfântul Carol Borromeu 
în arhidieceza de Milano. 

Interzice cu desăvârşire semiconfesionalele pentru spovezile feme- 
ilor. Dacă preotul e obligat să spovedească femei, în anumite împreju- 
rări unde nu este biserică, s-o facă aşa cum prevede un decret al SCPF 
din 26 august 1780, dindărătul unor gratii. Sub nici un motiv nu este 
permisă ascultarea spovezii femeilor în casa parohială. 

Timpul util pentru ascultarea spovezilor este de la răsăritul până la 
apusul soarelui. Dacă, din cauza afluentei penitentilor, preotul e nevoit 
să rămână în confesional şi după ce se înnoptează, să dispună ilumi- 
narea suficientă a bisericii şi, mai ales, a locului unde se află confesio- 
nalul. 

Gravitatea deosebitá inclusá in prevederile decretului apare in 
ultimul articol (al VIII-lea) în care specifică pedeapsa suspendării ipso 
facto de la ascultarea spovezilor pentru acela care ar contraveni în ceva. 


2.7. Preasfânta Fecioară Maria, patroana Diecezei catolice de Iasi 


Desi existentă de aproape şapte veacuri pe cuprinsul Moldovei, viata 
catolică de pe aceste meleaguri a fost lipsită de un patronaj spiritual 
deosebit, aşa cum se obişnuieşte în lumea catolică. 

La aniversarea a 25 de ani de la înființarea Episcopiei de Iaşi, arhie- 
piscopul Camilii a luat inițiativa de a remedia această lacună. După ce s- 
a consultat cu administratorii parohiali ai celor 28 de parohii din die- 
ceză, 23 dintre ei fiind de acord cu dânsul, s-a adresat papei Pius al X- 
lea, să aprobe ca preasfânta Fecioară Maria ridicată la cer să fie pa- 
troana principală a Diecezei de Iaşi. Cardinalul Martinelli, prefectul 
SCR, i-a relatat papei cererea de mai sus. Papa, cu autoritatea sa supremă, 
o declară şi o ránduieste pe preasfânta Fecioară Maria ridicată la cer ca 
patroana principală a Diecezei de Iasi, cu toate privilegiile prevăzute de 
drept acestui patronaj. 

Decretul papal are nr. 1894/G, din 12 ianuarie 1910. Trimitandu-i 
arhiepiscopului-episcopului Camilli acest decret, cu adresa nr. 247 din 
10 februarie 1910, cardinalul Gotti, prefectul SCPF, o roagă pe Maica 
cerească să reverse harurile cele mai alese asupra catolicilor din Mol- 
dova, care o vor chema într-ajutor ca patroana lor speciala”. 


2.8. Solidaritate cetăţenească 


Din timp în timp, sănătatea publică este ameninţată de epidemii. In 
asemenea împrejurări, conducerea de stat, prin factorii competenţi de 
răspundere, ia măsurile ce se impun pentru ocrotirea sănătății, ori tra- 
tarea celor atinşi de flagel. Spiritul de solidaritate cetateneasca îi obligă 
pe toti la într-ajutorare. 

In activitatea sa pastorală, în calitate de ierarh al catolicilor din Mol- 
dova, arhiepiscopul Camilii a fost de două ori în situaţia de a-şi mani- 
festa solidaritatea cetateneasca, în primejdia fata de sănătatea publica 
amenințată de holera asiatică, în 1893 şi 1910. 

In scrisorile sale pastorale nr. 62, din 22 august 1893, şi 2218, din 28 
august 1910, le prezintă enoriaşilor diecezei sale flagelul holerei asia- 
tice sub prisma creştină, ca o pedeapsă trimisă de Dumnezeu pentru păca- 
tele oamenilor, deci şi ca o chemare la pocăință. 

In acelaşi timp, însă, episcopul-cetatean Camili îndreaptă atenţia 
creştinilor săi catolici asupra îndatoririlor cetăţeneşti de a urma întoc- 
mai dispozițiile speciale în asemenea situații date de către autoritățile 
de stat, de responsabilii cu sănătatea publică. In colaborare cu aceste 
organe de stat, arhiepiscopul ia şi el unele măsuri care se impun, pe 
linie de cult, anume: 


15 AEI, Dosar XXII, ff. 24 şi 25. Cf. Anexele 1 şi 2. 


148 DIALOG TEOLOGIC 10(2002) 


a) suspendarea hramurilor bisericilor, cu care ocazie se adună o 
mulțime de credincioşi, ceea ce, în caz de epidemie, ar dăuna tuturor; 

b) la serviciile divine din duminici şi sărbători, preoţii vor face rugă- 
ciuni speciale, ca, de pildă, aceea intitulată Pro vitanda mortalitate (pen- 
tru evitarea mortalităţii); 

c) permite a se face în bisericile parohiale şi filiale procesiuni de pocă- 
inta după cum prescrie Ritualul roman; 

d) în virtutea unui indult special, cerut şi obținut în numele papei 
Pius al X-lea, arhiepiscopul îi dispensează de legea abstinentei şi pos- 
tului pe toti preoţii şi enoriaşii catolici până la noi dispoziţii. 

Le atrage atenţia preoţilor de a-şi face datoria chiar cu prețul vieții, 
când ar fi chemaţi să-i îngrijească pe cei care ar fi atinşi de boala necru- 
tatoare. Să aibă înaintea ochilor exemplul Domnului Cristos, „Păstorul 
cel bun, care îşi dă viata pentru oile sale” (In 10,11). 


2.9. Împărtăşirea copiilor 


Atent la activitatea reformatoare a sfântului papă Pius al X-lea, 
arhiepiscopul a primit cu cel mai viu interes decretul papal Quam 
singulari Christus amore, cu privire la vârsta pentru întâia împărtă- 
sire a copiilor. El traduce acest decret şi, cu epistola pastorală nr. 2436, 
din 2 februarie 1911, îl publică în eparhia sa. Prin aceasta a voit să arate 
tuturor importanța primordială, vitală, a Euharistiei în viata creştină. 

Deja în decretul Sacra tridentina Synodus, din 20 decembrie 1905, 
sfântul papă Pius al X-lea menţiona că, „prin împărtăşirea deasă şi zil- 
nică, se obține remediul împotriva păcatelor mici, obişnuite, şi puterea 
de a se feri de păcatele mari, cărora e supusă slăbiciunea omenească”. 

Nu numai credincioşii vârstnici au trebuinta de a se împărtăşi dese- 
ori, dar şi copiii, spre a fi ocrotiti împotriva răului. 

Insuşindu-şi ideile decretului papal, în cele 21 de pagini ale epistolei 
sale pastorale sus menționate, arhiepiscopul le dă o amplă explicaţie, 
pentru ca preoţii săi să primească la masa euharistică pe copiii aşa de 
dragi lui Isus Cristos: „Lăsaţi copilaşii să vină la mine...” (Me 10,14). 


2.10. Vizitele canonice 


In toată activitatea sa pastorală, arhiepiscopul Camilli n-a urmărit 
decât propăşirea Diecezei sale de Iaşi. Dacă el făcea tot ce-i stătea în 
putință, ca arhiereu, voia ca şi colaboratorii săi să corespundă cu tot 
sufletul. Vizitele canonice, pe lângă faptul că ofereau prilejul duhovni- 
cesc de administrare a sfântului Mir, erau tototdată momente impor- 
tante de întâlnire „pe teren” a episcopului cu preoții şi enoriaşii paro- 
hiilor. 

Pretuia la justa valoare aceste vizite care însemnau, de fapt, o consta- 
tare practică a situației diecezei: ce s-a făcut şi ce nu. 


Noi nu avem în vedere alt scop [în vizitele canonice] decât acesta: a apăra 
credinţa în întregimea şi puritatea ei, a păstra şi îndrepta bunele moravuri 

după poruncile lui Dumnezeu si ale Bisericii sale şi, în sfârşit, a ne îngriji 
ca să fie păzite cu stricteţe toate câte privesc disciplina bisericească!$. 


Călăuzit după acest trinom: credința întreagă şi curată, bunele mora- 
vuri şi disciplina bisericească strict respectată, înțelegem de ce arhie- 
piscopul a fost considerat întotdeauna ca un episcop sever. Aşa a înțeles 
el că se poate ajunge la o perfecționare organizatorică a diecezei: prin 
împlinirea constiincioasa a datoriei din partea tuturor, „de la vladica 
până la opincă”! 


3. Relaţiile arhiepiscopului Camilli cu clerul 
3.1. Cu clerul diecezan indigen (secular) 


In absenţa episcopului Camilli din Diecezea de Iaşi (1894-1904), 13 
din cei 23 elevi pe care el îi primise în seminar au fost hirotoniți preoți. 
Chiar dânsul, înainte de a părăsi laşiul, i-a hirotonit subdiaconi (titulo 
misisionis), după ce au promis în mod solemn că, atunci când vor fi 
hirotoniți preoți şi li se va încredința vreun beneficiu, îl vor administra 
la fel ca şi misionarii, obligaţi la aceasta din 1883. 

Pe timpul păstoririi episcopului Dominic Jaquet, primii preoţi diece- 
zani formati în Seminarul Episcopal din laşi, repartizați în parohii, 
întâmpinând unele greutăți materiale, s-au adresat episcopului care nu 
le-a dat un răspuns tranşant, ci i-a lăsat într-o oarecare suspensie. Din 
această cauză, preoții s-au crezut indreptatiti să revină asupra declara- 
tiei făcute la subdiaconat, considerând că s-ar putea dispensa de obliga- 
tia de a tine cu stricteţe sistemul de administraţie a bunurilor temporale 
cerut de episcopie. 

Cand, după demisia episcopului Dominic Jaquet, la cârma episcopiei 
de Iasi a fost numit, la 30 iulie 1903, părintele Iosif Malinowski, în cali- 
tate de administrator apostolic, promotor hotărât al disciplinei biseri- 
ceşti, a rămas uimit de schimbarea atitudinii tinerilor preoți seculari, 
care nu mai voiau să se supună sistemului de administrație la care se 
angajaseră cu 9 ani mai înainte. In scrisoarea sa cu nr. 290, din 20 iunie 
1904, P Malinowski face un studiu amănunțit, juridic şi psihologic al 
problemei, în speranța că preoţii seculari se vor întoarce la promisi- 
unea de mai înainte”. 

La revenirea sa ca arhiepiscop-episcop de laşi, Mons. Camilli a fost 
pus în fața faptului că preoţii diecezani indigeni, ridicați cu atâtea 
jertfe în seminarul înființat de dânsul, nu mai respectau sistemul de 
administrație fixat, pe motiv că ar fi nedrept, că îi împiedică în apos- 
tolat, că nu ţine cont de asigurarea pentru caz de boală ori bătrâneţe, 
că s-ar împotrivi chiar dreptului natural. 

Ne putem imagina deceptia episcopului care punea comportarea 
rebelă a preoţilor pe seama educaţiei necorespunzătoare date de părinții 


16 N.I CAMILLI, EP nr. 918, Iasi 1907, 5. 
17 AEI, Dosar XII, ff. 13-18. 

iezuiți polonezi. Relaţiile dintre episcop şi iezuiți se răcesc încât aceştia 
îşi dau seama că trebuie să părăsească conducerea seminarului. Episco- 
pul a trebuit să facă apeluri disperate la alte ordine călugăreşti pentru 
a primi preoți care să-i conducă şi să-i indrume pe seminaristi. In lipsa 
acestora, a trebuit să se mulțumească un timp cu preoți tineri, absolvenţi 
ai seminarului său. 

Vârsta înaintată, deceptiile suferite, boala de rinichi care îl chinuia 
îl făceau să fie violent şi caustic fata de preoţi, iar aceştia, individual 
sau colectiv, îl reclamau la SCPF sau chiar direct papei. 

Arhiepiscopul îşi dă seama de aceasta şi se plânge secretarului 
SCPE Mons. Veccia, spunând cá Roma nu-l mai sustine: „La Propa- 
ganda da pi di un anno nemmeno risponde alle mie lettere e ai quesiti 
da me fatti in proposito, cosi che io davero non posso vantarmi di avere 
l'appoggio di Roma” (De mai bine de un an, Propaganda nici nu-mi răs- 
punde cel putin la scrisorile şi cererile făcute de mine, aşa încât, cu ade- 
vărat, nu pot să má laud că am sprijin la Roma)”. 

Nemulțumirea sa profundă fata de clerul diecezan se vede şi în scri- 
soarea trimisă secretarului de stat al papei Pius al X-lea (cardinalul 
Mery-del Val), unde îşi exprimă regretul că a înființat Seminarul din 
Iasi, care nu a dat roadele cele bune aşteptate de dânsul. In situația 
grea în care se află, dacă nu va fi ajutat de papa, se vede obligat a-l 
închide „per farla finita con i preti secolari” (s-o termine cu preoţii se- 
culari). 

E foarte îngrijorat de soarta seminariştilor pe care îi are (vreo 24), 
ca nu cumva să ajungă nişte „laici vestiti da ecclesiastici” (laici îmbră- 
cati în haină preoțească). 

Rostul adevărat al unui seminar nu poate fi altul decât acela de a 
pregăti adevăraţi apostoli: „non abbiamo bisogno di mercenari, che 
esercitano su per gi il mestiere di prete, ma abbiamo urgente bisogno 
di veri apostoli” (Nu avem nevoie de mercenari care să facă mai mult 
sau mai putin meserie de preot, ci avem nevoie urgentă de adevăraţi 
apostoli)!?. 

Avea perfectă dreptate vlădica N.I. Camilli. Aceasta este dorința 
Divinului Mântuitor Cristos, ca apostolii săi să fie „sare a pământului 
şi lumină a lumii” (Mt 5,13-14). Dacă era convins că preoții săi diece- 
zani indigeni erau, pur şi simplu, nişte mercenari, desigur, trebuia să 
pună mâna pe funie şi să-i alunge din templu, pentru că scris este: „Casa 
Tatălui meu să fie casă de rugăciune” (Mt 21,13). 

Totuşi, într-o perioadă de început a vieții bisericeşti organizate cu 
cler autohton, ar fi fost necesară mai multă înțelegere a caracterului lo- 
calnicilor, fire domoală, dar valoroasă. Proverbul românesc: „Cu o lin- 
gură de miere prinzi mai multe muşte decât cu un butoi de oțet” ar fi 
trebuit să i se sugereze vajnicului vlădică. Luându-i cu binişorul, în 


18 AKI, Dosar II/4. 
19 AEI, Dosar 58, ff. 64-65. 


ACTIVITATEA PASTORALA A LUI N.I. CAMILLI (1904-1915) 151 


duhul blándetii, ar fi obtinut, cu sigurantá, mai mult de la clerul sáu 
diecezan indigen. 


3.2. Raporturile episcopului Camilli cu Provincia Franciscaná 


Divergentele dintre episcop si OFMC din prima perioadá ca episcop 
de laşi au continuat şi în a doua perioadă, dar de pe o poziție nouă, în- 
trucât între timp se înființase in Moldova Provincia Franciscana pe 
care episcopul n-o dorea înființată pe cuprinsul episcopiei sale, din care 
cauză a şi demisionat în 1894. 

In scrisoarea sa din 18 decembrie 1908 către Mons. Veccia, secre- 
tarul SCPF, citată mai sus, în care se plângea de nemulțumirile ce le 
avea din partea clerului secular, aşa de putin format în spirit bisericesc 
de către iezuiții polonezi, arhiepiscopul se referă şi la „questo clero rego- 
lare, il quale fa di tutto per stabilire qua diocesi in diocesi, stato in 
stato, o paralizzando, o usurpando i diritti vescovili coll'appogio di Roma, 
a quanto si dice” (acest cler franciscan, care face tot posibilul să se con- 
stituie ca o dieceză în dieceză, ca un stat în stat, paralizând sau uzurpând 
drepturile episcopale cu sprijinul Romei, după câte se aude). 

Formarea Provinciei Franciscane din cele zece parohii, împreună cu 
filialele date in perpetuum, privilegiul de exemptiune de care se bucura, 
însemna pentru arhiepiscop o ştirbire a integrității diecezei sale şi a 
jurisdicției, deoarece, în calitatea lor de călugări, misionarii apostolici 
din Moldova nu mai depindeau decât într-o oarecare măsură de dânsul. 
In această nouă situaţie, se iveau cazuri de coliziune a drepturilor care, 
cu mai multă bunăvoință, s-ar fi putut rezolva pe loc. De fapt, divergen- 
tele au fost aduse la cunoştinţa forurilor supreme competente. 

Arhiepiscopul se îndoia de suficienta pregătire teologică a misiona- 
rilor franciscani trimişi în misiunea Moldovei; voia să fie instiintat de 
absența misionarilor din misiune; nu ştia dacă are libertatea de a-i 
conferi unui misionar OFMC o parohie oarecare şi a-l îndepărta ad nutum, 
fără avizul superiorului provinciei OFMC; credea că poate dispune de 
misionarii călugări pentru trebuintele diecezei, fără avizul superiorului 
provincial OFMC şi fără a remunera Provincia pentru serviciul prestat 
de misionar; nu ştia exact cine putea fixa, în parohiile Proviniciei Fran- 
ciscane, taxele pentru cult şi contribuţiile pentru construirea biseri- 
cilor şi cine avea dreptul de a le controla; voia să ştie cine are dreptul 
de a judeca necesitatea construcţiei ori restaurării bisericilor şi cladiri- 
lor din parohiile Provinciei Franciscane şi dacă preoţii călugări trebuie 
să aibă învoirea episcopului pentru a cere pomană ori contribuţii din 
partea credincioşilor. 

SCPF a încredințat cercetarea acestor chestiuni expertului în drept bise- 
ricesc Angelo Lucidi. După o matură examinare a problemelor şi expli- 
catiile date de procuratorul general OFMC, expertul şi-a prezentat pare- 
rile într-o broşură de 34 pagini, intitulată „Voto del Consultore intorno 

ad alcuni dubbi proposti da Mons. Camilli, vescovo di Iassi, e vertenza 
tra il medesimo vescovo di Iassi e i religiosi Conventuali in Moldavia”. 

Se respectá jurisdictia episcopului ca superior al diecezei, dar care 
va tine seama de aceea a superiorului provinciei OFMC asupra misiona- 
rilor subordonati lui in calitatea lor de cálugári si activánd in niste 
parohii date Ordinului Franciscan spre administrare sau chiar şi în 
altele, după cum se prezintă situația. Pentru bunul mers al vieții creş- 
tine, armonizarea competențelor este rezolvarea cea mai fericită. 

Având în vedere faptul constituirii canonice a Provinciei Francis- 
cane „Sfântul Iosif” din Moldova, prin decretul din 26 iulie 1895 al 
SCPE este evident exagerată afirmaţia arhiepiscopului Camilii, care o 
consideră ca „o dieceză în dieceză”, sau că acest cler regular „parali- 
zează şi uzurpă drepturile episcopale”. Judecând sine ira et studio, în 
spirit adevărat creştin, catolic, existența pe deplin justificată pe terito- 
riul Diecezei Catolice de Iaşi a Provinciei Franciscane şi a Seminarului 
Franciscan trebuie considerată în perspectiva propăşirii Bisericii locale 
din Moldova pentru încurajarea vocatiilor preotesti, pentru impulsio- 
narea vieţii spirituale care „izvorăşte dintr-o sfântă emulatie între cle- 
rul secular şi regular"?! 

Divergentele dintre arhiepiscop şi clerul diecezan, pe de o parte, cu 
Provincia Franciscană, pe de alta, scot în evidență deosebirile de 
vederi, dificultăţile reale legate de persoane cu temperamente insufi- 
cient temperate, de stări de lucruri insuficient înțelese; ele atestă fap- 
tul că diferitele motive invocate de unii şi alții nu au fost armonizate 
într-un orizont unitar, care ar fi putut contribui într-o măsură mai 
mare la dezvoltarea vieții diecezane catolice în Moldova. Inainte de toate, 
era datoria arhiereului Camilli să procedeze de o manieră fortiter et 
suaviter (cu tărie, dar şi bunătate), deci nu numai fortiter. 


4. Stemele episcopului N.I. Camilli 


Actele oficiale ale activităţii pastorale a episcopului, şi apoi ale arhie- 
piscopului-episcopului Camilli, poartă pe frontispiciul lor un ansamblu 
de semne şi devizele alese de dânsul ca o expresie a orientării sale. Litera- 
tura pastorală a episcopului şi arhiepiscopului Camilli ne oferă trei 
steme diferite. 

Prima este cea folosită în perioada de episcop vizitator apostolic al 
Moldovei (1881-1884). Pe lângă semnul distinctiv episcopal, pălăria şi ca- 
nafurile marginale, corpul central al stemei cuprinde: 

a) partea superioară, reprezentând două braţe încrucişate, acelea 
ale lui Cristos şi ale sfântului Francisc de Assisi, ambele având mâna stră- 
punsă. Intre braţe, ca şi deasupra ecusonului, se află crucea, semnul 
mântuirii prin Cristos Isus. Reprezentarea este specific franciscană. 


2 [. GABOR, Ierarhia catolică a Moldovei, III, 182 - 183. 
21 LP PAL, Originea catolicilor din Moldova si franciscanii, păstorii lor de veacuri, 
Săbăoani 1941, 218. 

Prin aceasta, episcopul Camilli îşi exprimă apartenenţa sa la OFMC în 
care s-a format; 

b) cea mai mare parte a ecusonului este dominată de figura sfântu- 
lui Iosif, bust, cu Pruncul Isus căruia i-a fost tată purtător de grijă, pe 
braţul stâng, iar în mâna dreaptă, crinul, simbolul fecioriei (soțul fecio- 
relnic al Mariei). Dedesubtul persoanelor, un nor, simbol al îndurării 
divine („Domnul care dă ploaie pământului”, Ps 146,8), dar şi al efeme- 
rului („Viaţa noastră va trece ca urma unui nor”, [nt 2,4); 

c) în partea inferioară a ecusonului se află un vas, de asemenea, sim- 
bol al curatiei: „Cine se va păstra curat, va fi ca un vas vrednic de cinste” 
(2Tim 2,21). 

d) deviza SUB TUUM PRAESIDIUM (Sub ocrotirea ta), din partea de 
jos a stemei, indică devotiunea specială pe care episcopul Camilli a nu- 
trit-o toată viața față de patronul Bisericii Universale şi unul dintre patro- 
nii săi personali, căruia i-a dedicat mai multe lucrări, contribuind la 
răspândirea cultului său, sub patronajul căruia a aşezat şi Seminarul 
Diecezan din Iasi (Anexa 3). 

A doua stemă este folosită de episcopul N.I. Camilli în prima peri- 
oadă a păstoririi sale ca episcop de Iasi (1884-1894): 

a) pălăria, crucea, canafurile şi emblema franciscană sunt ca şi în 
prima stemă; 

b) sub emblemă, restul suprafeței ecusonului e împărțit în două: 
partea stângă e acoperită de figura întreagă a sfântului Iosif cu Prun- 
cul Isus în braţul stâng, iar în partea dreaptă, un leu, simbol al tăriei 
şi curajului: „Cel mai viteaz, care are inima ca de leu...” (2Sam 17,10); 

c) deviza: ITE AD IOSEPH (Mergeţi la Iosif), înscrisă în partea de 
jos a stemei, arată ataşamentul constant al episcopului Camilli față de 
marele patriarh al poporului lui Dumnezeu (Anexa 4). 

Stema a treia este cea legată de ultima perioadă a vieții Mons. 
Camilli (1904-1915), ca arhiepiscop-episcop de laşi. Fata de anterioa- 
rele, ea are următoarele amănunte speciale: 

a) canafurile laterale sunt în patru trepte; 

b) crucea este perpendiculară pe ecuson, cu două brațe pe orizon- 
tală, distinctivul arhiepiscopal; 

c) ecusonul este modificat numai în partea superioară în care em- 
blema franciscană este înlocuită cu semnul soarelui, simbol al drep- 
tatii: „Şi va răsări pentru voi... soarele dreptăţii” (Mal 3,20), simbol care 
trebuie pus în legătură cu deviza: IUSTITIA DUCE NON FLECTAR 
(Condus de dreptate, nu voi fi doborât); 

d) de ecuson atârnă o medalie, aceea a Coroanei României cu care a 
fost distins de către Regele Carol I în anul 1894 (Anexa 4). 


5. Moartea arhiepiscopului-episcopului N. I. Camilli 


Sfârşitul anului 1915 a adus cu şine şi sfârşitul vieţii pământeşti a 
arhiepiscopului-episcopului Camilli. Implinise la 23 aprilie acel an vârsta 
de 75 de ani. Cu doi ani mai înainte a avut marea bucurie de a sărbători 

jubileul de 50 de ani de preoţie chiar în localitate sa de baştină, Mon- 
terubbiano: „între concetatenii mei, care au sărbătorit cu atâta râvnă 
de credință vie, de sinceră sfințenie şi adevărată evlavie creştinească, 
aniversarea de 50 de ani a primei mele Liturghii"?, Mai înainte, în 
decembrie 1906, a sărbătorit la Iaşi jubileul de 25 de ani de episcopat. 

La 4 decembrie 1915, împlinise 52 de ani de la hirotonirea preo- 
teasca şi 34 de ani de la consacrarea episcopală. L-a costat foarte mult 
paralizia de care a fost lovit, pe la începutul anului 1913, pretiosul său 
vicar general, pr. losif Malinowski. Era suferind de rinichi, ceea ce 
explică nervozitatea lui din ce în ce mai pronunţată în ultimii ani. Cu 
toate acestea, nu se cruța: 


„Mulțumită Domnului, cu toată vârsta mea înaintată de 73 de ani impliniti 
[scrie în epistola sa pastorală din 14 ianuarie 1913], nici de una nu bag de 
seamă, nici am sufletul meu cinstit mie, fără numai ca să săvârşesc aler- 
garea mea cu bucurie, şi slujba care am luat de la Domnul Isus (Fap 20,24), 
făcând numai acel bine pe care-l pot face sufletelor încredințate mie”. 


Intr-adevăr, a muncit cu perseverență, fără şovăire, până la ultima su- 
flare, convins că nu-şi face decât datoria. „Chiar în dimineaţa zilei de 
30 decembrie, când şi-a dat obştescul sfârşit, gândul lui zbura la muncă 
şi le spunea servitorilor să-l îmbrace, că avea de lucru”. Sárbátorise 
Crăciunul împreună cu preoţii de la parohie şi de la Seminar, prezenţi 
în laşi. 

Pe data de 28 decembrie 1915, nota în condica arhiepiscopală, pe care 
o tinea dânsul (se observă scrisul unei mâini tremurânde), primirea 
sumei de 70 de lei de la preotul Anton Marghit pentru zece cărți de rugă- 
ciune. În ziua următoare, 29 decembrie, preotul Grigore Enariu, direc- 
torul Seminarului, invitat de preotul Nazareno Cippolloni, parohul din 
Luizi-Călugăra, să meargă la dânsul, cere învoirea Mons. Camilli. Acesta 
îi îngăduie bucuros. A doua zi, 30 decembrie, părintele Enariu primeşte 
o telegramă din Iasi, unde scrie că arhiepiscopul a murit”. 

Ceremonia înmormântării a fost celebrată de către arhiepiscopul ro- 
mano-catolic de Bucuresti, Raimund Netzhammer, înconjurat de un 
sobor mare de preoti?*. Trupul neînsufleţit al arhiepiscopului a fost inmor- 
mântat în catedrala catolică din Iasi, în fata băncii de împărtăşanie, 
spre sud. Mormântul este străjuit de următorul epitaf: 

(traducere) 


„Aici odihnesc in pace, aşteptând învierea morților, rămăşiţele pământeşti 
ale Prea Ilustrului şi Prea Cucernicului Stăpân Nicolae Iosif Camilli, mai 


2 N.I CAMILLI, EP nr. 3129, Iaşi 1913, 4. 

23 N.I CAMILLI, EP nr. 3129, Iaşi 1913, 4. . 

?* U. CIPOLLONI, Cuvântare funebrá la înmormântarea IPS arh.ep. Camilli, Iasi 
1916, 12. 

23 To. Relatarea PC.P Francisc Cojocea, pensionar Huşi (înregistrare). 

2 Anexele 5 şi 6. 

inainte cálugár in Ord. Min. Conv., misionar apostolic, care a fost consacrat 
episcop de Mosinopolis, la Roma, pe data de 4 decembrie 1881, i s-a incre- 
dintat misiunea de vizitator apostolic in Moldova. Apoi, la 27 iunie 1884, a 
fost numit ca prim-episcop al Diecezei de Iaşi nou înființate. A deschis Semi- 
narul Diecezan. În două rânduri a condus poporul [catolic din Moldova] ca 
un păstor vigilent. Apreciindu-i meritele, Pius al X-lea l-a numit conte şi 
asistent la Tronul Pontifical. De asemenea, şi Carol I, primul rege al Româ- 
niei, având în vedere marile merite şi virtuţi ale acestui arhiereu, l-a deco- 
rat cu distincția Coroana Românei în gradul de comandor. În anul al 76-lea 
al vieţii sale, plin de merite, a fost chemat în Patria Cerească, în ziua de 30 
decembrie 1915. A fost înmormântat aici, în biserica noastră catedrală, cu 
toată cinstea, fiind de față Prea Ilustrul şi Prea Cucernicul Raymund 
Netzhammer OSB, arhiepiscop de Bucuresti, în ziua de 2 ianuarie 1916. 
Rugaţi-vă pentru el”. 


În cronica seminarului Diecezan din Iasi, prefectul de studii de 
atunci, viitorul episcop Mihai Robu, scria, la 2 ianuarie 1916: 


Illustrissimus Dominus Nic.-losephus Camilli fundavit hoc seminarium, ob 
quod factum ei gratitudinem servare debemus. Fuit vir plenus fide et zelo 
Dei, sed charactere parum facili et amoeno, nimis severus cum sacerdoti- 
bus... Si intentiones eius iustae fuerunt et rectae, earum executio infelix 
fuit ob defectum benignitatis... Ad eius sepulchrum omnia jam oblivioni 
tradentur. R.I.P" (Prea Ilustrul Stăpân N. I. Camilli a înființat acest semi- 
nar, pentru care fapt trebuie să-i fim recunoscători. A fost un bărbat plin 
de credinţă şi râvnă pentru Dumnezeu, dar de un caracter dificil, prea 
aspru cu preoții... Dacă intenţiile sale au fost bune şi drepte, realizarea lor 
a fost nefericită, din cauza lipsei de blandete. La mormântul lui, toate se 
dau uitării. Odihnească-se în pace). 


Ultimul său vicar general, P Ulderic Cipolloni, doi ani cât a stat 
lângă dânsul, l-a cunoscut bine şi-l descrie astfel: 


Mons. Camilli a fost omul datoriei: era pătruns în adâncul inimii de marea răs- 
pundere ce o avea în fata lui Dumnezeu pentru povara grea pe care o pri- 
mise şi, de aceea, nu slăbea niciodată în râvna pentru cele dumnezeieşti. O 
fi fost, ce-i drept, câteodată chiar şi aspru cu preoţii, însă ar fi păcat să se 
creadă că era rău la inimă. De multe ori mi-a mărturisit că tare îl mistuie 
focul dragostei pentru Dumnezeu şi credea că Domnul nu era îndeajuns de 
slujit”. 

A fost simplu, a iubit foarte mult viața ascunsă... a urât fala;... cu o exacti- 
tate matematică îşi împlinea datoriile sale personale de preot şi de creştin. 
A fost un om ce arareori se găseşte şi se întâlneşte“. 


21 Vezi textul latin în Anexa 7. 

28 ASDI, Dosar nr. 58 (Diarium 1906 - 1930), ff. 133 - 134. 
2 U, CIPOLLONI, Cuvântare funebrá..., 11. 

30 U. CIPOLLONI., Cuvántare funebrá..., 13. 

Un contemporan care l-a cunoscut îndeaproape, şi activitatea lui în 
România, scrie despre dânsul: 


Avea o imensă idee despre vrednicia preoțească şi era gelos din cale-afară 
de prestigiul ei. Din pricina aceasta, părea uneori prea aspru. A avut însă 
o inimă de aur, suflet curat şi cugetul limpede. Numele lui Camilli a apărut 
rar în presă... I-a plăcut viata retrasă, de călugăr smerit. Nimic nu i-a fost 
mai urât decât reclama seacă şi asurzitoare. Când a murit, însă, ieşenii toti 
au simţit că din mijlocul lor a dispărut călugărul cuvios, vrednicul ierarh, 
bunul român care a fost Camilli. Deşi nu era român prin obârşie, a fost un 
mare român prin sentimentele lui, prin serviciile aduse románismului?!. 


Şi tot acelaşi contemporan mai notează că, dacă ar fi să-i scrie dân- 
sul epitaful, ar scrie aşa: „Aici odihnesc oasele robului lui Dumnezeu, 
N.I. Camilli, arhiepiscop-episcop al Iaşilor, arhiereul care, de la 1881 la 
1915, în scaunul episcopiei sale, ori la Roma, dreapta credinţă a proslă- 
vit, românismul a slujit”? 

Nota de severitate este exprimată şi în caracterizarea întâlnită într- 
o publicaţie ulterioară: „Severus cum omnibus, rigorissimus ad tuen- 
dam ac promovendam disciplinam ecclesiasticam, qua de causa odiosus 
evasit pluribus ex utroque clero. Tamen vigilantissimus in pastora- 
tione animarum" (Sever cu toti, foarte rigorist în apărarea şi promo- 
varea disciplinei bisericeşti, din care cauză a devenit odios multora din 
clerul atât secular, cât şi regular. Totuşi, foarte vigilent în păstorirea 
sufletelor). 

Ca o încununare a elogiilor binemeritate de marele nostru arhiereu, 
se cuvine a menționa aici şi cele scrise de savantul istoriograf N. Iorga 
în ziarul Neamul românesc: 


La Iasi, s-a stins episcopul catolic Camilli... El moare pe pământul nostru, 
reprezentând la laşi ideea latină... care a produs în ultimele decenii o 
însemnată mişcare culturală. Studiile adânci şi precise ale părintelui Auner, 
formarea în seminariile catolice a unei pleiade de catolici români, care, ca 
preotul Ferent [Ioan] din Iaşi... servesc râvnitor cunoaşterea trecutului 
nostru. 


31 M. CARADA-TEODORIAN, „N.I. Camilli", Rve 5/1 (1916) 59. 

3? M. CARADA-TEODORIAN, ,,N.I. Camilli", Ruc 5/1 (1916) 60. 

33 Schematismus Provinciae S. Iosephus OFMC in Moldavia pro anno D. 1935, 
Serafica, Sábáoani 1935, 87. 

34 N. IORGA, „Trei mari dispăruți", Neamul românesc 11/2 (Bucuresti, 10 ianuarie 
1916) 1. 

Anexa 1 


1894/G. 
JASSIEN. 


Ab erecta Dioecesi Jassien. anno vigesimoquinto labente, Rmus Dnus 
Nicolaus Josephus Camilli Archiepiscopus Episcopus Jassien. Sancti- 
ssimum Dominum Nostrum Pium Papam X. Supplex rogavit, ut eidem 
Dioecesi adhuc caelesti Patrono carenti Deiparam in Caelum Assum- 
ptam ceu Patronam principalem attribuere dignaretur. Siquidem, atten- 
tis regionis illius locorum adiunctis, quae ad iuris tramitem Patroni 
electionem peragendam praepediunt, ipse Rmus Episcopus Virginem 
Mariam sideribus receptam proposuit (suffragia insimul exquirens) 
RR. PP Vigintiseptem Paroeciarum Administratoribus quae Dioecesim 
constituunt, utpote interpretibus, ac Fidelis Plebis vota depromenti- 
bus: quorum numero tres et viginti Deiparae Assumptionem libenter 
universae Dioeceseos Patronam rite declarandam assensi sunt. Quibus 
omnibus eidem Sanctissimo Domino Nostro ab infrascripto Cardinali 
Sacrae Rituum Congregationi Praefecto relatis, Sanctitas Sua, a prae- 
scripta forma ordinaria quoad electionem benigne dispensando, Ma- 
riam Virginem in Caelum Assumptam Jassien. Dioeceseos praecipuam 
apud Deum Patronam suprema Auctoritate Sua declaravit et consti- 
tuit; omnibus privilegiis atque honorificentiis eidem attributis, quae 
locorum Patronis de iure competunt. Contrariis non obstantibus qui- 
buscunque. Die 12 Januarii 1910. 

ANEXA 3 


Stema episcopului N.I. CAMILLI 
Vizitator Apostolic in Moldova 
1881-1884 

ANEXA 5 


Arhiepiscopul-episcopul N.I. CAMILLI între preoţi 
Iaşi, 26 noiembrie 1906 

Epitaful Msgr. CAMILLI 


METANOIA. ASPECTE SOCIALE 
ÎN LUMINA IMPARATIEI LUI DUMNEZEU 


Lucian FARCAS 
Institutul Teologic Romano-Catolic, Iasi 


Vestea creştină despre mântuirea oamenilor lasă să se înțeleagă, 
fără îndoială, faptul că stăpânirea lui Dumnezeu reprezintă darul con- 
ditionat prin care procesul metanoia devine posibil’. Isus a proclamat 
lucrul acesta ca vestitor al evangheliei lui Dumnezeu: „Timpul s-a îm- 
plinit, împărăția lui Dumnezeu este aproape. Convertiti-va şi credeți in 
evanghelie!” (Mc 1,15). Având în vedere această realitate, pot fi gândite 
perspective ale convertirii sociale. Aici trebuie avut în vedere faptul că 
ambele comunități — Biserica şi societatea — au de îndeplinit misiuni 
specifice în slujirea împărăției lui Dumnezeu. Într-un prim pas al reflec- 
tiilor ce urmează, va fi prezentată împărăţia lui Dumnezeu din punct 
de vedere biblic, istorie şi teologic-etic cu intenţia de a arăta legăturile 
dintre stăpânirea lui Dumnezeu şi convertire. Într-un al doilea pas, 
trebuie reflectată triada credință, speranţă, iubire — înțeleasă ca forță 
constructivă a comunității — în lumina împărăției lui Dumnezeu. Această 
triadă trebuie să cuprindă dimensiunea socială, şi astfel, să deschidă 
spaţii de acțiune pentru convertire. În sfârşit, într-un al treilea pas, se 
va acorda atenţie fenomenelor socio-culturale ale schimbării valorilor, 
care ar putea oferi şanse pentru procesul convertirii în societatea de 
astăzi. 


1. Imparatia lui Dumnezeu şi metanoia 


O privire asupra evoluţiei istorice a conceptului“ de ,,imparatie” şi 
„stăpânire a lui Dumnezeu” oferă posibilitatea de a constata diferite 


! [n acest studiu am preluat şi tradus în limba română capitolul al V-lea din teza de 
doctorat pe care am sustinut-o în anul 2000 la Universitatea din Bochum, Germania. 
Având ca titlu „Metanoia - Dimensiunea socială. Convertirea din păcatul social şi trans- 
formarea structurilor păcatului”, teza a fost publicată în limba germană la Editura 
Sapientia (Iasi), în 2002. 

2 Cf. par., Mt 4,12.17; Lc 4,14s.u., Cf. B. LUTZ, Umkehr als Prozeß ständigen Neu- 
Werdens. Praktisch-theologische Überlegungen zu Möglichkeiten und Grenzen 
christlich motivierter Erneuerung, Würzburg 1989. 

3 Cf. GS 36 si, legat de acest număr, cf. (capitolul al III-lea al primei parti) 
comentariul lui A. AUER, în: LTAK.E, III (1968), 377-397, 385s.u. 

^ Existá o diferenţă între stăpânire şi impárátie: stăpânirea arată puterea exerci- 
tată de Dumnezeu spre mântuirea oamenilor, în timp ce împărăţia indică, mai degrabă, 
spaţiul institutional. Cf. R. SCHNACKENBURG, „Reich Gottes”, în BThW4, 468-478, 468; 
A. LINDEMANN, „Herrschaft Gottes, Reich Gottes — IV Neues Testament und 
spátantikes Judentum”, TRE 15 (1986) 196-218, 196; M. Knapp, „Herrschaft Gottes, 
Reich Gottes - II. Theologiegeschichtlich, III. Systematisch-theologisch”, in LThK3, V 
(1996), 31-37. 

aspecte ale legăturilor reciproce dintre împărăţia lui Dumnezeu şi 
metanoia. Într-adevăr, oferta mântuirii din partea lui Dumnezeu are 
loc în istoria mântuirii, însă realizarea ei are nevoie de disponibilitatea 
convertirii oamenilor. In acest sens, trebuie reţinut faptul că, în dife- 
rite contexte, sensul stăpânirii lui Dumnezeu a influenţat diferite şanse 
ale convertirii. In sens biblic, pot fi văzute perspectivele largi, în care acti- 
unea lui Dumnezeu are în vedere omul întreg. Intelegerile unilaterale, 
în cadrul evoluţiei istorice, a conceptelor de „împărăție a lui Dum- 
nezeu”, ,om", „Biserică” şi „lume” au afectat negativ şansele conver- 
tirii. O teologie reînnoită, care are în vedere stăpânirea lui Dumnezeu, 
Biserica şi realitatea lumii, face posibilă prezentarea perspectivelor 
legate de dimensiunea socială a convertirii în contextul vieţii moderne. 


1.1. Contururi biblice 


Atât în Vechiul Testament, cât şi în Noul Testament, stăpânirea şi 
împărăţia lui Dumnezeu au pentru credință o semnificaţie centrală’. 
Aici, perspectivele convertirii stau întotdeauna în strânsă legătură cu 
credința în Dumnezeu, eliberatorul poporului ales şi creatorul lumii în- 
tregif. Participarea la împărăţia lui Dumnezeu cere disponibilitatea 
convertirii, care face ca darul mântuitor al lui Dumnezeu şi acceptarea 
sa din partea omului să devină realitate’. 


a) In Vechiul Testament, poporul credincios, Israel, mărturiseşte 
revelația lui Dumnezeu în lume şi impunerea stăpânirii sale în 
favoarea aleşilor săi. Răspunsul de credință al oamenilor dat inițiativei 
salvifice a lui Dumnezeu trebuia să cuprindă participarea personală şi 
socială la edificarea vieţii comunitare în solidaritate. Dimensiunea verti- 
cală a stăpânirii lui Dumnezeu în lume a devenit o provocare pentru 
responsabilitatea fata de condiţiile orizontale ale spațiului de viata din- 
tre oameni. În tensiunea dintre promisiune şi împlinire, experiența mân- 
tuirii trebuia înțeleasă ca bază pentru acțiunea omenească. 

Caracteristic pentru ideile de stăpânire si de împărăție a lui Dum- 
nezeu este, deja de pe vremea patriarhilor, credința în „Dumnezeul trans- 
cendent şi personal al părinților”, care se descoperă în lume celor aleşi 
de el, îi adună împreună ca frati şi surori în spiritul solidarităţii sale prac- 
ticate fata de oameni, îi apără împotriva atacurilor şi li se descoperă 
istoric, în tensiunea dintre promisiune şi împlinire (urmaşi şi tara), ca 
cel care merge împreună şi este prezent pentru ei (cf. Gen 10-50. 


5 Cf. E. HAAG, „Herrschaft Gottes, Reich Gottes - I. Biblisch-theologisch. 1. Altes 
Testament”, in LThK3, V (1996), 26-28, 26; H. MERKLEIN, „Herrschaft Gottes, Reich 
Gottes — I. Biblisch-theologisch. 2. Frühjudentum; 3. Neues Testament”, in LThK3, V 
(1996), 28-31, 29; R. SCHNACKENBURG, , Reich Gottes", 468. 

$ Cf. J.B. BAUER, , Umkehr", in BThW4, 544-546, 544ş.u. 

1 Cf. R. SCHNACKENBURG, „Reich Gottes", 474s.u. 

* E. HAAG, „Herrschaft Gottes, Reich Gottes", 26. Mai pe larg despre aceasta si 
despre márturia fundamentalá a credintei in Vechiul Testament, cf. J. SCHREINER, 
Theologie des Alten Testaments (Die Neue Echter Bibel: Ergánzungsband, 1), 
Würzburg 1995, 57-65. 

Experienţa de credință a faptelor minunate salvifice din timpul marii 
eliberări din sclavia egipteană implică un răspuns corespunzător din 
partea poporului, care trebuie să se dovedească corespunzător, alături 
de actul de credinţă al recunoaşterii lui Dumnezeu Eliberatorul, şi în co- 
edificarea unei societăți noi în libertate şi bine comun pentru toţi”. 

Pentru construirea unei societăți noi, nu este suficientă eliberarea 
de mecanismele exploatatoare străine şi exterioare. Pentru aceasta, este 
necesară şi convertirea interioară a poporului şi a membrilor săi. Mo- 
mentele de dezamăgire legate de edificarea noii vieţi in Tara Făgăduită 
arată că eliberarea divină de situaţiile duşmănoase străine n-a găsit 
întotdeauna, la oameni şi în practica socială, ecoul aşteptat al unei 
libertăţi personale şi sociale. De aceea, se vorbeşte despre o pervertire 
a idealului teocratic al stăpânirii lui Dumnezeu şi despre necesitatea 
unei critici fata de această situație. 

In opoziţie cu pervertirea idealului teocratic, apărută în Israel, şi cu 
critica la adresa indignării şi incapacității poporului îndepărtat de 
Iahve de a corespunde exigentei etice a stăpânirii şi împărăției lui 
Dumnezeu (cf. Ex 19,5ş.u.), profetismul preexilic a anunţat că stăpâni- 
rea regească a lui Iahve asupra Sionului grăbeşte spre cunoaşterea 
judecății (cf. Is 6,1-11) şi va pune capăt oricărei arogante fata de Dum- 
nezeu în Israel (cf. Am 8,2; Ez 7,2) şi lumii popoarelor (cf. Js 10,5-15)?°. 

Prăbuşirea monarhiei davidice înseamnă o îndepărtare de Dumnezeu 
şi, totodată, un eşec grav în domeniul politic, economic şi socio-cul- 
tural. In acest context poate fi înțeles discursul despre dimensiunile so- 
ciale ale păcatului, care scoate în evidență mari contradicții sociale în 
comparaţie cu mântuirea lui Dumnezeu şi cu binele oamenilor”. 

Proporția răului, necredinta poporului şi respingerea din partea 
acestuia a convertirii justifică experiența exilului. Aceasta este inter- 
pretată, mai întâi, ca pedeapsă, însă ulterior este văzută ca ocazie de 
convertire!?. Intoarcerea din exil favorizează o aprofundare a concepției 
despre stăpânirea lui Dumnezeu în trăsăturile ei escatologice, şi scoate 
în evidență dispoziția lui Dumnezeu de a ierta poporul suferind. In 
acest context, perspectivele convertirii se imbogatesc cu dimensiuni 
interioare în inima omului, în timp ce concepția despre poporul ales, 
Israel, trece într-un plan secundar, din cauza unor idei apocaliptice în 
favoarea unui privilegiat „rest sfânt”. 


9 Cf. J. SCHREINER, Theologie des Alten Testaments, 193s.u. 

1 E. HAAG, „Herrschaft Gottes, Reich Gottes", 27. 

!! De semnificaţia veterotestamentara a păcatului aparține convingerea ca păcatul 
„nu este o problemă care să-l privească doar pe individ”, ci şi comunitatea: F. REITERER, 
„Siinde-Siihne” (AT), în BthW4, 515-521, 515. Despre aspectele sociale ale păcatului în 
raport cu delicte sociale, cf., tot acolo, în continuare 516s.u. 

12 Cf. E. HAAG, „Herrschaft Gottes, Reich Gottes”, 27; J. SCHREINER, Theologie des 
Alten Testaments, 246. 

13 Cf. E. HAAG, „Herrschaft Gottes, Reich Gottes”, 27; R. SCHNACKENBURG, „Reich 
Gottes”, 470. 

Dimensiunea escatologică a împărăției lui Dumnezeu si a chemării 
la convertire, legată de aceasta, va ocupa un loc important în predica 
lui Isus despre basileia lui Dumnezeu". In această dimensiune este 
integrată speranţa într-o creație transformată, cu perspectiva unui cer 
nou şi a unui pământ nou”. 


b) In Noul Testament, conceptul de „stăpânire a lui Dumnezeu” dă 
expresie conținutului central al mesajului lui Isus’®. In predica lui Isus 
despre împărăția lui Dumnezeu are loc o schimbare teologică. Situaţia 
judecății pe care el o presupune (cf. Mt 3,7-12 şi par.; Le 13,3.5), asemenea 
lui loan Botezătorul, ca urmare a tradiției deuteronomice (cf. Dan 9,3- 
19; Bar 1,15-2,10; Hen (etiop.) 93,8ş.u.), este înlocuită prin proclama- 
rea mântuirii escatologice pentru Israel. Aceasta are loc în fericirea 
„săracilor”, cărora li se atribuie împărăţia lui Dumnezeu (cf. Lc 6,20s.u.; 
par.), sau în anunțarea apropierii stăpânirii lui Dumnezeu (cf. Mc 1,5; 
Lc 10,9; par)". 

Dacă se pune întrebarea referitoare la esentialul convertirii in pre- 
dica lui Isus, trebuie avute în vedere expresiile a se converti şi a deveni 
copil!5. Intoarcerea de la rău, de la păcat, şi asceza sau postul sunt, fără 
îndoială, semne ale convertirii, dar ele nu constituie nicicum esentialul 
convertirii, 


ci, într-un mod propriu, orientarea inimii spre Dumnezeu, asemenea copi- 
ilor, care se lasă conduşi fără răutate şi plini de încredere fără margini. Ade- 
vărata convertire, aşa cum o vede Isus, este acolo unde omul nu se mai încrede 
în sine însuşi, când el nu mai doreşte să realizeze propria-i mântuire cu pute- 
rile sale, ci încetează de a mai privi la sine, se încrede în Dumnezeu şi de 
la el aşteaptă toată mântuirea!?. 


14 Cf. R. SCHNACKENBURG, „Reich Gottes”, 470s.u. 

15 Mântuirea finală va face suferința uitată, iar bucuria îi va umple pe oameni: „Căci 
nenorocirile din vremurile de demult au fost uitate şi stau departe de ochii mei. Pentru 
că eu voi face ceruri noi şi pământ nou. Nimeni nu-şi va mai aduce aminte de vremurile 
trecute şi nimănui nu-i vor mai veni în minte” (Is 65,16c-17). 

16 Cf. H. MERELEIN, „Herrschaft Gottes, Reich Gottes", 29. 

17 Cf. H. MERELEIN, „Herrschaft Gottes, Reich Gottes", 29. 

18 Mt 18,2-3: „Chemând la sine un copil, l-a pus în mijlocul lor şi le-a spus: «Adevăr 
vă spun, dacă nu vă veți întoarce şi nu veți deveni asemenea copiilor, nu veţi intra in 
împărăţia cerurilor»”. A 

19 J.B. BAUER, „Umkehr”, 545. In acest loc, trebuie avut in vedere faptul că, pentru 
Isus, tată era desemnarea tipică a lui Dumnezeu; el este Abba — „Tata”, „Tăticul”. Acest 
mod de adresare se raportează la profunda relaţie dintre Isus şi Dumnezeu şi, din acest 
motiv, ea nu trebuie minimalizata. „Ar fi greşită o devalorizare a acestei forme de adre- 
sare către Dumnezeu, în sensul unei minimalizări, adică s-ar face din Domnul şi Stă- 
pânul doar un «tătic drăguţ», în jurul căruia copiii ar sări după cum vor ei. Faptul că 
Dumnezeu, căruia Isus i se adresează cu «Abba», rămâne Domn şi Suveran este arătat 
deja de rugăciunea Tatăl nostru, în care se cere de la «Abba» să se impună ca Domn şi 
Rege”, H. MERKLEIN, Jesu Botschaft von der Gottesherrschaft, Stuttgart 1983, 84. 

Perspectivele convertirii sociale, in lumina împărăției lui Dumnezeu, 
pot fi arătate din modul în care Isus a înțeles şi a proclamat stăpânirea 
divină în cheie escatologică. Că Isus i se adresează lui Dumnezeu cu 
„Abba” şi-i învaţă pe ucenicii săi să se roage la fel, nu presupune o con- 
ştiinţă specială de Fiu a lui Isus”, ci tocmai faptul că stăpânirea esca- 
tologică a lui Dumnezeu a început deja în predica şi în faptele sale sal- 
vifice: „Isus îl proclamă pe Dumnezeu care poate fi invocat ca «Abba», 
însă tocmai prin aceasta el îl proclamă pe Dumnezeu ca pe Dumnezeul 
escatologic, a cărui stăpânire este proclamată de Isus deja ca un eveni- 
ment prezent"?!, In legătură cu această idee a lui Isus despre stăpânire, 
trebuie lámuritá problematica convertirii sociale. Zorii împărăției lui 
Dumnezeu în semnele experimentate concret sunt evidenţiate în mod 
deosebit în Evanghelia după Luca”. Intre mântuirea escatologică a lui 
Dumnezeu, inițiată deja în Isus, şi marea bucurie care se naşte în acest 
context are loc procesul metanoia ca efect al îndurării lui Dumnezeu 
față de poporul său. H. Merklein a atras atenţia cu privire la ispita şi 
greşeala de a interpreta metanoia ca pe un act religios al fiecăruia (par- 
ticular). In discuţiile pline de tensiune dintre Isus, vestitorul şi reali- 
zatorul stăpânirii lui Dumnezeu, şi criticii săi orientati fariseic, care 
cereau pentru dobândirea împărăției lui Dumnezeu o strictă respectare 
morală a Torei şi, corespunzător acesteia, o convertire a păcătosului, 
Isus le anunţă păcătoşilor împărăţia lui Dumnezeu înainte ca aceştia să 
o fi putut merita printr-o convertire dovedită. 

Bucuria pentru ceea ce a fost găsit din nou, în Le 15%, trebuie inte- 
leasă în strânsă legătură cu marele eveniment salvific pentru poporul 
israelit, şi nu doar pentru indivizi particulari”. 

Faptul că Isus se îndreaptă către cei păcătoşi şi interpretează comu- 
niunea cu ei ca un act al regăsirii se integrează cu interioară consec- 
venta în cadrul mesajului său escatologic. Căci, dacă este adevărat că 
Isus, prin proclamarea stăpânirii lui Dumnezeu, promite mântuirea esca- 
tologică şi o anunţă ca un eveniment deja prezent nenorocirii colective 
în care se afla Israelul, conform gândirii sale, aceasta poate însemna, 


2 Aici, H. Merklein contrazice teza lui J. Jeremias şi a lui H. Schiirmann, care vor 
să vadă în formula de adresare Abba conştiinţa de fiu datorată unei revelații speciale 
a lui Isus. Cf. H. MERKLEIN, Jesu Botschaft von der Gottesherrschaft, 89s.u. 

21 H, MERKLEIN, Jesu Botschaft von der Gottesherrschaft, 91. Cf., acolo, în nota 133, 
alte trimiteri către W. SCHRAGE, „Theologie und Christologie bei Paulus und Jesus auf 
dem Hintergrund der modernen Gottesfrage”, in EvTh 36 (1976) 121-154, 135ş.u. 

2 Of H. MERKLEIN, „Herrschaft Gottes, Reich Gottes", 29. Mai pe larg, cf. la R. 
SCHNACKENBURG, „Die Person Jesu Christi im Spiegel der vier Evangelien", in HThK, 
Supplementband IV, Freiburg-Basel-Wien 1993, 161-167, unde Isus este prezentat ca 
vestitorul evangheliei harului. 

23 Qaia (v. 6); drahma (v. 9); fiul (vv. 24.27.32). 

2 Cf. expunerea detailată a lui H. MERKLEIN, Jesu Botschaft von der Gottesherrschaft, 
77-91: „Die Tilgung der Schuldvergangenheit Israels — Jesu Botschaft von der eschatolo- 
gischen Güte Gottes" (Iertarea trecutul păcătos al Israelului — vestea lui Isus despre 
bunătatea escatologică a lui Dumnezeu). 

desigur, că trecutul păcătos al Israelului şi-a pierdut rostul înaintea lui 
Dumnezeu şi pornind de la Dumnezeu. Acţiunea de alegere a lui Dum- 
nezeu nou proclamată, escatologică, iartă trecutul păcătos al Israelului. 
Bunătatea lui Dumnezeu, după cum ne vorbeşte ea în parabola noas- 
tra”, este bunătatea lui Dumnezeu care acționează escatologic, care, de 
dragul acțiunii sale mântuitoare escatologice, nu mai priveşte la conse- 
cintele (juridice) nenorocirii Israelului şi-l iarta”®. 

In lumina harului lui Dumnezeu dăruit spre mântuirea oamenilor, 
care face posibilă convertirea prin iertarea păcatelor, devin vizibile pers- 
pectivele convertirii sociale în contextul unei innoiri mai mari a înt- 
regii vieți comunitare. Aici trebuie avute în vedere două aspecte. Pe de 
o parte, păcatul din trecut nu mai are mare semnificaţie în fața mân- 
tuirii nemeritate, venite de la Dumnezeu, ceea ce, de altfel, nu este în 
nici un caz o bagatelizare a păcatului, ci conţine o chemare urgentă la 
convertire. În acest sens, păcatul este demascat sau apare chiar în 
respingerea convertirii: 


Păcatul apare acolo unde este refuzată convertirea. La pronunțarea amenin- 
țărilor împotriva oraşelor Corazin, Betsaida şi Cafarnaum (Mt 11,20-24; par.), 
s-a văzut cum acțiunea lui Isus a făcut să iasă la iveală vinovăția. Prin fap- 
tul că ei nu s-au întors, că nu au primit oferta mântuirii, deşi au fost săvâr- 
şite mari minuni în mijlocul lor, s-a descoperit păcatul lor şi au devenit vino- 
vaţi??. 


Din aceasta rezultă o situaţie neliniştitoare, anume că oamenii, prin 
refuzarea posibilităților de convertire, pot contribui la înrăutățirea 
condițiilor de viață în dimensiunea ei personală şi socială. Pe de altă 
parte, metanoia socială, prin profunda sa înnoire a vieţii, trebuie văzută 
în aşa fel încât convertirea să nu-l privească, în primul rând, pe individ 
ca problemă privată, ci să fie cerută de la toti oamenii, pentru cá toti 
au nevoie de întoarcere (cf. Rom 3,23-26). 

Dacă în fața răului trăit ar fi căutaţi şi identificați numai făptaşii 
particulari, ar însemna o simplificare falsă sau o reducere a situațiilor 
păcatului şi a structurilor obiective ale răului. Vechea solidaritate în 
rău cere o nouă solidaritate în bine, adică în dispoziția pentru metanoia 
socială. Desigur că de convertire au nevoie păcătoşii, ca şi cei care se 
consideră mai putin vinovaţi”. In parabola despre smochinul care nu 


2% Aici, autorul face referință la Lc 15,11-32: parabola tatălui milostiv. 

26 H, MERKLEIN, Jesu Botschaft von der Gottesherrschaft, 80. O prezentare similară 
pe tema bunătatea lui Dumnezeu fata de păcătoşi în lumina lui Lc 15,11-32, de altfel, 
cu mai puțină accentuare a dimensiunii escatologice şi cu evidenţierea disponibilitatii 
de convertire socială din partea oamenilor, oferă GNILKA, JOACHIM: „Jesus von Nazaret. 
Botschaft und Geschichte", HThK, Supplementband III, Freiburg-Basel-Wien 1990, 
102-108. 

27 J. GNILKA, „Jesus von Nazaret. Botschaft und Geschichte”, 208-209. 

28 La baza acestui gând stă rezerva fata de convingerea că celor răi le merge rau, iar celor 
buni, bine. Această convingere poate fi întâlnită la lumea care venea la Isus şi povestea 
despre soarta acelor galileeni pe care Pilat i-a ucis în timpul jertfelor cultuale (cf. Le 

aduce rod (cf. Lc 13,6-9), Isus cere dispoziția de convertire de la toti, 
chiar şi de la cei care nu au săvârşit nici un rau. In legătură cu poziția 
lui Isus fata de galileenii ucişi, fata de cei căzuţi la prăbuşirea turnului 
în Ierusalim şi fata de smochin, trebuie reţinut că, pentru Isus, 


moartea violentă a oamenilor nefericiti nu este în nici un caz sigiliul lui Dum- 
nezeu peste viața rătăcită a păcătoşilor, ci un manetekel care avertizează şi 
care cheamă la convertirea cerută cu mult înainte. Semnul de avertizare se 
adresează tuturor, dar, mai întâi, locuitorilor Ierusalimului. Cu toate aces- 
tea, posibilitatea amenințătoare „veţi pieri la fel” trebuie aplicată nu distru- 
gerii oraşului, ci judecății prilejuite de sosirea definitivă a împărăției lui 
Dumnezeu. Astfel, acest loghion se integrează cu totul în predica lui Isus 
despre basileia”’. 


1.2. Interpretări greşite 


Legătura strânsă dintre metanoia şi zorii timpului salvific şi prezen- 
tul concret al împărăției lui Dumnezeu, după cum reiese, înainte de 
toate, din Evangheliile sinoptice??, rămâne o condiție pentru perspecti- 
vele convertirii pe parcursul evoluţiei istorice. In actul convertirii, omul 
dă un răspuns decisiv la bunătatea anterioară a lui Dumnezeu. Deoa- 
rece convertirea nu poate fi o faptă întru totul proprie omului, ci un rezul- 
tat al ofertei salvifice divine, dispoziția de convertire a omului rămâne 
dependentă de forma „proclamării unui an de îndurare a Domnului” 
(Lc 4,19)%. In acest caz, trebuie văzute contextele în care are loc această 
proclamare în diverse condiții socio-culturale. Interpretările greşite ale 
stăpânirii“ lui Dumnezeu pot conduce la o proclamare înțeleasă in mod 
unilateral, ceea ce, la rândul său, poate avea efecte negative pentru şan- 
sele convertirii, în special, în dimensiunea sa socială“. Pericolul unor 


13,1-9). Acestora le spune Isus: „Credeţi voi că aceşti galileeni au fost mai păcătoşi decât 
toti ceilalți galileeni pentru că au suferit aceasta?” (v. 2). In continuare, Isus face refe- 
rinta la istoria oamenilor care au fost ucişi la prăbuşirea turnului din Siloe cu aceeaşi 
întrebare: „Sau credeţi că cei optsprezece peste care a căzut turnul din Siloe, şi i-a ucis 
erau mai vinovaţi decât toti ceilalți oameni care locuiau în Ierusalim?” (v. 4). 

2 J. GNILKA, „Jesus von Nazaret. Botschaft und Geschichte", 210. 

3 „Deoarece formula «împărăţia lui Dumnezeu este aproape» se referă nu numai la 
sosirea ei nemijlocită, ci şi la faptul că aceasta a început deja”, A. FEUILLET, „Metanoia”, 
în SM, III (1969), 453-463, 458. 

31 „Corespunzând naturii corporal-spirituale, istorice şi sociale a omului, converti- 
rea are întotdeauna (deşi în forme foarte diferite de expresivitate) un aspect legat de 
latura cultuală şi socială în toate religiile, inclusiv în creştinism (rituri de iniţiere, botez, 
liturgia penitentiala, manifestări de trezire ş.a.m.d.), care poate fi atât partea corporal- 
socială a convertirii, cât şi faptul că este, în primul rând, partea dăunătoare a conver- 
tirii şi a religiei (acolo unde lucrurile nu sunt relativizate personal)", K. RAHNER, „Konversion”, 
în SM, III (1969), 39-47, 39. 

32 Cf. H. MERKLEIN, Die Jesusgeschichte — synoptisch gelesen, Stuttgart 1994, 170. 

33 Aici este vorba, în primul rând, de ideea de Dumnezeu, de om şi de lume. 

3 Cf. B. Lutz, Umkehr als Prozeß ständigen Neu-Werdens, 185: „Verlust der 
Gottesherrschaft als stándiges kritisches Korrektiv menschlichen Handelns" (Pierde- 
rea stăpânirii lui Dumnezeu, în sensul de corectiv continuu al acțiunii umane). 

interpretări greşite ale împărăției lui Dumnezeu a existat dintotdea- 
una în istorie. A fost deja în Biblie şi poate fi întâlnit în istoria creşti- 
nismului şi a Bisericii în diferite forme socio-culturale, condiționate de 
timpul respectiv”. In general, interpretările greşite pot fi împărțite in 
patru tendințe principale: verticalism versus, orizontalism, individua- 
lism versus colectivism şi formele lor inverse. In realitate, dimensiunea 
orizontală şi socială, individuală şi socială, corespunde structurii funda- 
mentale a omului, care este, în acelaşi timp, o unitate dintre trup-suflet 
şi individ-membru. In cazul în care nu se respectă şi nu este promovată 
această unitate, apare pericolul de neîndepărtat în care intervine dua- 
lismul în locul dualității armonice*®. Pornind de la faptul că între meta- 
noia, orientarea morală şi înțelegerea specifică unui anumit timp pri- 
vind discursul lui Isus despre împărăţia lui Dumnezeu există o strânsă 
legătură", trebuie prezentate în continuare câteva aspecte unilaterale, 
cu efecte negative pentru perspectivele convertirii sociale. 


a) Lumea de dincolo versus lumea de aici. Rădăcinile unei astfel de 
tendințe falsificatoare privind ideea de stăpânire a lui Dumnezeu ar 
putea fi găsite deja în apocaliptica iudaică: „Lumea prezentă şi socie- 
tatea sunt considerate ca fiind lipsite de mântuire, posibilitatea lor de 
îndreptare este considerată imposibila”**. In această tendință se află 
convingerea că adevărata viata poate fi trăită doar dincolo de existența 
lumii de aici. „Atenţia credincioşilor este abătută cu totul de la lume 
prin faptul că ei îşi orientează întreaga gândire şi speranță în mod ex- 
clusiv către «partea mai bună de dincolo»"??, Acest mod de a gândi este 
însoţit de un fenomen de spiritualizare a împărăției lui Dumnezeu, in 
care stăpânirea lumească este în contradicţie cu cea a lui Dumnezeu“. 


35 Cf. B. LUTZ, Umkehr als Prozeß ständigen Neu-Werdens, 189s.u. Prezentarea împă- 
ratiei lui Dumnezeu în evoluţia istorică este în sine o temă vastă şi nu poate fi tratată 
aici în profunzime. Referinţe sintetice în acest sens pot fi găsite la M. Knapp, „Herrschaft 
Gottes, Reich Gottes", 31-34; M. BUSSMANN, „Reich Gottes - B. Historisch”, în 
NHThG, IV (1991), 389-402; H. FRIES, „Reich Gottes und Kirche in gesellschaftlicher 
Vermittlung", CGG 29 (1982) 86-118; R. Mau, „Herrschaft Gottes-Reich Gottes — V. 
Alte Kirche bis Reformationszeit", TRE 15 (1986) 218-224; M. BEINTKER, ,,Herrschaft 
Gottes-Reich Gottes — VI. Neuzeit", TRE 15 (1986) 224-228. 

3 Despre diferența dintre dualitate şi dualism, cf. A.M. RAMSEY, Geistlich und Weltlich. 
Eine Studie iiber die jenseitigen und diesseitigen Aspekte des Christentums, Frankfurt 
a. M. 1968, 31ş.u. In acelaşi sens, Karl Rahner a definit drept apostazie orizontalismul 
radical raportat la porunca iubirii fata de aproapele, in care Dumnezeu este recunoscut 
doar ca o cifră pentru justificarea demnităţii umane; cf. K. RAHNER, „Heilsauftrag der 
Kirche und Humanisierung der Welt”, Theologische Akademie 7 (1971) 9-29, 10s.u. 

37 Cf. P HOFFMAN - V. EID, Jesus von Nazareth und eine christliche Moral. Sittliche 
Perspektiven der Verkündigung Jesu, QD 66, Freiburg-Basel-Wien 19793, 65. 

88 P HOFFMAN - V. EID, Jesus von Nazareth und eine christliche Moral..., 66. 

39 B. Lutz, Umkehr als Prozeß ständigen Neu-Werdens, 191. 

40 Cf. M. BUSSMANN, „Reich Gottes — B. Historisch”, 390; R. Mau, „Herrschaft Gottes- 
Reich Gottes", 219s.u. 

Aşteptarea utopică a răscumpărării într-o altă lume, mai bună, cea de 
dincolo, are consecințe pentru diferitele idei legate de realizarea vieții: 


În această sită a diastazei dintre „lume” şi „împărăţia lui Dumnezeu” se 
pot aşeza ulterior diferite forme ale împlinirii motivate religios sau cvasi- 
religios: fuga de lume şi dispretuirea lumii, privatizarea şi spiritualizarea 
individualistă a urmării creştine a lui Isus, depolitizarea a ceea ce este creş- 
tin, iar prin acestea, pe de o parte, înclinații spre acceptarea unei succesi- 
uni letargice a legăturilor şi evoluţiilor sociale, iar pe de altă parte, influen- 
tarea spre o acceptare lipsită de critică şi subestimarea stărilor domi- 
nantetl. 


Prin faptul că stăpânirea lui Dumnezeu este înțeleasă încontinuu ca 
distanță de pământesc şi apoi interpretată exclusiv ca o măreție trans- 
cendentă, îşi pierde funcţia sa critică fata de prezent. In acest caz, nedrep- 
tatea şi asuprirea trebuie suportate în răbdare. Astfel de încercări sunt 
considerate nu rareori ca fiind voite de Dumnezeu si, ca atare, sunt legi- 
timate“?. In acelaşi timp, există pericolul ca, din cauza unei înțelegeri 
false a împărăției lui Dumnezeu, aceasta să se transforme într-un ins- 
trument de simplă consolare“. Aici este îngustată dimensiunea istori- 
co-salvifică a mântuirii, care are drept urmare faptul că responsabili- 
tatea fata de lume şi edificarea lumescului sunt promovate prea putin. 


b) Lumea de aici versus lumea de dincolo. O altă interpretare gre- 
şită a împărăției lui Dumnezeu constă în inchipuirea că „ordinea pămân- 
tească ar putea realiza anticipat stăpânirea lui Dumnezeu”. O astfel 
de mentalitate poate avea rădăcinile proprii în teocratismul iudaic şi, 
la fel de bine, în ideologia Imperiului Roman“. Forme concrete ale schim- 
bării unilaterale de semnificație a stăpânirii lui Dumnezeu, în care 
reliefarea escatologică trece în planul secundar, iar fata lumească pre- 
zentă vine în prim plan, pot fi văzute, în special, o dată cu apariţia schim- 
bării aduse de împăratul Constantin“5. O unitate mai putin fericită, 
care merge până la identificarea dintre împărăţia lui Dumnezeu, stă- 
pânirea împăratului şi Biserică, constituie o altă dimensiune a pier- 
derii legate de înțelegerea stăpânirii lui Dumnezeu. „Conceptul biblic 
de «împărăție a lui Dumnezeu» a pierdut în acest context teologic con- 
ținutul sáu escatologic. Impárátia lui Dumnezeu, care avea să vină, s- 
a transformat într-o «prelungire» ináltare a ceea ce este deja”. Intr-un 


^! P HOFFMAN - V. ED, Jesus von Nazareth und eine christliche Moral, 66. 

? Cf. B. LUTZ, Umkehr als Prozeß ständigen Neu-Werdens, 191. 

43 Cf. B. LUTZ, Umkehr als Prozeß ständigen Neu-Werdens, 191. 

^ P HOFFMAN - V. ED, Jesus von Nazareth und eine christliche Moral, 66. 

^5 Cf. P HOFFMAN - V. EID, Jesus von Nazareth und eine christliche Moral, 66. 

46 Cf. M. BUSSMANN, „Reich Gottes — B. Historisch”, 391. 

41 M. BUSSMANN, „Reich Gottes — B. Historisch”, 391. Cf. H. FRIES, „Reich Gottes und 
Kirche in gesellschaftlicher Vermittlung", 87s.u.; R. Mau, „Herrschaft Gottes-Reich 
Gottes", 220. 

astfel de context religios-politic s-a putut impune, încetul cu încetul, 
tendința 


de a-i da unei organizații concrete statal-socială o justificare obligatorie meta- 
fizică. Absolutismul monarhic se încadra excelent în această structură. La 
aceasta se adaugă o anumită formă de mentalitate mesianică a împlinirii 
care, deşi este destul de conştientă de perspectiva de viitor a împărăției lui 
Dumnezeu, totuşi, printr-un anumit mod de a gândi analogic, vrea să creeze 
deja acum veşnic „dreapta” împărăție a lui Dumnezeu, structurată şi 
condusă de o stăpânire legitimată şi mandatată de Dumnezeu (de exemplu, 
papalitatea, imperiul în Evul Mediu)“. 


Gândirea care stă la baza acestei orientări inspiră o angajare uman- 
pământească, ce face din realizarea împărăției lui Dumnezeu, aici şi 
acum, o datorie principală. Prin aceasta, se formează pas cu pas feno- 
menul moralizării mesajului despre stăpânirea lui Dumnezeu“. O astfel 
de evoluţie unilaterală este însoțită mereu de pericole. 

Pericolele unei astfel de interpretări se află, pe de o parte, în evolu- 
tia care rezultă din ea şi creează presupusele sisteme etice perene, întru- 
cât sunt rânduite de Dumnezeu, a căror urmare este considerată ca fiind 
în slujba zidirii stăpânirii lui Dumnezeu”, şi, pe de altă parte, în legiti- 
marea unor stăpâniri concrete spirituale şi lumeşti, care, prin aceasta, 
sunt imunizate împotriva oricărei critici şi, drept urmare, sunt perpe- 
tuate, deoarece critica la adresa lor ar însemna respingerea stăpânirii 
lui Dumnezeu?!, 

Din aceste construcţii rezultă urmări deosebit de negative cât pri- 
veşte posibilitățile unei edificări a vieţii la nivel responsabil atât per- 
sonal, cât si social. In primul rând, se cere supunere absolută din par- 
tea autorităţii publice statale sau bisericeşti. Domină structuri orien- 
tate spre autoritarismul relaţiilor reciproce, în care stăpâneşte organi- 
zarea ierarhică dintre cei care comandă şi cei care ascultă, dintre cei 
care-i învaţă pe alții şi cei care învață”. 

In consecință, sunt acceptate şi „urmate” respectivele idei despre lume 
şi interpretări ale credinței. Alternativele sunt considerate periculoase 
şi sunt interzise; cine le concepe şi le propagă este bănuit de dezordine. 
Interpretarea monarhico-absolutistă face din Dumnezeu supraputerea 


48 P HOFFMAN - V EID, Jesus von Nazareth und eine christliche Moral, 66. Cât priveşte 
diferite aspecte ale Bisericii în Răsărit şi în Apus, cf. H. FRIES, „Reich Gottes und Kirche 
in gesellschaftlicher Vermittlung", 90s.u.; R. Mau, „Herrschaft Gottes-Reich Gottes", 
220s.u. 

49 Cf. LUTZ, Umkehr als Prozeß ständigen Neu-Werdens, 189. 

50 Trimitere a autorului la P HOFFMAN - V. EID, Jesus von Nazareth und eine christliche 
Moral, 67s.u. 

3! B. LUTZ, Umkehr als Prozeß ständigen Neu-Werdens, 189. Mai pe larg despre 
aceasta, cu trimitere la poziția adoptată de Gioachino da Fiore, cf. M. BUSSMANN, „Reich 
Gottes — B. Historisch”, 394ş.u.; H. FRIES, „Reich Gottes und Kirche in gesellschaft- 
licher Vermittlung", 94ş.u. 

52 Cf. P HOFFMAN - V. EID, Jesus von Nazareth und eine christliche Moral, 66. 

absolută, în timp ce omul îşi trăieşte propria micime ca o forță apăsă- 
toare. Supunerea fata de autoritate şi atitudinea tăcută în a fi de acord 
cu lucrurile aşa cum sunt ele se prezintă ca rezultatele unei astfel de 
experienţe a lumii şi a societății”. 

Fugii de lume, în cazul raportului lumea de dincolo versus lumea de 
aici, îi corespunde, aici, o imagine statică a edificării vieţii care îngus- 
tează în mod decisiv posibilitatea de a concepe schimbări profunde în 
spațiul de viata al lumii şi societății. Convingerea că împărăţia lui Dum- 
nezeu poate fi şi trebuie construită prin acțiunea umană a tuturor indi- 
vizilor, dar şi prin pretenţiile la puterile reprezentative ale lumii şi ale 
Bisericii, nu a rămas fără efect pentru înțelegerea sistemelor morale”. 
In ele, raportul dintre împărăţia lui Dumnezeu şi Biserică, împărăţia 
lui Dumnezeu şi lume, a fost deseori fals definit. Biserica şi lumea nu 
trebuie să reprezinte sau să construiască stăpânirea lui Dumnezeu, ci 
să o facă practicabilă. In acest sens, stăpânirea lui Dumnezeu rămâne 
prerogativa absolută a lui Dumnezeu şi nu poate fi realizată de nimeni 
altul?. In privința unui sistem etic conceput în acest context, trebuie 
remarcat: 


Nu există sistemul moral-teologic definitiv care ar putea spune cum şi când 
se poate „construi” împărăţia lui Dumnezeu. Pornind de la dinamica împă- 
ratiei lui Dumnezeu, teologia morală se poate angaja în chip înnoit doar 
pentru a planifica şi oferi posibilități de realizare a unei umanitati mai bune 
în condițiile schimbătoare individuale şi sociale ale vieţii, după unitatea de 
măsură a iubirii Dumnezeului lui Isus*®. 


c) Individualism versus colectivism şi invers. In strânsă legătură cu 
evoluţiile greşite amintite mai sus, mai sunt încă două fenomene, care 
nu sunt fără semnificație pentru înțelegerea raportului dintre împără- 
tia lui Dumnezeu şi metanoia socială. Interpretarile individualiste ale 
stăpânirii lui Dumnezeu şi încercările de natură morală de a o dobândi 
prin eforturi proprii pot fi găsite, în primul rând, în Europa Occiden- 
tala. Acolo, evoluții catolice” şi protestante”, raportate la împărăţia lui 
Dumnezeu, au condus la formarea unor concepţii individualiste şi egoiste 


53 P HOFFMAN - V. EID, Jesus von Nazareth und eine christliche Moral, 66-67. 

54 Mai mult despre acestea, cf. P HOFFMAN - V. EID, Jesus von Nazareth und eine 
christliche Moral, 67, nota 81. 

55 Cf. B. LUTZ, Umkehr als Prozeß ständigen Neu-Werdens, 189s.u. 

56 P HOFFMAN - V. EID, Jesus von Nazareth und eine christliche Moral, 66-67. Mai 
departe, în legătură cu această tematică, cf. R. SCHNACKENBURG, ,,Ethische Argumentations- 
methoden und neutestamentliche Aussagen", în K. KERTELGE, ed., Ethik im Neuen 
Testament, QD 102, 32-49, 46s.u. 

5 [n legătură cu tendinţe privatiste şi individualiste, cf., mai departe, constatarea 
critică a lui B. LUTZ, Umkehr als Prozef ständigen Neu-Werdens, 191. 

55 Cf. R. Mau, „Herrschaft Gottes-Reich Gottes", 222ş.u.; M. BUSSMANN, „Reich 
Gottes — B. Historisch”, 396s.u.; H. FRIES, „Reich Gottes und Kirche in gesellschaftlicher 
Vermittlung", 96-101; M. Knapp, „Herrschaft Gottes, Reich Gottes", 32s.u. 

despre mântuire. O evoluţie diferită în Răsărit se orientează spre idei 
colectiviste, potrivit cărora omul este văzut ca membru al Bisericii şi al 
societăţii. Decisiv pentru mântuirea lui este, înainte de toate, nu dimen- 
siunea individual-personalá a acțiunii sale, ci apartenenţa la națiune, 
la popor şi la Biserica influențată național. In acest mod de a gândi, 
colectivului îi revine, în mod decisiv, un rol prioritar în defavoarea 
individului®. 

Atât individualismul, cât şi colectivismul constituie interpretări gre- 
şite şi trebuie văzute asemenea unor false concepții de împlinire, reduc- 
tioniste. Nici activitatea moralizată şi nici pasivitatea demoralizata nu 
sunt capabile să ducă, în mod pozitiv, la apariţia unui climat socio-cul- 
tural care să poată favoriza metanoia. 


1.3. Relevanta teologico-etică astăzi 


Retrospectiva critică asupra interpretărilor greşite ale stăpânirii lui 
Dumnezeu înseamnă o provocare pentru reflectiile teologico-etice, o 
chemare de a evita astfel de atitudini şi de a crea atitudini noi, corespun- 
zătoare luminii credinţei, în mijlocul căreia stă mesajul despre împă- 
ratia lui Dumnezeu. 

Vestea despre venirea stăpânirii lui Dumnezeu se dovedeşte, astfel, 
centrul credinței creştine, spre care este orientat orice conținut de cre- 
dinta şi în care se regăsesc toate într-un tot unitar. Aici se vede modul 
în care, în concepţia creştină, Dumnezeu şi lumea îşi aparțin reciproc 
şi modul în care, din acest motiv, concepţia creştină despre lume îşi gă- 
seşte orientarea tocmai în acest centru. In aşteptarea sosirii împărăției 
lui Dumnezeu se realizează viața creştină în această lume, în contextul 
unei tensiuni escatologice: ca ființă credincioasă, omul ştie că nu-şi 
poate găsi împlinirea definitivă a ființei sale umane în această lume. 
Cu toate acestea, lumea şi viața rămân „definitiv” în aceasta semnifi- 
cative; căci Dumnezeu nu vrea să fie Dumnezeu fără creația sa, ci să i 
se descopere acesteia ca Dumnezeu prin faptul că el le oferă făpturilor 
sale participarea la plinătatea propriei sale vieți. Această tensiune escato- 
logică este experimentată ca tensiune între acel „deja” al stăpânirii lui 
Dumnezeu, inițiată de-acum în mod real-simbolic, şi orientarea spre 
acel „nu încă” al desăvârşirii sale finale“. 

Din acest unghi de vedere sistematic-teologic al stăpânirii lui Dum- 
nezeu, se poate spune că tensiunea nu trebuie să conducă, în nici un 
caz, pe de o parte, la separare, la formarea de contraziceri extremiste 
între Dumnezeu, om şi creație sau, pe de alta parte, între împărăţia lui 
Dumnezeu, Biserică şi societatea lumeascăf!. Mai mult decât atât, aici 


5 Această remarcă trebuie înţeleasă în strânsă legătură cu influențarea tradiţiei 
ortodoxe de către cezaropapism. Cf. H. FRIES, „Reich Gottes und Kirche in gesellschaft- 
licher Vermittlung”, 92. 

© M. Knapp, „Herrschaft Gottes, Reich Gottes", 37. 

81 Cf. A.M. RAMSEY, Geistlich und Weltlich. Eine Studie über die jenseitigen und 
diesseitigen Aspekte des Christentums, 31-48; K. RAHNER, „Heilsauftrag der Kirche und 
Humanisierung der Welt", 24-26. 

trebuie reliefată semnificația unității obligatorii din cadrul ofertei sal- 
vifice, care presupune un raport corespunzător al omului față de Dum- 
nezeu, fata de aproapele şi fata de creaţie. 

In acest context, poate fi vorba de perspectivele dimensiunii sociale 
ale convertirii. Ea devine posibilă într-o relație productivă dintre Bise- 
rică şi societate, unde Biserica şi societatea trebuie văzute ca două mă- 
rimi în slujirea împărăției lui Dumnezeu. Dacă misiunea Bisericii şi a soci- 
etatii fata de lume este înțeleasă ca o angajare continuă pentru umani- 
zarea lumii”, trebuie avut în vedere faptul că metanoia, în dimensiu- 
nea ei personală şi socială, nu poate fi datoria şi rezultatul acţiunii pur 
umane în spaţiul bisericesc şi comunitar, ci efectul şi consecința misi- 
unii Bisericii şi societății, implinite fata de stăpânirea lui Dumnezeu. 
Lucrul acesta corespunde mesajului lui Isus despre împărăţia lui Dum- 
nezeu deja inițiată“. Chemarea la convertire este precedată de procla- 
marea şi de realitatea mundană incipientă“ a acțiunii salvifice a lui 
Dumnezeu. 

Pentru a vedea şanse concrete ale convertirii sociale, trebuie ținut 
cont de conceptul de metanoia în învățătura de astăzi a Bisericii. Ast- 
fel, pot fi reţinute două tendințe de orientare. 


a) O primă tendinţă a conceptului de convertire se leagă de terme- 
nul pocăință, care domină discursul despre păcat. Raportarea la trecu- 
tul marcat de păcat este prioritară. In centrul interesului stă omul ca 
individ. El ar trebui să realizeze o îndepărtare de păcat şi de propriul 
trecut. Pentru aceasta, se cere o atitudine interioară, sufletească: 


Dintre toate conceptele amintite, care desemnează evenimentul metanoia, 
din punct de vedere al conţinutului, se pare că, în documentele bisericeşti, 
cel al „pocăinței” este cel mai putin explicat, cu toate că acesta desemnează 
atât atitudinea umilă sufletească în fata propriei păcătoşenii, uneori şi in 
fata experienţei de viata schimbate ce rezultă din aceasta, cât şi formele de 
expresie bisericeşti, comunitare şi/sau individuale ale numitei atitudini 
interioare. Deoarece aici pocăința este tematizată mereu în strânsă legă- 
tură cu păcatul, dă impresia cá este orientată unitar către trecut. 


$? Despre raportul dintre Biserică şi societate privind misiunea comună fata lume, 
cf. K. RAHNER, „Heilsauftrag der Kirche und Humanisierung der Welt”, 26-29. 

63 Cf. A. LINDEMANN, ,,Gottesherrschaft und Menschenherrschaft. Beobachtungen 
zum neutestamentlichen Basileia-Zeugnis und zum Problem einer theologischen Ethik 
des Politischen”, în ThGl 76 (1986) 69-94, 75. 

6 Cf. expresia „Geschehenereignis”, cu trimitere la fundamentul ei exegetic prezen- 
tat de H. Merklein în M. Knapp, „Herrschaft Gottes, Reich Gottes”, 34; A. LINDEMANN, 
»Gottesherrschaft und Menschenherrschaft”, 92s.u. 

65 Aici nu se va face o analiză detaliată a acestei tematici. Ea a fost deja prezentată; 
cf. B. Lutz, Umkehr als Prozeß ständigen Neu-Werdens, 21-61: „Das Verständnis von 
Umkehr in kirchlich-offiziellen Dokumenten seit dem Zweiten Vatikanischen Konzil”. 
Gandurile ce urmeaza fac referinta la aceasta, in special paginile 58-61, unde sunt pre- 
zentate rezultatele. 

$6 B. Lutz, Umkehr als Prozeß ständigen Neu-Werdens, 58. 

Schimbările în lumea înconjurătoare şi în societate sunt aşteptate 
ca efecte ulterioare ale pocáintei individuale. Ce-i drept, sunt notate trans- 
formări necesare în domeniul social, însă tendinţa către spiritualizarea 
convertirii cauzează o pierdere a semnificației comunitare ale unui pro- 
ces de reînnoire mult mai bogat. De exemplu, pentru ductus-ul general 
din Reconciliatio et paenitentia, se poate spune, sintetic, că 


fiecare om este chemat, din cauza păcatului său, la convertire. În inima lui, 
el trebuie să se îndepărteze de păcat şi să se întoarcă la Dumnezeu. Drept 
consecință de la sine înțeleasă a unei astfel de schimbări interioare, vor fi 
nişte transformări ale vieţii sale, care vor atrage cu sine, în sfârşit, schim- 
bari în viata oamenilor şi în câmpul social şi, prin aceasta, o reconciliere 
globală. Astfel, convertirea însăşi, în esenţă, este un eveniment eminamente 
interior şi individual". 


b) O a doua tendinţă legată de conceptul metanoia indică o orientare 
clară spre oferta salvifică a lui Dumnezeu. Din acest motiv, ea este orien- 
tată către viitor. Dimensiunea interioară a convertirii este presupusă, 
însă se acordă o mare valoare unităţii aspectelor personale şi comu- 
nitare ale dispozitiei de întoarcere. Alături de indivizi, sunt invitate la 
transformare şi structurile, instituţiile şi organizaţiile. Faţă de Biserică 
şi societate este formulat un corectiv critic, care îşi are fundamentul în 
funcțiunea critică a stăpânirii lui Dumnezeu. Convertirea este inte- 
leasă prioritar ca un proces, care nu se poate încheia în complexitatea 
vieții moderne, ci, mult mai mult, are nevoie de o plăsmuire continua 
în contextul unor transformări profunde în Biserică şi societate. O tră- 
sătură importantă a acestei tendințe este evidențierea autonomiei 
Bisericii şi a societăţii şi, în acelaşi timp, recunoaşterea responsabili- 
tatii personale pentru procesul de reînnoire a omenirii şi a lumii. In acest 
sens, metanoia apare în dimensiunea sa personală şi socială ca o con- 
secinta a misiunii îndeplinite fata de împărăţia lui Dumnezeu şi fata de 
lume. 

Insă, prin acest mod de vedere, s-a trecut în favoarea unui concept 
de influență reciprocă între individ, Biserică şi societate, dincolo de schema 
liniară a convertirii, des întâlnită în documentele bisericeşti, conform 
căreia procesul de convertire începe o dată cu schimbarea de gândire a 
individului şi, pornind de la aceasta, datorită schimbărilor de compor- 
tament, merge mai departe — in mod automat - către transformările so- 
ciale. Prin aceasta, este descris totodată un proces care nu se încheie, 
chiar cu prețul izolării şi al ideologizării, deoarece, câtă vreme omul tră- 
ieşte în societate, este expus în mod permanent condiţiilor sociale aflate 
în schimbare şi, câtă vreme el se orientează după exigenta evangheliei 
şi a stăpânirii lui Dumnezeu, nu-şi va vedea niciodată idealul împlinit 
în această lume®. 


87 B. Lutz, Umkehr als Prozeß ständigen Neu-Werdens, 31. 
$5 B. Lutz, Umkehr als Prozeß ständigen Neu-Werdens, 60-61. 

2. Convertire în şi cu credinţă, speranţă iubire 


In mesajul său despre stăpânirea lui Dumnezeu, Isus uneşte în cu- 
vânt şi acțiune atât promisiunea escatologică, cât şi realitatea mântu- 
irii ce poate fi trăită la nivel social. Astfel, pentru ascultătorii cuvântu- 
lui despre împărăţia care va veni, există posibilitatea de a vedea în fap- 
tele vestitorului începutul a ceea ce el vesteşte“?. Tráirea milostivirii 
dumnezeieşti este condiția pentru dispoziția de convertire a oamenilor. 
O astfel de trăire, însă, nu are ca efect automat transformarea omului, 
ci îi cere acestuia aprobarea şi decizia sa personală”. Pentru existența 
creştină, credinţa, speranța şi iubirea marchează unitatea plină de 
tensiune care-i motivează şi-i face pe creştini capabili pentru mărturia 
în favoarea împărăției lui Dumnezeu in lume". In următoarele trei 
subdiviziuni, se va arăta faptul că credibilitatea creştinilor şi a Bisericii 
în proclamarea stăpânirii lui Dumnezeu şi în edificarea vieţii lor con- 
form acesteia în lume poate deschide perspective ale convertirii soci- 
ale”. 


2.1. Credinta in sensul lumii 


Negocierea legata de criza credintei, de decaderea credintei, de ateism, 
sau ceva asemanator, este arhicunoscuta. Se spune ca, prin acestea, s-ar 


$9 [n acest fel, mesajul lui Isus devine fundamentul oricărei acțiuni etice: „Pentru tim- 
pul de față, pentru situaţia în care se află Israelul şi întreaga omenire, nu este nimic 
mai importat decât a răspunde milostivirii lui Dumnezeu cu aceeaşi milostivire fata de 
oameni. «Fiţi milostivi precum Tatăl vostru este milostiv!» (Lc 6,36). Prin aceasta, Isus 
nu prezintă milostivirea lui Dumnezeu doar în general, ca model pentru acțiunea 
umană, ci arată milostivirea sa acum, aceasta putând fi experimentată în edificarea împă- 
rátiei harului sáu", R. SCHNACKENBURG, „Die sittliche Botschaft des Neuen Testaments”, 
în Von Jesus zur Urkirche, Herders Theologischer Kommentar zum Neuen Testament, 
Supplementband I, Freiburg-Basel-Wien 1986, 35. 

“0 Despre semnificaţia etică a unităţii necesare dintre trăirea verticală a milostivii 
lui Dumnezeu şi provocarea orizontală a omului fata de semenii săi, după este descris 
in parabola despre „slujitorul nemilostiv” (cf. Mt 18,23-34), cf. J. GNILKA, Jesus von 
Nazaret. Botschaft und Geschichte, 99-102; R. SCHNACKENBURG, „Die sittliche Botschaft des 
Neuen Testaments", 35s.u. 

1 Cf. T. SODING, Die Trias Glaube, Hoffnung, Liebe bei Paulus: eine exegetische 
Studie, Stuttgarter Bibelstudien 150, Stuttgart 1992, 204. 

? „Intr-un sens acceptat de la sine, sunt credibile persoanele cărora li se acordă incre- 
dere in urma celor trăite; credibile, in acest sens, sunt şi instituţiile care corespund exi- 
gentelor etice; aceasta înseamnă, mai întâi, dreptăţii. Aici trebuie ţinut cont de faptul 
că oamenii nu sunt, in general, nişte sceptici: ei vor să li se permită să creadă şi să aibă 
încredere, pentru că îşi uşurează viața prin aceasta, deoarece, prin aceasta, se reduce 
complexitatea problemelor de viata şi pentru că, prin aceasta, este îndepărtat dubiul 
care împiedică acțiunile lor. Din acest motiv, pierderea credibilitátii nu inseamná nici- 
decum pierderea necesităţii credibilitatii; dimpotriva, experienta-contrast consta toc- 
mai în faptul că exact această necesitate se anunţă, cu atât mai mult, cu cât este mai 
dezamăgită sau, pentru cine vrea să facă diferență de la bun început, pare că va fi 
dezamăgită”, D. MIETH, Die neuen Tugenden: ein ethischer Entwurf, Düsseldorf 1984, 
154. 

pierde conştiinţa păcatului şi, implicit, dispoziția de convertire. Este vorba 
de o plângere care, nu rareori, este transformată într-o formă de acuză”. 
In societăţile moderne, se poate observa, deja de zeci de ani, tendința evi- 
dentă că orientarea orizontală a oamenilor a influențat şi ideile religi- 
oase. Potrivit acestei situaţii, Dumnezeu nu mai este căutat tradițional 
într-o aliniere verticală, ci, mai degrabă, sensibilitatea fata de aproa- 
pele devine un loc al întâlnirii cu Dumnezeu. Modul în care este trăit 
aici sensul existenței umane depinde de mărturia creştinilor şi a Bise- 
ricii: 
Însă, deoarece Dumnezeu este prezent în sensibilitatea fata de aproapele, 
slujirea socială față de aceasta se prezintă ca o slujire salvifică. Sensul kerig- 
mei creştine şi răspândirea ei prin Biserică constă în căutarea acestui sens 
profund al angajării umano-comunitare. Mântuirea şi umanitatea nu sunt 
identice, dar sunt atât de unite între ele, încât nu pot fi găsite şi nu se reali- 
zează decât una în cealaltàá"*. 


Astfel, se constată că impulsurile şi concretizările convertirii se află 
în strânsă legătură cu mărturia creştină a sensibilităţii fata de aproa- 
pele. 

Oamenii nu pot înceta să mai pună întrebări referitoare la sensul 
vieţii şi al morții”. Acest lucru face parte din constituția fundamentală 
a omului şi, din acest motiv, nu se poate renunţa la el. Răspunsurile 
date acestor întrebări sunt luate în serios de către cei care le caută într- 
un mod corespunzător. In căutarea sensului propriei existente, al ome- 
nirii şi al lumii, oamenii se lasă interpelati de credibilitatea răspunsu- 
rilor. Interpretările greşite, concepţiile unilaterale, o insuficientă armo- 
nizare între învățătură şi practică în mărturia de viata a creştinilor şi 
a comunităţii religioase îi pot dezamăgi pe oameni. Acestea îi conduc pe 
oamenii aflați în căutarea sensului la distantarea de concepţiile de cre- 
dinta ale acestor creştini sau ale acestei Biserici. Aceasta nu înseamnă 
că deja ei nu vor să mai aibă nimic de a face cu Dumnezeul adevărat şi 
cu credința convingătoare. 


13 Plângerile şi acuzele generalizatoare sunt lipsite de spirit critic şi superficiale, ele 
sunt adesea paralele cu realitatea. Contrar acestora, este valabil faptul că, „din punct de 
vedere religios, Europa este un continent deosebit de eterogen. Caracterizările sim- 
pliste nu corespund acestei situaţii. Europa nu poate fi caracterizată nici ca fiind cres- 
tina şi nici areligioasá şi, cu atât mai putin, atee. Mai mult decât atât, există ţări cu o 
zestre socio-religioasă foarte diferită, în spatele căreia stă o istorie de neconfundat”, 
PM. ZULEHNER - H. DENZ, Wie Europa lebt und glaubt: europăische Wertestudie, Düssel- 
dorf 1993, 234. . 

14 A. AUER „Glaube, Hoffnung und Liebe. Die Offnung eines traditionellen moraltheolo- 
gischen Traktats in die Dimension des Gesellschaftlichen", in IDEM, Zur Theologie der 
Ethik: das Weltethos im theologischen Diskurs, SThE 66, Freiburg Schw.-Freiburg- 
Wien 1995, 89-112, 95. 

55 A se consulta, pentru aceasta, datele empirice prezentate de PM. ZULEHNER - H. DENZ, 
Wie Europa lebt und glaubt: europäische Wertestudie, 70s.u. 

Prin urmare, atunci când este vorba de adevărul lui Dumnezeu, care se bu- 
cură de iubire..., este vorba de realitate şi de propriile ei raporturi complexe. 
Numai acel adevăr poate pretinde iubirea pentru sine, care dăruieşte viața 
eliberatoare. Numai acel adevăr poate da mărturie credibilă despre iubirea 
lui Dumnezeu, care îl înalță pe om şi-i conferă propria lui demnitate"$. 


Oamenii de astăzi nu au nevoie doar de o învățătură de credință, care 
să transmită afirmaţiile de bază despre Dumnezeu, despre om, despre 
creație şi despre mântuire, ci ei aşteaptă de la credința semenilor ca 
adevărul vestit să fie şi realizat (cf. 1In 1,1.8 şi par.). Această orientare 
nu valorează exclusiv doar în domeniul religios. Fenomenul respectiv 
poate fi observat în diferite câmpuri ale educaţiei, ale unui parteneriat, 
ale formării, sau chiar în politică şi în relațiile socio-culturale”. Preten- 
tiile în numele autorităţii nu mai au eficiență de mult, în schimb, auto- 
ritatea se dobândeşte abia prin competenţa credibilă într-un domeniu 
dat. Aceasta cere suficiente cunoştinţe şi, totodată, o utilizare delicată 
a acestor cunoştinţe. 

In acest fel, şi domeniul teologico-etic trebuie să facă astăzi fata respec- 
tivei probleme, nu numai să prezinte conținuturile credinței în chip 
academic, ci să comunice credința într-o formă convingătoare, încât 
aceasta să conducă în mod hotărâtor la configurarea deciziei fundamen- 
tale a persoanei. Altfel spus, este important, în acelaşi timp, cine trans- 
mite şi cum este transmisă credința astăzi. Orientari traditionalele în 
teologia morală, în care etica legilor şi etica individuală au jucat un rol 
important, fac astăzi transmiterea credinței nu tocmai uşoară. Pentru 
Biserici, lucrul acesta înseamnă o datorie greu de îndeplinit, mai ales 
în cazul în care ele n-au corectat metodele şi practicile mai vechi şi cu 
totul depăşite. 


În această situaţie, îi revine un rol mult mai mare preocupării social-etice 
genuine de a face posibilă şi de a asigura credința ca un act fundamental al 
libertăţii. Gândul că ar fi permisă impunerea credinţei cu mijloacele puterii 
politice s-a dovedit a fi, în perioada dezvoltării statului modern liberal, din 
ce în ce mai ieşit din uz. Bisericile catolice şi protestante au trebuit să în- 
vete, mai întâi, în urma unor lungi experiențe pline de durere, că multe 
conflicte de convingeri religioase nu pot fi liniştite decât prin toleranță şi 
rezolvate prin discurs, ceea ce nu exclude delimitări privind învățătura“. 


76 D. MIETH, Die neuen Tugenden..., 159. 

" Cf. datele empirice pentru această tematică la R. HEIDERICH - G. ROHR, Wertewan- 
del: Aufbruch ins Chaos oder neue Wege?, Miinchen 1999, 11-12; mai pe larg şi mai la obiect, 
la PM. ZULEHNER — H. DENZ, Wie Europa lebt und glaubt, 15-54. 

18 H. HALTER, „Glaube - VI. Theologisch-ethisch", in LThK3, IV (1995), 689-691, 689. 
O situatie similará este incá actualá in regiunile fostului bloc comunist rásáritean. De- 
ficientele legate de transmiterea credintei in contextul adáncilor schimbári in societa- 
tea modernă pot conduce la cazuri în care Bisericile cer învățământ religios în şcoli fo- 
losind dispoziţii de ordin statal, în timp ele înseşi nu pot arăta în propriul spaţiu decât 
puţină responsabilitate şi competenţă pentru transmiterea credinței la nivel de comu- 
nitate. Pentru o astfel de situaţie în România post-comunistă, cf. B.W. Kober, 
„Rumănien”, în N. METTE — F. RICKERS, Lexikon der Religionspádagogik, II, Neukirchen- 
Vluyn 2001, 1867- 1874, 1869s.u. 

Conceptul modern şi, mai mult, cel contemporan despre subiectul 
etic, care acordă o mare valoare propriei responsabilități, libertăţii care 
se auto-obligă, respectului şi deciziei de conştiinţă, a contribuit, în urma 
unor dispute teologico-etice, la convingerea că 


credinţa creştină, care recunoaşte în iubirea lui Dumnezeu, manifestată în 
evenimentul creaţiei şi al răscumpărării, principiul etic suprem, nu consti- 
tuie, pe de o parte, o morală specială, care să se separe de puterea de inte- 
legere rațională şi, prin aceasta, de orice pretenţie privind capacitatea de co- 
municare. Pe de altă parte, este valabil: prin conceptul ei lucid şi încura- 
jator despre om şi despre istorie, prin speranţa sa şi prin opțiunea sa pen- 
tru demnitatea omului şi, aici, în special, pentru demnitatea celor slabi în cores- 
pundere cu acțiunea salvifică eliberatoare, dătătoare de putere, precum şi 
provocatoare a lui Dumnezeu în Isus Cristos, credința nu se limitează, însă, 
la simpla confirmare a ceea ce şi aşa era deja clar”. 


In lumina credinţei, trebuie avut înaintea ochilor faptul că omul poate 
găsi „adevărata viata întotdeauna numai venind de la Dumnezeu şi întor- 
cându-se către el”®, Credința creştină înseamnă o cale gratuită de 
acces la sensul lumii, ceea ce corespunde, în realitate, aspiratiei omului 
către identitate. El îşi experimentează mai adânc identitatea cu ajuto- 
rul credinţei, care-i poate arăta o imagine unitară despre viața umană. 
Omul credincios, care acceptă kerigma mijlocită prin Cristos, dobândeşte 
un sens mult mai profund al realităţii: 


Conform legitimatiei propriei conştiinţe de sine şi potrivit experienței noas- 
tre, ceea ce putem noi vedea, auzi şi apuca nu poate constitui totalitatea reali- 
tátii. In cazul în care nu ne înşală totul, dincolo de sau în baza realității 
lumii care ne înconjoară, trebuie să existe un sens solid, de la care încrede- 
rea noastră inițială în această realitate abia începe să fie legitimă în mod 
concret?!, 


Eticii crestine nu-i este ingáduit sá se concentreze unilateral doar in 
a face diferenta dintre comportamentul corect si cel fals. Stimulatá de 
darul credinţei, ea trebuie să caute „ceea ce, potrivit concepției creş- 
tine, constituie bunătatea morală şi poate deveni şi realitate:?. Credinţa 
transmisă în mod credibil nu conduce la înstrăinarea şi îndepărtarea 
omul de realitatea pământească. Din contră, ea face posibilă încrederea 
profundă în realitatea lumii, în care realitatea stăpânirii lui Dumnezeu 
a început deja*?. Pentru acțiunea morală a omului, credința înseamnă, 
mai întâi, protecţie în fața a două ispite fundamentale, cărora el s-ar 


79 H, HALTER, „Glaube - VI. Theologisch-ethisch”, 690. 

80 T, SODING, Die Trias Glaube, Hoffnung, Liebe bei Paulus..., 205. 

81 A. AUER, „Glaube, Hoffnung und Liebe...”, 97-98. 

82 T. SODING, Die Trias Glaube, Hoffnung, Liebe bei Paulus..., 212. Tot acolo, în nota 
nr. 20, pot fi găsite şi alte trimiteri bibliografice despre această tema. 

83 Cf. A. AUER, „Glaube, Hoffnung und Liebe...”, 97s.u. 

putea expune în experiența moralității sale: „In fata ispitei legalismu- 
lui şi a ispitei laudei de sine, credința recunoaşte şi confirmă faptul că 
puterea necesară acțiunii morale este dăruită de Dumnezeu; prin ur- 
mare, aceasta se datorează celui care acționează numai în măsura în 
care este har încontinuu, şi la început, şi la sfârşit”%. În credință, creş- 
tinii au dăruită posibilitatea de a dezvolta ethos-ul sensibilităţii umane 
şi al solidarităţii universale, care face dovada propriului fundament în 
iubirea lui Dumnezeu fata de omenire şi fata de lume în moartea lui 
Isus Cristos. Mai departe, credința creştină facilitează conceptul unei 
etici în care autonomia şi teonomia nu sunt puse să joace una împotriva 
celeilalte, ci amândouă sunt clarificate ca elemente decisive, construc- 
tive pentru orientarea fundamentală morală a omului în complexitatea 
vieţii moderne®. 

In orizontul împărăției lui Dumnezeu, spre care omul găseşte calea 
de acces prin răspunsul pozitiv fata de darul credinţei, experiența pre- 
zentei lui Dumnezeu nu este proiectată în mod unilateral dincolo de 
lume. In începutul împărăției sale, Dumnezeu este deja prezent cu mi- 
lostivirea sa în lume, în mijlocul oamenilor. El spune „da” creaţiei sale 
şi, înainte de toate, oamenilor. În mesajul lui Isus despre împărăţia lui 
Dumnezeu, nu poate fi întâlnită nici o concepţie deistă: „Pentru cel care 
crede în Logos, prin care Dumnezeu s-a făcut prezent şi cunoscut în 
misterul creaţiei şi al mântuirii în chip istoric, este clar şi faptul că pe 
fundamentul lumii nu se află o anonimă necesitate letargică, ci lucrează 
libertatea şi dragostea creatoare"*", 

Noutatea absolută în predica lui Isus despre împărăţia lui Dum- 
nezeu constă în faptul că ea nu se referă numai la suveranitatea lui Dum- 
nezeu, la stăpânirea lui peste lumea care va mai veni încă, ci proclamă 
prezența sa, locuirea lui aici. El este in lume şi lucrează pentru lume. 
Această dimensiune a credinței apare, de multe ori, prea puţin în con- 
ceptul Bisericii şi al creştinilor despre lume. Sublinierea activității creş- 
tinilor în lume poate trezi impresia că Dumnezeu ar fi prea putin pre- 
zent în lume şi că, din acest motiv, acțiunea sa față de lume n-ar fi sufi- 
cient de sesizabilăs:. 


84 T. SODING, Die Trias Glaube, Hoffnung, Liebe bei Paulus..., 214. 

85 Cf. T. SODING, Die Trias Glaube, Hoffnung, Liebe bei Paulus..., 214. 

86 Cf. T. SODING, Die Trias Glaube, Hoffnung, Liebe bei Paulus..., 214. 

87 A. AUER, ,,Glaube, Hoffnung und Liebe...”, 98. 

88 Despre al III-lea capitol (nr. 33-39: Activitatea umană în lume) din Gaudium et spes, 
se poate spune sintetic: „Afirmațiile de bază ale capitolului nostru, anume că activita- 
tea umană constituie un parteneriat în cadrul dezvoltării creaţiei lui Dumnezeu, al în- 
vingerii dezordinii provocate de păcat, al edificării trupului lui Cristos şi al extinderii 
transformării lumii, ar reieşi poate mult mai expresiv, dacă textul s-ar fi referit nu nu- 
mai la dinamizarea concepţiei despre lume, ci să fi avut clar în vedere şi dinamizarea 
concepției despre Dumnezeu. Dumnezeu Creatorul nu este Dumnezeul deismului, care 
s-a retras, după încheierea lucrării, la liniştea eternă. El a pus în mişcare, prin «Cuvan- 
tul» său, întregul proces al evoluţiei, îl menţine neîncetat în desfăşurare prin puterea aces- 
tui «Cuvânt» şi îl poartă către scopul transformării finale”, A. AUER, Kommentar zum 
Dritten Kapitel von „Gaudium et spes”, 396. 

Imparatia lui Dumnezeu, care urmăreşte înnoirea cerului şi a pă- 
mântului, nu poate fi împărțită în procesul realizării sale, în sensul că 
Dumnezeu ar avea de transformat cerul, iar oamenii, pământul. Oamenii 
primesc, în credință, oferta stăpânirii sale şi, prin aceasta, sunt chemați 
să facă posibil, în noua schimbare a realității lumesti, ceea ce a insem- 
nat deja pentru ei participarea la împărăţia lui Dumnezeu. Insă, pentru 
aceasta, nu ajunge o simplă religiozitate naturală a omului. Orizonta- 
lismul, înțeles ca formă creştină de a activa în lume, poate fi justificat 
numai dacă este susținut de profunda verticalitate a credinței. 


Cine vrea să reprezinte un orizontalism consecvent, trebuie să se analizeze 
şi să dea seamă altora despre ceea ce mai rămâne din om, dacă acesta nu 
este omul lui Dumnezeu. Altminteri, un astfel de om ar fi doar un produs 
cu viață scurtă al naturii oarbe, o ființă care a ajuns, spre norocul ei, la con- 
ştiinţa propriei márginiri, dar care, în sine şi în faptele sale, este condam- 
nată, până la urmă, la disparitie??. 


In puterea credinţei, prin care omul poate dobândi un sens al exis- 
tentei sale umane, dar şi al semenilor şi al lumii, va trăi lucrarea salvi- 
fică a lui Dumnezeu ca un potenţial înnoitor al persoanei umane aflate 
în acțiune. In acest indicativ al credinţei, omul credincios poate descoperi 
imperativul pentru acțiunea morală ca o slujire a pro-existentei umane, 
a oamenilor şi a lumii”. 

In lumina credinței, omul poate vedea mai bine ceea ce este realita- 
tea lumii. Insă el înţelege că această lume este supusă unui proces de de- 
venire, a cărui împlinire nu poate fi garantată de nici un om, ci numai de 
Dumnezeu singur. Astfel, credinţa este strâns legată de darul speran- 
tei, care orientează privirea omului credincios spre desăvârşirea escato- 
logică a împărăției lui Dumnezeu şi-i dă posibilitatea să înțeleagă viito- 
rul lumii, pornind de la Dumnezeu. 


2.2. Speranţa în viitorul lumii 


In fața răului şi a multiplelor sale forme, oamenii au încercat ade- 
sea, de-a lungul istoriei, să identifice cauzele a ceea ce nu trebuie să fie 
şi să găsească mijloace eficiente pentru îndepărtarea sa. Când răul a 
fost considerat ca o rănire a bunei ordini de altădată, s-a întreprins res- 
taurarea presupusului trecut stabil cu mijloace violente. Acolo unde 
această încercare a eşuat sau a avut prea puţin efect, a fost ignorat 
trecutul, s-a trecut la inițiativa de a instaura o lume nouă, o societate 
nouă, o ordine nouă, o viata mai bună, cu toată violenţa şi cu toate mij- 
loacele care stăteau la dispoziție. In toate acestea, trebuia să dispară 
trecutul rău, iar viitorul să fie forțat să prindă un chip concret în pre- 
zent. Judecata de pe urmă a fost pusă în funcţie în acum-ul timpului, 


5 K, RAHNER, „Heilsauftrag der Kirche und Humanisierung der Welt”, 23. 
% Cf. T. SODING, Die Trias Glaube, Hoffnung, Liebe bei Paulus..., 213; D. MIETH, Die 
neuen Tugenden..., 170s.u. 

iar viața nouă sperată, declarată ca fiind deja prezentă. In toate aces- 
tea, pot fi întâlnite fenomene ca: război, revoluție sângeroasă, ucidere 
în masă, deportare, execuție, lagăre de exterminare, arhipelagul-gulag, 
înfometare şi multe altele. 


Pentru o filozofie şi o teologie a speranţei, reiese, din toate acestea, o între- 
bare, şi anume dacă o astfel de continuă reproducție a opresiunii şi a domi- 
natiei de clasă ar putea fi depăşită printr-o „ultimă luptă”, sau dacă aceasta 
constituie, î în mod necesar, o întrebare referitoare la faptul dacă fiecare teo- 
rie a revoluţiei, de îndată ce conduce la un succes concret, naşte o „ideolo- 
gie a învingătorilor”, care-i declară pe învinşii timpului respectiv ca fiind 
reprezentanţii „acestei lumi sortite judecății”, în timp ce învingătorii sunt 
investiti ca executori ai acestei judecăţi universale?!. 


Din punct de vedere istoric, se poate constata cu privire la experi- 
entele europene: masele de milioane de oameni au fost puse în mişcare 
de către o speranță utopică într-un timp în care speranța creştină era 
slab prezentată în învățătura Bisericii şi în practica creştinilor”. 

Discursul despre speranţa creştină, aşa cum trebuie ea înțeleasă în 
orizontul stăpânirii lui Dumnezeu şi în strânsă legătură cu credinţa şi 
dragostea, se confruntă în prezent cu o anumită deznádejde?. Nu frica 
de viitor pare să fie semnul caracteristic al acestei deznădejdi, ci indife- 
renta „care se uneşte cu judecata celui ce nu recunoaşte ca fiind ade- 
vărat ceea ce este, acea indiferență care nu confundă politica siguranței 
cu promovarea păcii, mobilitatea cu mişcarea, creşterea cu progresul, 
administrarea noilor probleme cu rezolvarea lor"?', Speranţa creştină 
presupune o altă orientare. Acțiunea morală în lume, care se lasă inspi- 
rată de o etică a speranţei creştine, trebuie să se edifice în lumina ace- 
lui adevăr de credință conform căruia Dumnezeu va realiza în viitorul 
apropiat mântuirea promisă, şi „dinamica acțiunii salvifice se arată 
prin puterea Duhului până la desăvârşirea escatologică în istorie. Din 
acestea creşte o motivaţie puternică atât pentru dezvoltarea unei con- 
ştiinţe morale individuale, cât şi pentru angajarea politică pentru mai 
multă dreptate şi pace", Viitorul desávársit al impárátiei lui Dum- 
nezeu se raportează, în conceptul lui Isus, nu la o impárátie pămân- 
tească, care ar fi structurată după un anumit model social. Mai mult 
decât acestea, este vorba de un cer nou şi un pământ nou, care în venirea 
lui Isus au primit, în germene, un nou chip, însă ele vor fi desăvârşite 


91 R. SCHAEFFLER, „Hoffnung - I. Philosophisch”, in LTAK3, V (1996), 198-200, 200. 

% Cf. evoluţia istorică a triadei credintá-sperantá-iubire la W. FURST, „Glaube- 
Hoffnung-Liebe. Zur Bedeutung der triadischen Struktur des Christlichen fiir die Konsti- 
tuierung der Praktischen Theologie als kommunikativer, symbolisch-kritischer Handlungs- 
wissenschaft", în PH. SCHÄFER, Freiheit in Gemeinschaft, Passau 1989, 13-43, 15-25: 
ae christliche Lebenstrias — ihre christentumsgeschichtliche Verengung und Neuent- 
altung”. 

33 Cf. D. MIETH, Die neuen Tugenden..., 172s.u. 

% D. MIETH, Die neuen Tugenden..., 173. 

% T. SODING, Die Trias Glaube, Hoffnung, Liebe..., 214 

abia la sfârşit, după ultima lucrare salvifică a lui Dumnezeu. Această 
aşteptare a speranţei creştine dobândeşte, încetul cu încetul, semnificație 
pentru orientarea spre viitor a oamenilor de astăzi, pe care i-a provocat 
însăşi speranța creştinilor. 


Patosul despre viitor, trezit în timpul nostru, a contribuit substanţial la fap- 
tul că, în urma unei lungi tăceri, a fost descoperită din nou dimensiunea 
socială şi cosmică a speranței escatologice şi în Sfânta Scriptura. Aici, viata 
împlinită nu este prezentată prea mult în categorii filozofice sau mistice, 
ci, mai degrabă, în forme fundamentale ale comunităţii şi societății umane; 
ea apare ca împărăţia în care cel ce domneşte face să crească puterea iubirii 
sale, apare ca o cetate ai cărei locuitori pot primi plinătatea inepuizabilă a 
lui Dumnezeu, apare ca ospăț sfânt care dovedeşte comuniunea internă a 
celor iluminati cu Dumnezeul lor şi între ei, apare ca nuntă festivă, pe care 
Tatăl o pregăteşte Fiului şi lumii*. 


Speranţa în desăvârşirea lumii, în viziunea împărăției lui Dum- 
nezeu, conține un corectiv critic fata de suferinţa şi eşecul din viata. Este 
vorba de oamenii cu o existență nesemnificativă, care trebuie să tră- 
iască în dureri grele. Sunt oameni speriaţi, asupriti, ratati, vinovaţi. 
Experiența durerii fără puterea speranței poate cauza adesea ideea 
lipsei de sens a existenței omului în lume. Aceasta nu oferă condiţii favo- 
rabile unor schimbări în spaţiul de viață privat şi social. Sunt fabricate 
doar mecanisme destinate refulării şi deznădejdii. 

Astfel, experiența, ce-i drept, constituie un motiv de protest, dar nu 
şi un motiv de speranţă. Este frumos că mai există oameni care sunt 
incapabili de răutate, dispuşi pentru iubire, chiar dacă nu-i mai mişcă 
nici o trăire a sensului vieții. Aceasta înseamnă tragedia eroică, despre 
care ne relatează, din când în când, poezia, este respingerea nonsen- 
sului. Totuşi, speranța care se naşte din respingerea nonsensului este, 
totodată, lipsită de o fata pozitivă; este protest şi respingere a fetelor 
mizeriei. In cele pozitive, ea rămâne abstractă”. 

Speranţa creştină se impotriveste oricărei forme de simplă mângâ- 
iere in fata nedreptatii trăite cu aşteptările de dincolo. Mai departe, ea 
nu poate accepta conceptul unui principiu evolutiv al viitorului care va 
schimba, într-un fel, tot răul în bine. La fel de critic se opune concep- 
tiilor utopice care vor să spere totul deja în prezent. Spre deosebire de 
acestea, speranţa creştină dă mărturie „că ea este susținută, în lucrarea 
actuală pentru lume, de evenimentele viitoare pe care le va iniția 
Dumnezeu”*. Faptul că în speranță orice acțiune umană stă sub rezerva 
escatologică, „o protejează împotriva instalării unei dictaturi a virtuţii, 
ca şi împotriva utopismelor care, până la urmă, se datorează unei idea- 
lizări a posibilităților umane”%*. Dacă creştinii ştiu că speranţa lor îşi 


36 A. AUER, „Glaube, Hoffnung und Liebe...”, 103-104. 

9 D. MIETH, Die neuen Tugenden..., 176. 

38 D. MIETH, Die neuen Tugenden..., 179. 

9 T, SODING, Die Trias Glaube, Hoffnung, Liebe..., 214-215. 

află ultimul fundament în mântuirea lui Dumnezeu, pot privi cu o 
conştiinţă liniştită la lucrurile dimprejur, la ceea ce este posibil şi rea- 
list. Ei văd cu adevărat necazurile oamenilor şi sunt gata să se angajeze 
în domeniul privat sau politic pentru mai multă dreptate!%. Speranța 
creştină are în vedere devenirea umană a omului, pe care ea vrea să-l 
promoveze într-o relaţie productivă fata de comunitate şi societate!?!, 


2.3. Iubirea ca forță unificatoare a lumii 


Faptul că omul poate trăi demn numai din unitatea identităţii sale 
corespunde caracterului său fiintial. Aici este vorba de unitatea dintre 
individualitatea şi socialitatea persoanei sale, dintre orientarea funda- 
mentală transcendentală şi, totodată, imanentă, dintre structurarea 
spirituală şi corporală. Multiplele elemente ale acestei unităţi de bază 
dezvoltă relaţiile sale corespunzătoare către lumea înconjurătoare ca 
raport cu Dumnezeu, cu omul, cu societatea şi cu lumea. Mesajul cres- 
tin despre iubirea lui Dumnezeu, pe care oamenii o pot trăi în stăpâ- 
nirea lui Dumnezeu anunțată şi inițiată de Isus, urmăreşte vindecarea 
unităţii pierdute a întregii creaţii: a omului, a omenirii şi a lumii. Prin 
faptul că mântuirea divină îi oferă omului o nouă relationalitate verti- 
cală, iubirea trăită a lui Dumnezeu face posibilă o edificare corespunză- 
toare a relațiilor interumane. In relaţiile verticale şi orizontale ale per- 
soanei umane, conceptul paulin agăpe conţine o relevanță deosebită. 
„Apostolul identifică ființa celui care crede (şi, prin aceasta, ființa 
fiecărui om) cu iubirea lui (cf. 1Cor 13)”1%. Prin iubirea lui Dumnezeu 
fata de om se înnoieşte nu numai o parte a ființei sale, ci întreaga 
persoană umană. Dacă Isus este autorevelarea întrupată a lui Dum- 
nezeu, nu se descoperă iubirea lui ca una dintre proprietăţile sale, ci el 
însuşi ca Dumnezeu care este iubire: „Iubirea lui Dumnezeu, care face 
o punte între Dumnezeu şi lume (In 3,16ş.u.; 1In 4,9s.u.), coboară in 
Isus, Fiul, şi, prin el, merge mai departe către oameni (cf. In 3,35; 5,20; 
14,21.23; 15,9ş.u.; 16,27; 17,23-36), aşa încât Dumnezeu însuşi se 
descoperă ca iubire în credința în Isus şi în dragostea fráteascá (cf. 1In 
3,1; 4,7-21)"108, 

Experiența iubirii lui Dumnezeu înfăptuieşte in om nu simpla 
schimbare de formă a uneia dintre proprietăţile sale, adică harul salvi- 
fic al lui Dumnezeu nu urmăreşte o corectare sau reparare parțială, ci, 
prin Cristos şi în dinamica Duhului, creează un om nou. Acestui om nou, 
viziunea paulină despre iubire a lui Dumnezeu îi recunoaşte o dublă 
perspectivă, care este de ajutor pentru curentul dialogal-comunicativ al 
noii antropologii!^^, 


100 Cf. T. SODING, Die Trias Glaube, Hoffnung, Liebe..., 215. 

101 Cf. A. AUER, „Glaube, Hoffnung und Liebe...”, 102s.u. 

1? T, SODING, Die Trias Glaube, Hoffnung, Liebe..., 209. 

103 O.H. PESCH, „Liebe”, in NHThG, III (1991), 220-239, 223. 

104 Este vorba, înainte de toate, de curentele antropologice în filozofia lui Franz 
Rosenzweig, Martin Buber şi Emmanuel Levinas. Cf. T. SODING, Die Trias Glaube, Hoffnung, 
Liebe..., 208. 

Pe de o parte, îl duce de la conceptele idealiste şi utopice ale unei co- 
municări reuşite mai departe, spre realitatea istoriei care cunoaşte 
relații între oameni mereu sub semnul unei distrugeri cauzate de ege- 
curi, vinovăţie, agresiune şi moarte. Intelegerea lui agdpe ca partici- 
pare la proexistenta Celui Răstignit arată că ființa comunicativa a 
omului se realizează nu dincolo, ci în mijlocul acestor conflicte, fie prin 
acțiune activă care încearcă să îndepărteze violența, fie prin suportare 
plină de durere. Pe de altă parte, conceptul paulin de agdpe trimite la 
dimensiunea transcendentală a oricărei forme de comunicare. Prin 
aceasta, el se opune unei suprasolicitări a eforturilor umane, criticând ideea 
conform căreia fericirea generală s-ar putea realiza în istorie; pe de altă 
parte, se opune ispitei gândirii moderne de a reduce relaţiile interumane 
la satisfacerea necesităților. Atenţia acordată demnității persoanei umane, 
care nu poate fi pierdută, şi fundamentarea drepturilor sale inaliena- 
bile presupune o reflecţie transcendentală. In cazul acesta, i se face 
aproapelui dreptate numai atunci când el este considerat în profunzi- 
mea sa ca destinatarul iubirii lui Dumnezeu!%. 

De aici reies consecințe pentru comportamentul creştinilor fata de 
darul iubirii lui Dumnezeu. Dacă acest comportament nu are suficient 
în vedere unitatea omului şi a lumii şi nu evită în mod critic pericolul 
unor interpretări greşite ale iubirii, apar greutăţi, pe de o parte, în măr- 
turia iubirii din partea creştinilor, iar pe de altă parte, în privinţa posi- 
bilitatilor oamenilor de a respecta iubirea creştină ca atare. 

Dietmar Mieth a atras atenţia în privința controversei legate de 
interpretările iubirii!%. In iubirea creştinilor, unii vor să nu vadă alt- 
ceva decât o formă aparte a slujirii lui Dumnezeu. Aici este vorba de un 
Dumnezeu „care-i pune pe sclavii săi să muncească în lume pentru sine, 
pentru a nu avea alt scop decât perfectarea propriei glorii”!%. Iubirea 
creştină poate fi bănuită, pe de altă parte, că ar impune nişte exigente 
morale mult prea mari, însă creştinii n-ar putea face față unor astfel de 
cerințe. Deoarece ei nu ar putea practica iubirea care le-a fost predi- 
cată, s-ar sfârşi totul prin aceea că se comit fapte nevrednice de om îm- 
potriva iubirii. Arderea ereticilor, persecuția evreilor şi nimicirea paga- 
nilor au arătat o astfel de contrazicere dintre discursul creştin şi prac- 
tica iubirii; în cazul acesta, ar fi posibilă experienţa a ceea ce este con- 
trar dragostei fata de semeni. In continuare, creştinii ar putea fi acu- 
zati că sunt inumani, deoarece, prin iubirea lor fata de fiecare om, n-ar 


105 T, SODING, Die Trias Glaube, Hoffnung, Liebe..., 209. 

106 Cf. D. METH, Die neuen Tugenden..., 181-184. 

107 D, MIETH, Die neuen Tugenden..., 182. Tot acolo, autorul întreabă mai departe: „Este 
acesta acel Dumnezeu despre care Thomas Mann a spus ca locuieste in cer pe tronul 
său şi-şi sărută cu extaz degetele atunci când oamenii fac ceea ce-i produce plăcere? 
Trebuie să-l iubim pe Dumnezeu? Insă Dumnezeu, în final, nu iubeşte nimic altceva 
decât pe sine însuşi. Este o proiecție a dorinţei, ca orice iubire să ajungă desfătare de 
sine intensificată”. 

mai fi posibilă nici o opoziție fata de cei răi şi fata de infractorii publici. 
Prin aceasta, puterile răului ar cauza nestingherite şi mai multe nenorociri. 
Aici se află, în primul rând, o imagine falsă despre Dumnezeu. Dum- 
nezeul creştinilor nu este un Narcis, care n-ar putea fi liniştit fără dra- 
gostea sclavilor săi. Iubirea creştină slujeşte împlinirii a ceea ce, 


cu privire la voința lui Dumnezeu, a devenit clar în înjosirea lui Isus prin 
moartea pe cruce. Din acest motiv, prelungirea iubirii lui Dumnezeu nu este, 
de fapt, iubirea către Dumnezeu, ci iubirea din Dumnezeu. În cazul acesta, 
iubirea fata de aproapele îşi are scopul, într-adevăr, în aproapele. Ea nu-şi 
are scopul său primar în faptul cá îl desavarseste pe cel care iubeşte în mod 
activ, ci îşi are scopul în faptul că ea îl ajută generos pe cel care se află în 
nevoi. Parabola bunului samaritean evidenţiază cu fineţe lucrul acesta’™. 


Creştinii trebuie să trăiască iubirea neîntrerupt, după modelul lui 
agápe din Noul Testament. Agdpe are valoare de fundament radical pen- 
tru cele mai importante valori de bază ale eticii: libertate, dreptate, 
simpatie, toleranță, solidaritate. Sunt puncte centrale comune, care 
apar în strânsă legătură cu iubirea şi într-o etică profană!%. Aici este 
vorba de voința care urmăreşte adevăratul bine al aproapelui şi reali- 
zarea deplină a binelui care să-i fie de folos. Insă iubirea creştină merge 
şi mai departe, 


pentru că în aproapele îl recunoaşte pe destinatarul iubirii lui Dumnezeu. 
Aceasta schimbă atitudinile față de el: obligaţia de a-l iubi pentru el însuşi, 
indiferent dacă acesta este un prieten sau un duşman, dacă se prezintă ca 
un drept sau ca un păcătos, rezultă nu din straduinta morală după desă- 
vârşire a celui care iubeşte, nici din pretenţiile celuilalt şi nici dintr-o idee 
umanistă, ci din iubirea pe care i-o dăruieşte Dumnezeu!!9. 


In lumina mesajului lui Cristos despre stăpânirea lui Dumnezeu, iu- 
birea creştină realizează o legătură între ceea ce a început deja ca reali- 
tate lumească şi ceea ce se va desăvârşi abia escatologic. Ceea ce pro- 
clamă credința despre împărăţia lui Dumnezeu şi promite speranța 
poate fi trăit în iubire. In lumina stăpânirii lui Dumnezeu, iubirea face 
posibilă întâlnirea dintre Dumnezeu şi om şi între oameni. Unitatea 
divină şi uman-lumească este fructul iubirii trăite fata de Dumnezeu şi 
fata de aproapele. „Iubirea provine «din Dumnezeu» şi coboară de la 
Dumnezeu spre lume, nu pentru a se pierde în lume, ci pentru a con- 


duce lumea din nou ca forță înnoitoare a lui Dumnezeu spre începutul 
477111 
ei. 


108 D, MIETH, Die neuen Tugenden..., 182-183. 

109 Cf. T. SODING, Die Trias Glaube, Hoffnung, Liebe..., 215. 
110 T, SODING, Die Trias Glaube, Hoffnung, Liebe..., 215. 

H1 A, AUER, „Glaube, Hoffnung und Liebe...", 108. 

In sinteză, cu privire la metanoia socială, se poate spune, pornind de 
la relaţia dintre împărăţia lui Dumnezeu şi mărturia creştină şi eclezială 
despre credinţă, speranță şi iubire, că procesul convertirii nu poate fi o 
realizare a omului în vederea obţinerii mântuirii. Din contră, acesta de- 
vine posibil prin oferta nemeritată de mântuire a stăpânirii lui Dum- 
nezeu. Aceasta poate fi trăită prin mărturia de credință, speranţă şi 
dragoste în lume a creştinilor şi a comunităților de credință. Promova- 
rea acțiunii creştine în lume, care trebuie edificată mai intensiv decât 
în trecut în dimensiunile sale individuale şi sociale!?, poate crea un 
climat de acțiune, în care efortul inițial privind înnoirea continuă a 
vieţii umane oferă condiţiile pentru progresul procesului metanoia. A 
mijloci înțelegerea lumii, pornind de la darul credinței, a oferi pers- 
pective de viitor lumii din puterea de orientare a speranţei şi a realiza 
unitatea lumii prin mărturia iubirii constituie elemente care deschid 
şanse pentru metanoia socială. 


3. Imparatia lui Dumnezeu, convertirea 
şi schimbarea valorilor? 


Oferta salvifică a lui Dumnezeu, cuprinsă în categoria de stăpânire 
a lui Dumnezeu, îl priveşte pe omul întreg şi, totodată, lumea sa încon- 
jurătoare, în care el poate să-şi edifice propria existență. Modul în care 
este trăită împărăţia lui Dumnezeu depinde nu numai de mărturia reli- 
pioasă, adică de mărturia creştină şi eclezială, ci este strâns legată şi de 
condiţiile de viata prezente în fiecare societate. Aici pot fi arătate pers- 
pective ale convertirii sociale, prin faptul că o transformare pozitivă so- 
cio-culturală poate fi verificată ca o condiţie favorabilă pentru plăsmu- 
irea vieţii persoanelor şi a spațiului lor de viață. Rezultatele cercetării schim- 
barii valorilor înseamnă o provocare nu numai, în general, pentru do- 
menii de viata comune, ci ele sunt de importanță şi pentru Biserică şi 
teologie, unde teologia morală nu poate fi la sfârşit!!1. Din domeniul de 
cercetare schimbarea valorilor vor fi numite în continuare trei ten- 
dinte fundamentale!P, care au trezit un interes deosebit in ultimele 


112 Cf. K. HILPERT, „Liebe — V. Theologisch-ethisch”, in LThK3, VI (1997), 915-920, 
919s.u, 

ñs În cele ce urmează, vor fi prezentati mai putin autorii gi conceptele lor gi vor fi pre- 
luate rezultatele din domeniul cercetării schimbării valorilor valabile pentru diverse 
societăţi. Cf. G.F. HEPP, „Wertewandel und bürgerschaftliches Engagement — Perspektiven 
für die politische Bildung", APuZ B/29 (2001) 31-38, 28, Abbildung 3: Wertepositionen 
von vierzig Gesellschaften (1981-1997). 

14 „Că, pentru Biserici, respectiv pentru comunităţile cálugáresti, implicaţiile etice 
ale schimbării valorilor constituie o provocare specială, nu poate fi contestat. Că aces- 
tea pot aduce pentru corpusul social doar atât de multă orientare după valori, după câtă 
rezonanţă găsesc acestea în proprii membri şi în publicul întreg, este la fel de adevă- 
rat”, D. SEEBER, „Wertewandel”, în HRGF, 488-493, 493. 

115 Este vorba de teoria postmaterialismului a lui Ronald Inglehart, de teza cultu- 
ral-pesimistă a lui Elisabeth Noelle-Neumann şi de teoria sintezei valorilor a lui Helmut 
Klages. Cf. G.E HEPP, „Wertewandel und bürgerschaftliches Engagement”, 31s.u.; O. 
WINKEL, „Wertewandel und Politikwandel. Wertewandel als Ursache von Politikverdrossen- 
heit und als Chance ihrer Uberwindung”, APuZ B/52-53 (1996) 13-25, 14-20. 


METANOIA. ASPECTE SOCIALE ÎN LUMINA IMPARATIEI LUI DUMNEZEU 191 


trei decenii. După modul în care este interpretată schimbarea valorilor 
şi care este natura consecinţelor, ce rezultă din aceasta, pentru realiza- 
rea şi edificarea vieţii în dimensiunea sa personală şi socială, va fi des- 
chisă, într-un prim pas, o teză, în general, optimistă. In al doilea pas, 
va fi prezentată o teză apreciativă tendentios pesimista. In sfârşit, într- 
un al treilea pas, va fi arătată o teză realistă, care subliniază ambiva- 
lenta schimbării valorilor şi evidenţiază semnificaţia sintezei valorilor 
pentru edificarea vieţii în societatea modernă. 


3.1. Optimism utopic 


La începutul anilor '70, se vorbea deja acceptabil despre schimbarea 
valorilor ca fenomen ce nu poate fi trecut cu vederea în spaţiul de viata 
socio-cultural european. Insă, în legătură cu schimbarea valorilor, pro- 
blema cea mai importantă nu este constatarea sa, ci atitudinea luată 
fata de ea, interpretarea ei şi concluziile ce rezultă din toate acestea pen- 
tru comportamentul oamenilor. Schimbarea valorilor nu este un feno- 
men izolat, mai mult, este în strânsă legătură cu schimbarea generală din 
societate. „Datorită rezultatelor cercetării empirice, au existat, de la înce- 
putul anilor '70, diferite curente favorabile părerii că există în socie- 
tatile moderne, in general, dispoziția spre o schimbare «spontană» a valo- 
rilor, căreia i se poate atribui o anumită tendinţă ce tine de schimbarea 
socială, in general”!!$. Reprezentantul principal al modului optimist de 
a privi schimbarea valorilor este nord-americanul om de ştiinţe politice 
Ronald Inglehart™’. 

Pentru Inglehart, cauza schimbării sociale este constituită de o anu- 
mită orientare care, o dată dobândită, rămâne relativ constantă pe par- 
cursul vieții umane. Conform teoriei postmaterialismului, care-i apar- 
tine, schimbarea valorilor ia naştere prin faptul că, în țările industria- 
lizate occidentale, valorile materialiste sunt înlocuite treptat cu valori 
postmaterialiste. „In acestea, schimbarea este interpretată în cheie op- 
timistă, ca fiind un progres liniar către un nivel de dezvoltare cultural 
şi politic calitativ mai inalt"!!5, Conceptul lui R. Inglehart, referitor la 
schimbarea valorilor, are la bază o teorie social-psihologică şi o teorie a 
socializárii!?. Urmând teoria lui Maslow, Inglehart arată că „oamenii 


116 B, SCHĂFERS, „Werte und Wertewandel", în B. SCHAFERS — W. ZAPF, Handwörterbuch 
zur Gesellschaft Deutschlands, Opladen 1998, 698-709, 699. 

117 Acesta este cunoscut, în primul rând, prin studiul The Silent Revolution in 
Europe, apărut în 1971. Despre alte lucrări ale lui Inglehart, cf. O. WINKEL, ,,Werte- 
wandel und Politikwandel...”, 14, nota 5. 

15 G.F Hepp, „Wertewandel und bürgerschaftliches Engagement...”, 31; cf., tot acolo, 
trimiterea autorului în nota 3 la R. INGLEHART, Kultureller Umbruch. Wertewandel in 
der westlichen Welt, Frankfurt a. M. 1995. 

119 Teoria social-psihologică este o imitație a teoriei necesităţilor lansată de A. 
Maslow. Inglehart sustine teza conform căreia „schimbarea valorilor este determinată 
de lipsa diferitelor resurse necesare pentru asigurarea vieţii. Substituirea tendentioasa 
a valorilor materialismului prin valorile postmaterialismului, după cum susține el, o 
leagă în mod corespunzător, din nou, de tendinţa de dezvoltare ale unei rezolvări progre- 
sive a problemei lipsei bunurilor materiale”, B. SCHĂFERS, „Werte und Wertewandel”, 699. 

dezvoltă, mai întâi, necesităţi ale siguranţei psihologice şi fizice şi, prin 
aceasta, structuri materialiste ale valorilor, după satisfacerea cărora 
urmează, apoi, formarea necesităților sociale, culturale şi intelectuale 
şi, cu aceasta, formarea structurilor postmaterialiste ale valorilor”!2. 
Aici este vorba de o ipoteză a lipsei, care vrea să spună că oamenii pre- 
feră lucrurile pe care le au la dispoziţie într-o măsură nesatisfacatoare™'. 
De aici, reiese că „au de câştigat, în aprecierea subiectivă a valorilor, 
acele necesități care n-au fost încă satisfăcute şi, în plus, sunt relativ 
insuficiente"122, 

Teoria socializárii, in stránsá legáturá cu teoria postmaterialismului 
a lui Inglehart, spune cá o schimbare a valorilor stabilă, de lungă du- 
ratá, poate avea loc printr-o combinatie intre orientárile valorice moti- 
vate psihologic şi elementele specifice ale unei faze formative de socia- 
lizare. In cazul acesta, ar trebui să fie valabil faptul că „atitudinile de 
bază şi priorităţile valorice ale unei persoane sunt marcate puternic de 
acele condiţii pe care ea le găseşte dinainte în «faza formativă», asta în- 
seamnă în primii douăzeci de ani de viata, şi că aceste valori funda- 
mentale nu sunt supuse nicidecum unor transformări de scurtă du- 
rată, ci slujesc îndelungat ca unitate de măsură pentru valori în ve- 
derea judecării evoluţiilor sociale şi politice"!?. Inglehart nu ignoră 
condiţiile şi evenimentele istorice specifice, însă, după părerea lui, 
acestea nu joacă un rol hotărâtor. O prognoză general validă din combi- 
natia ipotezei lipsei şi a teoriei socializării poate fi dedusă în sensul ca 
generațiile noi, o dată cu creşterea treptată a siguranței în domeniul 
social şi economic, acordă mai multă valoare scopurilor postmateria- 
liste. Egalitatea în drepturi, democratizarea şi responsabilitatea fata 
de mediu devin mai importante decât scopurile materialiste, cum sunt 
câştigul, creşterea economică şi recunoaşterea autorităților”. 

In fenomenele socio-culturale, se poate observa cum ia naştere un 
proces continuu al succesiunii generațiilor, printr-o creştere constantă 
similară a postmaterialiştilor în mijlocul întregii populaţii, „atunci 
când generațiile în vârstă, cele mai multe materialiste, sunt înlocuite 
de generaţiile mai tinere, mai degrabă postmaterialiste”1%. De aici, se 
poate trage concluzia că cei care s-au născut şi au fost socializati în pe- 
rioada postbelică, din cauza marilor lipsuri materiale, sunt marcați 
dominant materialist în orientarea lor valorică. Lucrul acesta ar trebui 
să fie invers pentru cei care au crescut în timpuri cu o anumită prosperitate: 
ei pot dovedi mai multe semne ale orientării valorice postmaterialiste. 


12 O. WINKEL, „Wertewandel und Politikwandel...”, 15. 

121 Cf. J.W. VAN DETH, ,,Wertewandel im internationalen Vergleich. Ein deutscher 
Sonderweg?”, APuZ B/29 (2001) 23-30, 24. 

12 O. WINKEL, „Wertewandel und Politikwandel...”, 15. Cf. B. SCHAFERS, „Werte und 
Wertewandel”, 699. 

123 O. WINKEL, „Wertewandel und Politikwandel...", 15. 

124 Of J.W. VAN DETH, „Wertewandel im internationalen Vergleich...", 24s.u.; B. SCHAFERS, 
„Werte und Wertewandel”, 699. 

125 JW. VAN DETH, „Wertewandel im internationalen Vergleich...", 25. 


METANOIA. ASPECTE SOCIALE ÎN LUMINA IMPARATIEI LUI DUMNEZEU 193 


„Pornind de la acest punct de vedere, apare o schimbare de valori 
considerată postmaterialistă, care începe o dată cu politizarea socie- 
tatii, asemănătoare unui rezultat evolutiv al dezvoltării economice in 
rândurile națiunilor moderne industrializate”1%. 

Datorită rezultatelor obţinute în urma sondajelor realizate în anii 
"70 şi '80, R. Inglehart a putut întocmi liste cu proprietăţi care arată 
atât valori materialiste, cât şi valori postmaterialiste. 


În aceste studii, părea să se fi obținut dovada că, într-adevăr, în perioada de 
timp amintită, s-a ajuns la o pierdere a semnificației valorilor materialiste 
şi că, pe de o parte, există raporturi între vârsta de viaţă scăzută, pregăti- 
rea înaltă şi activităţile din sectorul de producție, precum şi înalta apreci- 
ere a valorilor postmaterialiste, pe de alta parte!?". 


Teoria postmaterialismului privind schimbarea valorilor, susținută 
de Inglehart, nu a rămas fără critici şi reproşuri. O parte dintre aceste 
exprimări critice trebuie amintite în cele ce urmează!%: 

* Tn primul rând, a fost pusă la îndoială corespondența logică a pozi- 

tiei sale, conform căreia, din cauza situaţiilor de lipsuri şi factori socia- 

lizatori, are loc o impregnare pentru toată viata. 

* Mai departe, se pune întrebarea dacă planul unei schimbări bipo- 

lare a valorilor nu constituie o reducere inacceptabilă a întregii proble- 

matici a schimbării valorilor. Aici, granița către o poziție colorată 
ideologic nu este prea departe. 

* Puterea argumentativa a rezultatelor a alunecat în dubiu in mo- 

mentul în care s-au constatat deficienţe la instrumentele de măsu- 

rare. In mod deosebit, s-au ridicat probleme legate de procedura 
ierarhizării valorilor. 

* Un repros cu totul aparte a fost acela că R. Inglehart nu a anali- 

zat în lucrările sale investigative valori fundamentale. Au fost abor- 

date păreri fata de anumite teme, fără a tine cont de contexte rela- 
tionale decisive. 

Desi categoriile si scalele tezei sale — înlocuirea treptată a valorilor 
materialiste prin cele postmaterialiste în ţările occidentale industria- 
lizate - mai găsesc încă utilizare, numeroase puncte slabe ale poziţiei 
sale generale au condus la faptul că acestea nu sunt considerate cores- 
punzătoare nivelului de cercetare sociologic. In concluzie, se poate afir- 
ma critic: „Acestei poziții i se reproşează din partea cercetării socio- 
logice lipsa unei corespondențe logice, simplificarea bipolară, voluntarismul 


126 O. WINKEL, „Wertewandel und Politikwandel...”, 15. 

2170. WINKEL, „Wertewandel und Politikwandel...”, 15. 

128 Cf. J.W. VAN DETH, ,,Wertewandel im internationalen Vergleich...”, 25; B. SCHAFERS, 
„Werte und Wertewandel”, 699s.u.; O. WINKEL, , Wertewandel und Politikwandel...”, 15. 

evoluționist, precum şi lipsuri în privința instrumentelor de mă- 
sură” i29, 

Privind acum la aceste atitudini critice, referitor la teoria postmate- 
rialismului susținută de Ronald Inglehart, pentru reflectiile teologico- 
etice se recomanda distanta critica. Acest mod de interpretare a schim- 
bării valorilor ar conduce la explicaţii eronate şi ar dejuca şansele unui 
discurs fundamentat privind metanoia socială. Potrivit acestei teorii, 
oamenii se prezintă, de fapt, prea puţin ca subiecte etice responsabile, 
iar semnificația structurilor şi instituţiilor sociale nu iese la iveală. 
Inainte de toate, nu se ţine cont suficient de procesul schimbării omu- 
lui: 

Ceea ce se schimbă nu sunt, în primul rând, valorile în sine, ci, mai ales, 
structurile de bază (schimbare social-institutionala) şi formele de compor- 
tament (şi, totodată, opiniile anterioare sau posterioare lor, condiționate şi 
acestea de aspiraţiile de fericire ale timpului). Acestea constituie factorul 
primar în cadrul schimbării, factor care decide însăşi schimbarea de semni- 
ficatie a valorilor??), 


3.2. Pesimism moralizator 


In opozitie fata de teoria optimista a lui R. Inglehart, trebuie amin- 
tita, în legătură cu interpretarea schimbării valorilor, o deplangere pri- 
vind decăderea valorilor?!. „In timp ce Inglehart şi cercetătorii ger- 
mani ai schimbării valorilor, care urmează tradiţia lui, interpretează ca 
un progres binefăcător în direcția unui nivel de dezvoltare socială deo- 
sebit de valoros schimbările valorilor observate la populația germană, 
alții atrag atenţia în privinţa pericolelor unei degradări a valorilor"!??, 
Conform tezei cultural-pesimiste, care este susținută, în primul rând, 
de Elisabeth Noelle-Neumann, situația mentală a unei părți de popu- 
latie mereu în creştere, înainte de toate a tinerilor, poate fi explicată ca 
fiind problematică. Ca urmare a evoluţiei bunăstării, sunt făcute res- 
ponsabile pentru aceasta schimbările social-psihologice nefavorabile!??, 
„Ca urmare a acestei concepţii, dezvoltarea bunăstării i-a corupt pe 
oameni; este constatat pericolul că dezvoltarea socială continuă cre- 
ează egoişti cu «mentalitate full casco», dezinteresati nu numai fata de 
binele comun, ci şi fata de semenii lor"?*, Reprezentanții Institutului 
pentru Demoscopie din Allensbach se plâng de apariția unor valori pen- 
tru realizarea personală, care ameninţă să desființeze virtuțile ceta- 
tenesti tradiționale, cum ar fi disponibilitatea fata de disciplină şi 


129 J.W. VAN DETH, „Wertewandel im internationalen Vergleich...”, 31. 

130 D), SEEBER, „Wertewandel”, 491. 

13 Cf. H. KLAGES, „Brauchen wir eine Rückkehr zu traditionellen Werten?", APuZ 
B/29 (2001) 7-14, 7. 

132 O. WINKEL, „Wertewandel und Politikwandel...", 15-16. 

133 Of. H. KLAGES, „Brauchen wir eine Rückkehr zu traditionellen Werten?", 7. 

134 H, KLAGES, „Brauchen wir eine Rückkehr zu traditionellen Werten?", 7. 

împlinirea îndatoririlor. Studiile realizate regulat arată pentru anul 
1968 o schimbare epocală a valorilor, care a încetinit pe parcursul tim- 
pului, dar care nu a mai cunoscut o intoarcere!??, 

Elisabeth Noelle-Neumann consideră că gândirea filozofică a lui 
Theodor Adorno, din cadrul Şcoli; de la Frankfurt, a contribuit decisiv 
la revoluția negativă a valorilor. In cazul acesta, dimensiunea politică 
are importanța ei: 


Adorno era profund convins - el şi-a ancorat această convingere în „Şcoala 
de la Frankfurt”, convingere care a inspirat generaţia studenţilor din anul 
1968 — că transmiterea ideilor valorice de la părinţi la copii, in Germania, 
ar trebui întreruptă. Numai aşa — considera el — ar putea fi oprită repetarea 
evenimentelor groaznice din perioada national-socialista. Căci ceea ce s-a 
întâmplat în al treilea Reich — considera el justificat — îşi are rădăcinile in 
„stilul autoritar de educaţie” practicat în casele părinteşti germane, stil 
care frânge coloana vertebrală, obligând-o să devină o ascultare lipsită 
complet de propria vointá?6. 


Simptomele cele mai importante ale eroziunii valorilor, care pot fi 
întâlnite, înainte de toate, la generaţiile mai tinere, au condus, în ca- 
drul familiei şi al societăţii, la conflicte care nu erau cunoscute înainte. 
Ele pot fi caracterizate după cum urmeazá!?": 

* Scăderea continuă a legăturii oamenilor fata de comunităţi, de reli- 

gie şi Biserică. 

* Acceptarea din ce în ce mai putin a limitării libertăţii individuale, 

care este controlată de norme, ierarhii şi autorităţi exterioare. 

* Pierdere semnificativă a sensului virtuţilor tradiționale; printre 

acestea: politețe, bună purtare, punctualitate, curățenie şi atitudine 

economică fata de bani. 

* Prioritate crescândă a orientării privind timpul liber, împotriva 

unei morale cetăţeneşti axate pe randament. 

* Cerințe fără margini ale oamenilor de la instituţiile statale. 

* Pierdere clara a simțului comunitar şi a capacităţii de afiliere a 

membrilor societăţii. 

* Dispozitie şi capacitate descrescândă de a se angaja în formele tradi- 

tionale corespunzătoare comunității politice. 

In aceste evoluţii, Noelle-Neumann vede o pătrundere în fundamen- 
tele de care depinde în mod obligatoriu o societate pluralistă. Din acest 
motiv, ea cere un fel de renaştere a valorilor, în care ea, de altfel, aminteşte 
de o educaţie fundamentală corespunzătoare valorilor şi de o intervenție 


135 Cf. O. WINKEL, „Wertewandel und Politikwandel...”, 16. 

1335 E. NOELLE-NEUMANN - T. PETERSEN, ,,Zeitenwende. Der Wertewandel 30 Jahre 
spáter", APuZ B/29 (2001) 15-22, 17. Tot acolo, pot fi gásite pozitii critice ale autoarei 
fata de scoala de la Frankfurt, in privinţa evoluţiei schimbării valorilor. 

137 Cf. O. WINKEL, „Wertewandel und Politikwandel”, 16. 

adecvată față de opinia publică, ca posibile sugestii pentru stabilizarea 
comportamentului valoric din societate!s8. 

Până spre sfârşitul anilor '80, E. Noelle-Neumann constată o ten- 
dintá invariabilá a decăderii valorilor!*. Abia după 1990 pot fi văzute 
schimbări ale tendinței respective. Astfel, în anul 2000, virtuțile tra- 
ditionale capătă din nou semnificaţie în domeniul educaţiei: în primul 
rând, politețe şi bună purtare, apoi, îndeplinirea muncii conform or- 
dinii şi conştiinţei, atitudine economică fata de bani şi — ceva mai putin 
- acceptarea, adaptarea fata de ordine!“. 

Din punct de vedere teologico-etic, trebuie spus despre această teză 
cultural-pesimistă privind schimbarea valorilor că sugerează, în mod 
unilateral, o imagine negativă a fenomenelor complexe din societate. 
Isi face simțită prezența expresia unei invinuiri necritice a indivizilor, 
care sunt făcuți responsabili pentru eroziunea valorilor, în timp ce, pe 
de o parte, raporturile politice, economice şi sociale, instituțiile şi struc- 
turile publice, cu amprenta lor autoritară şi ierarhică, sunt cu greu 
luate în seamă. La fel de unilateral, pe de altă parte, sunt preferate tim- 
purile bune de altădată ale orientării valorice morale, în timp ce atitu- 
dinile prezente sunt considerate ca o decădere de la trecutul intangibil. 
Perspectivele viitorului se află în re-producerea trecutului pierdut. Aici 
se serveşte un mesaj pedagogic-politic prescurtat: „renaşterea valorilor 
legate de randament, obligaţie, ordine şi colectiv printr-o educație a va- 
lorilor care să poată oferi alternative împotriva bănuitei tendințe spre 
o societate a plăcerii şi a timpului liber, şi care să poată întări din nou 
dispoziția de angajare, ținând totodată cont de virtuțile secundare 
revitalizate”'*!, Din aceste motive, teza cultural-pesimistă a Institutu- 
lui pentru Demoscopie din Allensbach, deşi scoate în evidenţă schimba- 
rea din anii '90, se dovedeşte a fi de putin ajutor în încercarea de a arăta 


138 O. WINKEL, „Wertewandel und Politikwandel...”, 16. Cu privire la alte aprecieri 
critice fata de poziţiile care susțin evoluţii morale decadente unilaterale şi mai putin de- 
monstrate în privința schimbării valorilor, cf. H. KLAGES: „Brauchen wir eine Rückkehr 
zu traditionellen Werten?”, 7s.u. In general, predomină o tendință morală care acuză 
incomoditatea plină de veghe față de viața comunitară, „în care fiecare pare să caute 
interesul său, fără a se gândi la ceilalți. Lipsa simțului comunitar, precum şi disprețul 
fata de drept şi lege, ar conduce la o mentalitate de culegători de caimac la nivelul tutu- 
ror păturilor sociale, la munca la negru, la escrocarea ajutorului social, la evaziunea 
fiscală, la economia bazată pe nepotism, la înşelătoria legată de subvenții, la corupție”, 
Ibidem, 7. 

139 Cf. E. NOELLE-NEUMANN - T. PETERSEN, „Zeitenwende. Der Werte-wandel 30 Jahre 
später”, 17-19: „Keine Tendenzwende in den achtziger Jahren". 

140 Cf. E, NOELLE-NEUMANN - T. PETERSEN, „Zeitenwende. Der Werte-wandel 30 Jahre 
spáter", 19, tabloul nr. 1. O schimbare de tendintá in legáturá cu munca a apárut abia cátre 
1995. Incepánd cu acest moment, a existat din ce in ce mai multá lume pentru care 
orele de muncá erau mai importante decát inainte. Cf. Ibidem, tabloul nr. 2. Despre 
alte rezultate privind modificári ale acestor tendinte privind schimbarea valorilor, cf. 
Ibidem, 19-22: , Ein neuer Zeitgeist kündigt sich an" (Se anunţă un nou spirit al timpului). 

141 G.E Hepp, „Wertewandel und bürgerschaftliches Engagement...", 32. 

perspective ale convertirii sociale în contextul cercetării actuale a schim- 
bárii valorilor!?., 


3.3. Realism critic 


In domeniul cercetárii schimbárii valorilor, Scoala din Speyer se deo- 
sebeste atát de Scoala lui Inglehart, cát si de pozitia lui Noelle-Neu- 
mann. Ea a fost înființată de Helmut Klages şi oferă, la rândul ei, o ana- 
liză fundamentată empiric, care-şi are valabilitatea nu numai în Ger- 
mania, ci şi în alte state industrializate'*’. In privința teoriei postmate- 
rialismului susținută de Inglehart, H. Klages pune la îndoială calitatea 
evolutivă a schimbării valorilor, precum şi aranjarea metodică a valorilor 
în categoriile de materialism şi postmaterialism. Poziţia sa critică se re- 
feră şi la relația unidimensională dintre materialism şi postmateria- 
lism. 


Fata de modelul explicativ evolutiv-optimist şi unidimensional al lui Ingle- 
hart, Klages prezinta o analiza care pleaca de la pierderea semnificatiei valo- 
rilor raportate la obligaţie şi acceptare in favoarea valorilor autodezvoltarii 
ca o tendință generală de evoluţie, nu ca o dezvoltare evolutivă. Aici, Klages 
accentuează ambivalenta schimbării valorilor, existența diferitelor dimen- 
siuni ale valorilor şi ale combinației de valori, precum şi posibilitatea unor 
sinteze de valori constructive si distructive™. 


Având în vedere modul în care analiza schimbării valorilor de la Speyer 
arată şanse, dar şi limite pentru realizarea vieţii în sens individual şi 
social, privite din unghiul teologic-etic, rezultă perspective pentru meta- 
noia socială în societatea modernă. 

Klages constată o mega-tendinta generală de evoluţie, care înseamnă 
o mutare de echilibru de la valorile raportate la obligație şi acceptare 
spre autodezvoltare. Dar, pentru el, aceasta nu este un motiv să denunțe 
respectiva tendință a schimbării valorilor, simplificând lucrurile, ca pe 
o eroziune a valorilor. Inainte de toate, el accentuează ambivalenta 
schimbării valorilor, 


care, alături de riscuri, contine şi şanse, alături de pierderi, are şi câştiguri. 
Descrierea schimbării valorilor, susținută de el, ajunge la constatarea că a 
avut loc o schimbare a ideii nomocentrice despre sine şi despre lume cu una 


112 Pentru o atitudine critică fata de tendinţele pesimiste de evaluare a evoluteiei 
schimbării valorilor, cf. V. Erb, „Moralerziehung in pluraler Lebenswelt — und christ- 
liche Moral? Demokratische Moral als moralpădagogisches Ziel”, în IDEM, ed., Mora- 
lische Kompetenz: Chancen der Moralpădagogik in einer pluralen Lebenswelt, Mainz 
1995, 143-174, 154ş.u.; G. SCHWAN, Politik und Schuld. Die zerstórerische Macht des 
Schweigens, Frankfurt a. M. 20013, 129-133. 

43 Cf. O. WINKEL, „Wertewandel und Politikwandel...", 16; B. SCHAFERS, „Werte und 
Wertewandel", 699s.u. 

144 O. WINKEL, „Wertewandel und Politikwandel...", 17. 

autocentrică, prin aceea că sinele original, interesele de viață proprii au 
urcat la rangul de instanță directoare a gândirii şi simtirii!^. 


Dacă Klages respinge hotărât teza unei decăderi a valorilor, nu în- 
seamnă că nu tine cont de formele discutabile care apar în procesul trans- 
formării valorilor. Din contră, datorită datelor empirice“, şi el con- 
stată că: 

* apare o pretenție mereu crescândă privind edificarea vieții indi- 

viduale, care corespunde numai deciziilor proprii şi care tinde să 

pună la îndoială orice obligație de a da cont; 

* se dezvoltă un concept al statului in care instituţiile politice sunt 

văzute prioritar ca edificii pentru prestări de servicii; 

* are loco distantare treptată de marile organizaţii cu profil diver- 

sificat; 

* poate fi constatată o decădere crescândă a democrației parlamen- 

tare; 

* schimbările negative în disciplina muncii şi in dispoziția pentru 

randament nu mai pot fi trecute cu vederea. 

Efortul pentru neutralitate în cadrul evaluării fenomenelor legate 
de schimbarea valorilor duce la concluzia că analiza lui Klages constată 
şi momente pozitive ale schimbării, care ar putea deveni elemente pur- 
tătoare de speranţă: 

* dispoziție crescândă a oamenilor pentru participarea la viata 

politică, dar nu în partidele politice; 

* interes din ce în ce mai ridicat pentru forme nonconventionale 

ale participării politice; 

* creştere clară a dispozitiei de a tolera diferite grupuri periferice; 

* dispoziție crescândă de renunțare în cazul unei situaţii dificile de 

viață. 

Un punct deosebit de important al analizei valorilor susținută de 
Klages constă în faptul că nu pot fi puse toate evoluţiile sociale neapă- 
rat în legătură cu schimbarea valorilor. „Din contră, acestea sunt inte- 
lese de el, pe de o parte, ca discrepanta între valorile schimbate şi, pe 
de alta parte, între ofertele de realizare neschimbate şi insuficiente"!^", 

In analiza schimbării valorilor, nu trebuie luată o hotărâre între inter- 
pretarea optimistă sau pesimista de genul ori/ori. Mai mult, trebuie 
atrasă atenția cá 


145 G.F. HEPP, „Wertewandel und bürgerschaftliches Engagement...”, 32. 

146 Pentru enumerarea ce urmează, cf. O. Winkel, „Wertewandel und Politik- 
wandel...”, 17. 

147 O, WINKEL, „Wertewandel und Politikwandel...", 17. Lucrul acesta se poate intám- 
pla în domeniul muncii, unde există un conflict între pretenţiile justificate ale munci- 
torilor şi întârzierea reformelor pentru organizarea muncii. Urmărirea unei savurări 
cât mai mari a timpului liber ar trebui văzută, în cazul acesta, şi ca o compensație pen- 
tru condiţiile conflictuale de muncă nerezolvate. 

preluarea de obligaţii şi responsabilitate, acceptarea unor obiective date dina- 
inte, disponibilitatea de primire, de angajare şi de urmare este, în mare parte, 
respinsă. Nou este faptul că, de acum, toate acestea sunt garantate mult 
mai mult în dependență de condiţiile individual-personale. Aici, dorința de 
a fi subiectul propriei acțiuni a câştigat o poziţie valorică semnificativă. Mo- 
tivatia personală, înțelegerile şi convingerile obținute personal, necesitatea 
sporită de autonomie personală şi decizie reciproc împărtăşită, de inde- 
pendenta şi de un mai mare spaţiu propriu de acțiune devin hotărâtoare in 
ceea ce priveşte randamentul, respectarea normelor sau preluarea obligaţiilor 
ce revin propriei stări. In mod corespunzător, este arătată o pedagogie de 
tip atát-cát şi, care, în relaţie cu virtuțile secundare ajunse mai putin semnifi- 
cative, recunoaşte obiectivului educaţiei „autonomie personală” o valoare 
semnificativă crescândă!%5, 


In continuare, vor fi prezentate tipurile de valori reprezentative, con- 
form explicatiei analitice a cercetării schimbării valorilor de la Speyer, 
cu scopul de a mijloci o bază pentru reflectia teologico-etică privind me- 
tania socială!*?. 

Cele mai recente analize ale valorilor făcute de H. Klages şi de 
şcoala sa au constatat un fenomen socio-cultural, în care poate fi desco- 
perită tendința evolutivă spre o sinteză a valorilor. Aici, este vorba de 
o opțiune pentru valori atât tradiționale, cât şi moderne. „In realitate, 
am găsit un tip de personalitate care apreciază, în acelaşi grad, valori 
«moderne» şi «tradiționale». Analizând îndelung condițiile şi atitudi- 
nile lor fata de viata, am decis să-i numim pe oamenii cu un astfel de 
tip demn de luat în seamă realistii activi”1!%. Semnificaţia realistului 
activ poate fi explicată mai bine dacă sunt luate în seamă şi celelalte ti- 
puri de personalitate!?!, 

a) Traditionalistul. Aceastá grupá de personalitate aratá o orientare 
valorică tradițională. In anul 1999, oamenii care aparțineau de ea con- 
stituiau 18 % din populaţia de peste 14 ani. In domeniul preferintei va- 
lorilor, este prioritar ceea ce s-a dovedit până acum ca fiind sigur. La ei 
este greu de recunoscut înclinația spre autonomie şi atracția unui risc. 
Intre 1987-1993, conventionalistii iubitori de ordine au fost rămas ne- 
schimbaţi procentual. Pentru perioada 1993-1999, trebuie remarcată o 
uşoară scădere. In rândul populaţiei, de până la 30 de ani, mai sunt 
doar 9 %. 


148 G.F. HEPP, „Wertewandel und biirgerschaftliches Engagement...”, 32. 

149 În gândurile ce urmează, se face referință, înainte de toate, la studiul lui H. KLAGES, 
„Brauchen wir eine Riickkehr zu traditionellen Werten?”, deoarece aici sunt prezen- 
tate date actualizate ale cercetării, iar comparatia rezultatelor, făcută acolo pentru anii 
1987, 1993, 1999, este de mare importanță. 

15 H, KLAGES, „Brauchen wir eine Rückkehr zu traditionellen Werten?", 10. 

151 Privit în general, este vorba de diferente mari în legătură cu capacitatea şi incli- 
natia „de a se implica productiv şi «acceptabil din punct de vedere social» în cerințele 
modernizării sociale şi ale societăţii civile”, H. KLAGES, „Brauchen wir eine Rückkehr zu 
traditionellen Werten?”, 10. Pentru ceea ce urmează, cf. Ibidem, 11, tabloul 2: „Anteile 
der Wertetypen”. 

b) Resemnatul. La această grupă de personalitate aparțin oamenii 
resemnati, fără perspective, care, în limbajul de specialitate, sunt desemnați 
ca fiind proprii „copii vitregi” ai schimbării sociale”. Tipice pentru 
această categorie sunt retragerea, pasivitatea şi apatia. Din întreaga 
populaţie erau 16 %. Printre tineri era, între anii 1987-1993, o uşoară 
tendință în scădere, de la 12 % la 10 %. De atunci şi până în 1999, cifrele 
au rămas la acelaşi nivel. 

c) Idealistul. Idealiştii nonconformisti, care alcătuiesc această grupă, 
acceptă în fond, la nivel verbal, progresele din cadrul orientării valo- 
rice. Insă, din cauza modului lor de a vedea lucrurile, nu rareori ideo- 
logic sunt frustrati în fata realității concrete a modernizării. In in- 
treaga populaţie sunt reprezentaţi cu 16 %. După sfârşitul anilor ’60, 
s-au aflat într-o conjunctură aparte. Intre 1987-1993 au trebuit să facă 
experiența unei schimbări deosebite (tendinţă de coborâre de la 25 % 
la 15 %). Până în 1999, situaţia în rândul tinerilor s-a modificat destul 
de modest: o uşoară tendință de creştere spre 18 %. 

d) Hedonistul. Oamenii care aparțin acestei grupe de personalitate 
dau dovadă de o orientare hedonistá şi materială în câmpul valorilor. Insă 
ei sunt, totodată, destul de flexibili. In viața lor predomină principiul 
plăcerii şi vânătoarea profitului rapid. Aceasta face adesea ca granițele 
a ceea ce este acceptabil din punct de vedere social şi legal să fie pericli- 
tate. In întreaga populaţie se găsesc 15 % hedonisti. La populaţia de 
până la 30 de ani se remarcă o tendință crescândă între anii 1987-1993, 
de la 21 % la 31 %. Insă, în perioada anilor 1993-1999, iese în evidență 
o tendință de scădere de la 31 % la 27 %. 

e) Realistul activ. Grupa de personalitate a realiştilor activi este repre- 
zentată de oamenii care, în zestrea lor fundamentală, ar putea fi caracte- 
rizati cel mai bine ca fiind insetati in grad ridicat de modernizare. In 
întreaga populaţie sunt reprezentaţi de 35 %. Cu bucurie se observă la 
tineri o creştere crescândă continuă: 1987 — 32 %, 1993 — 34 % şi 1999 
— 86 %. Realistii activi „au trăit creşteri treptate, devenind către sfâr- 
şitul anilor '90, în mod destul de vizibil, cea mai puternică grupă”!%. 
Reprezentanţii acestei grupe sunt în stare să reacționeze pragmatic la 
diverse provocări. Dar, în acelaşi timp, sunt capabili să atingă, cu pu- 
ternică orientare spre succes, un nivel ridicat de creativitate personală 
rațională şi responsabilitate proprie. 


Ei se orientează către instituţii într-un formă competentă constructiv- 
critică şi flexibilă, şi au relativ puţine greutăţi în a se mişca într-o societate 
marcată de o schimbare rapidă, conştienţi de obiectivul propriu şi cu mare 
siguranță. Cu toate aceste calități se apropie, în primul rând, de profilul 
trebuie al capacităților umane de acțiune, în contextul condiţiilor societății 
moderne!**, 


15 Cf. H. KLAGES, „Brauchen wir eine Rückkehr zu traditionellen Werten?", 10. 
1533 H. KLAGES, „Brauchen wir eine Rückkehr zu traditionellen Werten?", 11. 
154 H., KLAGES, „Brauchen wir eine Rückkehr zu traditionellen Werten?", 10. 

In legătură cu stăpânirea şi edificarea vieţii în societatea modernă, 
studiile cercetării schimbării valorilor din Speyer arată rezultate con- 
form cărora calităţile persoanelor active şi inovative, privite la întreaga 
populaţie, nu sunt deloc slab dezvoltate. De remarcat este poziția realiş- 
tilor activi, care se situează deasupra nivelului mediu la măsurarea tutu- 
ror valorilor. Aceştia vin în prim-plan cu o competență profesională foarte 
dezvoltată şi cu o dorință puternic orientată spre succes, 


dar, totodată, şi cu o capacitate remarcabilă de autocontrol şi gestionare rati- 
onală a comportamentului, de sociabilitate şi comunicare, completate de o 
capacitate ridicată în situaţii conflictuale şi de reuşită. La prima vedere, lu- 
crul acesta pare contradictoriu, însă reprezintă profilul de personalitate plin 
de tensiune, care în viitor va fi cerut de la oameni din ce în ce mai mult. Pen- 
tru realizarea acestuia, după cum se poate prevedea mai bine, oamenii vor 
avea nevoie ca bază mentală de „sinteza valorilor” întruchipată de realiştii 
activit, 


Perspectivele convertirii sociale, care trebuie arătate în raportul 
dintre stăpânirea lui Dumnezeu şi societate, se află în strânsă legătură 
cu fenomenul schimbării valorilor. Nici indivizii şi nici instituţiile soci- 
ale nu se pot mulțumi cu prognoza care indică, în domeniul cercetării 
schimbării valorilor, o evoluție presupusă pozitivă. Constatarea unei grupe 
dominante de realişti activi nu înseamnă încă o garantie pentru opti- 
mizarea edificării vieții în componentele sale private şi comunitare. 
Acelaşi lucru este valabil şi pentru celelalte tipuri de valori, care trebuie 
considerate, mai degrabă, negative: acestea nu ajung, în mod automat, 
în planul secundar. Mai mult decât atât, aici este vorba de o atitudine 
conştientă fata de ambivalenta schimbării valorilor, atunci când se 
pune problema dacă şansele vor fi recunoscute la timp şi folosite mai 
departe, dacă vor fi observate şi îndepărtate limitele. La formarea dife- 
ritelor tipuri de valori s-a ajuns printr-o evidentă evoluție multicoloră 
care, în cele mai multe cazuri, a fost influențată de felul socializării cores- 
punzătoare timpului şi locului respectiv!%. „Realiştii activi fac dovada 
profilului lor specific privind sinteza valorilor, nu pentru că sunt progra- 
mati dinainte pentru aşa ceva într-un anume mod genetic. Din contră, 
un rol hotărâtor este jucat de socializare, de influențele din familie, de 
fapt, cele care, in fond, pot fi influențate la rândul lor”. 

In cadrul acestor influenţe, pot fi observați anumiţi factori sociali de 
intervenţie. Aceştia contribuie decisiv la modul în care oamenii pot sau 
nu dezvolta capacități deschise spre o sinteză a valorilor. Pentru realistii 
activi, este valabilă observaţia că, în socializarea lor, au făcut experienţe 
bune in familie: experiența unor structuri stabile familiare şi afectiu- 
nea intensivă emoțională stau în centrul unei socializări reuşite. Diferența 


155 H. KLAGES, „Brauchen wir eine Rückkehr zu traditionellen Werten?”, 10. 
156 Cf. H. KLAGES, „Brauchen wir eine Riickkehr zu traditionellen Werten?”, 12s.u. 
157 Of. H. KLAGES, „Brauchen wir eine Rückkehr zu traditionellen Werten?", 12. 

privind calitatea transmiterii valorilor condiționează evoluţia diferite- 
lor tipuri de valori. 


De altfel, şi conventionalistii au facut în copilăria lor destulă experienţă pri- 
vind sensibilitatea şi rationabilitatea. Ambele tipuri de valori anunță un 
continuu efect exemplar al părinţilor lor care, la conventionalistii iubitori 
de ordine, îşi are originea, totuşi, în stilul sever de educaţie, care i-a permis copi- 
lului prea puţină contrazicere şi spaţii de libertate, şi care, privind în tre- 
cut cu „ascultare”, este considerat ca fiind bun. Din contră, la realiştii ac- 
tivi, rolul mai important l-a avut experienţa unui imbold spiritual şi cultu- 
ral din partea părinţilor, precum şi încredințarea unor datorii ce trebuiau 
împlinite autonom, însoţite de lauda stimulatoare venită de la părinţi şi de 
la persoanele de contact. 


In cazul resemnatilor, deficiențele constatate se află, înainte de toate, 
în domeniul socializării primare. La ei şi la hedonisti, lipseşte efectul exem- 
plar promotor al părinților. Alături de prezența slabă a elementului 
religios, la hedonişti trebuie notată şi tendinţa stilului de educaţie pă- 
rintească de genul laisser-faire. Capacitatea de încredere emoțională şi 
comunitară, care se găseşte în mare măsură la realiştii activi, este înso- 
tita de ceea ce 


s-ar putea numi un fel de nevoie de activitate, ancorată în structura funda- 
mentală a personalităţii. Condiţia pentru apariția acestei necesități în pro- 
cesul socializării primare este educaţia pentru randament din casa părintească, 
prin urmare, este vorba de o transmitere adecvată şi incitantă a datoriilor 
şi responsabilitatii, transmitere care facilitează experienţele de succes şi 
realizează un randament productiv pentru necesitatea interiorizată a per- 
soanei^9, 


Şi traditionalistii dau dovadă de disponibilitate pentru randament, 
dar ei sunt mai puţin capabili să dezvolte o dispoziție favorabilă sintezei 
valorilor. Din punct de vedere psihanalitic, aceasta îşi poate avea expli- 
catia în presupunerea „că impulsurile spre randament sunt declanşate 
aici, în primul rând, printr-un supra-eu interiorizat psihic şi mult prea 
sever, care aminteşte mereu de împlinirea ascultătoare a datoriilor”!™. 

Condiţiile de socializare şi dezvoltare au propria semnificație nu numai 
în faza primară, adică în climatul familiar. „Stilul comportamental al per- 
soanelor model şi ale celor care conduc joacă un mare rol şi în fazele de 
mai tárziu"!?!, In fazele ulterioare ale vieţii, de exemplu, la preluarea 


158 H, KLAGES, „Brauchen wir eine Rückkehr zu traditionellen Werten?", 12. 

159 H, KLAGES, „Brauchen wir eine Rückkehr zu traditionellen Werten?”, 13. 

160 Pentru aspecte pedagogice cu caracter religios, cf. H.-G. ZIEBERTZ, „Ethisches 
Lernen”, în G. HILGER — ST. LEIMBGRUBER — H.-G. ZIEBERTZ, ed., Religionsdidaktik. Ein 
Leitfaden fiir Studium, Ausbildung und Beruf, Miinchen 2001, 402-419, 404s.u.: „Plura- 
litat von Werten und Normen: Problem und Herausforderung” (Pluralitatea valorilor 
şi a normelor: problematică si provocare). 

161 H, KLAGES, „Brauchen wir eine Rückkehr zu traditionellen Werten?", 13. 

responsabilitatii profesionale şi la întemeierea familiei, se cristalizează 
la realiştii activi importanța domeniilor de activitate individuală, „care 
le conferă oamenilor, judicios, spaţii libere de acțiune, precum şi posibi- 
litati pentru edificarea proprie responsabilă care, din punct de vedere 
subiectiv, au limite ce pot fi înțelese şi acceptate”!™. 

H. Klages şi şcoala sa evidențiază clar rolul proceselor de interacti- 
une şi comunicare dintre reprezentanții diferitelor tipuri de valori şi struc- 
turile, instituțiile şi organizaţiile sociale. Rezultatele pozitive pentru dez- 
voltarea autonomă a individului şi, totodată, pentru edificarea nece- 
sară a vieţii sociale se dobândesc abia când dispoziţia realiştilor activi 
pentru o sinteză a valorilor este luată în serios de către instituţii şi sunt 
oferite spaţii de acțiune favorabile în mod corespunzător. Instituţiile 
bine constituite pot fi de folos şi altor tipuri de valori, pentru a putea 
initia curajos o schimbare decisivă în orientarea lor valorica’®. In cazul 
unor deficite importante pentru viata din partea persoanelor, ca şi din 
partea instituţiilor, nu pot fi evitate evoluţiile negative ale schimbării 
valorilor. De fapt, în aceste condiţii este dejucat potenţialul uman prezent 
la oameni în funcție de propria socializare, în privinţa orientării valorice 
personale. Efortul dirijat spre o cooperare armonioasă între potenţialul 
individual uman şi spațiul de acțiune necesar structural şi instituțional 
poate face ca şansele pentru o mai bună edificare a vieții să devină şi 
realitate. 

In concluzie, referitor la reflectiile prezentate aici, îşi păstrează vala- 
bilitatea cuvântul lui H. Klages: 


Aici nu trebuie să ne gândim numai la milioanele de forte de muncă şi 
cooperatori şi cooperatoare, ci la membrii numeroaselor organizații mari şi 
mici, ale căror activități şi spaţii de acţiune sunt limitate într-un grad exage- 
rat de mare, de cele mai multe ori, datorită competenţelor exclusive, a drep- 
turilor decizionale şi de îndrumare a celor care „poartă responsabilitatea” 
şi, totodată, datorită structurilor constituite corespunzător. Lucrul acesta 
este valabil pentru firme şi autorităţi, ca şi, de exemplu, pentru partide, 
sindicate, Biserici, asociaţii, şcoli sau cămine pentru bătrâni. În sinteză, se 
constată necesitatea inițierii unei reforme social-organizatorice de propor- 
tii, care să urmărească crearea unor roluri de responsabilitate pentru cat 
mai mulți, şi care să se folosească, aici, de solutionarile descentralizării, dele- 
gării şi ale comunicării în rețea, inițiativă cu care imaginea predominantă 
a membrului , adult” al „societăţii cetăţeneşti sau civile”, capabil de respon- 
sabilitate personală, să se mute de pe scena planurilor şi retoricii reformei pe 
platforma transformării reale™. 


Un dialog între rezultatele cercetării schimbării valorilor, după cum este 
ea reprezentată de Şcoala din Speyer, şi poziția teologico-etică privind 


162 H, KLAGES, „Brauchen wir eine Rückkehr zu traditionellen Werten?”, 13. 
163 Aici este vorba de posibilitatea unei schimbări versus dezvoltare evolutivă. 
164 H, KLAGES, „Brauchen wir eine Rückkehr zu traditionellen Werten?”, 14. 

dimensiunea socială a convertirii poate arăta perspective care îşi au fun- 
damentul atât în profilul etic al realistilor activi, cât şi în conştiinţa respon- 
sabilitatii creştine fata de lume. Constituţia pastorală a Conciliului al 
II-lea din Vatican a perceput profunda schimbare socială şi a îndreptat 
atenţia în mod expres spre ambivalenta schimbării valorilor'®. Cum tre- 
buie promovat dialogul amintit mai sus, cum trebuie arătate perspec- 
tivele convertirii sociale în mod concret, datorită problemelor specifice 
socio-culturale locale, rămâne o datorie continuă a creştinilor societății 
respective’, 


165 Cf. GS 5-6. 

166 Asa, de exemplu, este Umkehr und Versóhnung im Leben der Kirche. Orientie- 
rungen zur Bufpastoral, editată de Secretariatul Conferinţei Episcopale Germane (Die 
deutschen Bischófe, 58), Bonn 1997. 


FILE DE ARHIVĂ 


ACTE CONSTITUTIVE ALE DIECEZEI DE IAŞI 
ŞI ALE SEMINARULUI DIECEZAN DIN IAŞI 


Alois MORARU 


Fiecare apariție a prezentei publicaţii oferă o ocazie prielnică de a 
aduce la cunoştinţa cititorilor diferite documente istorice, multe dintre 
ele fiind inedite, din Arhiva Episcopiei Romano-Catolice de Iasi sau a 
Institutului Teologic Romano-Catolic din aceeaşi localitate. După ce, în 
precedentele rubrici similare ale acestei reviste teologice, au fost 
inserate numeroase documente care reflectau „tema dialogului teo- 
logic” în filele de istorie ale arhivelor menţionate, în acest număr vă su- 
punem atenției câteva documente constitutive ale Diecezei de Iaşi şi 
ale Seminarului acesteia. Nu ne vom limita doar la bula de înființare a 
Episcopiei Catolice de Iaşi şi a decretului de înființare a Seminarului 
Diecezan (pe care nu l-am găsit încă), ci vom publica şi unele docu- 
mente originale, care au constituit baza normativă pentru sute de refe- 
rinte posterioare. Am preferat să insotim documentele, majoritatea din- 
tre ele fiind redactate în limba latină, cu unele referințe istorice care îi 
vor ajuta pe cititori să le înțeleagă mai bine. 


1. Înfiinţarea Episcopiei Romano-Catolice de Iaşi 


În 2004, la 27 iunie, se împlinesc 120 de ani de la înființarea Diece- 
zei de laşi, dar acel act istoric a fost precedat de numeroase tratative. 
La mijlocul secolului al XIX-lea, problema misionarismului şi a clerului 
indigen devenise foarte acută, iar numărul crescând al catolicilor din 
Moldova cerea un număr din ce în ce mai mare de preoţi. Aceste pro- 
bleme i-au frământat mult pe episcopii Paul Sardi (1843-1848) şi Anton 
de Stefano (1848-1859), dar n-au reuşit să concretizeze planurile de a 
transforma Vicariatul Apostolic de Iaşi într-o episcopie de sine stătă- 
toare şi nici n-au putut menţine un seminar pentru tinerii indigeni. Cu 
toate că guvernul se arăta favorabil catolicilor, în urma unor discordante 
dintre miniştri şi unii reprezentanți ai Bisericii, reorganizarea minori- 
tatii catolice a fost abandonată. 

Venirea în Misiunea din Moldova a episcopului Nicolae Iosif Camilli 
avea să schimbe totalmente situaţia. La 10 august 1883, episcopul Camilli 
a prezentat Congregaţiei De Propaganda Fide proiectul de reformă pri- 
vind o mai bună pastoratie in Missio Moldavica. Principalele linii pe 
care le-a trasat au fost: trimiterea de noi tineri misionari în Moldova, 
deschiderea unui seminar mic în Misiunea din Moldova, trimiterea 
unui fond pentru misionarii bătrâni şi bolnavi etc. Toate acestea erau 
orientate spre o mai bună organizare a catolicilor din Moldova, preco- 
nizându-se înființarea unei episcopii autonome. 

După înființarea Arhiepiscopiei de Bucuresti (27 aprilie 1883), multi 
misionari credeau că papa Leon al XIII-lea (1878-1903) intenţiona să 
înglobeze canonic Moldova la arhidieceza recent înființată, asemenea 
unirii Principatelor, care avusese loc cu 24 de ani în urmă. Nu s-a întâm- 
plat însă aşa, deoarece, la 27 iunie 1884, prin bula papală Quae in chris- 
tiani nominis incrementum, acelaşi papă hotăra încetarea Vicariatului 
Apostolic al Moldovei, care ființa din 1818, şi decreta înființarea Episco- 
piei Catolice de Iasi. Episcop a fost numit Nicolae Iosif Camilli, fost vizi- 
tator apostolic între 1881-1884, numit episcop de Mosynopolis la 16 sep- 
tembrie 1881, iar la 27 iunie 1884, episcop titular de Iasi. Dar iată, în 
traducere, textul bulei papale de înființare a Episcopiei de Iasi: 


Papa Leon al XIII-lea, spre ştiinţa generaţiilor viitoare. 
După ce am cunoscut toate cele necesare pentru propăşirea creştinească şi 
în favoarea poporului lui Dumnezeu, ne grăbim să le împlinim în virtutea 
misiunii pe care o avem, în planul de nepătruns al lui Dumnezeu, ca urmaş 
al sfântului Petru. Analizând starea Vicariatului Apostolic, viata catolicilor 
din aceste regiuni, am găsit de cuviință ca acelaşi Vicariat Apostolic să fie ridi- 
cat la rangul de dieceză autonomă. 
Prin urmare, judecând cu pricepere totul, desfiintám Vicariatul Apostolic 
al Moldovei şi, prin puterea acestei scrisori, îl declarăm desființat, iar teri- 
toriul acestuia, cu autoritatea noastră apostolică, îl ridicăm şi-l statornicim 
ca dieceză episcopală, stabilind ca reşedinţă a acestei dieceze oraşul Iaşi, după 
cum numim şi dieceza. 
Vrem ca hotarele acestei noi dieceze să fie aceleaşi ca ale Vicariatului Apos- 
tolic al Moldovei, rezervându-ne totuşi dreptul, nouă şi Sfântului Scaun, de 
a dispune altfel cu privire la această nouă dieceză. Aşa vrem, stabilim şi 
hotărâm ca această scrisoare a noastră să-şi aibă toată puterea sa juridică, 
şi astfel, să fie judecată şi definitivă de către oricare dintre judecătorii obiş- 
nuiti sau delegati, chiar cei care ascultă pricinile Scaunului Apostolic, amba- 
sadori ai Sfântului Scaun, cardinali ai sfintei Biserici Romane, chiar cu 
delegaţie specială şi alții, cu orice demnitate s-ar afla, ridicându-li-se lor şi 
oricăruia altuia dreptul de a judeca şi interpreta altfel, considerându-se nul 
şi neavenit orice s-ar întâmpla să săvârşească împotrivă, cu ştiinţă sau fără 
ştiinţă. 
Nu vrem prin aceasta să ne împotrivim dispozițiilor apostolice date de papa 
Benedict al XIV-lea, de fericită amintire, sau altor dispoziţii având menti- 
uni speciale. 
Dată la Roma, la Sfântul Petru, întărită cu inelul pescarului, în ziua de 27 
iunie 1884, în al şaptelea an al pontificatului nostru. 

Card. Fl. Chisius (sigiliu, semnătură) 


(Arhiva Episcopiei Romano-Catolice laşi, dosar 1/1815: Acte constitutive ale 
Episcopiei de Iaşi (1815-1950), nepaginat. O copie a acestui decret este păs- 
trata şi în Arhiva Institutului Teologic Romano-Catolic Iasi, dosar 58/1884, 
f. 43). 

2. Demersuri în vederea deschiderii Seminarului Diecezan 
din laşi 


Trecând peste toate încercările de a deschide un seminar teologic 
catolic la Iaşi, cum au fost cele din anii 1845-1848, 1860-1864, ne vom 
referi succint doar la demersurile ce au dus la deschiderea Seminarului 
Diecezan din 1886. 

După înființarea Episcopiei de laşi, misiunea principală pe care a 
primit-o episcopul Camilli din partea papei Leon al XIII-lea a fost aceea 
de a ridica un cler indigen pentru pastorația catolicilor din Moldova, 
ceea ce impunea deschiderea unui Seminar Diecezan. Această urgență 
s-a observat din faptul că, în timpul Vicariatului Apostolic al Moldovei, 
s-a sesizat lipsa acută de preoţi din cauza ritmului rapid de creştere a 
populaţiei catolice. Condiţiile grele în care trăiau misionarii şi cheltu- 
ielile mari pentru întreţinerea lor au generat această idee ce trebuia 
concretizată într-un timp foarte scurt. 

Chiar înainte de înființarea Episcopiei de Iaşi, după o audienţă pe 
care a avut-o la papa Leon al XIII-lea, în 1882, episcopul Camilli scria că 
Sfântul Părinte l-a îndemnat să înființeze un seminar pentru clerul 
diecezan sau să pună în practică ceea ce stabilise cu superiorul general 
al Ordinului Franciscan, anume, „deschiderea unui seminar francis- 
can”. In paralel cu aceste demersuri, episcopul Camilli a dus tratative 
cu iezuiţii din provincia Galiția pentru a veni la conducerea semina- 
rului pe care îl preconiza. In vederea deschiderii acestui seminar, pre- 
otul Henric Jackowski, provincialul Societăţii lui Isus din Galiţia, l-a 
anunțat, la 28 iunie 1885, pe episcopul Camilli că „îi va putea pune la 
dispoziție chiar la începutul lunii iulie doi preoți iezuiţi”. In scurt timp 
s-a ajuns la un consens, iar în ziua de 1 august 1885, s-a încheiat o conven- 
tie (Pactum inter illum ac reverendissimum episcopum lassiensem et 
praepositum provinciae Galicianae Societatis Jesu), care a fost sem- 
natá de ambele párti, asa cum se poate citi mai jos: 


1. Societatea lui Isus din provincia Galitia preia conducerea scolii parohiale 
de băieţi, care se află lângă biserica catolică din laşi. Ea va fi transformată 
în colegiu la timpul potrivit, conform normelor canonice care sunt în vigoare 
în Societatea Iezuita. 

2. Scopul acestei şcoli existente care va fi în viitor colegiu: 

a) episcopul să ofere un ajutor ca să fie educati copiii ce tind spre un ordin 
ecleziastic; 

b) să fie formati în spiritul bunelor moravuri şi al aprofundării altor ştiinţe 
chiar tineri care sunt în grija părinților iezuiţi (interni sau externi) sau care 
frecventează alte şcoli; 

c) episcopul este liber să conducă seminarul după regulile canonice în vigoare 
şi să-i incredinteze directiunea fie Societăţii lui Isus, fie oricăror altor preoți 
din clerul regular sau secular. 

3. Conducerea şcolii, respectiv a colegiului, este încredințată părinților Socie- 
tatii lui Isus, conform constitutiilor lor, fără a fi subordonați unei alte 

instituţii. Părinţii Societăţii lui Isus se vor strădui ca în educarea tinerilor 
să insiste asupra îndemnurilor înțelepte ale papei Leon al XIII-lea. 

4. Dacă episcopul va dori să pregătească clerici în vederea ordinelor sacre, 
părinţii Societăţii lui Isus vor trebui să le predea ştiinţele teologice, până 
când se va fi înființat un seminar diecezan canonic. 

5. In acest scop, episcopul va acorda Societăţii în mod treptat: 

a) locuința aşezată alături de reşedinţa sa, în perimetrul bisericii parohiale, 
ca şi celelalte bunuri şi proprietăţi care îi aparțin, dar rămân în administra- 
rea scaunului episcopal; 

b) pentru patru iezuiţi va plăti anual 750 franci pentru fiecare, atât timp 
cât este necesar acest lucru; 

c) pentru elevii care vor fi educati pentru dieceză, li se va asigura intreti- 
nerea necesară, conform convenției care se va încheia. 

6. In casa pe care episcopul o oferă părinților Societăţii, le va îngădui aces- 
tora să pună începuturile colegiului şi, prin urmare, ale şcolii parohiale, să 
instituie superiori şi să admită elevi cât va permite spaţiul. Indata ce va fi 
garantat suficient numărul copiilor sau tinerilor aspiranti la statutul eclezi- 
astic, episcopul va deschide Seminarul în această casă acum încredințată pă- 
rintilor societății. Când spaţiul şi dispoziţia casei o va permite, şcoala şi 
internatul vor putea fi în acelaşi spațiu, astfel încât să le fie seminariştilor 
interni şi altor elevi laici comunitate prin locuință, dar cu totul separat 
prin disciplină. Dacă casa încredințată Seminarului va fi insuficientă inter- 
natului şi şcolii, episcopul va căuta o altă casă care să cuprindă atât colegiul, 
cât şi conventul. 

7. Pe lângă aceste servicii, iezuiții vor putea lua şi altele, fără a periclita viata 
colegiului, dar nu vor prelua administrarea propriu-zisă a parohiilor sau 
servicii permanente în mănăstiri de maici, pentru că legile Societăţii lui 
Isus le interzic să aibă în grijă mănăstiri de călugărițe sau alte femei, sau 
să convietuiascá în aceeaşi casă. Le pot tine, însă, exercitii spirituale şi le 
pot asculta spovezile de trei sau patru ori pe an. Este interzis să meargă în 
alte scopuri în mănăstiri. 


Fr. Nicolae Iosif Camilli, episcop de Iasi 

Fr. Henric Jenkowski S.J., superiorul provincial 
al Societatii lui Isus din Galitia 

(Stampile si semnaturi) 


(Arhiva Institutului Teologic Romano-Catolic Iasi, dosar 58/1885, ff. 76-77). 


3. Deschiderea Seminarului Catolic din Iaşi 


Intrucât nu am găsit în nici o arhivă actul propriu-zis de înființare 
a Seminarului Diecezan din laşi, vom prezenta doar câteva fragmente 
documentare posterioare evenimentului ce a avut loc la 29 septembrie 
1886. 


26 iulie 1893: Epistola pastorală despre Seminar a episcopului 
Nicolae Iosif Camilli: 

Voința papei este voința lui Dumnezeu. Deşi sărac şi lipsit de mijloacele trebu- 
incioase, eu, binecuvântat de papa, m-am pus la lucru: am cheltuit până la 
banul de pe urmă spre a dobândi lucrurile trebuincioase la întemeierea Semi- 
narului, căruia i-am dat îndată drept tată şi patron pe sfântul Iosif, capul 
Sfintei Familii din Nazaret, şi la 29 septembrie 1886, am putut avea mângâ- 
ierea de a deschide Seminarul „Sfântul Iosif” la trei tineri (...) 


(N.I. Camilli, „Epistolă pastorală despre Seminar” (26.07.1893), în Actele pas- 
torale ale Preasfintiei sale părintelui Nicolae Iosif Camilli, II, Iasi, 1914, 
252-253). 


1897: Scrisoarea părintelui Felix Wiercinski către episcopul Dominic 
Jaquet: 


In privinta aprobatiunii Seminarului Eparhiei noastre, prin inaltul guvern 
al ţării, am onoarea de a vă refera ceea ce urmează: După ce înaintaşul PS.V, 
părintele N.I. Camilli, intemeiase din autoritatea sa Seminarul Eparhial la 
29 septembrie 1886, vorbea despre tânărul aşezământ în mai multe rân- 
duri majestátii sale regelui şi miniştrilor lui, iar toti aprobau ceea ce făcuse 
preasfintitul Camilli. Când, în noiembrie 1894, monseniorul Camilli părăsi 
România, înaltul guvern al ţării îl decora cu ordinul Coroanei României, 
iar organele ministeriale Timpul şi Independence roumaine îl lăudau mult 
pe fostul episcop al Iaşilor pentru întemeierea Seminarului. 

Când, în octombrie 1893, domnul Vârgolici, în calitate de inspector general 
al învățământului secundar, cerea de la răposatul rector al Seminarului 
nostru, P Francisc Xavier Habeni, orarul seminarului, se răspunse domnu- 
lui Vârgolici..., iar D. Tache Ionescu, atunci ministru al Cultelor, arătă D. 
Vârgolici nemulțumirea sa pentru pasul făcut. 

Răspunsul dat de părintele Habeni D. Vârgolici a fost supus mai înainte apro- 
batiunii Preasfintitului Camilli. 

Anul trecut, in luna lui aprilie, D.P Poni a vizitat în timpul vacantelor sfin- 
telor Paşti Seminarul nostru, aluminii celebrau în cinstea Excelenței Sale 
o mică academie, după care D.P Poni vizită îndeosebi toate odăile Semina- 
rului şi declară că ziua aceea a fost una dintre cele mai frumoase zile ale 
vieţii sale (...) 


(Arhiva Institutului Teologic Romano-Catolic Iasi, dosar 58/1897, f. 189). 


4. Liniile de funcţionare internă a Seminarului Diecezan 
din laşi 


Chiar de la deschiderea Seminarului Diecezan, episcopul Camilli a 
ţinut să traseze liniile după care se va ghida funcționarea internă a aces- 
tei instituţii, precum şi normele necesare unei bune desfăşurări a acti- 
vitatii de formarea a candidaților la ordinele sacre. Aceste norme sunt 
cuprinse în cele 20 de pagini ale Constitutiones et regulae quaedam Semi- 
narii catholici Jassiensis. Regulamentul a fost redactat în limba latină 
şi cuprinde două părți: 

Partea I: CONSTITUTIONES 


1. Seminarul este sub autoritatea directă şi dependența Ordinariatului de 
Iaşi. 

2. Patronul Seminarului este sfântul Iosif, soțul Preacuratei Fecioare Maria, 
Născătoarea de Dumnezeu. 

3. Primirea elevilor o face Ordinariatul. Se primesc copii catolici nu cu mult 
mai mici sau mai mari de 12 ani. Elevii trebuie sa fie cetățeni români şi 
sunt primiţi în urma unui examen de admitere. 

4. Actele necesare pe care trebuie să le aibă elevii sunt următoarele: 

— act de Botez si Mir; 

— act de studii; 

— certificat medical de la un medic de specialitate; 

— certificat de bună purtare de la paroh; 

- declaraţia scrisă a părinţilor cá: 

a) îi dau fiului lor libertatea de a se preoți; 

b) nu vor face nimic spre a-l determina să iasă din Seminar; 

c) îl vor primi înapoi dacă superiorii vor dovedi că nu are chemare ori că nu 
este sănătos; 

d) nu vor cere să-i viziteze decât în caz de moarte; 

e) nu vor cere nici un ajutor material de la fiul lor preot, în afară de cazul 
mizeriei grele. 

5. Elevii intraţi în Seminar stau cu totul sub ascultarea celor randuiti pen- 
tru acest scop de episcop. 

6. Elevii păstrează şi lucrează cu harul chemării la starea preoțească. Toată 
această problemă o tratează cu părintele spiritual. 

7. Elevii trebuie să se obişnuiască cu prezenţa lui Dumnezeu, respectând 
regulile pentru Dumnezeu care îi vede, nu de ochii superiorilor. 

8. Elevii sunt datori să păstreze reverență în acte, cuvinte şi fapte față de 
episcopul diecezan. 

9. Elevii trebuie să asculte atât de rectorul Seminarului, cât şi de subalter- 
nii lui, în tot ceea ce priveşte oficiul lor. 

10. Între elevi trebuie să fie acea dragoste clericală, văzând in toti pe Dum- 
nezeu. Se vor feri de prietenii particulare, care pot duce la pierderea voca- 
tiei. 

11. Elevii trebuie să respecte, mai ales, virtutea curátiei. 

12. Elevii să se exerciteze în practica smereniei prin împlinirea tuturor 
datoriilor simple şi umile, care le vor fi încredințate. 

13. De asemenea, elevii trebuie să se exerciteze în cultivarea lucrurilor spi- 
rituale prescrise de tălmăcitorii vieţii sufleteşti. 

14. Elevii trebuie să depună toată sárguinta la studii. 

15. Ca să urmeze vocaţia divină, elevii trebuie să smulgă de la ei tot ceea 
ce îi tine legati de părinţi, rude, prieteni sau cunoscuţi. Spre ajungerea aces- 
tui scop, nimeni nu va putea scrie scrisori fără învoirea cuvenită de la supe- 
riorul Seminarului şi nu le va primi până nu le va citi el mai înainte. 

16. Elevii să nu piardă timpul şi să păstreze tăcerea în afară de recreatie, 
mai ales în sacristie, capelă, sală de clasă şi dormitor. 


FILE DE ARHIVĂ 211 


17. Elevii Seminarului să se ferească de expresii şi purtări necivilizate şi, 
când ies în public, să aibă acea ţinută curată şi modestă, pe care o cere sta- 
rea clericală. Este oprit a se atinge unul pe altul. Ca semn de fratietate, la 
întâlnire şi despărțire se vor imbratiga cu modestie. 

18. Elevii să păstreze cu grijă lucrurile personale şi ale Seminarului. Orice 
le lipseşte să ceară cu încredere de la superiori. Nu le este iertat să tina 
bani la ei; orice li se aduce ori primesc să arate rectorului ori celui rânduit 
de el spre acest scop. 

19. Elevii trebuie să păstreze şi să arate respect deosebit intern şi extern 
fata de toti preoții, mai cu seamă de cei care lucrează în dieceză. 

20. Pentru garantarea perfecțiunii dorite, elevii să primească cu umilință 
observaţiile, corijările ori chiar pedepsele impuse de rector sau ceilalți 
randuiti spre aceasta. Abuzurile grave vor fi pedepsite chiar şi cu elimi- 
nare. 

21. Cei bolnavii să asculte de prescriptiile medicale. 

22. Numai episcopul poate judeca dacă — în cazul bolii părinţilor — li se 
poate permite elevilor să-i viziteze. În lipsa episcopului — fiind vorba de caz 
urgent —, poate decide şi rectorul. : 

23. Admiterea la tonsurá o face episcopul. Înainte ca cineva să fie sfințit preot, 
numaidecât trebuie să treacă cu succes examenul pentru ascultarea spo- 
vezii. Cei hirotoniți, înainte de terminarea studiilor, sunt obligati să litur- 
ghisească după intenția Seminarului, în afară de cazul când sunt intreti- 
nuti absolut de speze proprii. 

24. Eliminarea din Seminar o face numai episcopul: în cazuri grave şi ur- 
gente, o face rectorul. 

25. Elevii trebuie să privească la constitutiile şi regulile Seminarului ca şi 
la un angrenaj de ajutoare speciale ale harului divin, de care trebuie să se 
folosească spre a putea ajunge la păstrarea vocației preotesti. 

Deşi ele nu obligă per se sub păcat de moarte, elevii să se ferească chiar şi 
de încălcări uşoare, convinşi fiind că păstrarea lor le aduce haruri deosebite 
de la Dumnezeu. 

Ca să nu se uite, constitutiile şi regulile Seminarului trebuie citite de câteva 
ori pe an în public sau la masă. 


Partea a II-a: REGULAE 
I. Reguli pentru conversaţie 


1. Limba oficială a Seminarului Catolic din laşi este limba română, pe care 
o vor folosi elevii în toate timpurile când nu este indicată folosirea altei 
limbi. 

2. În chip deosebit, la recreatie şi plimbare, nimeni să nu vorbească o limba 
pe care nu o înțeleg toti elevii. 

3. La plimbare, chiar şi afară din oraş, nu este iertat de a vorbi decât 
româneşte ori frantuzeste. 

4. In afară de zilele de vacanţă şi de exerciţii spirituale, la masa de prânz — 
după citire —, se va vorbi frantuzeste, iar la cea de seară, nemteste. 

5. În afară de zilele de vacanţă, de zilele de duminică şi sărbători, luni, 
miercuri şi vineri, între orele 13:00-13:30 şi 19:45-20:00, se va vorbi nem- 
teste, iar marti, joi şi sâmbătă - la aceleaşi ore — se va vorbi frantuzeste. 
6. Dispensă de la acest fel de vorbire dă numai rectorul şi nimeni altul. 

7. Pe timpul orelor de şcoală, la cursul de limbă maghiară, elevii să se stra- 
duiască a conversa cu profesorul în această limbă. 

8. Modul de agrăire in limba română - pentru clerici - este „domnia ta” sau 
„dumneta”, în rest, „tu”. 

9. Toţi se vor striga pe numele de familie, nu pe cel de botez şi, cu atât mai 
putin, pe porecle. Dacă sunt mai multi elevi cu acelaşi nume, rectorul de- 
cide modul de chemare. 

10. Rectorul, prefectul şi bidelul general al Seminarului se vor agrăi pe nu- 
mele oficiului lor, nu cu cel de familie. 


II. Reguli comune 


1. În sala de clasă, la dormitor şi la masă, toti şi fiecare stă la locul şi cu ve- 
cinii ránduiti de prefect. 

2. Semnalul de chemare la exerciţiile comune este clopotelul, la auzul 
căruia vor lăsa totul — însă în ordine — şi se vor duce acolo unde îi cheamă. 
3. Când se merge pentru vizită în biserica catedrală, ori la alt serviciu 
bisericesc, cât şi la plimbare, se merge în şir de câte doi şi în tăcere. Când 
se iese afară de oraş şi în locuri aglomerate, prefectul poate dispensa de la 
această regulă. 

4. Pe toate lenjeriile personale se va pune numărul de ordine fixat. Pe căr- 
tile Seminarului nimeni să nu-şi pună numele sau numărul. 

5. Fără învoirea prefectului, nu i se poate da ceva cuiva în dar; la fel şi cu 
cărțile care i-au fost invoit să le citească. 

6. Masa din sala de clasă trebuie ştearsă de praf de către fiecare elev. Pe 
masă nu va fi decât răstignitul şi o iconita. La plecare, cărțile se pun în ser- 
tar. 

7. La părintele prefect nu se merge decât în orele stabilite. La episcop nu 
se poate merge decât dacă superiorii seminarului vor şti despre ce este 
vorba şi vor găsi că este cazul de mers. 

8. Tot ce primesc elevii de acasă - mâncare sau băutură - să-i arate părin- 
telui prefect şi fără învoirea lui nu se poate consuma ori împărți din aces- 
tea. 


III. Reguli de şcoală 


1. Biserica are trebuinta de preoți sfinți şi învăţaţi. Fiecare să înveţe cât 
mai mult. 

2. In timpul de studiu, fiecare se va ocupa cu materiile de studiu. Dacă ci- 
neva socoteşte că are timp liber, să ceară de la superiori ceva ca să-l poată 
ocupa. 

3. Nimeni nu va studia ceva străin, fie limbă ori tratat special, fără apro- 
barea superiorului. 

4. În timpul necesar pregătirii, se va studia ceea ce este pentru materia 
zilei, ori unde elevul simte că este mai slab. 

5. Dacă cineva nu este pregătit pentru că a fost lipsă sau a fost împiedicat, 
să-l aştepte pe profesor la uşă şi să-i arate situația. 

6. Elevii care nu sunt teologi, când sunt întrebaţi, se vor ridica în picioare. 
7. La fel, se scoală în picioare, când intră ori iese rectorul din clasă, cât şi 
profesorii, şi aceasta în semn de reverență, iar bidelul — dacă va fi cu putință 
— le va deschide uşa. 

8. Inainte de prima oră de dimineaţă ori după masă, profesorul va spune, 
împreună cu toti elevii, Ave Maria, iar după ultima oră vor zice Sub tuum 
praesidium. La începutul şi sfârşitul celorlalte ore, se vor însemna fiecare 
— în tăcere şi cu evlavie — cu semnul Sfintei Cruci. 

9. Temele date de profesori se vor scrie pe caiete îngrijit şi curat. 

10. Fiecare să primească cu umilință dojenile şi corijările profesorilor. Dacă 
are ceva de spus spre scuzare, mai bine să meargă în camera profesorului 
şi să-i expună motivele. 

11. La profesori nu se poate merge decât numai cu aprobarea rectorului şi 
după ce îi cheamă profesorul. Teologii pot merge chiar fără aprobare, dar 
numai în timpul stabilit de superiori. 

12. Dacă cineva a luat notă sub 5, va merge cu umilinţă la profesori, ca să 
ceară sfat cum să se îndrepte. Dacă profesorul îi dă ceva de făcut, va face 
în timpul liber de duminică ori sărbători. 

13. Cel care n-a răspuns suficient la lecţii să se îngrijească - cát mai curând 
— să se corijeze. 

14. În timp de şcoală nu se poate intra sau ieşi din sală, nici a deschide ori 
a căuta în sertarul mesei personale. 

15. La lecţii răspund numai cei întrebaţi. Cine doreşte să spună ceva va 
ridica mâna. Teologii se vor ridica puţin în picioare. 

16. Cei care studiază teologia şi filozofia pot să-şi pregătească singuri lec- 
tiile la şcoală, însă vor fi atenţi şi nu se vor ocupa cu altceva. 

17. La filozofie şi teologie — în problemele discutate — cât sunt in Seminar, 
trebuie să tina cu toții sentința profesorului, fără a critica ceva dacă nu le con- 
vine ori li se pare că nu este prudentă. 

18. Nu se pot citi ori tine cărți care nu aparțin de şcoală, fara invoire de la 
rector ori profesor. 


IV. Îngrijirea sufletului 


1. Elevii vor asculta zilnic sfânta Liturghie. Duminica şi sărbătorile — daca 
nu au ascultat-o întreagă — vor mai asculta una, în afară de cazul că este bol- 
nav cel care n-a ascultat-o întreagă. In timpul sfintei Liturghii se va recita 
sfântul Rozariu şi alte rugăciuni. 

2. Toţi elevii vor face vizite la preasfântul Sacrament în grup de trei ori pe 
zi, dimineaţa după îmbrăcare, cam 10 minute, după masă cam 3-4 minute 
şi seara cam 15 minute, care se va încheia cu examinarea conştiinţei. In 
afară de aceste timpuri, numai teologii pot face vizite particulare în timpul 
liber. 

3. Cei care studiază teologia şi filozofia vor face zilnic 1/2 oră meditație 
îndată după vizita de dimineaţă; restul vor face lectură spirituală în comun 
15 minute. 

4. Duminica şi de sărbători vor asculta predica din biserica catedrală, ori 
pentru ei specială, făcută de superiorii Seminarului. 

5. Cei care studiază filozofia si teologia vor face in vacante 1/2 oră lectură 
spirituală după sfânta Liturghie. 

6. Fiecare elev va recita zilnic sfântul Rozariul la vremea hotărâtă şi cu un 
tovarăş anume desemnat. Clericii în ordurile sacre îl vor spune după posi- 
bilitate, iar Breviarul îl vor recita după cum le va impune superiorii. 
Rozariu se recită după obiceiul stabilit în Dieceză, adică se declară misterul 
şi apoi se spun Pater şi 10 Ave Maria, toate în româneşte. 

7. Toţi se vor mărturisi o dată pe lună la duhovnicul elevilor şi vor lua sfânta 
Impártásanie în duminica întâia din lună, cât si la sărbători mai însem- 
nate. Teologii se vor împărtăşi ad libitum în fiecare duminică şi sărbătoare 
de poruncă, cât şi în vinerea întâi din lună. Restul trebuie să ceară voie de 
la superiori. I 

8. Inainte şi dupa spovadá si Impártásanie, se vor ruga şi medita 15 minute. 
9. Exercitiile spirituale se fac de opt zile intregi pentru teologi si trei zile 
pentru restul elevilor. 

10. Teologii trebuie sá aibá o datá pe luná colocviu cu prefectul Semina- 
rului — nu în timpul sfintei mărturisiri —, restul, cel putin o dată pe an. 
11. Alegerea duhovnicilor care vin pentru mărturisire este liberă. Inainte 
de a veni duhovnicul, elevii vor scrie numele celui pe care îl doresc, spre a 
fi dirijati spre dânsul. Teologii vor merge fără a fi avizaţi; ei le vor arăta supe- 
riorilor care este duhovnicul lor preferat. 


V. În dormitor 


SS A 


1. Fără învoire specială de la prefect sau de la bidelul general, nimeni nu 
poate intra în dormitor. 

2. In dormitor va fi ordine perfectă în scrin. Ghetele se vor curăța de trei 
ori pe săptămână, în afară de plimbare, când se vor curăța imediat. 

3. In dormitor e tăcere perfectă. Se va vorbi numai ceea ce este absolut nece- 
sar şi în şoaptă. 

4. Lucrurile care nu mai sunt bune i se vor arăta prefectului înainte de a fi 
aruncate. 

5. Curátenia în dormitor şi sălile de clasă se va face numai în timpul sta- 
bilit de program. 

6. Nu-i permis a privi afara pe geamul dormitorului. 


VI. Alte reguli 


1. La vorbitor nu-i permis a se vorbi lucruri întâmplate in Seminar, cât şi 
invers, nu se spun în Seminar cele spuse la vorbitor, nici nu se vorbeşte de 
rău. 

2. Bidelul este dator să denunțe superiorilor încălcările regulii de mai sus. 
Fiecare este dator a face la fel. 

3. Cel rânduit a citi la masă este dator să se pregătească la aceasta. 

4. În recreatie nu se citeşte. Teologii şi filozofii pot citi ce li se dă de supe- 
riori. 

5. Fiecare îşi va spăla zilnic gâtul, fata şi dinţii. 

6. Nu-i permis a lua cărți împrumut de la preoți fără învoirea superiorilor. 
7. La profesori nu se discută decât probleme referitoare la materiile la care 
ei predau. 

8. Cine doreşte ca părinții să-i cumpere ceva va cere învoire de la superiori. 
9. Dacă moare vreun misionar din Dieceză, fiecare este dator să ofere pen- 
tru el sfânta Impartasanie şi sfântul Rozariu. 

10. Toti trebuie să se străduiască a învăța să cânte în biserică. 

11. Separatia dintre elevi se va respecta cu strictețe. 

12. Orice regulă trebuie păstrată până când superiorii o abrogă. 

13. In şcoală se scrie numai cu creionul. 

14. Dacă cineva deschide uşa, să aibă grijă să o şi închidă. 

15. Regula stingerii se va păstra cu cea mai mare stricteţe. 


(Arhiva Institutului Teologic Romano-Catolic Iasi, dosar 58/1886, ff. 87-91). 


5. Contractul dintre episcopul Mihai Robu şi Societatea lui Isus 
privind revenirea iezuiţilor la conducerea Seminarului Diecezan 


Venirea la conducerea Diecezei de Iaşi, la 25 septembrie 1925, a episco- 
pului Mihai Robu a însemnat o nouă relansare a activității Semina- 
rului din laşi. In anul 1927, au fost primiţi în seminar 57 de elevi, pen- 
tru formarea cărora episcopul s-a străduit să-i recheme la laşi pe unii 
dintre preoții iezuiți din provincia Galiţia, „care au pus bazele Semina- 
rului şi au adus roade frumoase”. 

Această intenţie s-a concretizat în toamna anului 1930, când au 
sosit la Iaşi mai multi preoţi iezuiţi, în frunte cu părintele Felix Wier- 
cinski, căruia i s-a încredințat conducerea Seminarului. Revenirea aces- 
tora în capitala Moldovei a fost precedată de numeroase tratative pur- 
tate de episcopul Mihai Robu cu superiorul general al Societăţii lui Isus, 
pr. Vladimir Ledochowski, cu provincialul din Polonia, pr. Stanislau Ciseck, 
şi cu cel din România, pr. Iosif Lipski. Contractul definitiv între Epis- 
copia de Iasi şi Provincia lezuită din Galiţia a fost semnat abia în anul 
1935. El a fost precedat de mai multe convenţii: cea inițială, adaugirile 
făcute de părinţii iezuiți şi cea definitivă, pe care le prezentăm în con- 
tinuare. 


Contractul dintre Excelenţa Sa, Ordinarius de Iaşi şi părinţii Societăţii lui 
Isus. 

1. Părinţii şi ceilalți din Societatea lui Isus aflați în Seminarul Diecezan de 
Iasi pe lângă superiorii lor religioşi să fie supuşi necondiționat unicului illus- 
trissim şi reverendissim Ordinariu de Iaşi, dupa prescriptiile Codului de 
drept canonic şi nimănui altcuiva, nici administratorului diecezan, nici a celui 
local răspunzător de bunurile episcopale. 

2. În absența ordinariului, nici delegatul acestuia, nici cel care-i tine locul 
nu vor putea hotărî ceva, nici în cazuri singulare să pretindă ceva care ar 
fi împotriva contractului încheiat cu ordinariul. 

3. Ordinariul va furniza toate cele necesare pentru întreţinerea atât a părin- 
tilor iezuiţi, cât şi a elevilor Seminarului, care vor fi administrate de recto- 
rul S.J., în afară de aceasta, pentru fiecare preot si profesor iezuit, va fi plă- 
tită o pensie de 12 dolari, iar pentru fratele coadiutor, şase dolari în fiecare 
lună. Banii şi celelalte cheltuieli de drum, atât pentru sosirea membrilor 
S.J. în Seminar, cât şi pentru întoarcerea din Seminar în provincia proprie, 
le va suporta ordinariul însuşi. 

4. Conturile băneşti destinate întreţinerii elevilor vor fi supuse numai ordi- 
nariului şi, cel puţin de două ori pe an, se va da socoteală despre acestea. 
5. Administrarea bunurilor Seminarului va fi exercitată, atât cât este posi- 
bil, de surorile convocate de ordinariu, dar sub directiunea rectorului Semina- 
rului, totuşi, cu respectarea drepturilor ordinariului de a-şi rezerva adminis- 
trarea temporală a Seminarului şi a problemelor sale economice şi de a le 
încredința altui preot, desemnat de ordinariu ca administrator. Imbraca- 
mintea elevilor şi a tuturor celor din Societatea lui Isus care locuiesc în Se- 
minar, precum şi veşmintele din capela interioară şi din întreaga casă, vor 
fi spălate de surorile sioniste, atât timp cât surorile vor putea presta acest 
oficiu de caritate. 

6. Ordinariul va prevedea ajutorul medical acordat elevilor prin medicul 
care va fi plătit în mod separat. 

7. Impozitele Seminarului şi toate reparaţiile casei care, potrivit cursului 
monetar român, depăşesc prețul de şase dolari vor fi achitate de către ordi- 
nariu. 

8. Părinţii iezuiţi nu vor fi obligati să întreţină animalele casei, însă le vor 
putea întreține potrivit hotărârii rectorului Seminarului. 

9. Ordinariul, cu cheltuielile sale, va pune la dispoziţia părinților şi a celor- 
lalti iezuiţi mobilierul, paturile, lenjeria de pat si ustensilele pentru repa- 
rat. Cărţile şcolare uzuale şi alte materiale pentru uzul şcolar ale profeso- 
rilor din Seminar vor fi achitate din fondurile băneşti destinate elevilor. 
10. Părinților şi clericilor din Seminar nu le revine misiunea de a îndeplini ser- 
viciile sacre din biserica catedrală. Cu toate acestea, au fost pregătiţi să le 
îndeplinească cu promptitudine serviciile ori de câte ori ordinariul va consi- 
dera aceasta de comun acord cu rectorul. 

11. Capela Seminarului va fi supusă întru totul direct rectorului Semina- 
rului, cele necesare pentru cultul divin vor fi procurate de ordinariu. Părin- 
tii iezuiţi vor putea urma întru totul calendarul propriu. 

12. Părinţii şi magiştrii iezuiți vor merge în sufrageria proprie, în care mesele 
vor fi servite potrivit dispoziţiilor rectorului. 

13. Desemnarea magiştrilor iezuiţi pentru instruirea elevilor va fi dispusă 
de ordinariu împreună cu părintele provincial S.J., în acest mod anticipat 
pentru fiecare an şcolar, numărul profesorilor cuprinşi în Seminar va fi deter- 
minat de ordinariu şi părintele provincial S.J.; totodată, ordinariul va deter- 
mina disciplinele care vor fi predate in fiecare an, dupa ce va fi ascultata 
parerea rectorului Seminarului. 

14. În afară de magiştrii iezuiţi, ordinariul va desemna profesorii necesari 
din rândul clerului secular. Totuşi, profesorii desemnaţi nu vor locui în se- 
minar, dar la orele stabilite de rector, vor veni pentru lecţii, dacă nu cumva 
rectorul va fi dorit locuirea lor în Seminar. In toate problemele Seminaru- 
lui, magistrii şi toti ceilalți profesori iezuiţi vor fi subordonați rectorului Semi- 
narului. 

15. Instruirea noilor cursuri, primirea şi excluderea elevilor este de compe- 
tenta ordinariului care, în schimbările ce vor fi introduse sau în primirea 
şi îndepărtarea elevilor, va avea în vedere opinia rectorului Seminarului. 
16. Cu şase luni înainte de începerea noului an şcolar, fiecare dintre părți 
poate renunţa la prezentul contract. 


După acest contract urmează câteva Note referitoare la contractul între 
Ordinariul de laşi şi părinții Societăţii lui Isus: 


Ad. 1. Părinţii iezuiți nu se pot pronunţa în a fi supuşi imediat Ordinariu- 
lui de Iaşi. Seminarul este supus Ordinariului şi, de aceea, părinţii care locu- 
iesc în acesta, dar în mod indirect. 

Ad. 5. Neadmitand că ar putea apărea ocazia unor dificultăți diverse, căci, 
aşa cum este stabilit, ordinariul îşi poate rezerva sieşi sau altui preot admi- 
nistrarea lucrurilor Seminarului, iar independenţa şi libertatea societăţii 
în administrarea Seminarului să fie ridicată, de aceea, în mod simplu, se 
poate spune: întreaga administrare a lucrurilor materiale va fi exercitată 
de părintele rector sau părintele econom, care, aşa cum este menţionat în 
numărul precedent 4, „conturile băneşti ale administraţiei vor fi supuse ordi- 
nariului cel puţin de două ori pe an”. De aceea, nu este potrivit a se spune 
în contract că administrarea lucrurilor casei va fi realizată de surori. Socie- 
tatea trebuie să aibă, chiar şi în această privință, libertatea de a se ocupa 
de administraţie, fie prin fraţii coadiutori, fie prin surori, nici chiar ordina- 
riul nu-şi poate rezerva sieşi această administraţie şi cu atât mai puţin vre- 
unui preot. Aspectul menţionat „îmbrăcămintea etc.” trebuie omis întru totul 
din contract; acesta tine de competența aceluia care se ocupă de adminis- 
trare. 

Ad. 8. Acest număr va fi ridicat cu totul, despre acest lucru a fost prevăzut 
în numărul în care administrația deplină este acordată Societăţii. 

Ad. 10. Prima parte, care exprimă privilegiul Societăţii, ar putea rămâne 
cealaltă; „cu toate acestea, au fost pregătiţi să deservească în catedrală ori 
de câte ori ordinariul va considera de comun acord cu părintele rector”. Nu 
există nici o rațiune care să oblige prin contract despre un asemenea lucru. 
In mod simplu, această problemă trebuie încredințată judecății prudente a 
părintelui rector. 

Ad. 13 şi 14. Aceste două numere se exclud, nu pot fi admise, căci Socie- 
tatea trebuie să aibă libertatea în numirea profesorilor. De aceea, fixarea 
atât a disciplinelor care vor fi predate, cât şi a numărului de profesori, pre- 
cum şi numirea profesorilor Societăţii, să fie făcută de superiorii iezuiți; 
toate acestea vor fi spuse ordinariului pentru aprobare, dar numirea profe- 
sorilor care nu fac parte din Societate să fie făcută de ordinariu, cu consim- 
támántul rectorului. 

Ad. 15. Potrivit textului acestui număr, Societatea nu ar avea nici o liber- 
tate în admiterea sau excluderea elevilor, ceea ce ar putea împiedica foarte 
mult buna cârmuire a Seminarului, de aceea, aşa cum în Seminarul din Travni- 
census este orânduit, s-ar putea propune şi aici. Admiterea să fie făcută de 
părintele rector care îi prezintă ordinariului numele candidaţilor admişi 
spre aprobare. Excluderea să fie făcută tot de părintele rector care, cât mai 
repede posibil, il va informa pe ordinariu despre respingere. 


După aceste rectificári, la 12 martie 1935, s-a semnat convenţia între 
episcopul Mihai Robu şi preotul Gheorghe Fireza S.J., vice-provincial şi 
delegat special al superiorului provinciei Galiţia, pr. Vladimir Konopka. 


Contract 
Noi, Mihai Robu, episcop de Iaşi, pe de o parte, şi Vladimirus Konopka, 
superiorul Provinciei Iezuitilor din Polonia, pe de altă parte, pentru mai marea 
glorie a lui Dumnezeu şi pentru a promova binele Diecezei de Iaşi, judecând 
la vreme potrivită am convenit aceste articole: 
Art. 1. Seminarul Diecezan de Iaşi, atât cel mic, cât şi cel mare, este încre- 
dintat Societăţii lui Isus, care îşi asumă directiunea disciplinară, didactică 
şi administrativă sub dependenţa exclusivă a ordinariului locului. 
Art. 2. Părinţii şi fraţii Societăţii, desemnați în serviciul Seminarului, vor 
primi remuneraţia cuvenită de la ordinariul locului, refectoriu distinct de 
refectoriul elevilor şi mobilier cu lenjerie pentru paturi şi nu se vor exclude 
ustensilele pentru refectoriu. 
Art. 3. Ordinariul locului, în fiecare lună, va achita în mâna rectorului Semi- 
narului pensia de 12 dolari pentru fiecare preot şi profesor aparținând Soci- 
etátii, fata de valoarea veche a anului 1932, şi fiecărui frate coadiutor, şase 
dolari, având aceeaşi valoare. De asemenea, cheltuielile de drum cel putin 
până la granițele viceprovinciei Societăţii lui Isus din România; numai cu 
dorința expresă a ordinariului, să fie chemaţi iezuiţi din alte provincii ale so- 
cietatii. Cât despre acei membri ai Societăţii care vor veni în Seminar pen- 
tru a exercita o misiune, sau care-şi vor fi îndeplinit misiunea, să se întoarcă 
în casa proprie a Societăţii. 
Art. 4. Ordinariul locului va proceda: 
1. Toate cele ce sunt necesare pentru întreținerea corespunzătoare a elevi- 
lor, adică locuință, mobilier, hrană şi îmbrăcăminte. 
2. Cărţile şcolare uzuale şi instrumentele şcolare, atât pentru elevi, cât şi 
pentru profesori. 
3. Salariile pentru numărul corespunzător de servitori angajaţi. 
4. Vesmintele şi celelalte lucruri care vor fi necesare cultului divin în capela 
Seminarului. 
Art. 5. De către ordinariul locului vor fi suportate în plus: 
1. Toate dificultăţile reale cu care Seminarul este împovărat sau va fi împo- 
vărat în viitor, ca, de exemplu, impozitele publice. 
2. Acele cheltuieli făcute pentru reparația clădirilor sau pentru investiţii, care 
depăşesc suma de cinci dolari, potrivit cursului monetar din România. 
3. Cheltuielile pentru medicamentele uzuale şi speciale destinate elevilor, 
salariul medicului care răspunde de casă, iar în caz de necesitate stringentă, 
şi al medicilor specialişti. 

Art. 6. Atât numirea rectorului, cât şi fixarea numărului şi numirea profe- 
sorilor din Societate să fie făcute cu aprobarea ordinariului şi a superiorilor 
Societăţii. Profesorii, însă, care nu aparțin Societăţii vor fi desemnaţi de ordi- 
nariul locului, cu consensul rectorului. 
Art. 7. Profesorii care nu aparțin societăţii vor locui în afara Seminarului, 
iar în împlinirea sarcinilor proprii, sunt subordonați rectorului Seminarului. 
Art. 8. Intreaga conducere a Seminarului, atât în probleme spirituale, cât 
şi în instituirea normelor şcolare şi disciplinare ale elevilor va fi exercitată 
în mod liber de rectorul Seminarului, nu însă şi administraţia bunurilor tem- 
porare; cu respectarea drepturilor ordinariului locului, de a vizita semina- 
rul ori de câte ori va voi pentru a constata situația disciplinară, şcolară şi 
economică. Acest drept este valabil chiar şi pentru superiorul Provinciei 
Polone sau pentru delegatul său. 
Art. 9. Seminarul este exempt de jurisdicția parohului. Aşadar, pentru toti 
cei care locuiesc în Seminar, oficiul parohului, exceptând celebrarea Căsă- 
toriei şi potrivit prescriptiei canonice 891, va fi preluat de către rectorul Semi- 
narului sau de delegatul său. 
Art. 10. Rectorul este ţinut la obligaţia de a-i înmâna în scris ordinariului 
locului, la fiecare sfârşit de an, situaţia şcolară şi disciplinară a Seminaru- 
lui, şi nu de două ori pe an; la termenul fixat din timp de ordinariu, şi de a-i 
înmâna aceluiaşi ordinariu în scris situaţia referitoare la administrația eco- 
nomică, în mod independent de cele două consilii de care vorbeşte. 
Art. 11. Numărul elevilor admişi în Seminar va fi fixat de ordinariu. Admi- 
nistrarea elevilor o va face rectorul Seminarului, care va dispune împreună 
cu episcopul în privința candidaţilor admişi. Excluderea elevilor pentru 
motivele cuprinse în can. 1371 se va face de către rector, care va informa 
ordinariul locului despre excludere cât mai repede posibil. Dacă însă este 
vorba de un cleric cu răspunderi mai mari, excluderea este rezervată ordi- 
nariului locului, cu excepția cazului de scandal grav sau de pagubă gravă şi 
iminentă adusă Seminarului, dacă moravurile sunt periclitate şi nu este 
timp pentru a recurge la ordinariul locului. 
Art. 12. Determinarea disciplinelor care vor fi predate în şcoală se va face 
de către superiorii Societăţii, cu aprobarea ordinariului locului. 
Art. 13. Părinţii şi ceilalţi din Societatea lui Isus nu sunt ţinuţi la obligaţia 
de a îndeplini slujirile sacre în biserica catedrală. De asemenea, părinții iezu- 
iti, care vor celebra Liturghiile în capela Seminarului, vor folosi calendarul 
lor propriu. 
Art. 14. Acest contract, în mod reciproc, cu consensul atât al celor ce l-au 
contractat, cât şi al succesorilor, cât şi a celeilalte parti, poate fi abrogat. Ca 
renunțarea să fie validă, trebuie adusă la cunoştinţa celeilalte parti cu şase 
luni înainte de sfârşitul anului şcolar şi nu are efect decât la închiderea anu- 
lui şcolar. 
Aceste articole, întocmite în dublu exemplar, le socotim ratificate, şi cele scrise 
cu propria mână le-am întărit cu sigiliul oficiului nostru. 

(Sigiliul episcopului Robu şi semnăturile contractantilor) 
(Arhiva Provinciei Maloposkiej din Cracovia, Xerocopii în Arhiva Episco- 
piei Romano-Catolice Iaşi, doc. 1519, ff. 1-22: „Contracte”; Arhiva Institu- 
tului Teologic Romano-Catolic laşi, dosar 1/1935, ff. 2-5). 

SFÂNTA SCRIPTURĂ 


Noul Testament, Introducere, traducere şi note, pr. Alois Bulai şi pr. Anton 
Budău (1), Sapientia, Iasi 2002 (752 p). 


Biblia, cuvântul lui Dumnezeu înliterat de-a lungul mai multor veacuri prin 
inspirația Duhului Sfânt, este în stare să dea răspuns întrebărilor şi aspira- 
tiilor celor mai profunde ale omului, deschizándu-i perspectiva existenţei şi con- 
ducându-i viața spre împlinirea ultimă în Dumnezeu. Dar Biblia a fost scrisă 
demult şi în limbi care nu sunt uşor accesibile tuturor. 

Traducerea prezentă a Noului Testament a fost făcută după ediţia critică 
a Societăților Biblice Unite, The Greek New Testament, Biblia Druck GmbH, 
Stuttgart 1983. Notele informative din subsolul paginii gi aparatul critic au ti- 
nut cont de comentariile cele mai autorizate, contemporane, in continuitate cu 
traditia bogata a interpretarii patristice. Concordanta indicata pe marginea 
textului permite conectarea textului cu locurile paralele din Sfanta Scriptura. 
Dorinta celor care au lucrat la aceasta traducere a fost aceea de a transpune mesa- 
jul răscumpărării din Noul Testament, centrat în persoana, viata şi activitatea 
lui Isus Cristos, Cuvântul veşnic al Tatălui, întrupat de la Duhul Sfânt, din sânul 
preacurat al Fecioarei Maria la plinirea timpurilor, şi predicat de apostoli până 
la marginile pământului, în limba română curentă, accesibilă omului obişnuit. 

Indicele notelor principale vrea să favorizeze înțelegerea problemelor contro- 
versate. Tabelul cronologic şi hărţile vor să ajute cititorul să încadreze eveni- 
mentele salvifice în istoria omenirii şi în spațiul geografic în care s-au petre- 
cut. Indicele temelor biblice de interes pastoral vrea să le ofere ajutor celor ce 
pregătesc o omilie, o cateheză sau un argument ştiinţific pe o temă biblică. 
Indicele liturgic de lecturi îi oferă celui interesat posibilitatea să se regăsească 
în liturgia Bisericii, care distribuie, în funcţie de pedagogia proprie, lectura comu- 
nitară a Sfintei Scripturi pe parcursul timpurilor liturgice, cu obiective cate- 
hetice şi didactice proprii. Tabelul sinoptic al Evangheliilor ajută la găsirea ra- 
pidă a principalelor evenimente, discursuri şi teme întâlnite în cele patru evan- 
ghelii. 

Alois Bulai 


TEOLOGIE 


LUCIAN Farcas, Die soziale Dimension der Metanoia. Bekehrung aus 
der sozialen Siinde und Wandel der schuldhaften Strukturen, Sapientia, 
Iaşi 2002 (376 p). 


Lucrarea de doctorat „Dimensiunea socială a convertirii. Convertirea din 
păcatul social şi transformarea structurilor păcătoase” a părintelui Lucian Far- 
cag analizează o temă nouă pentru literatura teologică şi pentru ştiinţele so- 
ciale din România. Într-adevăr, dacă ținem cont de faptul că o bună parte din soci- 
etatea românească s-a refugiat timp de mai multe decenii, şi se mai află încă, 
într-un fel de „emigrație morală” — de aici provine dezinteresul general fata 

de binele comun, lipsa de participare activă la evenimentele comunitare, neîn- 
crederea fata de semeni, grija obsesivă pentru agonisirea de bunuri materiale 
şi realizarea cu orice pret a interesului personal etc. — teza de fata, prezentând 
calea convertirii sociale în lumina evoluţiei morale a persoanei umane şi a 
puterii pe care orice persoană umană o are de a judeca din punct de vedere etic 
relaţiile şi activitățile din domeniul social, se înscrie în proiectul actual al sta- 
tului şi al Bisericii de a pune bazele unei societăţi noi. 

In ce priveşte conţinutul, lucrarea cuprinde cinci capitole. 

Primul capitol analizează capacitatea morală de judecată a persoanei umane. 
Cu ajutorul unor cercetări moral-pedagogice şi studii teoretice, teza stabileşte 
trei stadii de dezvoltare morală. Primul stadiu corespunde copilăriei şi se re- 
marcă printr-o orientare morală preconventionala in care lumea inconjura- 
toare exercita o influenta puternica, iar relevanta punctului de vedere perso- 
nal este redusă. În al doilea stadiu, care corespunde tinereţii, orientarea morală 
este convențională, având ca notă specifică un anumit echilibru între auto- 
ritatea exterioară şi decizia interioară a individului. În al treilea stadiu, care 
corespunde maturității, orientarea morală este postconventionala, în sensul 
că individul se distanțează critic de factorii de influență eteronomi şi mani- 
festă o sensibilitate sporită față de capacitatea personală de judecată morală. 
Deoarece stadiile de jos antrenează comportamentele egoiste ale omului, teza 
susține că doar persoanele de la nivelul de dezvoltare postconventional pot initia 
convertirea socială. 

In al doilea capitol, autorul se opreşte asupra problematicii suferinței. Sufe- 
rinta din domeniul social este numită „mizerie relationala”. Cauzele mizeriei 
relationale sunt ilustrate prin analiza categoriilor de „păcat social” şi „struc- 
turi pacatoase”. Păcatul social lezează capacitatea de relationare a omului sub 
trei aspecte, adică din perspectiva raportului cu lucrurile create, cu semenii şi 
cu Dumnezeu. Structurile păcătoase degradează actele umane şi prelungesc în 
istorie situaţiile de criză ale societăţii. Lucrarea de fata pune în evidență proce- 
sele interactive dintre structurile sociale şi efectele păcatului social. 

Capitolul trei reprezintă punctul culminant al cercetării. Aici sunt prezen- 
tate cele trei momente semnificative ale convertirii sociale: descoperirea înno- 
ită a celuilat, practica dialogului şi lucrarea de slujire a celorlalți. Primul mo- 
ment necesită o cultură a existenței omului înțeleasă ca pro-existenta, al doi- 
lea conduce la atitudini de asumare a responsabilitatii, iar al treilea moment 
promovează viața comunitară. Pentru argumentarea necesităţii acestor mo- 
mente, autorul tezei exploatează în mod inteligent izvoarele biblice, dezbate critic 
situaţiile de alienare şi sustine că printr-o angajare culturală, structurală şi civi- 
lizatoare, convertirea din păcatul social este posibilă. 

Capitolul al patrulea prezintă în mod critic încercarea şi eşecul socialis- 
mului real de a schimba structurile. De asemenea, prezintă comparativ anga- 
jarea Bisericii din Occident şi a Bisericii din Orient în domeniul social şi con- 
stată o întârziere în asumarea datoriilor față de lume. În principal, aceste da- 
torii se referă la aprofundarea unei mentalități noi cu privire la competențele 
şi rolurile pe care le au actantii şi instituţiile sociale şi, apoi, la angajarea con- 
cretă pentru a transforma din punct de vedere structural spaţiile de acțiune. 

Ultimul capitol caută un răspuns la întrebarea: convertirea socială şi transfor- 
marea structurilor au şanse de reuşită? Autorul răspunde că, prin mărturie 
creştină şi eclezială, se poate promova spiritul unei adevărate convertiri so- 
ciale. Totodată, sensibilitatea actuală pentru dreptate şi drepturile omului este 
un semn că şi structurile se pot transforma în folosul persoanei umane. 

Din punct de vedere metodologic, autorul tezei este debitor într-o anumită 
măsură spiritului teologiei eliberării, care a creat categoria teologică „structuri 
ale păcatului”, dar cercetările sale teologice cu specific moral se referă la per- 
soana umană şi la societatea românească din situația comunistă sau/şi post- 
comunistă. 

Studiul are un caracter interdisciplinar, centrul dezbaterii situându-se un- 
deva la graniţa dintre teologie, în general, şi doctrina socială a Bisericii, însă 
lucrarea valorifică in mod creator şi concluziile altor ştiinţe umaniste, cum ar 
fi sociologia, pedagogia, ştiinţele politice, istoria, etica filozofică etc. Sub acest 
aspect, teza ar putea să nemultumeascá pe admiratorii ştiinţelor amintite mai 
sus, dar autorul este conştient de acest risc, recunoscând în introducere că su- 
biectul tezei este complex şi, prin urmare, limitarea între zidurile unui singur 
domeniu de specialitate ar fi făcut ca tratarea să fie mai săracă, dacă nu chiar 
imposibil de realizat. 

In ce priveşte structura, teza desfăşoară în mod echilibrat cele cinci capi- 
tole pe parcursul a 376 de pagini. Bibliografia este complexă, bogată şi adusă 
la zi. Aparatul critic, notele din subsolul paginilor, abrevierile corespund meto- 
dologiei clasice, conferind lucrării o evidentă trăsătură ştiinţifică. 

Reflectiile şi orientările teologico-morale din această teză sunt utile şi stimu- 
latoare atât pentru oamenii politici şi slujitorii Bisericii cât şi pentru persoa- 
nele din societatea românească, care se confruntă cu o multiforma mizerie, de 
la cea materială, umană, relationala până la cea spirituală. Sunt de părere că 
lucrarea merită să fie tradusă în limba română; publicarea ei ar putea uşura 
înțelegerea şi eradicarea cauzelor sărăciei umane din societatea românească 
de azi, contribuind totodată şi la dezvoltarea literaturii teologice de specia- 
litate în tara noastră. 

Wilhelm Dancă 


M.V. BERNADOT, De la Euharistie la Sfânta Treime, Sapientia, Iasi 
2002 (173 p). 


Sfânta Euharistie este izvorul şi culmea vieţii Bisericii. Biserica nu poate 
exista fără Euharistie. De aceea, toti sfinții au făcut din ea centrul vieţii lor spi- 
rituale. 

M-am decis să traduc cartea părintelui M.V. Bernadot datorită actualitatii 
sale. Traducând-o, m-am gândit, în primul rând, la studenţii mei teologi din 
Iaşi, care vor fi sau sunt deja slujitori ai tainei altarului. Spiritualitatea Semi- 
narului nostru Diecezan a fost şi trebuie să rămână profund euharistică. Un 
preot catolic nu-şi poate trăi autentic sfânta Preotie fără a-şi însuşi spiritul 
euharistic. 

In al doilea rand, mă gândesc la atâţia credincioşi laici care participă zilnic 
la sfânta Liturghie. Câţi dintre ei nu doresc să aprofundeze unirea lor spiritu- 
ală cu Domnul din tabernacol! 

În sfârşit, mă gândesc cá în această perioadă de pregătire a Sinodului Die- 
cezan, în care ne aflăm, traducerea cărţii de fata ar putea fi o contribuţie aleasă. 
Cu cât o Biserică locală este mai euharistică, cu atât este mai mult Biserică 
adunată de cuvânt şi hranita cu pâinea vieţii. 

Eduard Ferent 


ALOIS BIşoc, Introducere în teologia pastorală, Sapientia, laşi 2002 
(381 p). 


În devenirea şi edificarea sa în decursul istoriei în slujba mântuirii tuturor 
oamenilor, Biserica are datoria să reflecteze in mod continuu asupra vieţii şi 
misiunii sale, asupra acţiunilor şi deciziilor sale, ținând seama de situaţiile 
concrete şi de exigenţele actuale ale persoanelor în diferitele ambiente şi cul- 
turi în care şi pentru care ea trăieşte, este trimisă şi acționează. La o atare re- 
flectie contribuie într-un mod original şi propriu teologia pastorală, care este 
în strânsă legătură cu celelalte discipline teologice şi apelează şi la contribu- 
tiile diverselor ştiinţe umane. 

Paginile acestui volum vor să ofere o sinteză organică, bazată teologic pe 
elementele principale ce trebuie să inspire azi teologia pastorală fundamen- 
tală, cu referire la practica şi la misiunea Bisericii, la viața eclezială, la inter- 
pretările magisteriului Bisericii şi la reflectia actuală asupra acestor pro- 
bleme. 

Scopul acestui volum este de a oferi un material pentru cei care se întâl- 
nesc pentru prima dată cu teologia pastorală şi de a prezenta temele cele mai 
importante referitoare la această disciplină teologică. Nici o rețetă pastorală, 
nici o formulă magică nu se află în acest volum. El este o contribuţie, un instru- 
ment pentru cei care sunt convinşi că nu există practică pastorală mai bună 
fără o teorie teologico-pastorală bună. 

Volumul de fata nu are pretenţia de a fi o tratare completă, o cercetare eru- 
dită sau specializată asupra fiecărui aspect al teologiei pastorale, ci vrea să fie 
mai mult un instrument sau un manual pentru a introduce şi a favoriza cer- 
cetarea şi reflectia în acest domeniu, pentru a creşte împreună în conştiinţa 
de a împlini misiunea comună primită de la Cristos cel înviat şi în căutarea unei 
fidelitati tot mai mari fata de această misiune. 

Alois Bişoc 


ALOIS BIşoc, Parohia, comunitate de credinţă, speranţă şi iubire 
creştină, Sapientia, laşi 2002 (250 p). 


De câteva decenii a început să se discute şi să se scrie tot mai mult despre 
parohie, dată fiind importanţa ei pentru misiunea şi viata Bisericii. Multi con- 
sideră că actuala structură parohială nu-şi îndeplineşte cu eficacitate misiu- 
nea în Biserică şi în lume de comunitate de credinţă, speranţă şi iubire creş- 
tind. Insă, în timp ce unii vorbesc în mod pesimist despre o criză profundă a 
parohiei, există alții care au încredere puternică în parohie şi depun toate stră- 
daniile pentru transformarea şi reînnoirea instituţiei parohiale, pentru a fi cât 
mai adaptată timpului actual. 

În lucrarea de faţă nu am urmărit o expunere completă, exhaustivă, despre 
natura şi rolul parohiei, nu am considerat în mod special toate funcţiile litur- 
gice, catehetice şi caritative din comunitatea parohială, ci am încercat să fa- 
cem o sinteză teologico-pastorală, luând în considerare unele aspecte mai impor- 
tante. Am tratat despre realitatea parohiei pornind de la situaţia ei actuală, 
făcând referinţă la criza prin care trece sau de care poate fi amenințată. 

In această lucrare, am dorit să scoatem în evidență, aşadar, validitatea şi impor- 
tanta parohiei. Parohia este de o importanţă capitală pentru toti, pentru că ea 
este locul concret al vieţii creştine. Pentru multi dintre contemporanii noştri, 
practicanți sau nepracticanti, participarea sau, cel putin, referința la o paro- 
hie, la parohia lor, rămâne modul cel mai comun de a se numi creştini şi de a 
se situa în Biserică. In acest sens, putem afirma că viitorul misiunii creştine 
trece şi depinde şi de viitorul instituţiei parohiale. 

Sperăm ca lucrarea prezentă să fie un ajutor real atât pentru studenții în 
teologie, cât şi pentru preoţi şi toti cei angajaţi mai mult sau mai putin in pas- 
torala parohială, pentru toti membrii poporului lui Dumnezeu. Oferind mai 
multe principii şi sugestii pentru activitatea pastorală, sperăm ca formarea şi 
creşterea vieţii creştine în parohie să fie tot mai mult o mărturie autentică în 
fata lumii despre prezența Domnului care, prin Duhul Sfânt, lucrează în isto- 
rie şi în inimile oamenilor. 

Alois Bişoc 


ISTORIA BISERICII 


EMIL DUMEA, Cărți şi reviste catolice româneşti in Moldova, 
Sapientia, laşi 2002 (215 p). 


Acest studiu intenționează să redea, sub o accentuată formă de cresto- 
matie, scrierile religioase moldovene scrise, compilate sau traduse de misionari 
şi de clerul indigen. 

Dorinţa de a scrie această lucrare mi-a venit cu ani în urmă, conştient fiind 
că discuţiile şi acţiunile interesate ce au avut loc la est şi la vest de Carpaţii 
orientali îmi cereau şi mie o clarificare a originii şi limbii catolicilor moldo- 
veni. 

Scopul lucrării este de a face încă puțină lumină în problema mai sus amin- 
tită. Deşi aceste pagini nu dezbat nici originea, nici limba catolicilor de aici, 
considerăm totuşi că redarea atâtor texte şi publicaţii religioase româneşti, ce 
se întind pe parcursul a mai multor secole, e destul de semnificativă. Al doilea 
scop al studiului este de a pune la dispoziţia oricui voieşte să aprofundeze, pe 
baza textelor, viata religioasă locală, precum şi evoluţia limbii române. 

Studiul are două părți. Prima se referă la scrierile catolice româneşti cu- 
prinse între anii 1593-1913. Prima dată reprezintă anul sigur al primului text 
religios catolic local cunoscut. Inainte de această dată, nu cunosc scrieri cato- 
lice în limba română, cu alfabet latin. Până în 1913, nu a existat în Moldova nici 
o publicaţie catolică; de aceea, prima parte a lucrării se opreşte aici, acest an 
fiind anul de apariţie al primelor publicaţii. 

Partea a doua se ocupă de presa catolică românească, începând cu anul 
1913 şi până în 1944; întoarcerea frontului spre vest, ca urmare a ofensivei 
Armatei Roşii comuniste a însemnat încetarea oricărei publicaţii, doar unele 
almanahuri continuând să mai apară până în 1948. Aceste reviste sunt scoase 
de preoți indigeni. Iata-le: Lumina creştinului (laşi, 1913-1916; 1919-1944), 
Viaţa (Săbăoani, 1913-1916; 1918-1944), Aurora franciscană (Huşi, 1918-1920; 
1921-1927; 1938-1944), Sentinela catolică (laşi, 1921-1934), Curierul parohiei 
catolice din Galaţi (Galaţi, 1925-1930). 

Mulţumesc tuturor pentru orice ajutor acordat şi cer scuze şi completări 
pentru a îndepărta lipsurile prezente în această lucrare care se adresează, în 
primul rând, preoților, seminariştilor şi acelora care cunosc viata Bisericii lo- 
cale şi au cunoştinţe suficiente despre religie, în general, şi despre viața cato- 
lică din Moldova, în special. 

Emil Dumea 


DĂNUȚ DoBos - ANTON DESPINESCU, Episcopul Anton Durcovici, o 
viata închinată lui Dumnezeu şi Bisericii, Sapientia, laşi 2002 (304 p). 


Încă o carte referitoare la episcopul dr. Anton Durcovici. Mai era nevoie? „Un 
om al lui Dumnezeu” de talia lui, „un om providential pentru Eparhia de Iaşi 
în timpuri deosebit de grele”, cu o viata preoțească exemplară pe parcursul a 
36 de ani inchinati slujirii Bisericii, în diferitele servicii care i-au fost încredin- 
tate, viață încununată cu plinătatea preoţiei prin consacrarea episcopală, acti- 
vitatea episcopală limitată în timp (14 luni), întreruptă brutal de agenţii Secu- 
ritatii, dar condensata şi antrenanta, pecetluită cu suferințe cumplite în ares- 
tul Ministerului de Interne, în închisoarea Jilava şi, în final, în aceea de la 
Sighet, răspunde pe deplin întrebării şi strădaniilor autorilor de a face cunos- 
cută cât mai bine personalitatea de excepție a episcopului nostru martir. 

Ne propuseserăm cu câțiva ani în urmă o astfel de lucrare. Văzând că alții 
ne-au luat-o înainte (Mons. Fr. Muller şi pr. Eduard Ferent), ne-am mărginit 
la cercetări parcelate, publicate în Buletinul Istoric al Departamentului de Cer- 
cetare Ştiinţifică din cadrul Episcopiei Romano-Catolice de Iaşi, înființat la 16 
iulie 1999, îndeosebi în numărul al treilea, consacrat în mod special episco- 
pului Durcovici, cu ocazia semicentenarului morții sale martirice (10 decem- 
brie 2001), precum şi în Almanahul „Presa Bună”. 

Cartea vrea să fie o biografie fidelă. Ca atare, ne-am îndreptat atenţia, în 
cea mai mare parte, spre izvoarele documentare, intrând în arhivele care ni le- 
au putut pune la dispoziţie, în tara şi în străinătate. Ca unul care l-am cunos- 
cut îndeaproape pe Mons. Anton Durcovici, atât ca profesor la Bucureşti, cât 
şi ca episcop la laşi, recunoştinţa şi veneratia pe care le-am avut întotdeauna 
fata de Preasfintia Sa mă obligă să mă implic sârguincios în tot ceea ce se 
poate şi trebuie să fie adus la cunoştinţa generaţiilor prezente şi viitoare cu pri- 
vire la marele nostru ierarh, a cărui cauză de beatificare se află pe rol la Sfânta 
Congregatie Romană pentru Declararea Sfinţilor. 

În calitate de coautor la acest prim volum, consider că este de datoria mea 
să mentionez contribuția substanţială a profesorului dr. Dănuţ Doboş, neobo- 
sit cercetător de arhive, care, în cei doi ani cât a beneficiat de bursa romană, 

a procurat o cantitate impresionantă de documente din arhivele centrale ro- 
mane, care se referă la trecutul Bisericii noastre locale. Domnia sa s-a dedicat 
trup şi suflet cercetării acestui trecut. 

Anton Despinescu 


EMIL DUMEA, Teme de istorie a Bisericii, Sapientia, laşi 2002 (632 p). 


Aceste teme sunt elaborate în vederea completării unora dintre informa- 
tiile cu caracter general prezente în orice compendiu de istorie a Bisericii, cum 
este, de exemplu, cel al lui L. Hertling, publicat şi în limba română. Am consi- 
derat necesară o astfel de prezentare mai în detaliu a unor teme, atât pentru 
a aduce un plus de claritate în anumite probleme mai importante, cât şi pen- 
tru a stimula o cercetare şi o cunoaştere mai profundă a istoriei bisericeşti. 

Prezentarea temelor nu este nici pe departe exhaustivă; o astfel de tratare 
cere un studiu amănunţit, în primul rând, al izvoarelor istorice şi apoi o ana- 
liză şi o evaluare de ansamblu a lucrărilor de specialitate în domeniu, ceea ce 
nu se poate realiza, dată fiind atât finalitatea acestor prezentări (informarea şi 
formarea istorică generală a cititorilor), cât şi timpul şi posibilităţile relativ 
restrânse de informare şi cercetare. 

Alegerea temelor urmează criteriul importanței problemelor în cadrul ge- 
neral al istoriei Bisericii. Nu lipseşte prezentarea unor probleme care la prima 
vedere par secundare, dar care, în perspectivă istorică globală, au avut o deo- 
sebită influență asupra mersului istoriei. 

Prezentarea tematică îşi păstrează caracterul provizoriu, rămânând, ca pe 
viitor, să fie din nou aprofundată şi completată cu alte aspecte şi particulari- 
tati. Se înţelege apoi că, în totalitatea lor, aceste teme nu formează un curs 
complet de istorie bisericească. 

Ţinând cont de contextul istorie românesc, am prezentat mai multe teme 
ce privesc direct destinele catolicismului pe teritoriul țării noastre. Evoluţia isto- 
rică a catolicismului în România are un curs diferit de cea a celorlalte mari po- 
poare europene. Fiind şi atunci, ca şi astăzi, la răscrucea dintre Orient şi Occi- 
dent, spaţiul românesc latin a fost încorporat în sfera politică şi de jurisdicție 
ecleziastică bizantină, prin filiera slavă bulgară. 

Imi exprim speranța că aceste teme, ce expun sine ira et studio pagini din 
istoria Bisericii, să reprezinte o sursă de informare, dar şi de reflecţie şi regă- 
sire istorică şi spirituală atât a catolicilor, cât şi a confratilor ortodocşi. In pri- 
mul mileniu, cele două mari Biserici au de citit aici aceeaşi istorie. Cred că o 
lectură sinceră şi atentă a acestor teme poate reprezenta un motiv în plus, ecle- 
zial şi pur uman, de a ne întinde unul altuia o mana frateasca, ca o premisă 
pentru o colaborare istorică interconfesională. 

Emil Dumea 


VIETILE SFINȚILOR 
JOSEPH HOLZNER, Paul din Tars, Sapientia, laşi 2002 (278 p). 


Se spune că sfinţii sunt „ferestre spre Infinit” sau „ferestrele Infinitului”. 
Este adevărat. Cine priveşte cu atenţie viata unui sfânt, indiferent dacă acesta 

a trait la inceputurile Bisericii, in Evul Mediu sau in perioada contemporana, 
nu poate să nu rămână surprins de transparența cu care acesta face „vizibile” 
harul, iubirea, milostivirea lui Dumnezeu. Sfintii sunt cei care, de-a lungul 
vieţii lor, au dus o munca neobosită de purificare, şi astfel, „fereastra” lor a deve- 
nit transparenta pentru lumina lui Dumnezeu. 

Sfinţii sunt mereu actuali, pentru că mesajul lor este mereu actual. Din 
vieţile sfinților învăţăm că omul nu este un absolut în sine, nu este o „mo- 
nadă” închisă în orizontul acestei lumi, ci este o „persoană” chemată să 
meargă „dincolo”, spre Infinit. Insă omul nu ar putea să meargă spre Dumne- 
zeu, dacă Dumnezeu nu l-ar fi „vizitat” mai întâi, dacă Fiul lui Dumnezeu nu 
şi-ar fi stabilit „cortul” în ambianța vitală în care omul îşi desfăşoară existența. 
Sfinţii sunt cei care s-au hotărât să-şi zideascá ,,locuinta” înlăuntrul acestui „cort” 
al lui Dumnezeu. 

Intr-un context socio-cultural post-ideologic, când tot mai multi contempo- 
rani par sa piarda adevaratul sens al vietii, nevoia unor modele, a unor ,,indi- 
catoare” de sens, este mai mult decât necesară. Din acest motiv, Editura „Sapi- 
entia” şi-a propus, prin colecţia „Vieţile sfinţilor”, să aducă la cunoştinţa 
cititorilor biografiile celor mai reprezentativi sfinți ai Bisericii, biografii care 
să invite la reflecţie şi la imitare. 

Cap de serie în această colecţie este sfântul Paul din Tars, Apostolul nea- 
murilor, cel care a „îndrăznit” să spună: „Fiţi imitatorii mei, după cum eu sunt 
imitatorul lui Cristos” (1Cor 11,1). Numărul studiilor dedicate sfântului Paul 
este impresionant, dintre acestea, puține au devenit aşa de cunoscute cum 
este cel al lui Josef Holzner: Paulus. Secretul acestui succes constă în faptul 
că autorul, în cartea sa, pe lângă un studiu psihologic şi o sinteză a teologiei 
pauline, îi oferă cititorului şi o biografie a sfântului Paul în sensul deplin al 
cuvântului. Caracterul deosebit al cărții constă tocmai în grija şi măiestria cu 
care prezintă imaginea Apostolului neamurilor pe fundalul istoriei culturale, 
spirituale şi religioase a timpului său. 

Josef Holzner s-a născut la 12 decembrie 1877, în localitatea Dorfen din 
Bayern (Germania). După terminarea studiilor gimnaziale, a intrat în semi- 
nar şi, apoi, şi-a continuat formarea preoțească la Roma, în Colegiul Germani- 
cum. Pe data de 28 octombrie 1901, a fost sfințit preot. A lucrat ca paroh de 
Lenggries (Bayern) şi, apoi, ca profesor de religie la o scoala din München. Nume- 
roasele cunoştinţe adunate în urma călătoriilor efectuate prin diferite tari, 
precum şi însuşirea mai multor limbi străine, l-au ajutat să înțeleagă mai bine 
viata Apostolului neamurilor. Josef Holzner a murit la 8 noiembrie 1947, la Mün- 
chen. 

Cartea lui Holzner, Paulus, apărută la Editura „Herder” (Freiburg im Breisgau, 
Germania), a cunoscut până acum 25 de ediţii şi a fost tradusă în 8 limbi. Tra- 
ducerea în limba română a fost realizată pentru prima dată pe la mijlocul 
anilor '60 de către pr. Anton Bişoc, dar a circulat într-un cerc restrâns, din 
cauza condiţiilor socio-politice de atunci. Acum suntem bucuroşi să punem la 
dispoziţia cititorilor această traducere realizată după ediția din 1964, publi- 
cată de Editura „Herder” într-o formă prescurtată. 

Sperăm ca lectura cărții Paul din Tars să le aducă cititorilor o mai bună 
cunoaştere a vieţii, a activităţii şi a scrierilor Apostolului neamurilor, precum 
şi a trăirii creştinilor de la începutul istoriei Bisericii. 

Ştefan Lupu 


WILHELM HUNERMANN, Prințul Gonzaga. O biografie a sfântului Alois, 
Sapientia, laşi 2002 (268 p). 


Există mai multe biografii ale sfântului Alois, însă aceasta este cu totul una 
specială. Autorul Wilhelm Hiinermann face o istorie romantata a vieţii prin- 
tului Gonzaga într-o manieră foarte interesantă şi captivantă pentru orice citi- 
tor de orice vârstă şi formare intelectuală. Hiinermann surprinde cele mai sem- 
nificative momente din viata prinţului. 

Născut la 9 martie 1568, la Castiglione delle Stiviere, copilăria lui Alois 
este marcată de modelul medieval „sapientia et fortitudo”, el fiind atras de 
viata militară, rudimentară şi brutală ca mod de manifestare, de mânuirea 
armelor şi limbajul dur şi uneori suburban al cadrelor militare. Exemplul ta- 
tălui este unul de referință, tânărul fiind educat pentru a deveni viitorul stă- 
pân de Castiglione. Însă descoperind că Dumnezeu îl cheamă în altă parte, 
Alois renunţă la strălucirea familiei sale nobile, la titlul şi moştenirea pămân- 
tească, pentru a se dedica în totalitatea ființei sale idealurilor creştine, dobân- 
dind înalte trăsături morale şi spirituale şi dovedind astfel o maturizare creş- 
tină precoce. 

Tinerii de astăzi au nevoie urgentă de speranţă şi de modele după care să 
se orienteze în viata lor. Deşi a trăit cu atâtea secole în urmă, sfântul Alois este 
un asemenea model de urmat. Datoria noastră este de a reinterpreta persona- 
litatea sfântului Alois după o viziune nouă, de a-i descoperi fizionomia sa spi- 
rituală şi morală cu sensibilitate modernă, în conformitate cu timpurile noas- 
tre. Este nevoie de umilință şi răbdare pentru a capta sensul vieţii sale, pentru 
a adapta şi a reţine din mesajul şi viața sa ceea ce este actual şi aplicabil condi- 
tiilor noastre concrete de astăzi. Dorim în felul acesta să recuperám actua- 
litatea sfântului Alois, pentru a-l repropune tinerilor de astăzi şi tuturor celor 
care vor să se abandoneze cu încredere voinţei lui Dumnezeu, care are pentru 
fiecare dintre noi un mod sau o cale de sfințire şi de mântuire. Deşi atât de 
departe în timp, sperăm că tinerii şi toţii cititorii acestei cărți vor şti să apre- 
cieze viata sfântului Alois la justa sa valoare, lăsându-se edificati de exemplul 
său de consacrare totală, de orientare spre Dumnezeu în Cristos printr-o viata 
de contemplatie, de fraternitate şi de caritate perfectă. 

Alois Bişoc 


PREDICI ŞI OMILII 


ANTON DANCĂ — PAVEL COJOCARU, Litania lauretană, Sapientia, Iasi 
2002 (264 p). 


Primul cuvânt pe care-l rosteste orice copil este cel al mamei şi tot acest cu- 
vânt rămâne pe buzele fiecărui om în toată viața. 

Nici o iubire pe pământ nu poate să o întreacă pe cea a mamei care se con- 
sumă clipă de clipă şi zi de zi pentru viata şi fericirea copiilor cărora le-a dat 

viață. Am putea spune că o mamă moare, moare încet, pentru că dăruieşte viață 
copiilor ei. 

În ordinea spirituală, Dumnezeu, creatorul a toate, ne-a învrednicit să avem 
o Mamă care să ne ofere, prin iubirea ei, prin jertfa şi conlucrarea ei la opera 
pe care a săvârşit-o Isus Cristos, Fiul lui Dumnezeu şi Fiul ei, prinosul ocroti- 
rii sale. 

Numele ei este invocat de toti fiii Bisericii, cu profundă convingere că ea, noua 
Evă, noua mamă în ordinea spirituală, se îngrijeşte de toţi şi îi ocroteşte pe 
toti. 

Meditatiile, reflectiile şi gândurile prezentate in aceasta carte de către 
autorii pr. Anton Dancá şi pr. Pavel Cojocaru, plecând de la un text al pr. Mor- 
tarino, reprezintá un omagiu adus celei mai scumpe si iubite Mame, numitá 
astfel de însuşi Isus şi de toti fiii Bisericii, şi constituie, în acelaşi timp, un 
tratat pe înțelesul tuturor despre misterele credinței şi rolul Mariei în mis- 
terul mântuirii. 

Lucrarea de fata este şi o invitaţie adresată tuturor creştinilor de a alerga la 
ea şi de a se încrede în ocrotirea ei de mamă. 

T Petru Gherghel 


ALOIS BIşoc (coord), Cuvinte pentru viata (B), Sapientia, laşi, 2002 
(322 p). 


Predicarea cuvântului lui Dumnezeu constituie una dintre misiunile cele 
mai importante ale Bisericii. Incepând cu Conciliul al II-lea din Vatican, a fost 
redescoperită tot mai mult valoarea omiliei. Această formă de predică a fost 
prezentată de către părinţii conciliari ca o datorie care trebuie îndeplinită cu 
constiinciozitate şi zel apostolic. 

Volumul conţine o culegere de omilii care este rezultatul probelor omiletice 
date de către studenţii teologi din anul V de la Institutul Teologic Romano-Cato- 
lic din laşi, cărora le aducem vii mulțumiri pentru alcătuirea şi redactarea 
acestui material. Apreciem valoarea acestor omilii şi le recomandăm tuturor 
celor care vor să aprofundeze mai mult cuvântul lui Dumnezeu şi, în conse- 
cinta, să trăiască mesajul biblic propus în mod continuu de către sfânta Bise- 
rică în liturgie. 

Alois Bişoc 


PIETRO RIGHETTO, Isus a învăţat în parabole (B). Omilii pentru copii, 
Sapientia, laşi 2002 (294 p). 


Isus a învățat în parabole, făcând astfel ca mesajul său să fie înțeles, primit 
şi trăit de cât mai multi oameni. Acest volum cuprinde omilii pentru copii, inso- 
tite de numeroase exemple, parabole, povestiri hagiorafice, anecdote, mărturii 
şi ideii pentru omiliile duminicale şi festive. Este un instrument foarte util 
predicatorilor, prezentând un material bine structurat: fiecare omilie cuprinde 
o introducere, tema şi mesajul zilei şi exemple. 

Ştefan Lupu 

ALOIS BIşoc, (coord.), Sacramentele vieții creştine. Culegere de 
predici, Sapientia, laşi 2002 (342 p). 


Dacă pentru multe generaţii de creştini sacramentele au fost un punct 
normal de referință, un ajutor pentru a defini propria identitate şi un semn al 
apartenenţei lor la Biserică, astăzi situaţia s-a schimbat în mod radical în 
multe zone ale lumii creştine. În ciuda progreselor făcute în ultimele decenii, 
mai ales în ceea ce priveşte reînnoirea formelor de celebrare, există o deose- 
bire evidentă între ceea ce se afirmă în documentele oficiale ale magisteriului 
Bisericii şi ceea ce gândesc în mod concret creştinii şi se experimentează în 
activitatea pastorală a comunităţilor creştine. 

In lumina doctrinei Bisericii, trebuie să ne străduim să redescoperim deo- 
sebita importanță şi valoare a sacramentelor. Ele nu pot fi reduse la nişte sim- 
ple rituri tradiționale sau forme expresive ale unei religiozitati populare vagi, 
ci sunt semne ale noii alianțe, momente forte ale întâlnirii, ale dialogului şi ale 
comuniunii pe care Dumnezeu le realizează cu oamenii prin puterea Duhului 
în Cristos Isus. 

Mulţumim studenţilor teologi din anul IV care au compus şi au redactat 
aceste predici tematice despre sacramente. Sperăm ca ele să le fie de folos nu 
numai preoților, ci tuturor creştinilor care doresc să mediteze şi să aprofun- 
deze sensul şi valoarea sacramentelor, să pătrundă tot mai mult în realitatea 
lor de credinţă şi de viață, pentru ca ele să nu fie numai o simplă practică ex- 
ternă şi mecanică, ci celebrări conştiente, adevărate izvoare de har, semne ale 
prezenței şi continuității misiunii lui Cristos în istoria oamenilor. 

Alois Bişoc 


FILOZOFIE 


VIRGIL NEMOIANU, Înţelepciunea calmă. Dialoguri în cyberspace cu 
Robert Lazu, Sapientia, laşi 2002 (142 p). 


Probabil că astăzi oamenii descurcareti, oamenii ce dau dovadă de multă măies- 
trie în exercițiul inteligenței practice, se pot vedea mult mai frecvent decât altă- 
dată populând spaţiile publice şi private, oricare ar fi specificul lor: social, 
cultural, religios, politic, familial etc. In mod obişnuit, aceşti oameni fac cari- 
eră, atrag atenţia şi fac să se vorbească despre ei. Fiind mai prezenţi decât tre- 
buie în spaţiul public şi privat, ei impun un fel de lectură pragmatică a lucru- 
rilor şi a realitatilor. De aceea, cred că astăzi este destul de greu să vorbeşti des- 
pre cealaltă fata a inteligenței umane, şi anume, inteligenţa teoretică. Primul 
fel de inteligență (practică) hrăneşte mersul grăbit, în toate domeniile, cel de- 
al doilea, inteligenţa contemplativă, hrăneşte răbdarea de a fi. Sfântul Irineu 
de Lyon spunea că un semn al prezenţi păcatului originar în om este faptul că 
el nu mai are răbdare să fie. : 

Mă gândeam la aceste lucruri în timp ce rásfoiam cartea Intelepciunea 
calmă, publicată recent de Editura Sapientia din Iaşi, o carte prin care profe- 
sorul Nemoianu ne invită să descoperim fenemenologic componentele intelep- 
ciunii sau ale inteligenţei contemplative. După părerea domniei sale, edificiul 


RECENZII 231 


spiritual al înțelepciunii se bazează pe următoarele coloane: pe primul loc se 
află libertatea, dreptul divin acordat omului prin creaţie de a-şi alege soarta; 
ar urma îndată cumpătarea, adică moderatia în afirmaţii şi purtări; ar fi apoi 
singularitatea, refuzul de a judeca lucrurile şi oamenii din punct de vedere al 
categoriei sau al categoriilor la care participă; de asemenea, înțelepciunea 
implică conştiinţa faptului că omul este imperfect, neliniştit, năzuitor şi mu- 
ritor, dar şi tăcerea, speranța, demnitatea, altfel spus, lucruri mai înalte ca viața 
însăşi. 

Într-un fel, toate aceste aspecte sapientiale pot fi identificate in viata şi 
opera profesorului Virgil Nemoianu, născut şi format în România, iar de mai 
mulți ani stabilit în Statele Unite ale Americii. Fiind vorba despre un itinerar 
bogat şi complex, Robert Lazu, cunoscutul publicist din Timişoara, i-a cerut 
domnului profesor lămuriri suplimentare în legătură cu unele aspecte impor- 
tante din viata, gândirea şi opera lui, dar mai putin accesibile publicului larg 
din România. Deşi multe şi variate, întrebările au fost onorate cu răspunsuri 
cuprinzătoare în mai puţin de opt luni, deoarece „taifasul” celor doi iubitori 
de înţelepciune a avut loc în areopagul modern al Internet-ului, prin e-mail. 
Aşezate în ordinea a nouă dialoguri neuniforme ca desfăşurare, conversațiile 
mustesc de calm, linişte şi mulţumire sufletească. Cele de la început se con- 
centrează cu predilecție asupra biografiei spirituale a domnului Nemoianu; 
celelalte dialoguri trec de la un subiect la altul cu multă uşurinţă, sau revin 
asupra unor aspecte uitate, în umbră, nelămurite suficient, ca într-o con- 
versatie amicală, şi, cu toate acestea, unitatea lor de fond este salvată de privi- 
rea pătrunzătoare a lui Virgil Nemoianu care ştie să foreze zonele obscure 
(întemeietoare) ale literaturii, religiei, ştiinţei, culturii, politicii, descoperind 
mult Adevăr, Bine şi Frumos acolo unde te aştepţi mai putin. 

Deşi titlul este inofensiv şi te invită la relaxare, Înţelepciunea calmă se 
citeşte cu sufletul la gură. Sunt convins că dialogurile lui Lazu cu Nemoianu 
vor da de gândit: în primul rând, studenţilor şi profesorilor care studiază ştiin- 
tele umaniste, apoi, teologilor laici şi clerici şi, în sfârşit, publicului larg, fiindcă 
în spatele gândurilor şi ideilor pe care le conţin se află un om împlinit pro- 
fesional şi spiritual, un om care îmbină armonios inteligența practică şi cea 
teoretică, rațiunea şi credința. Vor da de gândit, fiindcă timpurile în care trăim 
au nevoie nu atât de maeştri, cât, mai ales, de martori. 

W. Dancă 


WILHELM DANCĂ, Fascinatia sacrului: de la Mircea Eliade la papa 
Ioan Paul al II-lea, Sapientia, Iasi 2002 (464 p). 


După Revoluţia din decembrie 1989, lucrurile nu s-au schimbat prea mult: 
ateismul oficial a fost înlocuit de alte fenomene, la fel de nocive, cum ar fi secu- 
larizarea specifică relativismului (post)modern sau fundamentalismul reli- 
gios. Şi totuşi, au apărut şi semne dătătoare de speranță. O generaţie de gân- 
ditori cărora credinţa creştină nu le este străină, din rândul cărora s-au remar- 
cat autori precum 'Teodor Baconsky, Horia-Roman Patapievici sau Cristian Bă- 
dilita, se străduieşte să redescopere acea cultură integrală, aflată în slujba splen- 
dorii Adevărului veşnic. 

Neîndoielnic, între exponentii acestei generaţii se înscrie şi părintele Wilhelm 
Dancă. Cu vigoare şi entuziasm, rectorul Institutului Teologic Romano-Cato- 
lic din laşi ne arată care anume sunt căile regale ale ştiinţei sacre aflate într- 
un dialog benefic cu valorile culturii. Aşa ar putea fi explicat titlul lucrării de 
fata, titlu în care se întâlnesc doi dintre cei mai iluştri reprezentanţi ai culturii 
secolului al XX-lea: Mircea Eliade — corifeu al culturii seculare, deschisă valo- 
rilor sacrului - şi papa Ioan Paul al II-lea - slujitor desăvârşit al valorilor cul- 
turii sacre, deschisă valorilor seculare. Ucenic fidel al „maeştrilor” amintiţi, a 
căror operă şi activitate o prezintă în pagini dense, erudite, fără a fi aride, 
părintele Wilhelm Dancá ne înfăţişează o perspectivă in care armonia dintre 
credinţă şi cultură e o exigentá deplin asumată. Abordánd teme de mare actu- 
alitate, proprii unor domenii ca bioetica, ecumenismul contemporan, semi- 
otica, filozofia şi istoria religiilor, mass-media, filozofia tomistă sau teologia 
fundamentală, părintele Dancă pune cele mai arzătoare întrebări, căutând 
răspunsuri pe care le exprimă într-un limbaj viu, accesibil. Atenuând tonul şi 
stilul expunerii savante, prin includerea unor relatări despre întâlniri admi- 
rabile (cu personalități precum papa loan Paul al II-lea şi cardinalul Basil Hume), 
sau prin abordarea unor autori (Francois Mauriac, E.M. Dostoievski) care gi- 
au exprimat credința în limbajul literaturii, W. Dancă ne oferă prilejul să re- 
gândim acele lucruri cu adevărat importante pentru viața noastră de azi şi de 
mâine. Mai mult decât o simplă operă de erudiție, Fascinatia sacrului. De la 
Mircea Eliade la papa Ioan Paul al II-lea este o lucrare în care problemele cul- 
turii „recente” sunt înfruntate cu propriile ei arme, din perspectiva umanis- 
mului dezvoltat de autori precum Augustin, Grigore de Nyssa sau Toma de 
Aquino. Parcurgând-o, vom desprinde din paginile ei acea cultură integrală 
solicitată de Conciliul al II-lea din Vatican, prag al speranței dincolo de care se 
află civilizaţia iubirii mărturisite de papa Ioan Paul al II-lea. 

Robert Lazu 


MUZICA SACRĂ 


Corpus Domini. Cântece şi rugăciuni pentru Joia Verde şi adoratia 
euharistică, Sapientia, laşi 2002 (64 p). 


În centrul vieţii Bisericii este sfânta Euharistie, taină ce conţine trupul şi 
sângele lui Isus Cristos. 

Inca din primele veacuri creştine, taina sfintei Euharistii a fost realitatea 
către care s-au îndreptat cele mai frumoase creații de rugăciuni şi cântece. 
Cinstea şi veneratia de care se bucură în continuare această taină găsesc şi as- 
tăzi cale de manifestare prin rugăciuni şi cântece, prin care comunitatea îşi ma- 
nifestă în mod public şi particular adoratia fata de dumnezeirea lui Cristos în 
speciile pâinii şi ale vinului. 

Corpus Domini este o brosura de 64 de pagini, în care se expune un mate- 
rial de rugăciuni şi cântece în cinstea sfintei Euharistii, ce vine în ajutorul cre- 
dincioşilor şi al comunităților în momentele de manifestare publică de adora- 
tie euharistica. 

Se compune din două parti: 1) Modele de staţiuni, litanii şi rugăciuni pen- 
tru Joia Verde; 2) Cântece procesionale şi de adoratie euharistica. 

Chiar la începutul broşurii, este menţionat faptul că textele prezentate sunt 
un model pentru procesiunea din Joia Verde, neavând totuşi un caracter obli- 
gatoriu. Este posibil, în funcţie de necesităţile pastorale şi de sensibilitatea 
unei comunități, să se folosească şi alte texte şi cântece. 

Majoritatea cântecelor sunt culese din repertoriul deja cunoscut şi prac- 
ticat în comunităţile catolice. Există şi cântece mai putin cunoscute din reper- 
toriul universal, din marii compozitori clasici, cu predilecție din repertoriul 
polonez. De asemenea, sunt puse şi câteva melodii gregoriene. 

Sunt evitate formele prea banale de manifestare muzicală, fie de proveni- 
enta locală, fie din traduceri şi adaptări nereuşite. La sfârşit, este adăugat şi 
Te Deum. 

Prin bogăţia şi practicitatea cu care sunt expuse rugăciunile şi cântecele 
procesionale euharistice, broşura Corpus Domini poate fi un material deosebit 
de util, atât pentru preoţi, cât şi pentru credincioşi. 

Florin Spătariu 


Sfânta Liturghie cântată, Sapientia, laşi 2002 (268 p). 


În tradiția Bisericii Catolice de rit latin, cântarea sfintei Liturghii a ocupat 
un loc privilegiat în formele de manifestare ale cultului. Muzica gregoriană a 
guvernat şi continuă să guverneze forma de cântare, mai ales în ceea ce pri- 
veşte desfăşurarea sfintei Liturghii. Dacă în cadrul celorlalte părți compo- 
nente ale sfintei Liturghii a pătruns cu uşurinţă muzica polifonică de factură 
non-gregorianá, în ce priveşte părţile ce îi revin celebrantului, tiparul muzicii 
gregoriene îşi spune şi astăzi cuvântul. 

Din punct de vedere al perenitatii ei, muzica gregoriană şi-a dovedit peste 
veacuri calitățile. Având avantajul limbii latine cu reguli metrice bine definite 
din punct de vedere al accentelor cuvintelor, muzica gregoriană a rămas un 
model al oricărei muzici culte, expusă corect din punctul de vedere al relației 
text-muzică. 

Dificultăţile au apărut în momentul în care locul limbii latine a fost luat de 
limba poporului. Toate transformările muzicale au întâmpinat dificultăţi. Aces- 
tea au fost de naturi diferite, dar toate se pot sintetiza în relaţia text-muzică 
şi potrivirea accentelor muzicale cu cele tonice ale cuvintelor. Neluarea în 
seamă a acestor reguli de bază a dus la crearea unor forme denaturate de cân- 
tare şi practicarea lor în cadrul comunităţilor până când acestea au devenit 
reguli. 

Volumul Sfânta Liturghie cântată este o carte care conţine toată Liturghia 
în forma ei cântată: ritul începutului, prefețe, rugăciuni euharistice şi ritul în- 
cheierii. 

Datorită faptului că textele trebuiau să se modeleze cât mai bine cu putință 
pe muzica, am ales varianta traducerii făcute de preot Ioan Ciuraru. Aplicarea 
acestor texte în volumul Sfânta Liturghie cântată s-a făcut cu aprobarea epis- 
copului de Iaşi, Mons. Petru Gherghel. 

În elaborarea muzicală am plecat de la principiul că muzica trebuie să fie 
în slujba textului. Dificultatea principală a reprezentat-o potrivirea accentelor 
cuvintelor cu accentele muzicale. S-a avut în vedere şi păstrarea cât mai mult 
cu putință a formei de bază practicate deja, modificările fiind făcute acolo 
unde se cerea acest lucru. 

Grafica muzicală s-a concentrat pe o imitare a graficii gregoriene, fiind folo- 
site simple combinări de valori muzicale diferite (pătrimi şi optimi), tocmai 
pentru a lăsa libertate în desfăşurarea muzicală, regula fiind accentuarea fi- 
rească a cuvintelor, cât mai bine îmbinată cu metrica muzicii. 

Cuprinsul lucrării se structurează după varianta latinească a Liturghi- 
erului roman, Ordo Missae in cantu, editată de către Sacra Congregatio Pro 
Culto Divino din 5 iunie 1973. Părţile ei componente sunt: ritualul începu- 
tului, prefețe (tonuri simple şi tonuri solemne), rugăciuni euharistice, ritualul 
Impártásaniei, ritualul încheierii. 

Lucrarea are un caracter didactic şi se adresează, în primul rând, studen- 
tilor teologi din anii terminali. Dar lucrarea poate fi folosită în egală măsură 
de toti cei care vor să cânte cât mai corect o Liturghie cântată. 

Florin Spătariu 

